
Pisac i izdavač: 

Dr. Cedomil ćekada, Dubrovnik (50000), Put bratstva i jedinstva 20. 
Odobrio Biskupski ordinarijat u Đakovu 
dne 4. studenoga 1974. broj: 2610/1974. 

Cijena 35 ND 

Tisak: Grafičko izdavačko poduzeće »Tipografija«, Đakovo 1974. 


UZ TREĆI SVEZAK! 


Ima već skoro dvije godine, što je izišao, tiskom đakovačke 
»Tipografije«, a u mojoj vlastitoj nakladi, drugi svezak mojih pro¬ 
povijedi »na riječi Kristove iz Evanđelja«, pod skupnim naslovom: 
»Gospodin govori«, a uz cijenu od 20 (novih) dinara. Poslao sam 
ga, — i bez posebne narudžbe, — mnogim svećenicima iz svih na 
ših dijeceza (u Sloveniji samo dekanima). Skoro svi su od njih 
primili knjigu: jedva da ju je i svaki deseti vratio. I platili su 
je, skoro svi, i ako nikome nijesam poslao ni urgencije ni opo 
mene. A bilo ih je, pa su slali i preko računa. Hvala im svima od 
srca! Nijesu razočarali moga pouzdanja u Providnost i u našu 
svećeničku svijest. Podmirio sam od utrška sve izdatke tiskanja, 
poštarine, ekspedicije, a ostala mi je lijepa svota i u foiul 
knjige. 

S te, financijske, strane nije bilo smetnje, da izdam i treći 
svezak. Međutim skanjivao sam se dosada: nijesam mogao defi¬ 
nitivno urediti pitanje ekspedicije, a plašio me je i, nepredviđe¬ 
ni, porast cijena tiskarskim uslugama. Bojao sam se, da nova ci¬ 
jena knjige ne bude ipak, za skromne prihode mnogih naših sveće¬ 
nika, previsoka. 

No na koncu sam se ipak odlučio i na taj riziko. Vidim, da 
se kod nas i dalje izdaju i kupuju katoličke knjige: i po znatno 
višim cijenama, nego što bi bila cijena ove moje. Ja ću svojoj 
— uzdajući se i dalje u Providnost i u veledušnost svećeničke bra¬ 
će, — udariti cijenu od 35 (novih) dinara, i ako su mi iz tiskare, 
u ponudi, povisili njezinu tiskarsku cijenu za skoro dva puta 1 
po prema prijašnjem svesku. Inflacija je i na tržištu knjige nagla 
i nemilosrdna. 




I U ovom je svesku, kao i u prijašnja dva, 50 Propovijedi 
flOl do 150.), poredanih opet kronološkim redom, s raja 
Le V iz prvog dijela treće (i zadnje) godine Isusova javnog z. 
vota; sve nekako do pred Isusovo putovanje u Jeruzalem, na svet 
kovinu sjenica. Ostaje, dakako, još uvijek, za naredne sves 
ća polovina ukupnoga gradiva. Zadnja je godina Is ? s °™ ™° ta ” 
Evanđelju, znamo, daleko najbogatija događajima i Isusovu 3 
vnfm nastupima: samo vrijeme Muke i Uskrsnuća zauzima kod 
sT evanđelista osim Luke, dobru trećinu, ili i više, od njihovih 

Mislim, da će i propovijedi iz ovoga sveska moći, i laičkim 
1 svećeničkim, čitateljima dobro poslužiti: svecemcma napose pr 
pripravi za nedjeljne homilije. I ako mjesu pisane, »ad hoc«, za 
nedjeljne perilcope po novom liturgijskom redu, mogu se lako 
s njima dovesti i vezu. Svaka se nedjeljna perikopa nalazi negdje 
i među mojim propovijedima: treba je samo pronaći, uz pomoć 
kaTala Ako je uzeti iz prvoga dijela evanđelja, valjat ce prehsta¬ 
ti kazala prvih svezaka, a ako je uzeta iz drugoga, onda‘ “ 

dnjih svezaka. U koliko smo propovijed vec jednom upotrijebili 
možemo drugi put, kad odnosna perikopa opet dođe na red .uzeti 
neku™m^pro P po^jed, na perikop« koja se, dodrie. '- *» ™ 
nedielie ali se je čitala na jedan od dana u tjednu pi J 
dielie^Da ie sc vjernici, koji svaki dan dolaze k misi, još dobro 
s jećaju P A 3 mogu se i misli iz jedne propovijedi zgodno raspodi- 
(eliti na više homilija, za više nedjelja, na koje se čita *sta peri 
kopa. Uostalom, čini se, da će nas pastoralna 

kasniie nrisiliti, da počnemo liberalnije i šire tumauti sistem 
Sel skog hom letičkog propovijedanja nedjeljom, pa da slobo- 
dniie nego što to dosada većina nas čini, vežemo teme propovije- 
di uz tekstove nedjeljne liturgije. A tada će se moći o svemu pro 
povijedati svake nedjelje. Zar i onako nije sve u Evanđe^ p^ 

* « Kristom »Riječju Božjom« (Otkr. 19, 13., 20, 4 .), preame 

svakog bogoslužja? I ar bije san, Apostol poslav.o ,0 na¬ 
čelo evanđeoske Urine, kad je napisao, »Verbum Del non est a 

ligatum!« (2. Tim. 2, 9.). , , A 

I ovai svezak šaljem svima svećenicima, koji su i dosada 
primali moje knjige, bez posebne narudžbe. Ne J’jem ga je mo 
1 s cn nriiašnii svezak »retourirali« ili su iznjeKom za 

( t Sm’ da irn ubuduće ne šaljem ništa, što od mene nijesu naru¬ 
čili Ali ako i tkogod od onih, kojima sam ga poslao ne želi 
knjige Prsiti, neka"je slobodno vrati (ili zadrži kao poklon)! To 

je njegovo pravo. Nije »fair«, da se ikome silom nameće neka 
kupovina. A ja to ni ne želim. 

Na koncu samo da još objasnim jedan eventualni nespora¬ 
zum! Bilo ih je, — vidim to iz nekih reklamacija, — koji su mi 
čtogod javljali, ili su nešto nanovo naručili, na odresku dozna- 
čnice, koju su našli u knjizi, a da ja tomu ni jesam udovoljio, od¬ 
nosno da na to ni jesam reagirao. Nije to, nipošto, bio nemar s 
moje strane, ni sa strane moje ekspedicije. Sva je krivnja na Du 
brovačkoj Banci, koja mi jednostavno ne šalje odrezaka: poša¬ 
lje mi samo obavijest o visini sume, koju je primila. Novac mi 
uknjiže, ali ne znam, ni od koga je stigao, ni za što. A pogotovu ne 
znam, je li šta pisalo na odresku. Nekoliko sam puta intervenirao 
protiv te, nemoguće, prakse sa svojim žiro računom, ali uvi¬ 
jek uzalud. Molim stoga sve, koji su možda zbog toga imali ne¬ 
prilika, da shvate moju situaciju i da mi ne zamjere, a ako nijesu 
štogod dobili, što su naručili, pa možda i, unaprijed, platili, da mi 
to naknadno jave: odmah ću stvar urediti. A ubuduće neka mi 
nitko ne šalje nikakvih ni narudžbi ni saopćenja na tim, bankov¬ 
nim, odrescima! Kad mi netko hoće nešto objasniti, javiti, naru¬ 
čiti, neka to učini posebnom dopisnicom, listom ili redovitom 
(običnom) novčanom doznačnicom: direktno na moju adresu! 

U Dubrovniku, 20. rujna 1974. 

Pisac 

»Vrati se kući svojoj i pripovijedaj, šta ti uči¬ 
ni Bog!« (Luk. 8, 39.) 


APOSTOLI BEZ PROFESIJE 


Nedjelja, 12. VII. 1970.; Sarajevo, katedrala. 

Dragi vjernici! Pozornica događaju, u kojemu su se čule ove 
Isusove riječi, bila je zemlja Gerazenska: odmah s onu stranu 
Jordana; na jugoistok od Genezaretskog jezera. Zgodu nam, — 
očito su je smatrali značajnom, — pripovijedaju sva trojica si- 
tioptičkih evanđelista: Matej (Mat. 8, 28. — 34.) ukraće, Marko 
(Mark. 5, 1. — 20.) i Luka (8, 26. — 39.) opširnije. I sva je tro¬ 
jica nadovezuju na oluju na jezeru, koju je Isus, čudom, u tren 
oka, utišao (Mat. 8, 23.—28.; Mark. 4, 35.—40.; 5, 1. 2.; Luk. 8, 
22.—27.). Kad se je more umirilo, doplovili su apostoli, s Isusom, 
po tišini, na drugu stranu jezera i iskrcali se, nekako u svanuće, 
pred malom udolinom, koja je, kroz klisure, vodila u zemlju Ge 
razensku ili, kako su je još, grčki, zvali, Dekapolis, a to znači »De¬ 
set gradova«. Tih deset gradova bilo je u ekonomskom i politič¬ 
kom savezu: zajednički su se pomagali i branili. A pučanstvo je 
u tom kraju bilo većinom pogansko: grčkorimsko. I život je i 
moral u njemu bio poganski. I odviše se u njemu osjećao utjecaj 
»kneza ovoga svijeta« (Iv. 12, 31.; 14, 30.; 16, 11.), đavla. I opsje¬ 
dnutih je u njemu bilo dosta: kao uopće u Isusovo vrijeme, kad 
je religiozno-moralni život čovječanstva bio spao na najtanje gra 
ne, a đavao se bio uznemirio, predosjećajući, da više nije daleko 
dolazak Obećanoga, koji će konačno slomiti njegovo okrutno go¬ 
spodstvo nad čovječanstvom. 






kad se je Isus iskrcao iz lađe, doletjela su mu u susret baš 
dva takva nesretnika. Osobito je jedan, — sv. Marko i sv. Luka 
samo njega i spominju, — bio u očajnu stanju. Škripao je zubima, 
nije trpio na sebi nikakva odijela, cvilio je i urlao, ugrožavao 
prolaznike, lutao po pećinama i zadržavao se u grobovima, sam 
sebe tukao kamenjem. A kad bi ga god pokušavali svezati, iski 
dao bi i konopce, i lance, i verige i negve na rukama i nogama 
(Mark. 5, 3.-4.; Luk. 8, 27.; Mat. 8, 28.). A sada je najedamput 
poletio prema Isusu. Bolje: poletio je đavao u njemu. Znao je. 
đavao, tko mu se približuje, pa se pred Isusom gubi i strepi: 
postaje nervozan. I kad mu je Isus, sažalivši se na jadnoga čovje¬ 
ka, naredio da iz njega, — a i iz onoga drugoga, — izađe: »Iza 
đi iz čovjeka, duše nečisti!« (Mark. 5, 8.), đavao se u strahu po¬ 
činje oko Isusa umiljavati: kao pseto. Klanja mu se. Laska mu 
(Mark. 5, 6.). »šta ja imam s tobom, Isuse, Sine Boga višnjega?« 
viče mu iz opsjednutoga. »Molim te, ne muči me!« (Luk. 8, 28.). 
»Došao si ovamo prije vremena, da nas mučiš!« (Mat. 8, 29.). 
»Zaklinjem te Bogom, ne muči me!« (Mark. 5, 7.), Boji se, đa¬ 
vao, da ga Isus ne potjera natrag u pakao, gdje ga čeka još stra¬ 
snija muka, pod okrutnim jarmom Luciferovim. Ovdje na zemlji 
nalazi barem neku, — demonsku, prokletničku, — olakšicu i na¬ 
sladu: prkosi Bogu; zavodi, progoni i unesrećuje ljude; uznenn 
ruje i kvari djecu Božju. 

Isus sad hoće da pokaže učenicima svu strahotu i širinu 
đavolske moći u svijetu poganstva, pa pita đavla: »Kako ti je 
ime?« (Luk. 8, 30.; Mark. 5, 9.). Đavao je odmah razumio, šta 
Isus misli pod njegovim imenom: neka mu i javno kaže ono, što 
Isus i onako zna, koliko ih je. »Legija (četa) mi je ime, jer nas je 
mnogo!« (Mark. 5. 9.; Luk. 8, 30), odgovara. A onda počinje Isusa 
moliti, da ih ne tjera u »bezdan« (Luk. 8, 31.): kad već moraju 
izaći iz ljudi, neka kn barem dopusti, da uđu u svinje, čitavo ih 
je veliko krdo, na hiljade, paslo po obližnjem brijegu (Mark. 5, 
11.; Luk. 8, 32.). »I moljahu ga:« — stoji kod sv. Marka, — »po¬ 
šalji nas u svinje, da u njih uđemo« (Mark. 5,12.), »ako nas oda¬ 
vle istjeraš!« (Mat. 8, 31.). »Idite!« dopušta im Isus. I u isti 
čas svinje, kao da su pobješnjele, jurnuše prema jezeru i sve 
od reda, »čitav čopor« (Mat. 8, 32.; Luk. 8, 33.), —njih »oko dvi¬ 
je tisuće«, kaže točnije sv. Marko (Mark. 5, 13.), — poskakaše, 
strmoglaviše se, u jezero i utopiše se u vodi (Luk. 8, 33.; Mark. 
5, 13.; Mat. 8, 32.). Đavao, eto, hoće da se Isusu osveti. Napakosti; 


£ 


će mu. Zavadit će ga s ovim ljudima: neka vide, kolika ih je šteta 
zadesila s toga čovjeka! 

Što se je iza toga dogodilo, također nam pričaju sva troji¬ 
ca evanđelista. »A kad vidješe svinjari, — pastiri, — šta bi, pobje- 
goše i javiše u gradu i po selima« (Luk. 8, 34.; Mark. 5, 14.; 
Mat. 8, 33.). »I ljudi«, — »sav grad«, kaže sv. Matej (Mat. 8, 34.); 
najprije, dakako, vlasnici svinja, — »izađoše da vide, što bi, i 
dođoše k Isusu,i nađoše čovjeka, iz koga izađoše đavli, gdje sjedi 
obučen«, — bit će, da su ga međutim učenici bili za nuždu obukli: 
zaogrnuli ga nekim plaštem, — »i zdrave pameti kod nogu njego¬ 
vih, — Isusovih, — i uplašiše se« (Luk. 8, 35.; Mark. 5, 15.). 

Svakako su ti ljudi, — vjerojatno u većini pogani, — osjetili, 
đa je među njih došao netko veći od ljudi. Netko, tko i đavlima 
zapovijeda. Netko, tko u tili čas može i bjesomučniku povratiti 
njegovo ljudsko dostojanstvo. Zato se ni ne bune na Isusa, što 
im je učinio toliku štetu: upropastio im tolike svinje. Gledaju u 
tom neki tajanstveni, viši, Božji sud i kaznu. Ali nijesu ni spre¬ 
mni da ga prime i da poslušaju njegovu poruku. Odviše su još 
ugrizeni u svoje zemaljske interese. Ne bi htjeli, da ih još učini 
siromasima i svecima. Boje se Boga (Luk. 8, 37.). Najvoljeli bi, 
đa taj čudni gost od njih ode, kako je i došao. Na miru. Što je 
bilo, bilo. Pa se upuštaju s Isusom u pregovore. Mole ga, da od 
njih otiđe. »I počeše ga moliti«, stoji u Evanđelju, »da otiđe iz 
njihovih krajeva« (Mark. 5, 17.; Luk. 8, 37.). Nijesu još bili spre¬ 
mni primiti Božje milosti. Pa se ona pred njima povlači. Isus se 
nikome ne nameće: neće ni njima. On ni onako nije, zasada, poslan 
nikome do li izgubljenim ovcama doma Izraelova (Mat. 10, 6.; 
15 , 24). Samo je prolazno, prvi put, izašao taj dan u poganski 
svijet. Isus se stoga opet ukrcava u lađicu i odlazi. »I on, uni- 
savši u lađu, vrati se natrag« (Luk. 8, 37.), bilježi sv. Luka. 

Ali svoje je sjeme on i ovdje, među poganima, posijao. Ono 
prvo. Pogani su za njega čuli. I vidjeli su ga. Sreli su se s njim. 
On je napravio prvi, pobjednički, prodor u sotonsko carstvo oko 
njih. Doći će on k njima opet jednom kasnije: na svom apostol¬ 
skom putovanju kroz polupoganske predjele; onda, kad se bude 
sreo sa ženom Kananejkom. Izliječit će, baš u ovom kraju, jed¬ 
noga gluhonijemoga (Mark. 7, 24.—37.) i izazvat će tim veliki 
preokret na bolje. A iza njegove smrti prodrijet će kršćanstvo u 
te krajeve i masovni je. Ovamo će se skloniti i prvi kršćani, — 
po Isusovoj opomeni (Mat. 24, 16.), — kada Rimljani pod Titom 
budu opkolili Jeruzalem. 

Međutim jedan je od tih pogana već sada ostao Isusu zahva¬ 
lan i vjeran. Onaj, do malo prije opsjednuti, što ga je Isus oslo¬ 
bodio. On sada spokojno i sretno sjedi do nogu Isusovih. I naj- 
volio bi, da Isus uvijek ostane uz njega, a on uz Isusa. Plemenito 
je zavidan Isusovim učenicima. Najsretniji bi bio, da može, kao 
i oni, poći za Isusom. I kaže to izrijekom: nudi se, javlja se, Isu¬ 
su za pratioca i učenika. Kad se Isus opet ukrcava u lađu, on ga 
moli, da i njega sa sobom povede. »I kad uđe u lađu, stade ga mo¬ 
liti onaj, koga je mučio đavao, da bude s njim«, čitamo kod sv, 
Marka (Mark. 5, 18.) i kod sv. Luke (Luk. 8, 38.). 

Ali, Isus mu ne udovoljuje molbi. Nije to volja Božja. Nije 
to misija ovog čovjeka. Nije on među onima, koje je on izabrao i 
predodredio za apostole (Iv. 15, 16.). Poganin je; znadu svi, da je 
bio opsjednut. Ne bi imao nikakva moralnoga auktoriteta među 
Židovima; samo bi smetao evanđeoskoj propovijedi: farizeji bi 
zbog njega još više huškali svijet na Isusa. Drugu je zadaću, dru¬ 
go poslanje, Isus njemu namijenio. Neka on bude njegov glasnik 
i apostol, — privatni, neslužbeni apostol, — svome kraju, među 
svojim zemljacima: neka propovijeda poganima! »I ne dade mu 
(Isus), kaže sv. Marko, — nego mu reče: Idi kući svojoj, k svo¬ 
jima, i kazuj im, što ti Gospodin učkii i kako te pomilova!« (Mark. 
5, 19.). Ili, po sv. Luki: »Vrati se kući svojoj i propovijedaj, što 
ti učini Bog!« (Luk. 8, 39.). 

čovjek se je pokorio. Iz Isusovih usta čuo je, što Bog od 
njega traži. »I otide«, kaže Eevanđelje, »i poče propovijedati u 
Deset gradova, što mu učini Isus; i svi se divljahu« (Mark. 5, 
20.; Luk. 8, 39.). 

Braćo i sestre! I nama je Isus, ovom svojom božanskom od¬ 
lukom, dao jednu lijepu i značajnu pouku. Ima ih i među nama, 
pa uvijek žale, što nijesu postali svećenici, redovnici, redovnice: 
što i njih nije Bog odabrao za ono više; što ih nije pozvao u svo¬ 
je svetište. I žene se kojiput tuže, što i one ne mogu biti svećenici, 
kao i muškarci. Plemenite su to često želje. Ali nijesu realne ni 
razumne. Bog je s njima drukčije odredio. Nije im dao prilike, 
da se popnu na oltar; da stupe u samostan. Ostavio ih je u svi¬ 
jetu. A svećeništvo je rezervirao samo za muškarce. On zna, i za¬ 
što je to učinio. A znamo i mi. A on je i, suvereni, gospodar svo¬ 
jih milosti i darova. Svatko je dobio svoj dar od Boga, kaže Apo¬ 
stol. »Unusquisque proprium donum habet ex Deo!« (6. Kor. 7, 7.). 
Ne treba da plačemo. Možemo i u svijetu postati veliki pred Bo¬ 
gom. Veći od mnogoga svećenika. U nebo se ne dolazi po službi, 


10 


a ni po odjeći: u nebo se dolazi po duši; po pravdi, po ljubavi. 
Nema s te strane razlike između muža i žene, — zar ne kaže Apo¬ 
stol, u poslanici Galaćanima: »Nema muškarca i žene. Svi ste vi 
jedno u Kristu Isusu!« (Gal. 3, 28.), — između svjetovnog i du¬ 
hovnog staleža. A ako svjetovnjaci, a ako obični vjernici, a ako 
žene, nijesu apostoli po profesiji, jesu, i moraju biti, po srcu, 
po oduševljenju za Božju stvar, po radu za spas braće i za na¬ 
predak i širenje Kraljevstva Božjega; po svetosti, molitvi i žrtva¬ 
ma. 

Eto im njihove kuće, pa neka u njoj propovijedaju; xieka 
nju posvete! Eto im njihova grada i njihove domovine, pa neka u 
njima rade za Krista i za duše: i primjerom, i riječju, i perom, 
i akcijom, i kršćanskom ljubavlju! Uporedo sa svećenicima. I 
ondje, kamo svećenici ne mogu ući! Ponizno. Nečujno. Nename¬ 
tljivo. Neka i oni pokršćanjuju i obraćaju svijet! Kao lajički, svje 
tovnjački, apostoli. Nikada ih, Bogu i Crkvi, nije dosta. Čeka ih 
njihovih »Deset gradova«, da u njih uvedu Gospodina: da mu u 
njih utru i otvore put. 

I oni, koji su nekada bili »opsjednuti«, i oni, koji su nekada 
griješili, mogu i moraju biti Isusovi apostoli. Valja da mu i na 
taj način zahvale, što ih je oslobodio žalosnog đavolskog ropstva 
i vratio im mir i sreću djece Božje. 

Braćo i sestre! Svaka je Isusova, božanska, iriječ u Evanđe¬ 
lju plodna posvećenjem i životom vječnim. I ova je. Prava je to 
parola svjetovnjačkog apostolata, na koji nas II. vatikanski sa¬ 
bor tako usrdno i tako uporno poziva: apostolata, koji danas, 
jedini, može opet svijet osvojiti za Krista. »Vrati se kući svojoj 
i pripovijedaj!« Amen. 

»Uzdaj se, kćeri, vjera ti je tvoja pomogla!« 
(Mat. 9, 22.) 


LJUDI VELIKE VJERE 


Nedjelja. 17. XI. 1957.; Sarajevo, katedrala. 

Dragi vjernici! Današnje misno Eevanđelje (XXIII. nedje 
lje po Duhovima), — zabilježio nam ga je sv. Matej u svom 9. po¬ 
glavlju (Mat. 9, 18.—26.), ali i dvojica drugih evanđelista-sinopti- 
ka (Mark. 5, 21.—43.; Luk. 8, 40.—56.): događaj se zbio u Kafar- 
naumu, u drugoj godini Isusova javnog života, iza kako se je 
Isus vratio iz Gerase, a prije prvog, pokusnog, poslanja apostola, 
— izvodi pred nas, — kao da ih naumice konfrontira i ikontirastira; 
kao da ih hoće da jasno, relijefno, postavi jednoga prema drugo¬ 
mu, — predstavnike dva tipa ljudi, što vjeruju. Jedni su oni ko¬ 
lebljivi i slabi u vjeri, koji sumnjaju u Boga i u njegovu dobrotu 
i moć, izlaze pred Boga s računicom u naći i, u prvom redu, a kat¬ 
kada i jedino, radi svojih zemaljskih potreba, traže od Boga po¬ 
moć i čudesa, prije nego što će mu povjerovati. A drugi su ljudi 
velike, jake, vjere. Njima je Bog usred duše i usred života; om 
u njega vjeruju živo i snažno, kao da ga gledaju pred sobom; 
oni se jedino u Boga pouzdaju, potpuno se njemu predaju, sve 
od njega očekuju; oni ostaju Bogu vjerni i u nevolji, i kad ih 
kuša; oni iz svoje vjere povlače, spremno i veledušno, sve kon- 
sekvencije i daju Bogu sve, što od njih traži: širokogrudno, ne¬ 
ustrašivo, bez pogovora i prigovora. 

Zbornički je starješina, Jair, predstavnik prve skupine. Do¬ 
šao je do Isusa, jer ga je dotjerala nevolja. Kći mu je, djevojči¬ 

ca, na umoru, pa će pokušati, ne će li je možda, — kad drugi ne 
mogu, — ozdraviti prorok iz Nazareta, o kome svijet toliko go¬ 
vori. Nije Jair bio baš čovjek od velike vjere. Farizejski je bio 
prijatelj i sumišljenik, — ne bi inače bio starješina u zbornici, — 
a farizeji su na Isusa gledali prijekim okom. Ali nužda je nužda. 
Kćeri mu se radi o životu. Po ljudsku nema joj spasa. Pa, poni- 
zit će se pred Nazarećaninom. Tko zna: valjda ima nešto nad- 
Ijudsko u tome čovjeku. Glavno je, da mu on ozdravi kćer. A 
onda će već vidjeti, šta će i kako će. 

Po svemu izgleda, da je Jair bio baš takav: osobito kad se 
događaj prati po sv. Luki, koji o njemu pripovijeda detaljnije i 
opširnije. U kući zborničkog starješine primili su Isusa, i kad 
im je došao, dosta hladno. Ljudi, — valjda domaćinovi znanci 
i prijatelji, — što su se našli u kući, kad je djevojka umrla, pod 
smijevaju mu se, kad im kaže, da prestanu naricati, i kad iz kuće 
izgoni svirače tužaljki, jer da djevojčica nije umrla, nego da sa¬ 
mo spava (Luk. 8, 53.; Mat. 9, 24.; Mark. 5, 40.). Nijedan evanđe¬ 
lista ne spominje, ni da su se roditelji baš puno zahvaljivali Isu¬ 
su, kada je učinio čudo i uskrisio im kćer. Ne stoji u Evanđelju, 
ni da je kuća zborničkog starješine, iza ovoga događaja, povje¬ 
rovala u Isusa, kako je u njega, drugom zgodom, povjerovala ku¬ 
ća kraljeva činovnika u Kafarnaumu, kad mu je Isus, čudom, 
ozdravio sina (Iv. 4, 53.). I Isus je bio svijestan te slabosti u vje¬ 
ri u srcu svoga novoga znanca. Kad ih na putu Jairovoj kući pre¬ 
sreću njegove sluge, pa kažu svome gospodaru: »Nemoj (dalje) 
mučiti učitelja; kći ti je umrla!« (Luk. 8, 49.; Mark. 5, 35.), Isus 
ga je morao osokoliti i podignuti: »Ne boj se! Vjeruj samo, pa će 
oživjeti!« (Luk. 8, 50.; Mark. 5, 36.). 

A sirota žena, koja je mnoge godine patila od teškoga krvo¬ 
toka, predstavnik je druge skupine: onih, koji vjeruju tvrdo i 
neslomivo. Ona nimalo ne sumnja u Isusovo nadnaravno posla¬ 
nje ni u njegovu višu, čudotvornu, moć. čim je vidjela i čula 
Isusa, njezino je plemenito, istinoljubivo i pobožno srce odmah po- 
vjerovalo. Njezina je velika i duboka vjera odmah u Isusu oćutjela 
i prepoznala usta Božja i ruku Božju: Božju istinu, Božje milosrđe 
i blagost. Nije nju badava Bog doveo u njegovu blizinu: pomi¬ 
slila je 'sama u sebi. To joj on hoće da pomogne. Bila je siiguma, 
da joj se je Bog približio. Nešto joj je govorilo u srcu: »Ako se 
samo dohvatim haljine njegove, ozdravit ću!« (Mat. 9, 21.; Mark. 
5, 28.). Bilo je to nutarnje nadahnuće Duha Svetoga. I žena se 
gura između svijeta, samo da se do njega probije. I dotiče ga se: 

kao nehotice. Ponizna je: neće da na sebe svraća pažnju. Ne vi¬ 
če i ne moli. Zna, vjeruje, da Bog vidi u njezino srce i čuje nje¬ 
zine, i najtajnije, želje i molbe. I zbilja: žena ozdravlja u tili čas. 
Nestalo je najednom boli: došao je kraj njezinoj krvavoj nevolji. 
Ujedamput je zdrava i čila, kako nije bila već, dugih, dvanaest 
godina: svejedno, što je vječno išla od liječnika do liječnika i po¬ 
trošila na njih čitavo imanje (Mat. 9, 20.; Mark. 5, 20.—27.; Luk. 
8,43.44.). 

Draga je Isusu bila djetinjska, velika, živa, vjera te žene. 
On ženu nagrađuje. Ne samo da ju je ozdravio. On joj se i ja¬ 
vlja. On je hvali pred čitavim narodom. »Tko me se je dohva¬ 
tio?« (Luk. 8, 45.; Mark. 5, 30.), pita. Učenici se čude: Kako mo¬ 
že tako govoriti, kad ga stotine turkaju i guraju, i s desna i s 
lijeva, i sprijeda i straga (Mark. 5, 31.). Petar mu, prvi, veli: 
»Učitelju, narod te tlači i turka, a ti kažeš: Tko me se je dota¬ 
kao?!« (Luk. 8, 45.). Ali Isus zna dobro za ženinu tajnu. »Netko me 
se je dotakao«, kaže opet, »jer znam, da je sila izašla iz me¬ 
ne!« (Luk. 8, 46.). I stade se obazirati, »da vidi onu, koja je 
to učinila« (Mark. 5, 32.): dodaje sv. Marko. 

I dobra žena izlazi sada pred njega, sva uplašena i posti- 
đena, — vidi, da Isus sve zna i da mu ne može ništa sakriti, — 
pada pred njega na koljena i, pred čitavim narodom, priča svo¬ 
ju žalosnu životnu priču i njezin, eto, radosni, božanski, konac. 
»A ikad vidje žena«, stoji kod sv. Luke, »da se nije sakrila, pri¬ 
stupi dršćući i pripade k nogama njegovim, pa kaza pred svim 
narodom, zašto ga se dotače i kako odmah ozdravi« (Luk. 8, 47.; 
Mark. 5, 33.). A Isus je hvali: »Uzdaj se, kćeri, vjera ti je tvo¬ 
ja pomogla!« (Mat. 9, 22.). »Idi s mirom, i budi zdrava od bolesti 
svoje!« (Mark. 5, 34; Luk. 8, 48.). 

Dakako, da je dobra žena i otišla u miru. Dakako, da je 
i ostala Isusu vjerna i zahvalna sve do groba. Jedan starokršćan¬ 
ski pisac zabilježio je dapače, da je žena, — očito neka odlični¬ 
ca i bogatašica, — podigla kasnije Isusu i spomenik, — Isus i 
pred njim žena na koljenima, — koji je još dugo stajao, kao 
nijemi svjedok jedne božanske dobrote i jedne velike, prave ka¬ 
mene, — ili mjedene, svejedno, — vjere. 

Živa, velika, vjera. Uvijek je Isus izdiže i hvali, gdje je god 
i na kome je god nađe. I na rimskom satniku u Kafarnaumu: 
»I zadivi se Isus, i okrenuvši se k narodu, koji je išao za njim, 
reče: Ni u Izraelu ne nađoh tolike vjere!« »Idi i, kako si vjero¬ 
vao, neka ti bude!« (Luk. 7, 9.; Mat. 8, 10.—13.). I na majci 

Kananejki: »ženo, velika je vjera tvoja; neka ti bude, kako ho¬ 
ćeš!« (Mat. 15, 28.; Mark. 7, 29.). I uvijek je svakome preporu¬ 
čuje i od svakoga traži. »Imajte vjeru Božju!« (Mark. 11, 22. 
23.). »Malovjerni ,zašto si posumnjao?« (Mat. 14, 31.; 6, 30.; 8, 
26.; 16, 8.). »Možeš li vjerovati? Sve je moguće onome, koji vje¬ 
ruje!« (Mark. 9, 22.). I bregove može, veli on, premještati takva 
velika, tvrda, nepokolebiva vjera (Mat. 17, 19.; 21, 21.; Mark. 
11, 23.). 

Živa ,velika, vjera. Blago onome, tko je ima! On je drag 
Bogu; on je sav Božji. Blago mjestu, blago zajednici, gdje je 
ima! Puna će ona biti Božje sile, Božje Providnosti, Božjega bla¬ 
goslova. 

Braćo i sestre! Uvijek je u kršćanstvu bilo duša, koje tako 
živo i toplo vjeruju. Čovjek kojiput ostane upravo osupnut i us¬ 
hićen nad njihovom vjerom. 

A u čemu ona stoji? Odakle joj tolika cijena i snaga? 

I mi svi vjerujemo u Boga. Vjerujemo i u njegovu naulku, 
i u njegova otajstva, i u njegova obećanja. Nijesmo ga nikada za¬ 
nijekali. Samo, braćo, kako je ipak sve to Božje u nama blijedo 
i od nas daleko! Kao da je to neki drugi svijet! Svijet, koji se 
samo naslućuje; svijet u izmaglici; svijet, koji nije ni izdaleka ona¬ 
ko živ i stvaran, kao ovaj, što ga vidimo i u kojemu živimo. U obi¬ 
čnom životu mi s njim ne računamo. Ne-mislimo na nj uvijek 
i na svakom mjestu. Ne bojimo se njegovih prijetnji i zala ona¬ 
ko, kako se bojimo ljudskih prijetnji i zemaljskih zala. Ne vo¬ 
limo ga onako, kako volimo dobra tijela i svijeta. Bog i vječnost 
kao da i postoje i ne postoje. Kao da su i istina i tlapnja. Vje¬ 
rujemo u Boga, ali ga ne slušamo i ne gledamo u njega kao u 
ono jedino, što uvijek vrijedi. Toliko puta živimo i radimo, kao 
da Boga ni nema, ili kao da smo u njega posumnjali. Zaborav¬ 
ljamo na nj u svagdanjem svome životu. U životnoj nas praksi 
vodi više ljudska mudrost i zemaljska računica, nego vjera. 

Kod ljudi žive, velike, vjere stoje stvari posve drukčije. Nji¬ 
ma je Bog uvijek pred očima. Oni s njim u svemu računaju. Oni 
na njemu sve grade. Oni Boga pred sobom i u sebi gledaju isto 
onako, kako gledaju i ljude oko sebe, i zemlju pod sobom. Ja¬ 
sno, živo, svijesno. Bog im je i glavni faktor, i glavna vrijednost, 
i glavno mjerilo, u životu. Na njega misle više nego na ljude; 
do njega im je više stalo nego do novaca, imanja i položaja; 
njegova im je ljubav preča i draža od svake ljudske; njega se 
najviše i jedino boje. Osjećaju, da sve njihovo jedino njemu pri- 

pada i o njemu ovisi. Bog im je isto onako blizu kao i njihov 
zemaljski otac: i još bliže. Istine su im vjere, obećanja su im 
vječnosti, isto onako tvrda kao i zakoni naravi, kao i činjenice 
opipljivog, materijalnog, života: i još tvrđe. U Božjem se svije¬ 
tlu oni kreću i hodaju kroz život: Božji su im zakoni i volja 
vrhovno ravnalo života. Božja je Providnost za njih stvarnost, 
stvarnija od svake ljudske stvarnosti; Bog je njima jedini, koji 
uistinu, suvereno vlada svijetom; njegove su odluke njima isto 
onako sigurne i nepromjenljive, kao i principi umovanja, i for 
mule pozitivne znanosti. 

A razumije se, da je takva vjera i najveća čast, i najodani¬ 
ja služba Bogu. I jasno je, da je takva vjera savršeno ispunja¬ 
vanje prvog zakona i prve zapovijedi života, za sve, što je stvo¬ 
reno, a što je razumno: »Ljubi Gospodina Boga svoga svim sr¬ 
cem svojim, — svom snagom svojom!« (5. Mojs. 6, 5.; Mat. 22, 
37.; Mark. 12, 30.; Luk. 10, 27.). 

I, to se zna, da Bog voli takve duše i da ih u svemu usliša 
va, i sve im daje. Traže ga i ljube ga svim srcem, pa i On, ne- 
stvorena Dobrota i Ljubav, ljubi njih. 

Živa, velika, vjera. Tko nju ima, sve ima. Ne može se ta 
kva duša nikada pobuniti protiv Boga; ne može nikada pasti u 
zdvojnost i očaj; ne može nikada zatajiti Boga; puna je Božje¬ 
ga mira i Božje milosti. Takva se duša ne pogađa s Bogom: ona 
sve, što joj on pošalje, prima; ona mu sve, što on od nje zahti¬ 
jeva, daje. Takva je vjera uvijek dosljedna, uvijek vjerna, uvijek 
neustrašiva, uvijek neslomljiva. Na njoj se doslovce ispunja ono 
Isusovo: »I nitko ih neće oteti iz moje ruke!« (Iv. 10, 28. 29.). 

Ljudi žive, velike, vjere, to su savršeni vjernici; to su sa¬ 
vršena djeca Božja. U njima je snaga Crkve; od njihove molitve 
i ljubavi živi svijet. U njima Bog uživa; njih uvijek uslišava, 
»semper audit« (Iv. 11, 42.). živa vjera stvara svece. Svaki je 
čovjek žive vjere svetac: veliki ili mali. I apostol: veliki ili mali! 

Dragi vjernici! Braćo i sestre! Budimo i mi ljudi, budimo i 
mi kršćani, žive, velike, vjere! Samo tako ćemo biti pravi kr¬ 
šćani. Samo tako naći ćemo put k Bogu. Samo ćemo se tako 
valjano boriti za duše i nesebično žrtvovati za Kraljevstvo Bo¬ 
žje. A nemojmo biti poluvjernici, dvospolci, prelivode! Od polu- 
vjernika nemaju ništa ni Bog ni Crkva. Poluvjernici su i stvo¬ 
rili ovu vjersku pustoš oko nas, ovu pravu duhovnu »mrzost 
opustošenja« (Dan. 9, 27.; Mat. 24, 15.), ovu moralnu kaljužu, 

koja nas je sa svih strana pritisla i u kojoj se tolike duše tope 
i dave. 

I vjeruju i ne vjeruju. Slabioki, sumnjičavo, vjeruju, pa za¬ 
to, dakako, uvijek vjeri u životu i okreću leđa. Boga ne vide, 
svijet vide, pa za svijetom i polaze. Boga se malo boje, a svijeta 
mnogo: zato svijetu i robuju. O vječnoj sreći sumnjaju, zemalj- 
* sku gledaju pred sobom živu i svijetlu: zato se u njoj i utapa¬ 
ju. Božanske ljubavi nijesu nikada iskreno i duboko osjetili, 
a zemaljsku pipaju i mirišu svaki dan, pa su od nje pijani, pa 
pod njom teturaju i u njoj se guše. Bog im je u magli, svijet na 
javi, pa im zato on jedini imponira. A Bog i savjest plaćaju samo 
račune. 

Poluvjernici. Zar to nijesu svi oni oko nas, što se još broje 
katolici, a ne idu u crkvu, a ne šalju djecu na vjeronauk, a ne 
vjenčavaju se u crkvi, a ne mole se, a skidaju križeve i svete 
slike sa zidova, a pale pobožne knjige i sakrivaju ih po tavanima, 
miševima za hranu, a boje se javno deklarirati kao vjernici: okre¬ 
ću glavu od svećenika, ne daju mu u kuću, ljute se, kad im tko 
nazove Boga, ne smiju da skinu šešira pred crkvom, kriju se i 
bjegaju po pokrajnim ulicama, ako ponesu dijete na krštenje 
ili ga povedu na krizmu ili na sv. pričest? Zar to nijesu svi oni 
i one oko nas, koji su još lani, preklani, došli u grad u šalva- 
rama ili u dimijama, s krunicom ili molitvenikom u džepu, a 
danas već nevjenčano žive ili nose na rukama nekrštenu djecu? 
1 sve lijepo u miru i skladu: mati bogomoljka, a kći konkubina, 
i sin bezvjerac. Eto, do čega nas je dovela vjerska mlakost, polu- 
vjera, sjedenje na dvije stolice, klanjanje i Bogu i svijetu, po 
onoj: »Pomoz' Bog, čaršijo, na sve četir' strane!« Svejedno, što 
Isus kaže: »Nitko ne može dvojici gospodara služiti, — Ne mo¬ 
žete Bogu služiti i mamonu!« (Mat. 6, 24.; Luk. 16, 13.). Neko¬ 
liko godina, pa je kao metlom pomelo svu tu našu plitku i pra¬ 
znu vjeru. Sve to vjerovanje uz račun, na otkaz, pod uvjet. Po¬ 
stali smo kršteni pogani, a djeca će nam biti i nekršteni. Ispu¬ 
nila se Isusova riječ iz Evanđelja, u priči o sijaču. Božje je sje¬ 
me palo na kamen, na plitku zemlju: niklo je, ali se je odmah i 
osušilo (Mat. 13, 5. 6. 20. 21.; Mark. 4, 5. 6. 16. 17.; Luk. 8, 6. 13.). 
Pri prvoj suprotivštini! 

Braćo i sestre! Samo će nas živa i velika vjera spasiti. Sa¬ 
mo ona rađa rodom pravde i života vječnog. Samo nas ona mo¬ 
že, i usred otpadničkog svijeta, održati na Božjem putu. Samo 
nam ona može dati katolički ponos. 

Tsorasimo je od Boga i sebi i svojima! Usađujmo je od ma¬ 
lih nogu u srca svoje djece! Rasplamsavajmo je svaki dan u svo¬ 
me srcu i molitvom i željeznom dosljednoscu svojih kršćanskih 
uvjerenja! Ni u najmanjoj stvari nemojmo nikada zatajiti Boga 
ni istine - nikada nemojmo trgovati, mešetariti, sa svojom kršćan¬ 
skom savješću! Daleko će nas odvesti ta prva nevjera. Doći se 
iza nje i druge: sve teže i sve kobnije! Nemojmo nikada zaboraviti: 
Bog traži čitava čovjeka i čitavu, živu i cjelovitu, vjeru. Pravednik 
ie samo onaj, koji od vjere živi! Sav, uvijek, svagdje! »Justus 
autem ex fide vivit!« (Rim. 1, 17.; Gal. 3, 11.; Hebr. 10, 38.). Amen. 

Djevojko, ustani!« (Luk. 8, 54.) 


DJEVOJKA U KRŠĆANSTVU 


Nedjelja, 25. X. 1959.; Sarajevo, katedrala. 

Dragi vjernici! Danas su u misi (XXIII. nedjelje pod Du¬ 
hovima) i poslanica i Evanđelje, na neki način, u znaku žene. 
Svoju sliku idealnog vjernika u poslanici Filipljanima (Filip. 3, 
17.—21.; 4, 1.—3.) Apostol na koncu, konkretno, primjenjuje i na 
dvije, plemenite, kršćanske žene, svoje -suradnice i pomoćnice 
u Evanđelju, u apostolatu, Evodiju i Sintihu, i preporučuje ih 
pažnji i duhovnoj brizi njihova biskupa. A u misnom su Evanđe¬ 
lju u oba prizora, što se u njemu spominju, glavni akteri, junaci, 
žene: žena velike vjere, bolesnica od krvotoka, koju je Isus ču¬ 
desno izliječio, i djevojka, djevojčica, kći zborničkog starješine 
Jaira, koju je Isus uskrisio: odmah iza kako je preminula (Mat. 
9, 18.—26.; Mark. 5, 21.—43.; Luk. 8, 41.—56.). 

Mi ćemo danas ostati kod djevojke, kod djevojčice. Prizor 
je tako lijep i poetično-idiličan. Nebrojeno je puta ovjekovječen 
u svetoj umjetnosti. I u ordinacijama katoličkih liječnika nađe 
se često ta slika. Djevojčica na postelji, u bijeloj, mrtvačkoj ha¬ 
ljini, — oživjela, podigla se, progledala, — i uz nju Isus, koji 
sjedi na krevetu i drži je za ruku, iza kako joj je rekao: »Djevoj¬ 
ko, ustani!« (Luk. 8, 54.; Mark. 5, 41.) i naredio, da je nahrane 
(Luk. 8, 55.; Mark. 5, 43.). 

Djevojka u svijetu i životu, djevojka u obitelji, djevojka u 
kršćanstvu. I to je jedna od tema isred života; i to je jedan 

od vječnih problema čovječanstva, jedna od njegovih vječnih ra¬ 
dosti i tuga: danas i uvijek. 

Djevojka. U svakoj ćemo je kući naći. Djevojke. Svaki dan 
mimo nas prolaze, i gledamo ih. Katkada sa divljenjem, katkada 
sa srdžbom; katkada nevino, očinski i bratski, katkada ružno i 
strastveno, zavodnički, ali uvijek s interesom. Dolaze i prolaze. 
Izrastu i ocvatu. Umiru u cvijetu mladosti, sa plavim osmrtnica¬ 
ma i sa mnogo cvijeća na odru, ožaljene i oplakane i od pozna¬ 
ta i od nepoznata, ili se udaju i postaju žpne i majke, izrode 
djecu, osijede i ostare. A gdjekoja se zatvori i u samostan. A 
gdjekoja se, kao djevojka, i probija kroz čitav život: časno ili 

nečasno. 

Tim smo se pomalo dotakli i problematike djevojke. Ona 
predstavlja poeziju i ljepotu života. Za nju se mnogi trgaju. Nad 
njom mnogi strepe. U njoj je buduća majka. Ona je. nositeljica 
i djevičanstva i, potencijalno, materinstva. Puno o njoj ovisi. Mo¬ 
že postati i vrlo velika, ali i vrlo nisko pasti. Mnogo je puta 
blagoslov okolini, a mnogo puta i prokletstvo. 

Budimo konkretni! 

S djevojkom uvijek spajamo ideju mladosti i. ljepote, ah i 
ideju prirodne plemenitosti: nedužnosti, skromnosti, posluha, če¬ 
dnosti, idealizma. Djevojaštvo je doba tjelesne cvatnje: na dje¬ 
vojke i odrasli ljudi i žene pogledavaju milo, a koji put i s di¬ 
vljenjem, a mladići ih obožavaju, snatre o njima, udvaraju im, 
čeznu za njihovom blizinom i društvom, pišu im stihove i pjeva¬ 
ju pjesme pod prozorima. Hiljade su puta bile opjevane i nasli¬ 
kane. Njih roditelji gizdaju kao slike; one nam čestitaju i pjeva¬ 
ju na priredbama; njih oblačimo u bjelinu; njima u kose i ruke 
stavljamo cvijeće; one na procesijama prate Isusa: kao male nje¬ 
gove dvorkinje, drugarice, đjeveruše, nevjeste, zaručnice. Bog im 
je sve to dao, da preko njih muškarca uvede u brak i sveze uz 

obitelj. 

Djevojke su od prirode bolje duše od dječaka i mladica. 
Uzdržljivije su, pristojnije, mirnije, blaže, milije, dobrostivije. Vi¬ 
še štuju starije; više vole i paze roditelje; marljivije su, savjesni¬ 
je poslušnije.' Više se drže kuće. Ne tuku se. Nijesu grube Mek 
šega su srca. Ne će lako uvrijediti, ucviliti, siromaha i bijednika. 
Podatnije su i manje sebične od dječaka. Više ih obično vole i u 
kući i u školi. I pobožnije su, već od naravi. Bog im je to dao 
kao opremu, kao miraz: budućim ženama i majkama. 

Ali djevojka je, s druge strane, i nosilac mnogih slabosti. 
Lomnija je i tijelom od dječaka. Nježnija je od njega. Čuvstvena 
je i plačljiva. Misli više srcem nego glavom. Povodljiva je i ne¬ 
stalna. Lako ju je predobiti i zavesti. Neotporna je prema osje¬ 
ćaju simpatije i ljubavi. Sklona je, da muškarcu, koji joj se je 
dopao, slijepo vjeruje, da ga obožava, da mu se posve preda i da, 
uz njega, na sve drugo zaboravi. 

A puno će toga, i sveta i velika, danas sutra ležati u tim 
lijepim, a krhkim ženskim rukama. Djevojka će već sutra, — kad 
se uda; kad postane žena i majka, — biti mužu stalan i intiman 
pratilac, drug i suradnik kroz život, a bit će mu, ako je prosvi¬ 
jetljena i plemenita, i savjetnik, i anđeo čuvar; čuvat će ga od 
nasilja, od grubosti, od pijanstva, od razblude. A kao majka bit 
će izvor života, hranitelj ka i prva odgojiteljica djeci, a njima i 
čitavoj obitelji srce, koje će ih grijati i oplemenjivati; sunce, koje 
će ih razveseljivati i milovati. U njezinoj će se ruci naći novi 
naraštaji. 

Ali, i ako ne postane žena i majka tijelom, morat će ostati 
majka dušom, svima, oko sebe; morat će ostati vječna svećeni¬ 
ca dobrote i nositeljica idealizma svijetu. Kao intelektualki ili 
kao ženi iz običnog života, svejedno. U samostanu ili u svojoj ku¬ 
ći, svejedno. 

Djevojka je, eto, još veća po onome, što je čeka, nego po 
onome, što jest. Velika joj je misija i poslanje; veliko je blago, 
Što ga nosi u rukama; velika je i odgovornost, što je tereti i ko¬ 
ju ima. Ali i koju drugi imaju prema njoj. Djevojka je veličina 
u lomnosti: kristal u radionici punoj nemira i vreve, koji se sto¬ 
ga lako razbije. Doslovce se na djevojku može primijeniti riječ 
Apostolova iz njegove 2. poslanice Korinćanima: »A nosimo ovo 
blago u krhkim posudama, — thesaurum istum in vasis ficti- 
libus!«*(2. Kor. 4, 7.). 

Delikatna je stvar djevojka. Delikatan je i problem djevojke. 
Svaka djevojka strahovito mnogo riskira. Ne ostane li na visi¬ 
ni, njezin je pad puno gori nego onaj kod mladića. Ona i tjele¬ 
sno i duševno više strada. Ona se gore i temeljitije kvari. Nju 
njezin, izrođeni, ženski i materinski instinkt sve više gura u po- 
kvarenost i u protunaravnu situaciju. Ona se tada uduši u ne¬ 
obuzdanoj erotici. Nju ne čuva, kao muškarca, nagon stvaranja 
i rada. Njezina bestidnost, kad je jedamput u sebi ubila priro¬ 
dnu ogradu specifično ženskog stida, postaje potpuna i cinična. 
Izrada se u formalnu trovačicu i rušiteljicu života: zavodi, razbi- 

ja obitelji, ubija u sebi djecu; unosi punu moralnu anarhiju u 
život. Od djevojke, kad se pokvari, postaje bludnica: ono, što 
svi smatraju najnižim u životu i u društvu. A ako ipak i takva 
pala djevojka postane žena i mati, to je karikatura od žene i 
matere. 

Zar sve to ne gledamo oko sebe, svaki dan, u ovim vreme 
nima teške ćudoredne krize, koja je pritisla moderni svijet? Zar 
nam išta dobra obećaje raspušteni djevojački naraštaj, koji be- 
ćari po našim ulicama i provodi slobodnu ljubav na sve stra¬ 
ne? Čovjeku dođe, ili da pljune ili da zaplače, kad gleda te jadne 
djevojke, koje se javno zalijeću na mladiće i puštaju, da ih oni, 
na ulici, obujimaju i gnječe, uz raskalašeni i histerični hihot. 

Nijesu, braćo i sestre, badava svi narodi, kršćanski i ne- 
kršćanski, nijesu badava svi religijski sistemi, čuvali djevojke 
kao oko u glavi, držali ih uvijek na oku i pod nadzorom, odga¬ 
jali ih ozbiljno i strogo, posvećivali im uvijek više pažnje i bri¬ 
ge nego mladićima. Moralni instinkt čovječanstva iz toga je pro¬ 
govarao. Tisućljetno iskustvo to je ljudima diktovalo. Najveće 
su svetinje života i čitavu svoju budućnost oni na taj način bra¬ 
nili. Brak i obitelj, dijete i moral, s djevojkom stoje i padaju: 
valja ih osigurati. Djevojka je dobra, ali slaba, i puno može iz¬ 
gubiti: valja je energično i efektivno zaštićivati i čuvati. 

I kršćanstvo je uvijek u djevojke upiralo oči. Štovalo ih, 
ali i čuvalo. Garantiralo im, i kroz kršćansku obitelj, i kroz reli¬ 
giozni život, posebnu pažnju i odgoj. 

U tri karakteristična momenta to se očitovalo. 

Kršćanstvo je uvijek nastojalo u djevojci obuzdati i suzbiti, 
odnosno razumno kanalizirati, ono, što je u njoj najslabije i naj¬ 
nemirnije: srce, seitimenat, erotičke porive, ljubavni instinkt, ko- 
keteriju, nagon za dopadanjem i osvajanjem, taštinu. Ono je od 
djevojke zahtijevalo, da tome pristupa s rezervom, da se tu sa¬ 
vladava i odriče, da to čuva za onu, kasniju, životvornu i jedinu, 
ljubav u braku. Čistoću, uzdržljivost, čednost, stidljivost, tražilo 
je ono od djevojke. Kult je i cijenu djevičanstva ono propovije¬ 
dalo djevojkama. Djevičanska čistoća mora prethoditi braku i 
ljubavi: njom se djevojka sprema na materinstvo. Nije rana lju¬ 
bav ideal, nego kasna i zrela: nije česta i neobuzdana, nego je¬ 
dna, jedina, disciplinirana. Djevojka je to veća i to vrjednija što¬ 
vanja, što je nevinija, čišća, ponosnija. Djevojka treba da se naj¬ 
više boji sama sebe i svoga srca: da nad njim straži; da mu 
ostane gospodar; da bude slobodna. Samo takva, preobražena, 

ljubav može onda, u kasnijem, zrelom, životu biti jaka, vjerna, 
životvorna i velika. 

Kršćanstvo je uvijek djevojku spremalo na misiju žrtve i 
materinstva. Uvijek joj je to stavljalo pred oči kao ideal. Žena 
je velika kao mati, a ne kao ljubavnica. Erotička ljubav mora 
da služi, a ne da zapovijeda. Ona je samo sredstvo, da žena lakše 
i spremnije na sebe primi uzvišenu dužnost altruistične i požrt¬ 
vovne materinske ljubavi. A na tu se dužnost mora djevojka i 
pripravljati: na nju se mora privikavati od mladih godina. Ra¬ 
dom, ne uživanjem. Posluhom, ne samovoljom, pustopašnošću 
i razmaženošću. Trijeznošću, a ne luksusom. Ostajanjem u kući 
i životom u obitelji i sa obitelju, a ne bježanjem u slobodu, na 
ulicu, u društvo, u javna zabavišta. A u muškarcu, u mladiću, 
mora kršćanska djevojka gledati u prvom redu viteza, zaštitnika, 
budućega muža i oca, a ne ljubavnika. Mora ga birati i ljubiti po 
višim kriterijima: duhovnima prvotno, a ne tjelesnima; moralni¬ 
ma prvotno, a ne materijalnima. Treba da bude svijesna, da će 
joj on mnogo dati, ako bude idealan muž, ali i da će ona njemu 
dali, još više, ako bude prava kršćanska žena. Ambicija svake 
velike kršćanske žene i djevojke mora biti, da bude, moralno, bo¬ 
lja i finija od muža. Od naravi je bolja; mora to iskoristiti; nje* 
zina je prirodna misija oplemenjivanje. 

Kršćanstvo je uvijek od djevojke tražilo iskrenu, živu, du¬ 
boku, religioznost. U religioznosti i pobožnosti gledalo je njezi¬ 
nu najveću i vrlinu i snagu. Toliko se u moralnom pogledu od 
žene očekuje, tako su visoke i teške njezine materinske dužno¬ 
sti, da im slabo žensko srce nikada ne će moći udovoljiti samo 
svojim prirodnim silama: bez nadnaravne, milosne, pomoći odoz- 
gor. Bog je baš stoga, sam, ženu predestinirao za pobožnost. Kao 
biće srca i intuicije žena Boga neposrednije osjeća i doživljuje 
nego muškarac, a teški je njezin i odgovorni život sili, da traži 
snagu i utjehu od Boga. U Bogu nalazi žena i jakost i prosvjet- 
ljenje. žene su, i žene u kršćanstvu, uvijek najviše punile crkve; 
one su najvjernije stajale uz Boga. A kršćanstvo se je na njih 
oslanjalo. Oslanja se i danas. »Pius femineus sexus« — »pobo¬ 
žni ženski svijet«, termin je iz naše (katoličke liturgije. 

Braćo i sestre, to je koncepcija djevojke u kršćanstvu. To 
su naši kršćanski pogledi na djevojački problem. Mnogima će 
oni izgledati zastarjeli. Modni tip današnje djevojke, — i one, po 
imenu, katoličke, — daleko je od njih. Ali, kršćanstvo nije modna 

religija: ono je vječna religija. I prirodni je zakon, o koji se upi 
ru sve njegove koncepcije, vječan i nepromjenljiv. 

Katoličke djevojke znadu svoje mjesto, ako hoće da budu 
uistinu katoličke. I katolički oci i majke znadu, kako ih moraju 
odgajati, ako hoće da ispune svoju roditeljsJku dužnost pred 
Bogom. 

Nema, — da to još jedamput ponovimo, — za katoličku dje¬ 
vojku ni rane ni slobodne ljubavi; nema za nju ležernog drugo¬ 
vanja sa mladićima; nema noćnog vucanja; nema mješovite plaže; 
nema gole mode; nema plesnog divljenja; nema lascivne lekti¬ 
re ni ilustracije; nema hodanja, šetnji, turistike, bez nadzora; 
nema »emancipacije«. Njezino je mjesto u obitelji; uz majku, 
uz roditelje. Njezino je normativno držanje čednost i djevičan¬ 
ska rezerva. Ona mora nevina ulaziti u brak. Roditelji je mo¬ 
raju čuvati. Njezin odgoj mora biti upravljen na ideal žrtve, ma¬ 
terinstva, plemenitosti, altruizma, milosrđa. Njezine ambicije mo¬ 
raju biti ambicije moralne dobrote i visine. Njezini pogledi na 
život moraju biti ozbiljni. Njezino srce disciplinirano i uvijek 
pod kontrolom razuma i zakona Božjega. Pobožnost joj mora bi¬ 
ti druga narav; molitva svagdanji kruh; Bog nadahnuće. Bijela 
Djevica, Madona, Uzor i Majka. A crkva joj mora biti i pred kor¬ 
zom, i pred kazalištem, i pred utakmicom, i pred turom. 

Nego, na jedno samo moramo još posebno upozoriti. Na je¬ 
dnu specifičnu pojavu našega vremena. U prijašnjim stoljećima 
problem je djevojke praktično uvijek svršavao udajom. Sve bi se 
poudale ili odlazile u samostan. Danas nije tako. Ratna pusto¬ 
šenja prorijedila su muškarce, a socijalne neprilike odbijaju mno¬ 
ge mladiće od braka. Sve više djevojaka ostaje čitav život ne- 
udano. Šta da njima kažemo? Njima i svima. Ako neće da duho¬ 
vno propanu, moraju biti jake. I jake i velike duhom. I moraju 
tvrdo vjerovati u viši i vječni smisao života. Nije sva sreća ni u 
braku, ni u ljubavi. Sreća je mirna i dobra duša. Sreća je etički 
častan i sadržajan život. Sreća je svijest, da nas čeka nebo. Tu 
sireću treba da, starija ,djevojka otkupi doživotnim djevičanstvom 
A s Bogom je to moguće. U osjećaju djetinjstva Božjeg. S prsi 
vim, idealnim i djevičanskim, odgojem u mladosti. 

Veliko je djevioanstvo u kršćanstvu. Veće i časnije od bra¬ 
ka. Tjelesno materinstvo pretvara se u njemu u ono duhovno i 
nadnaravno. Djevojka postaje djevica, molitvena i žrtvena duša, 
zaručnica Kristova, službenica tjelesnog i duhovnog milosrđa, pri 
mjer mnogima, apostolica Evanđelja. Čitanje u 7. poglavlju I. po¬ 

slanice Korinćanima Apostolovu pohvalu djevičanstvu i djevica- 
ma (1. Kor. 7, 1.—40.)! To je njemu viši dar. To je njemu stalež 
duhovne slobode. To je njemu put posvećenja i savršenosti. Bla- 
ženija će biti djevojka, ako se ne uda: bolji je dio izabrala: 
»meiius facit« (1. Kor. 7, 38. 40.). U prvoj Crkvi sve su djevice 
bile u posebnoj časti: i one iz svijeta. A Crkva je uvijek ista. 
Ona ih i danas časti, preporučuje se njihovim molitvama, računa 
na njihovu požrtvovnu pomoć, smatra ih »ugodnim mirisom Kri¬ 
stovim« (2. Kor. 2, 15.). Njihovo će biti, da prate djevičanskog 
Jaganjca Božjega na nebu (Otkr. 14, 4.). One su duhovne kćeri 
i sestre nebeske Djevice-Majke. 

Kršćanske djevojke, starije d mlade, ne bojte se djevičan- 
stva! Ponosite se njim! Vama je širom otvoren put k Bogu i k 
savršenosti. Vas ništa ne veže uz svijet ni uz tijelo. Vas ne će 
nitko vratiti s ispovijedi, kao vaše družice, koje su stupile u brak, 
a onda stresaju sa sebe njegove terete i bježe, na protunaravan 
način, od dječjeg blagoslova: izdaju svoje materinstvo. Budite 
morate biti, Crkvi Božjoj prvoborke i apostolice! 

Kršćanske djevojčice i mlade djevojke, računajte, da vam 
je stoput bolje ostati u djevičanstvu, nego se nesretno i nekršćan- 
ski udati! Držite stoga svoje srce uvijek na uzdi! A i jedne i dru 
ge volite Boga svim srcem! Amen. 

»Vjerujete li, da vam mogu to učiniti? — Po 
vjeri vašoj neka vam bude! — Gledajte, da ni¬ 
tko ne dozna!« (Mat. 9, 28.—30.). 


OTVORENIH OČIJU ZA BOŽANSKU STVARNOST 


Nedjelja, 19. VII. 1970.; Sarajevo, katedrala. 

Dragi vjernici! U 9. poglavlju svoga Evanđelja zabilježio nam 
je sv. Matej, — prvi put, opširnije, — kako je Isus otvarao oči i 
slijepcima. 

Događaj se odigrao, kako izgleda, odmah iza velikoga čuda 
uskrišenja kćeri Jairove, u Kafarnaumu. Isus se je, praćen mno¬ 
štvom oduševljenoga naroda, vraćao ulicom iz kuće Jairove u 
kuću, u kojoj je on stanovao. Bila je to vjerojatno Petrova kuća. 
U masi naroda našla su se tu i dva slijepca: bilo ih je u ono doba 
puno po Palestini i na orijentu, i većinom bi hodali ulicama i pro- 
sili'.Čuli su već bili o Isusu: o velikom čudotvorcu iz Nazareta. 
A baš je sada narod oko njih glasno pričao o najnovija dva veli¬ 
ka čuda, što ih je Isus, još malo prije, isti taj dan, bio napra 
vio: na ženi, koju je ozdravio od dugogodišnjeg krvarenja, i na 
kćeri uglednog zboirničkog starješine Jaira, koju je, kad su je 
već svi smatrali mrtvom ii oplakivali na odru, vratio u život. To 
se zna: u slijepcima je to probudilo veliku čežnju, da Isus i njih 
ozdravi. Sigurno je, Isus, — mislili su u sebi, — velik Božji čo¬ 
vjek. I obećani Mesija Izraelov. Mnogi u narodu za njega tako 
govore. I svi ga očekuju, baš u ove dane. I njih će on ozdraviti, 
samo ako ga usrdno zamole. Koga on nije uslišio! Tako je do¬ 
bar i milosrdan, svi kažu. I stali su, — držeći se valjda za ruke 

i gurajući se i teturajući između naroda, — onako na glas vika 
ti, da ih ozdravi. »A kad je Isus odlazio odanle«, stoji u Evan 
đelju, »ušla su za njim dva slijepca, vičući i govoreći: Smiluj 
nam se, sine Davidov!« (Mat. 9, 27.). »Sin Davidov«, to je među 
Židovima bio specifičan dogmatički titul, naziv, za Obećanoga 
Mesiju. 

Ti siromašni slijepci prvi su od Židova, iza apostola (Iv. 1, 
49.), — barem što vidimo iz Evanđelja, — nazvali tako Isusa. 
Najviše, što se dotada bilo za njega čulo iz ustiju naroda, bilo 
je, iza uskrsnuća sina udovice iz Naima: »Velik prorok ustade 
među nama-!« (Luk. 7, 16.). Bog ih je, slijepce, bio, eto, po¬ 

sebno prosvijetlio: takla ih je bila u srce milost Božja. I nijesu 
prestajali da za njim viču. Velika je, vidi se, bila njihova vjera 
i njihovo pouzdanje. 

Ali Isus zadugo kao da ih ni ne čuje. Ne gleda ih; ne oda¬ 
zivi je se na njihove vapaje. Ništa im ne odgovara. Hoće da is¬ 
kuša i još više utvrdi i ojača njihovu vjeru. Ili, možda, neće da 
izaziva farizeja, ikojima, 'sigurno, nije bilo pravo, da su, evo, i 
ljudi iz naroda stali, i to još javno, pozdravljati Isusa kao Me¬ 
siju. Svejedno: slijepci ne popuštaju. Ne daju se slomiti. Nešto 
im u duši kaže, da će ovo danas za njih biti dan velike milosti 
i sreće. Ni kad su već bili, za Isusom, došli do Petrove kuće, ne 
daju oni Isusu mira. I u kuću su za njim bili provalili. I ponovo 
su ga i tu molili i zaklinjali, da ih ozdravi. »A kad dođe kući«, 
stoji u Evanđelju, »pristupiše k njemu slijepci« (Mat. 9, 28.). 

Sada se istom Isus upušta s njima u razgovor. I traži od 
njih, da mu najprije, izrijekom, kažu, vjeruju li, tvrdo i iskreno, 
da im on to može učiniti: vjeruju li, da je on zbilja poslan od Bo¬ 
ga na svijet, kao obećani Spasitelj. »I reče im Isus:«, stoji u 
Evanđelju, »Vjerujete li, da vam to mogu učiniti?« (Mat. 9, 28.). 
Ne radi se o maloj stvari. O velikom se, najvećem, čudu radi. 
Da netko slijep, u tren oka, odjedamput i na jednu riječ, pro¬ 
gleda, to se nikada dotle nije bilo ni čulo, kako će ono kasnije 
izrijekom reći opet jedan slijepac, kad mu Isus povrati vid (Iv. 
9, 32.). Ali slijepci tvrdo vjeruju. I sigurni su, da im Isus i to 
može učiniti. »A oni mu rekoše: Da, Gospodine!« (Mat. 9, 28.). 
Gospodinom ga zovu. On je velik u njihovim očima. 

Isus je zadovoljan. Raduje se njihovoj vjeri. Nagradit će 
im je. Uslišit će ih. Povratit će im, čudom, očiinji vid. »Tada se 
dotače«, kaže Evanđelje, »očiju njihovih govoreći: Po vjeri va- 

soj neka vam bude! (Mat. 9, 29.) I otvoriše im se oci« (Mat. 
9,30.). 

Evanđelje nam ne kaže, šta se je sve dogodilo iza toga. Ni 
kako su reagirali slijepci, kad su odjedamput opet progledali i 
svojim očima ugledali pred sobom Mesiju Izraelova, kako im se 
blago i božanski dostojanstveno smiješi. Ni kako je reagirao na¬ 
rod, kad je kasnije čuo za taj neviđeni slučaj. To se zna: narod 
je opet pao u čuđenje i zanos, a bivši su slijepci udarili do neba 
zahvaljivati Isusu i ljubiti mu ruke i noge. Koliko su bili za nje¬ 
ga oduševljeni i koliko su mu bili zahvalni, vidi se najbolje iz 
onoga, što nam Evanđelje iza toga priča i čim sv. Matej završuje 
svoj izvještaj. »I zaprijeti im Isus«, stoji tu, »govoreći: Gledajte, 
da nitko ne dozna! A oni izišavši razglasiše ga po svoj zemlji 
onoj« (Mat. 9, 30. 31.). 

Isus, kao skoro uvijek, ne želi, da itko od njegovih čudesa 
pravi senzaciju. Neće, ni da mu zbog njih farizeji onemogućuju 
ili, barem, sprječavaju njegovo propovijedanje. Neće, ni da ozdra- 
vljenici imaju s njima neprilika. I, očito, misli, da je i za one, 
nad kojima je učinio čudo, bolje, da se povuku u sebe i da u 
tišini srca zahvaljuju Bogu, nego da se oko njih okuplja svijet 
i na njima izdovoljuje svoju radoznalost. Samo ih to može ra¬ 
st resti ili ih još i učiniti taštima. 

Samo, dakako, rijetko su se bolesnici, koje bi Isus ozdra 
vio, toga držali. Nije lako biti toliko duhovan. Lakše je u takvim 
časovima dati oduška svome veselju i govoriti. Lakše je misliti 
na svoju sreću, nego na Boga i na svoju dušu. čovjeka, koji nam 
je učinio dobro, vidimo: Božje dobrote i otajstvenih puteva i 
osnova Božjega milosrđa i Providnost ne vidimo. 

No slijepci su mislili, da to Isus govori samo od poniznosti, 
a njima da je dužnost, da mu budu što zahvalniji i da i pred 
drugima što više pronesu i podignu njegovu slavu. Pa su sva¬ 
kom živu o tome govorili. I sve su na široko pričali. Osobito, kad 
bi ih ljudi pitali, šta je to bilo, i čudili se, kako to odjedamput 
opet vide. Ni jesu ta dvojica slijepaca bili sveci, ali bili su česti¬ 
ti mali ljudi: radili su to dobronamjerno i iz plemenitih pobuda. 

Braćo i sestre! Jednomu i nas uči ova evanđeoska zgoda. 
I nama su namijenjene sve Isusove riječi iz nje. I one: »Vjeruje¬ 
te li, da vam mogu to učiniti?« i »Po vjeri vašoj neka vam bude!« 

Tvrda vjera i tvrdo pouzdanje najbolji su put do srca Bo¬ 
žjega. Isusova je to teza. Vjeri slijepaca izrijekom on, čuli smo, 
pripisuje, što su progledali. 

Tko hoće, da mu Bog pomogne, da mu iskaže neku veliku 
milost, mora najprije dati slavu Bogu tim, što će živo povjerovati 
i u Božju moć i u njegovu božansku dobrotu. I što će u toj svo¬ 
joj vjeri biti ustrajan. Što se, u svome pouzdanju u Boga, ne će 
dati ničim pokolebati. Ni onda, kada Bog čeka i oteže: ni onda, 
kada ga nije odmah uslišao. Jedino takav čovjek ima pravu ideju 
o Bogu: on jedini pravo shvaća, koliko je Bog d velik i dobar. 
On o tom ne dvoji. A razumije se, da je to za Boga čast i da mu 
je to drago. Drago je i nama, kad vidimo, da nas netko iskreno i 
duboko štuje i da nikada nije posumnjao o našemu poštenju ni 
o našoj plemenitosti i vjernosti. Sve ćemo učiniti takovu čovje¬ 
ku. Smatramo se na to nekako dužni. Osvojio nam je srce. 

A, braćo i sestre, nijesmo mi uvijek takvi. Ni mi kršćani. 
Koliko nas ima, pa nam prilike oko nas, pa nam prirodni zako¬ 
ni, pa nam ljudska pamet, volja, sila, izgledaju jači od Boga! Ne 
može ni Bog ništa mimo njih i protiv njih. I posumnjamo, po¬ 
malo, koji put, Ima li uopće štogod veće i jače od ljudi: štogod, 
što se ne vidi i ne pipa, a opet živi i odlučuje o zbivanjima u 
svijetu i o ljudskim udesima; ima li Bog. I čim nam se on odmah 
ne odazove, kad smo mu se utekli, zdvajamo i očajavamo. Ni nes 
ma ga možda. A ako ga i ima, ne čuje nas: nije mu do nas; ne ma¬ 
ri za nas. I prestanemo mu se i moliti. Ili mu se molimo bez 
pouzdanja: ni ne vjerujemo pravo, da ćemo biti uslišeni. 

E, to se zna, nije to živa vjera. I nije to Bogu drago. To je 
samo polovično pouzdanje. Izblijedio je i istančao u nama osje¬ 
ćaj za nadnaravnu stvarnost. Boga kao da ni ne vidimo. Boga kao 
da ignoriramo. I nije nikakvo čudo, kad onda i Bog šuti. Ne oda¬ 
ziva nam se. Ni u našim malim potrebama, materijalnim i duhov¬ 
nim, ni . u vellkim potrebama Crkve i čovječanstva. Sami smo 
krivi. Nijesmo vrijedni njegove božanske pažnje. Lijepo to kaže 
sveti apostol Jakov, na jednom mjestu u svojoj poslanici: »Ako 
li kome od vas treba mudrosti«, veli on, »neka to ište od Boga, 
koji svima obilato daje i ne ljuti se, pa će mu se dati! Ali neka 
iste s vjerom, ništa ne sumnjajući! Tko sumnja, on je kao val 
morski, koji vjetar valja i goni na'sve strane. I neka ne misli 
taikav čovjek, da će što dobiti od Gospodina!« (Jak. 1, 5.—7.). Ne 
možemo i ne smijemo, to se zna, zapovijedati i diktovati Bogu, 
ne mora nas, i ne će nas, baš svaki put, odmah uslišiti, ni 
onako, kako mi hoćemo, — ali ako mu se zaufano i ustrajno mo 
imo, sigurno će nas uslišiti, kad je to za naše veće dobro. Može: 
svemoguć je, — moramo u to tvrdo vjerovati; — i hoće :dobar 

je; Otac nam je. Eto, zato i doživljujemo, — mi ljudi slabe vje¬ 
re’ _ tako često razočaranja u životu, dok se oni drugi, što živo, 

tvrdo, djetinjski, vjeruju, toliko puta hvale, kako im njihov Bog 
daje sve, što od njega zamole. I na neobičan način, koji put. I 
pravim malim »čudesima«, čudesima i iznenađenjima Providnosti. 
Znadu, šta će, a znadu, i kako će to od njega zamoliti (Jak. 4, 3.). 

Braćo i sestre! Sami smo obično krivi, što naše molbe Bogu 
ostanu neuslišane. Nijesmo u sebi podgojili pravoga duha vjere. 
Previše smo ljudi od ovoga svijeta i od njegovih zakona. A ne 
računamo dovoljno s Bogom. I ne respektiramo ga dovoljno. Kao 
Gospodara svega. Kao jedinu pravu stvarnost života. Kao bo¬ 
žansku dobrotu i ljubav. 

• Isuse, koji si otvorio oči slijepcima iz današnjeg našeg pro¬ 
matranja, otvori ih i nama! Otvori nam ih za sebe i za svoju 
vječnu stvarnost! Utvrdi nam, umnoži nam, — kako su ono je- 
damput bili tebi zavapili tvoji apostoli, — vjeru! »Adauge nobis 
fidem!« (Luk. 17, 5.). Amen. 

»Molite se dakle Gospodaru žetve, da pošalje 
poslenika u svoju žetvu!« (Mat. 9, 38.; Luk. 
10 , 2 .). 


MISIJE PRED ČINJENICAMA 


Nedjelja (misijska), 21. X. 1962.; Sarajevo, ka¬ 
tedrala. 

Dragi vjernici! Rekao sam vam, prijašnje nedjelje, kad sam 
vam najavljivao današnji Misijski dan, da kompetentni crkveni 
faktori, i u Rimu i u Zagrebu, nijesu zadovoljni s misijskim ra¬ 
dom kod nas. Ne pokazujemo dovoljno interesa za misijski apo- 
stolat Crkve; ne radimo za misije, kako bismo i koliko bismo 
mogli i morali. 

Mnogi će od vas kazati: Pa kako od nas mogu tražiti, da 
radimo za misije? Znaju li oni naše prilike? Mi smo sami misija. 
Misija i sirotinja. Oni treba da nas pomažu, — ugroženu i izlo¬ 
ženu Crkvu sa fronte, — a ne mi njih. 

I pomažu nas, braćo. Dobivali smo mi, i dosada, od central¬ 
nih crkvenih misijskih organizacija, — od »Društva za širenje 
vjere« i od »Djela sv. Petra«, — puno više, nego što bismo mi sa¬ 
kupili i, njima, poslali za misije. O novcima se uopće ne radi. 
Ima i puno važnijih stvari od novaca. Stvari, do kojih i Bog i 
Crkva puno više drže. Stvari, o kojima ovisi uspjeh i vitalnost 
misija puno više nego o dinarima, pa i o dolarima. Imaju mi¬ 
sijska zvanja. Ima molitva za .misije. Ima žrtvovanje za misije. 
Ima razumijevanje, ljubav i interes za veliki misijski ideal kr¬ 
šćanstva, 

A svega toga nama, braćo, — budimo iskreni, manjka. 
Ni jesmo u tom odlikaši. Nijesmo ni svijesni, o čemu se zapravo 
u misijama radi. A radi se u njima o svim najvišim zadacima vje¬ 
re i kršćanstva. 0 najsvetijim interesima, i Božjim i ljudskim. 

O spasenju bezbrojnih neumrlih duša, koje je Isus, — kao i na- 

§ c _ otkupio svojom božanskom krvlju, a koje su još daleko 

od punih plodova njegova Otkupljenja. O sudbini i budućnosti 
Kraljevstva Božjega na zemlji. 0 časti Božjoj. O sreći naioda 
i čovječanstva. Jedinoj njihovoj pravoj sreći. 

Braćo i sestre, ja ću o tom, večeras, na Misijskoj adoraciji, 
sustavnije i s više dokumentacije govoriti. Ovdje ću vam samo 
uprijeti prstom u — činjenice. U gole činjenice. U činjenice, ko¬ 
jima ne treba nikakva komentara. U pretpostavci, razumije se, da 
čovjek vjeruje. A mi svi vjerujemo. 

Vjerujemo, da Bog želi spasenje sviju ljudi, svake besmrtne 
ljudske duše: svejedno, živi li u bijelom svijetu, kod nas, u 
Evropi i Americi, — ili u onom smeđem, žutom i crnom: u Aziji 

1 Africi »Deus omnes homines vult salvos fieri, — Bog hoće, da 
se svi ljudi spase!«, veli Apostol u I. poslanici^ Timoteju (1. Tim. 

2 4.). Vjerujemo, da je Isus za svaku tu dušu umro na Krizu, 
i da je voli, kao i tebe, i mene. Vjerujemo, — čitamo to i u Evan¬ 
đelju — da je on propovijed Kraljevstva Božjega namijenio svi¬ 
ma narodima i da je baš zato, — samo zato, — poslao apostole 
i Crkvu u svijet: »Idite dakle i naučavajte sve narode!« (Mat. 
28, 19.). On hoće da se duhovno zakralji nad cijelim svijetom, nad 
čitavim čovječanstvom. »Oportet illum regnare!« (1. Kor. 15, 25.), 
kako je ono opet za njega kazao Apostol. Njegove božanske kra¬ 
ljevske ambicije nikada ne će biti zadovoljene, doklegod ima ijedan 
kraj, ijedan narod, koji nije primio, čuo, njegove evanđeoske kra¬ 
ljevske proklamacije; nije priznao njegove kraljevske vlasti. Vjeru¬ 
jemo, i da ljudi ne mogu biti uistinu sretni, — ni sretni, ni ve¬ 
liki, ni dobri, ni mirni, — osim u tom njegovu Kraljevstvu: punu 
istine, i pravde, i ljubavi, ii bratstva, i nade. Vjerujemo, i da tu 
sreću kad smo je jednom primili, moramo, i mi svi, dalje no¬ 
siti svojoj ljudskoj braći. Bog to hoće ii traži. Dužnost nam je to 
kršćanske ljubavi i ljudske solidarnosti. Ali i dužnost prema su¬ 
verenim pravima Uma i Duha u nama. Svi smo mi, već po 
svojoj razumnoj naravi, sluge i poslanici Istine i Dobra. A du¬ 
žnost nam je to i zahvalnosti prema Bogu. Svoju sreću, od Boga 
i u Bogu, moramo prenijeti i na druge, koje Bog voli, kao i nas. 

Mi svi to, braćo, vjerujemo. Ali jesmo li povukli konsekven- 
cije iz te vjere? Jesmo li udovoljili toj velikoj dužnosti božanske 
i kršćanske ljubavi? 

Nijesmo, braćo. Naijesu ni drugi kršćani širom svijeta. Sta¬ 
tistike će nam to dokazati jasnije od svih riječi. 

Koliko ima na zemlji danas katolika? 500 milijuna po pri¬ 
lici. Ako uračunamo i one, koji su to samo na papiru i po mati¬ 
cama krštenih. A puno ih je, znate i sami, danas takvih. Koliko 
je, na svijetu, sviju kršćana: i katolika i nekatolika? Teško, da 
ih ima milijarda. Prije će ih biti manje od milijarde, nego više. 
A koliko ima ljudi na zemlji? Tri milijarde. Ni trećina ih, dakle, 
nije još priznala Krista, ni pred njega klekla. Je li dakle ispunjena 
misija Crkve? Je li udovoljeno spasiteljskoj volji Božjoj i Gospo¬ 
dinovoj žeđi za dušama? Je li čovječanstvo, jesu Li naša ljudska 
braća, našla sreću? Jesmo li oslobođeni od dužnosti, da nosimo 
Krista u svijet? Dvije trećine Gospodinovih njiva još je uvijek 
pod ugarom: nije ih zaorao plug; nije se na njima zatalasala i za¬ 
bijelila pšenica; nije po njima pao srp (Iv. 4, 35.—38.). Nijesu 
još mnogi, — velika većina, — od istoka i zapada, sa sjevera i ju¬ 
ga, sjeti za sto u Kraljevstvu Božjem, kako im je obećao Isus 
(Mat. 8, 11.; Luk. 13, 29.). Nijesu se još uvijek našli na svadbe¬ 
noj večeri božanskoga Kralja (Mat. 22, 8.—10.; Luk. 14, 21.—23.). 
Još uvijek je u Isusovim očima, neutažena, turobna, nostalgična, 
čežnja za dušama (Iv. 10, 16.); još uvijek je na njegovim usnama, 
neispunjena, riječ ozbiljne molbe, — molbe i naloga: — »žetva je 
velika, ali poslenika je malo. Molite se dakle Gospodaru žetve, 
da pošalje poslenika u svoju žetvu!« (Mat. 9 , 37. 38.; Luk. 10, 2.). 

Braćo i sestre, mi ne napredujemo u osvajanju svijeta za 
Krista; mi nazadujemo. Ne širi se njegovo Kraljevstvo, nego su- 
žuje. Mi gubimo, — gubimo i u starom kršćanskom svijetu; ko¬ 
liko je danas i među nama, d po Evropi, otpadnika, — a ne dobi¬ 
vamo, novim ofenzivama i novim prodorima. Izračunali su, mi¬ 
si jski stručnjaci: 30 milijuna ljudi svake je godine više na svije¬ 
tu, — a 80 posto je od njih nekršćana; mi se kršćani već brine¬ 
mo, pobačajima i antikoncepcijskim sredstvima, da se previše ne 
namnožimo, — a samo se 800 hiljada ljudi nanovo krsti u misi¬ 
jama; — 29 milijuna ostaje ih daleko od Krista; pravi pogansku 
većinu još većom, a kršćansku manjinu još manjom. Svaki dan 
manjom. Još pred stoljeće, dva, bilo je krštenih ljudi u svijetu 
barem polovina: danas nije ni trećina. I još nešto: broj ljudi na 

svijetu puno brže raste, nego broj svećenika i misionara, koji bi 

trebalo da ih uče i obraćaju. . 

I sada mi kažite, je li ili nije misijski problem aktualan. 
Je li on ili nije prva briga i muka Crkve? Je li on ili nije ključ 
svega? I sad mi kažite, je li kršćanin, — pravi kršćanin, — ko¬ 
mu su misije deveta briga? Tko s njima ne suosjeća, tko za njih 
ne mari, tko se za njih ne moli i za njih ne radi? Po svojim naj¬ 
boljim silama. Kolikogod može. Ljubi li takav Isusa? Voli M ta¬ 
kav duše? Je li on vojnik Kristov i pionir Kraljevstva Božjeg? 

Ne traže, braćo, od nas misije para. Dat će im ih imućniji 
od nas, i veledušniji od nas. Eno, čuli ste: Mala Švicarska sa 2 
milijuna katolika skupila je lani za misije 4 milijuna zlatnih fra¬ 
naka; od toga samo za vanjske misije 2 milijuna. A u Sjedinje¬ 
nim Američkim Državama popnu se doprinosi za razne misijske 
svrhe i na stotine milijuna dolara. Misije od nas traže molitve 
i zvanja. Misije od nas traže svetosti i velikih želja. I plemenitosti 
traže. Solidarnosti traže. Udovičkih novčića. Što manje šaljemo 
para u misije, to više moramo moliti i biti dragi Bogu. Da on, 
i nama za volju, probudi misijsko oduševljenje i misijski žar u 
kršćanstvu. Da pošalje u misije apostole. Da otvori riječi Božjoj 
srca i usred »smrtne sjene« (Luk. 1, 79.) zablude i grijeha. 

Molite se, braćo, za misije, svaki dan! Žrtvujte se za njih, 
u pravdi, u čistoći, u ponosu vjere, svaki dan! To je od svega naj¬ 
preče. Molite se, dok nije kasno; doik drugi nijesu došli prije 
nas! Amen. 

»Badava ste dobili, badava dajite!« (Mat. 10, 8.) 


BEZ RAČUNICE 


Nedjelja, 5. XII. 1965.; Sarajevo, katedrala. 

Dragi vjernici! »Badava ste dobili, badava dajite« (Mat. 10, 
8.) rekao je Isus, među ostalim, svojim apostolima, kad ih je, 
prvi put, poslao, da propovijedaju po židovskoj zemlji Kraljev¬ 
stvo Božje. A bio dm je dao tada veliko, duhovno, blago u ruke 
i velike, čudesne, darove, koje će ljudima dijeliti. »Bolesne is- 
cjeljujte, mrtve podižite, gubave čistite, đavle izgonite!« (Mat. 
10, 8.). Ne da im, da tim trguju; da to pretvaraju u novac. Ne 
smiju nikada tim spekulirati u svoju korist. Nije to njihovo: to 
je Božje. A Bog, kad daje, daje bez računa: od čiste dobrote. 
Darovi se njegovi ne mogu platiti novcima: božanstveni su. Uvri¬ 
jedio bi ga svatko, -tko bi ih htio da preračunava u išta zemalj¬ 
sko, u išta od ovoga svijeta. Zahvalnost i ljubav, to je jedino 
uzdarje, koje čovjek može ponuditi, dati, Bogu za darove njego¬ 
ve istine, njegova otkupljenja, njegove milosti. 

Uvijek su se apostoli toga i držali. Uvijek je Crkva na to¬ 
mu insistirala. Apostol nije trgovac: on ne radi za plaću, za do¬ 
bit. Za »sramotnu, — prljavu, — dobit«, »turpis lucri gratia«, 
kako se, drastično, izražuje, inače uvijek tako blagi, sv. Petar, 
kad, u svojoj prvoj poslanici, apostrofira pastire i svećenike sta- 
le (1- Petr. 5, 2.; Tiit. 1, 7. 11.). On proklinje šimuna 6a- 

r ° njaka u Samariji, kad je taj pokušao da mu ponudi pare za 
apostolske ovlasti: »Dajte i meni tu vlast, da, na kogagod polo¬ 
žim ruke, primi Duha Svetoga!« (Dj. Ap. 8, 19.). »Novci tvoji ne- 

fea budu s tobom na propast, što si pomislio, da se dar Božji mo¬ 
že dobiti za novce!« (Dj. Ap. 8, 20.). I kad su se god kroz povijest 
Crkve, u prošlosti, bližoj ili daljoj, biskupi i svećenici zaboravlja¬ 
li, pa' počinjali trgovati, ucjenjivati, spekulirati svetinjama, po¬ 
kapanje je Božje stizalo i njih i Crkvu. Bila su to uvijek vre¬ 
mena žalosnog propadanja i svećeničkog ugleda, i crkvene disci¬ 
pline, stege, i kršćanskog duha među vjernicima. Neprestano -se 
je Crkva protiv toga borila i od toga branila, kao od kuge. Te¬ 
škim je crkvenim kaznama udarala svakoga simonistu. Ali i ljudi 
su, _ i u Crkvi i izvan Crkve, — to uvijek oduravali. Izgorio je 
odmah svećenik u svim očima, izgubio je odmah sav auktoritet 
i sve štovanje, čim ljudi opaze, da mu je, kako se ono kaže, »dra¬ 
ga para«, — draža i preča od duša, — i da svoje svećeničke fun¬ 
kcije obavlja samo za novac ili radi novca. 

Braćo! Svećenicima je i apostolima Isus u prvom redu upra¬ 
vio ovu svoju riječ. Njima ju je upravio direktno. Ali, indirektno 
upravio ju je Isus svima, koji su njegovi. I vama, svjetovnja¬ 
cima. I vi ste, ako vjerujete u njegove božanske darove, — kakvi 
god oni bili: nadnaravni ili naravni, — posjednici Božjega blaga. 
I njegovi djelitelji i apostoli. Lajički, svjetovnjački, apostoli: to¬ 
liko se danas u Crkvi, na sve strane, govori o lajičkim apostolima 
i lajičkom apostolatu. 

Sve, što imaš, — na sebi i u sebi, na tijelu ili na duši, — 
vrijedna, Božji je dar; Božje je blago. A Božje blago mora cirku¬ 
lirati. Cirkulirati Božjim svijetom: mora donositi ljudima blago¬ 
slov i sreću. Ne smije ga nitko zadržavati samo za sebe. A ne 
smije ga nitko ni prodavati. Tako, da njemu jedinome služi. Ta¬ 
ko, da mu donosi samo materijalnu korist i zemaljsku slavu. Bog 
je dobar, širok, darežljiv i veledušon; dobri, široki, darežljivi i 
veledušni moraju biti i svi oni, koji su njegovi i kojima se je u 
ruci našlo išta od darova Božje dobrote. Znate, kako je Isus 
oštro, u Evanđelju, osudio i kaznio nekorisnoga i lijenoga slu¬ 
gu, ikoji je zakopao u zemlju, zavezao u rubac, njegov talenat, 
njegovu minu (Mat. 25, 24. — 30.; Luk. 19, 20. — 26.). 

Braćo! Svima nam je Isus poručio, svima nam on i danas 
govori: »Badava ste dobili, badava dajite!« Svima posjednicima i 
nositeljima Božjih darova. Pa pogledajte, braćo, danas svi i na 
Božji dar, što ga vi držite u rukama! Možda je to novac i ima¬ 
nje. A možda je i snaga mišica, i pamet, i duhovitost, i lijep glas, 
i ruika vješta nekome glazbenom instrumentu, i sretan, — vedar, 
veseo, nasmijan, — temperamenat, i umjetnost riječi ili pisanja, 

sastavka, i organizatorni talenat, i stručna sprema, i okretnost, 
snalažljivost, pronioavost, koja zna dobro svjetovati i može mno¬ 
gima oko nas pomoći: učiniti im uslugu, napraviti im radost, do¬ 
nijeti im utjehu. Možda je to i moć, i služba, koju vršiš, i tvoj 
socijalni položaj. 

Ali, šta je, da je, dano ti je od Boga: dobro je; Božje dobro. 
Daj! ga dalje! »Badava«. Kao Bog. Široke ruke i široke duše. Ne 
budi stisnut ni sebičan! Ne škrtari tim! Neka to bude i drugoj 
djeci Božjoj od koristi! Ne traži, da ti se svaka usluga plati! Ne 
gledaj samo, 'koliko ćeš ti od toga »ušićariti«! Dobrota je uvijek 
podatna. Ona uživa u davanju. Ona uživa, kad se širi. Usreći i 
druge svojim blagom i svojim darovima! Božji su. Od zajedničkog 
su Oca sviju nas. Badava daji! što više daji bez plaće i nagrade! 
Vratit će ti to i ljudi. Valjat će i tebi netko. Volit će te. Bit će 
ti zahvalni. Ali, ako ti se to i ne vrati u parama i slavi, vratit 
će ti se u duši. Bit ćeš veći u Bogu. Bit ćeš draži Bogu. Vratit 
će ti se, i platit će ti se, obilato, na nebesima. 

Braćo! Sebičnjaka, škrtaca, samoživaca, trgovaca, Bog ne 
voli. On voli široke i dobre duše. On voli one, koji daju. Daju 
nesebično. Daju bez računa. Daju radosno. »Hilarem enim dato- 
rem diligit Deus, — Vesela darovatelja Bog voli!«, kako ono veli 
Apostol (2. Kor. 9, 7.). 

Dajite, braćo, Dijelite, što ste dobili od Boga! Veselite se, 
kad dajete! Budite ljudima dobri! To je duh kršćanskog čovjeko¬ 
ljublja, ali i kršćanskog bogoljublja. Tako nas je učio Apostol. 
»A dobro činiti da nam ne dodije«, veli on, »jer ćemo u svoje vri¬ 
jeme žeti, ako ne smalakšemo!« (Gal. 6, 9.). To je nalog Gospo¬ 
dinov: »Badava ste dobili, badava dajite! — Gratis accepistis, 
gratis date!« Amen. 

»A dostojan je poslenik kruha svojega!« Mat. 

10 , 10 .) 


U STILU ZAJEDNIŠTVA I NESEBIČNOSTI 


Nedjelja, 6. XII. 1964.; Sarajevo, katedrala. 

Dragi vjernici! Ništa nije sus u Evanđelju zaboravio da nam 
kaže. Na sve je on pomislio. I na kruh svojih apostola. I na ma¬ 
terijalne potrebe svoje Grkve. A nije ju ostavio na brigu anđe¬ 
lima. Nije ni obećao, da će joj baoati manu s neba ili joj čude¬ 
sima pomagati. Ne donosi nijednome apostolu, nijednome papi, 
nijednome biskupu, nijednome svećeniku, gavran kruh u kljunu, 
kao sv. Iliji u pustinji (3. Kralj. 17, 4. 6.), ni anđeo ručak u podne, 
u rukama pobožnoga Habakuka, kako ga je ono donio proroku 
Danijelu u jami lavskoj, u Babilonu (Dan. 14, 32—38.). Ne nalazi 
nitko od nas, što služimo svetištu i oltaru, pod jastukom kesice 
sa zlatnicima: svako jutro, kad se digne iz postelje, ili makar 
svakoga prvoga u mjesecu. 

On je svoje apostole i svećenike osigurao drukčije. Ostavio 
ih je na brigu onima, koji budu u njega vjerovali. Neka ih oni 
hrane i odijevaju; neka se oni postaraju za sve njihove potrebe! 
On je svoju Crkvu preporučio i povjerio plemenitoj i darežljivoj 
ljubavi njezine i Božje djece. Sve, što joj bude trebalo: i za nje¬ 
zinu službu Božju, za njezine crkve i oltare, i za njezin aposto- 
lat, za njezinu propovijed Evanđelja, i za njezinu samaritansku 
misiju, misiju milosrdne ljubavi, po Gospodinovu primjeru, dat 
će joj njezina i Božja djeca. Od zarade svojih ruku; od darova 
Božje Providnosti. 

Odmah, kad ih prvi put šalje među ljude, na pokusno apo 
stolsko putovanje, — najprije apostole (Mat. 10, 5. — 42.; Mark. 
6, 7. 13.; Luk 9, 1. — 6.), a onda i svoje prve učenike, njih 

sedamdeset i dvojicu (Luk. 10, 1. — 16.), — Isus im to kaže, obe- 
ćaje, jasno i izrijekom. Nije se njihovo brinuti, od čega će živje¬ 
ti na putu. Ni ne smiju se za to, puno, brinuti. Nije to njihov 
posao. Njihov je jedini posao svjedočenje za Božju istinu i na- 
vješćivanje Kraljevstva Božjeg. »Ne nosite«, veli im, »zlata, ni 
srebra, ni novaca, za pojasima svojim, ni torbe na put, ni dvo¬ 
jih haljina, ni obuće, ni štapa; jer je poslenik dostojan kruha 
svojega!« (Mat. 10, 9. 10.; Mark. 6, 8. 9.; Luk. 9, 3.; 10, 4.). Drugi 
će ih hraniti. Oni ,kojima učenici budu donosili Boga: njegovu 
blagovijest; njegovu milost. »A kad u koji grad ili selo uđete, pro¬ 
pitajte se«, kaže, »tko je u njemu dostojan, i ondje ostanite, dok 
(iz njega) ne izađete!« (Mat. 10, 11.). »Gdje uđete u dom, ondje 
(i) ostajte (Mark. 6, 10.). »Odanle ne izlazite!« (Luk. 9, 4.). »Je¬ 
dite i pijte, što u njih ima, jer je poslenik dostojan plaće svoje!« 
(Luk. 10, 7.). »Jedite, što iznesu pred vas, — quae apponuntur 
vobis!« (Luk. 10, 8.). 

Vjernici su, eto, oni, koji, po odredbi i želji Isusovoj, mo¬ 
raju hraniti njegove apostole i uzdržavati njegovu i svoju Crkvu. 
A apostoli opet ne smiju biti gospoda ni izbirljivci. Valja da se 
zadovolje onim, što im Bog pošalje i što im dadnu, što iznesu 
pred njih, dobri Božji ljudi. Ne smiju da puno kukaju: Nemam, 
nemam. Daj, daj! A još manje smiju da i od koga drljače. A naj¬ 
manje smiju da trguju darovima i svetinjama Božjim. Da njima 
spekuliraju. Da ih prodaju. Da ljude ucjenjuju. Izrijekom im 
Isus to zabranjuje. Nije Bog trgovac. On je božanski Kralj i bo¬ 
gataš. Njemu nitko ne može platiti njegove milosti ni njegova 
otkupljenja: ni zlatom, ni dinarima, što on daje, badava daje. 
što je on, badava, predao apostolima u ruke, moraju i oni, ba¬ 
dava, dalje dijeliti. Krist to postavlja principom, stalnim pravi¬ 
lom i zalkonom, u Grkvi, u Kraljevstvu Božjem. »Gratis accepis- 
tis, gratis date, — Badava ste dobili, badava (i) dajite!« (Mat. 10, 
£.), rekao je on, istom ovom prilikom, u Evanđelju. 

Braćo i sestre! Moramo toga svi biti svijesni. I mi, sveće¬ 
nici. 7 v \ f vjernici — svjetovnjaci. To je duh Crkve. To je nje¬ 
zin sistem od prvoga dana. Apostoli su bili dobro zapamtili taj 
nalog Gospodinov. I uvijek su se toga držali. I uvijek su, i vjer¬ 
nike i svećenike, na to podsjećali. Sam poglavica Crkve, prvi apo¬ 
stol, sv. Petar, u dva maha, s pravom emfazom ističe, da se da- 


39 



rovi Božji ne smiju prodavati ni kupovati i da je prljavo sveto¬ 
grđe zarađivati na riječi Božjoj i na šlužbi oltaru. On, gnjevno, 
dovikuje čarobnjaku Simonu u Samariji, ikoji mu je bio ponu¬ 
dio novaca, da i on dobije vlast predavanja Duha Svetoga: »Ne¬ 
ka tvoji novai budu s tobom na propast, što si pomislio, da se 
dar Božji može dobiti za novce! — Pokoru čini za ovu pakost 
svoju!« (Dj. Ap. 8, 20. — 23.). A opominjući, u svojoj prvoj po¬ 
slanici, starješine i svećenike azijskih crkava, izrijekom ih moli 
i zaklinje: »Pasite stado Božje, koje vam je povjereno, — ne 
silom, nego dragovoljno, kako Bog zapovijeda, i ne, — nikada, 
radi prljavoga dobitka, — turpis lucri gratia!« (1. Petr. 5, 2.). A 
sv. Pavao, svakom prilikom, ponosno ističe, kako on nikada nije 
propovijedao Krista, da bude na teret onima, koji vjeruju, ili 
da se materijalno okoristi svojom apostolskom službom: »Srebra, 
ili zlata, ili ruha, ni u koga ne zaiskah, — sami znate, ipsi 
sci ti s!« (Dj. Ap. 20, 33. 34.). »Volio bih prije umrijeti, — Bornim 
est enim mihi magis mori!« (1. Kor. 9, 15.). Ali zato on, u svo¬ 
joj prvoj poslanici Korinćanima, govori vjernicima,posve apo- 
diktički i programatično, — da su dužni pomagati Crkvu i uzdr¬ 
žavati one, koji im navješćuju riječ Božju i dijele božanske daro¬ 
ve otkupljenja. »Zar ne znate«, veli, »da se oni, koji vrše svetu 
službu, od svetinje i hrane, i da oni, koji oltaru služe, od oltara 
i žive?« (1. Kor. 9, 13.). »Je li to nešto veliko, da mi, ako smo 
vam sijali duhovna dobra, požanjemo od vaših zemaljskih?« (1. 
Kor. 9, 11.). »Tko je ikada vojevao o svome trošku? — Quis mi- 
Litat suis stipendiis unquam?« (1. Kor. 9, 7.). I izrijekom se pri¬ 
tom poziva na Isusa. »Tako je«, kaže, »i Gospodin naredio, da 
oni, koji Evanđelje propovijedaju, od Evanđelja i žive, — de 
evangelio vivere!« (1. Kor. 9, 14.). 

Braćo i sestre! Danas je opet ovaj nalog Gospodinov nepo¬ 
sredno aktualan. Prošla su vremena, kad su kraljevi i knezovi 
poklanjali Crkvi zemlje i kmetovska selišta i gradili joj kate¬ 
drale i crkve: bili patroni samostana i župa. A prošla su vre¬ 
mena, i kad su svećenici dobivali plaću od države. I, hvala Bogu, 
da su prošla! Ne treba, da se ikada više vrate. Slobodniji smo 
ovako. I, sretniji smo i mirniji ovako. Sa svojim vjernicima, sa 
svojim svijetom, živimo. I od Božje Providnosti živimo. Od mi¬ 
lostinje, što nam je dajete, — dragovoljno dajete; nitko vam je 
ne otima i ne utjeruje; — od darova i poklona svojih vjernika; 
od misnih stipendija, kojima nas vjernici nagrađuju, honoriraju, 
kad misimo i molimo se za njihove pokojne ili na njihovu na¬ 

kanu. Vjernici danas grade i crkve; vjernici danas fundiraju i 
katoličke bolnice; vjernici danas pomažu i katoličke škole, — 
i školarinom i darovima; — vjernici danas financiraju i sve ka¬ 
ritativne, dobrotvorne, institucije Crkve; vjernici danas materi¬ 
jalno podržavaju misije,,samostane i sestre. Oni jedini! 

Braćo, shvatite to! Nije to nasilje nad vama. Nije to tlaka. 
To je časna dužnost ljubavi prema Bogu i Crkvi. To je i odredba 
i želja Gospodinova. Tako mora biti. To je logična konsekvencija 
vidljivosti Crkve Božje u svijetu. To je nutarnji zakon našega 
zajedništva u, istoj, kući Božjoj. Naša je. Mi joj gradimo i teme¬ 
lje i krov. Crkva se naših dana, i s te strane, sve više, vraća k 
tradicijama i običajima prve, apostolske, Crkve. Postaje opet Crk¬ 
vom udovičkih priloga (Mark. 12, 41. — 44.; Luk. 21, 1. — 4.), 
Crkvom kolekta, sabiranja, Crkvom ofertorijskih procesija, s da¬ 
rivanjem oltara i siromaha. A sve se više oslobađa od svega, što 
podsjeća na takse i na dominaciju novca i bogatstva. Svećenici 
naših dana sve manje govore s oltara o biru i loknu, sve manje 
vode knjige o godižbini i redovini, sve manje broje pare, koje 
mećemo pred njih na sto: i za njihove i za crkvene potrebe. A 
sve više se to stavlja u ruke, dobrih i požrtvovnih, vjernika. Sve 
više se to ostavlja vašoj, lajičkoj, svjetovnjačkoj, savjesti i Iju 
bavi. I vašoj, lajičkoj, inicijativi i organizaciji. Crkva vjeruje i 
u čudesa Providnosti ii u čudotvornu snagu vjere. 

Znak je vremena, braćo, da se je neki dan, i ma općem crk¬ 
venom saboru u Rimu, izrijekom, zaključilo, da više ne bude 
vjerničkih sprovoda po taksama: tko više plati, ljepši mu je i 
svečaniji i sprovod. Svoj djeci Božjoj bit će on odsele, barem 
što se tiče Crkve, jednak. I ne će više u crkvi biti ničijih klupa. 
Sve u njoj mora biti svačije i zajedničko. Nema privilegija! Crk¬ 
va je Božja. A svi su ljudi Božja djeca i svi su pred Bogom jed¬ 
naki. Ne smijemo, mi svećenici, služiti novcu. Ne smijemo biti 
među onima iz današnjeg, adventskog, Evanđelja, koji nose me¬ 
ke haljine i provode se po dvorovima (Mat. 11, 8.). I nećemo! 
Novac mora da služi Bogu i ljubavi. A mi da se veselimo, ne zla 
tu, nego ljudskom spasenju, i dobroti duša, i slavi našega Gospo¬ 
dina. I da, radosno i nesebično, dijelimo njegove božanske daro¬ 
ve. Puni sreće u Bogu i bezbrižne, vedre, vjere u Providnost. Po 
velikoj riječi Gospodinovoj: »Badava ste dobili, badava dajite!« 
»A dostojan je poslenik svoga kruha!« Amen. 

»Tko vas prima, mene prima, a tko prima me¬ 
ne, prima onoga, koji je mene poslao!« (Mat. 
10, 40.) 


JEDINSTVO POSLANJA 
(Službenici Crkve i oltara) 


Nedjelja, 10. I. 1971.; Dubrovnik, (kapela Sv. 

Obitelji. 

Dragi vjernici! Isusove riječi, što smo ih uzeli za predmet 
i motto ovoj propovijedi, zabilježio nam je sv. Matej, u desetom 
poglavlju svoga Evanđelja. Isus ih je izrekao na koncu besjede, 
koju je upravio svojim apostolima, kad ih je, — prvi put iza nji¬ 
hova konačnog izbora u apostolski zbor, — poslao, da propovi¬ 
jedaju po Galileji, pa im tom prilikom i otkrio, što ih sve čeka 
u njihovu budućem apostolskom životu i radu. Različno će ih 
ljudi primati: već prema tome, kakve budu duše. Neki spremno 
i prijazno, sa štovanjem i ljubavlju, a neki i odbojno i neprija¬ 
teljski, ,s prezirom i mržnjom. I s teškim progonima valja da 
kod toga računaju (Mat. 10, 16. — 25.). No na utjehu lim mora 
biti, što će on biti s njima. Njega će ljudi u njima gledati; nje¬ 
ga će u njima dočekivati i primati. S njim će njegovi apostoli 
dijeliti sudbinu. S njim će dijeliti i čast (Mat. 10, 32. 33.). On 
će za njima stajati. On će ih braniti (Mat. 10, 26. — 31.). Tko 
ih bude primio, kao njegove i Božje poslanike, bit će i njemu 
mio. I njegovu nebeskom Ocu. A tko ih ne primi, odgovarat će: 
opet njemu i Ocu. Dobit će svatko, tko se s njima sretne, ili 

kaznu ili nagradu: baš kao da je i njega primio ili odbio. To 
Isus postavlja zakonom Evanđelja, zakonom apostolata, zakonom 
svoga Kraljevstva. I zbija to, na koncu svoje besjede, u jednu 
jedinu snažnu riječ; čuli ste je: »Tko vas prima, mene prima, a 
tko prima mene, prima onoga, ikoji je mene poslao!« (Mat. 10, 
, A1 V. dakako, 1 obratno. Ovom prilikom to Isus, doduše ne 
kaže izrijekom, ah kazao je to na jednom drugom mjestu u Evan 
, nda ' kad J e - — zabilježio nam je to sv. Luka (Luk. 10, 
16.), slao na apostolske putovanje sedamdeset i dvojicu učenika. 
Rekao im je tada: »Tko vas sluša, mene sluša; tko vas prezire 
mene prezire. A tko mene prezire, prezire onoga, koji je mene 

Eto, Isus, tu opet jednom, naglašuje i ističe ono, što mu 
J D e u . VI J £k , ^ lo u ustima, kad je pred ljude izlazio kao poslanik 
Božji. Od Boga je on poslan, od Oca je on poslan, Sin je on Bo- 
zji: moraju svi u njemu Boga gledati, slušati, ljubiti. I moraju 
prihvatiti njegovu poruku: svejedno, čuju li je direktno iz nje¬ 
govih usta ih iz usta ljudi, koje im je on poslao: u svoje ime; 
kao svoje glasnike i opunomoćenike. Sve je to jedna poruka, 
ozja i nebeska. Sve je to jedno poslanje: čitavu mu je izvor 
Bog Ne smeta ništa, što to ide odozgor dolje, postepeno, u silaz¬ 
noj krnji. Otac šalje Sina, Isusa. Isus šalje svoje apostole i uče¬ 
nike. Nijesu oni svi, po sebi, jednaka auktoriteta. Otac je Bog; 
on s neba vlada svijetom: uzvišen nad sve zemaljsko; nevidljiv 
i nečujan za ljudske oči i uši. I Isus je Bog: Sin Božji. Ali on 
se je, u ljudskom liku, kao čovjek, pokazao na zemlji. On je 
ljudima govorio njihovim, ljudskim, jezikom: njega su ljudi mo- 
g i vidjeti i čuti. I mogli su u njemu, — mogli i morali, — prepo¬ 
znati Boga. U njegovoj, božanskoj, mudrosti; u njegovoj, božan¬ 
skoj, dobroti i svetosti; u njegovoj, božanskoj, svemoći: u njego- 
vim čudesima. A apostoli i učenici po svojoj su naravi obični 
ljudi: ljudi kao i svi drugi. Ali dobili su, od Isusa, višu vlast i 
vise poslanje: u njegovo ime govore. A ne govore samovoljno ni 
napamet: mogu i njih ljudi prepoznati kao poslanike Isusove. I 
po njihovu životu; i po onome, što govore, a što je, očito, sveto 
i dobro; i po dobročinstvima, što ih čine ljudima, uz pomoć Božju. 

Iz Boga je, eto, a preko Isusa, sve to izašlo u svijet. K 
Bogu se to, opet preko Isusa, mora i vratiti. Po tim ljudima, po¬ 
slanicima Isusovim, što propovijedaju njegovu istinu i njegovo 
ualjevstvo, moraju ljudi spoznati, poslušati, uzljubiti, naći, Isu¬ 
sa. A kada Isusa nađu, našli su i Boga. Isus je isto što i Otac. 

»Ja i Otac jedno smo!« (Iv. 10, 30.) rekao je on za sebe izrije¬ 
kom. I opet, na Posljednjoj večeri: »Filipe, tko vidi Sina, vidi i 
Oca!« (Iv. 14, 9.). I opet: »Tko vjeruje u mene, ne vjeruje u 
mene, nego u onoga, koji me je poslao. I tko vidi mene, vidi ono¬ 
ga, koja me je poslao!« (Iv. 12, 44. 45.). 

Braćo i sestre! U tome jedinstvu poslanja, u toj ravnoj li¬ 
niji, što, preko Isusa, spaja Boga i Isusove apostole i učenike, 
adekvatno je, najpotpunije, tumačenje i odgonetka svega onoga 
povjerenja i ljubavi, što je kršćanski puk, što je svi pravi vjer¬ 
nici i osjećaju i pokazuju prema službenicima Crkve i oltara: 
prema biskupima i svećenicima. Poslanike Božje i Isusove u nji¬ 
ma gledaju. Radi Boga ih i Isusa primaju, časte, slušaju, pa i 
ljube. Boga i Isusa u njima časte i ljube. Bog im i Isus stoje 
za njima; .kriju se iza njih. Nije to ništa nelogično; ništa neo¬ 
pravdano i nerazumno. Nelogično je i nerazumno, kad danas to¬ 
liki i među katolicima, pa i teolozima, — onima modernistič¬ 
kima, — hoće da, i iza tih Isusovih riječi, izjednače .svećenike i 
vjernike i izbrišu između nj.ih svaku razliku: kada hoće da im 
oduzmu svu vlast i auktoritet; kad niječu hijerarhijsko ustroj¬ 
stvo Grkve i kad hoće da Crkvu »demokratiziraju« i sve svedu 
na narod i na glasovanje. Ima sve to svoje duboko obrazloženje 
i motiv. Ljudi su, sigurno, svi ti biskupi ii svi ti svećenici. Čovjek 
je i Papa. Ljudi su kao i mi. Niijesu neka nebeska ni anđeoska, 
eterična, bića, Nose u sebi i na sebi sve ljudske slabosti. Iz 
sebe i u sebi nemaju nikakvih prednosti pred nama drugima, 
često nijesu ni sveti: možda su po pravdi srca i ispod nas. Če¬ 
sto nijesu ni pametniji od nas. Kao osobe i pojedinci ne bi ima¬ 
li nikakve vlasti nad nama. Što je imaju, to je samo zato, jer 
im je dana od Boga. I za njih vrijedi, što je Isus rekao Pilatu: 
»Ne bi imao nikakve vlasti nada mnom, kad ti ne bi bilo dano 
odozgor!« (Iv. 19, 11.). 

Dobro je, braćo i sestre, da se toga baš danas sjetimo. Da¬ 
nas, kada oko sebe gledamo d srećemo tolike bijede, tolike ne¬ 
volje, tolike sablazni, među ljudima iz svetišta. Ne znamo ni sa¬ 
mi, kalko da se prema njima držimo. Da, slijepo i u svemu, po¬ 
đemo za njima, čini nam se, da bismo se iznevjerili istini i ot¬ 
pali od duha pravoga kršćanstva. Ne izgleda nam, da Isus iz njih 
govori: da stoje uz Evanđelje. A bojimo ih se prezreti i uskra¬ 
titi im posluh. Osjećamo, da su još uvijek službenici Crkve, da 
su među onima poslanima, da još uvijek i za njih vrijedi Isuso¬ 
va iriječ: »Tko vas prima, mene prima!« 

Braćo i sestre! Treba da k tome problemu pristupamo s 
puno plemenite finoće i s puno, vjerom prosvijetljene, mudro¬ 
sti. Nije taj svećenički auktoritet apsolutan, neograničen, vje¬ 
čan. Relativan je. I Juda je jedamput bio učenik i poslanik Isu¬ 
sov: i njega je valjalo, radi Isusa, častiti i slušati. Ali kad je 
od njega otišao i otpao, kad mu se je iznevjerio, kad ga je iz¬ 
dao, nitko Božji nije više smio is njim. 

Budimo praktični i konkretni! Dva auktoriteta ima sveće¬ 
nik. Jedan je onaj službeni: koji mu dolazi od njegove službe 
i od vlasti sv. Reda. Drugi je onaj osobni, moralni, koji mu dolazi 
od toga, što na njegovu liku, u njegovu vladanju, prepoznaje¬ 
mo Isusa i njegov duh. Dokle je god svećenik zakoniti predstav¬ 
nik Crkve ii dokle ga god ona k nama šalje, valja da ga štuje¬ 
mo: možemo prisustvovati njegovoj misi; možemo iz njegovih 
ruku primati sv. sakramente. Ali ako je svećenik raskrstio s 
Crkvom i okrenuo se protiv zakonitih viših starješina u Crkvi, 
— osobito protiv najvišega njezina starješine, Namjesnika Isu 
sova na zemlji, Pape, — nema on više ni Isusova poslanja: ne 
moramo ga i ne smijemo ga ni slušati ni nasljedovati. A ako to 
još nije učinio, ali nam naša kršćanska savjest i glas milosti 
u nama kažu, da ono, što on govori i radi, nije od Duha Božje¬ 
ga, da se to protivi nauci Evanđelja i volji Crkve, da tako ni¬ 
kada nijesu radili apostoli ni sveci, ne ćemo mu, doduše, otvo¬ 
reno i javno protusloviti, ne ćemo bojkotovati njegove službe, — 
još je zakonita; još nam Isus preko nje daje svoje milosti, — 
ali ćemo ga se čuvati: nije nam ni uzor ni pouzdan učitelj; ne¬ 
ma na njemu slike Isusove. 

Svećenik je, eto, svećenik, — pravi svećenik, — koliko je 
vjeran Isusu i Crkvi. I samo, koliko je takav, toliko mu pripada 
povjerenja i ljubavi s naše strane. Samo pod tiim uvjetom i pod 
tom pretpostavkom vrijedi za njega Isusova riječ: »Tko vas pri¬ 
ma, mene prima!« Bilo bi sudbonosno ,fatalno, da pođemo za 
svećenicima, koji nijesu takvi. Nemojmo! Samo dobre svećenike 
slijedimo; na onima lakoumnima štujmo njihov sveti Red, ali 
ne njihov život, — držimo se prema njima u rezervi; — a od 
otpadnika i pobunjenika bježimo: to su najamnici (Iv. 10, 12. 
13.) i vukovi u runu ovčijem (Mat. 7, 15.); nijesu dobri pastiri 
(Iv. 10, 11. 14.)! A za sve se njih molimo! Puno molimo! Da ih 
što više ostane vjerno Isusu i njegovu poslanju. Da nikada ne 
prekinu svete veze, koja ih veže s Gospodinom i s Ocem! Amen. 

»I tko napoji jednoga od ovih najmanjih samo 
čašom hladne vode, u ime učeničko, zaista vam 
kažem, ne će mu propasti plaća!« (Mat. 10, 42.) 


DOBROTVORI CRKVE 


Nedjelja, 12. VI. 1966.; Sarajevo, katedrala. 


Dragi vjernici! Možda je baš danas, na II. nedjelju po Du¬ 
hovima, gdje nas Apostol, — Ivan, — u misnoj poslanici, pod¬ 
sjeća, da je ljubav prema braći znak odabranja, — »Mi znamo«, 
piše on, »da smo prešli iz smrti u život, jer ljubimo braću. Tko 
ne ljubi, ostaje u smrti!« (1. Iv. 3, 14.), — i da nema Božje lju¬ 
bavi u nama, ako smo bez osjećaja, bez srca, za tuđu nevolju, 
— »Tko ima blaga od ovoga svijeta i vidi brata svoga u nevolji, 
a zatvori mu srce svoje, kako da ostane ljubav Božja u njemu!« 
(1. Iv. 3, 27.), — i gdje, u misnom Evanđelju, u Isusovoj priči 
o uzvanicima, gospodar iz priče, Otac nebeski, uvodi u svoju kra 
ljevsku palaču i postavlja za sto svoje božanske gozbe »siromašne, 
i kljaste, i slijepe, i hrome« (Luk. 14, 21.), najbolja zgoda, da 
protumačimo Isusovu riječ: »Tko napoji jednoga od ovih naj¬ 
manjih samo čašom hladne vode, u ime učeničko, zaista vam 
kažem, ne će mu propasti plaća!« (Mat. 10, 42.). Riječ, što ju je 
Iisus rekao svojim apostolima, onda valjda, kad ih je, prvi put, 
poslao da propovijedaju po Galileji: tako barem izgleda po iz¬ 
vještaju sv. Mateja (Mat. 10, 5. — 42.). A zabilježili su nam je 
sv. Matej, u 10. poglavlju svoga Evanđelja (Mat. 10, 42.), i sv. 
Marko, u 9. poglavlju svoga: samo ovaj zadnji u drugom kon¬ 

tekstu; ondje, gdje Isus uči apostole poniznosti i govori im o 
svojoj ljubavi k djeci, k malenima (Mark. 9, 40.). 

Isus u toj riječi opet jednom govori o kršćanskom milo¬ 
srđu i dobroti. A na sto mjesta i u sto zgoda u Evanđelju on 
o tom govori. Ništa mu nije češće u ustima; ništa nam toliko 
ne preporučuje; ništa odlučnije ne traži od svojih učenika i 
sljedbenika. Neka daju milostinju (Luk. 11, 41.; 12, 33.); neka 
budu milosrdni, kao što je milosrdan Otac njihov nebeski (Mat. 
5, 7.; Luk. 6, 36.); neka hrane gladne ii poje žedne, neka ugošćuju 
putnike i namjernike, neka odijevaju gole i bose, neka obilaze 
bolesnike i utamničenike (Mat. 25, 34. — 36.), pa će biti pomi¬ 
lovani, postat će sinovi Božji (Mat. 5, 45.), ući će u raj! S te 
strane ne bi ovoj Isusovoj riječi o čaši hladne vode trebalo ni¬ 
kakva posebna komentara. Ne bi ona bila ni nova. Nova je, spe¬ 
cifična je, po nečemu drugome. Radi toga joj treba komentar. 

Ne govori Isus u njoj samo o milosrđu općenito: on u njoj 
govori o milosrđu, u usluzi, našoj ljudskoj braći, »u ime uče- 
nioko«. O milosrđu iz posebna, višega, nadnaravnog, motiva i po¬ 
bude. 

Milosrđa je, braćo, pun svijet. Poriv, instinkt, milosrđa, osje¬ 
ćaj samilosti s onima, koji pate, ukopan je duboko u svako čo¬ 
vječje srce, u samu narav ljudsku. I u tom smislu značajna je 
sigurno ona riječ svetoga patnika Joba: »Od djetinjstva moga 
raslo je sa mnom milosrđe!« (Job. 31, 18.). Nijedna krepost nije 
čovjeku prirodno bliže od milosrđa i sućuti s bijedama njegove 
ljudske subraće. Svi znamo, — po sebi; iz iskustva, — kako je 
teška patnja, ali i kako nam je i potrebna i draga pomoć od 
drugih, kad se nađemo u nevolji. Patnika nam je lako razumjeti. 
Već sutra možemo i mi biti na njegovu mjestu. Kako će nam 
onda biti drago, da nam drugi priskoči u pomoć! A da to bude, 
moramo i mi njemu, — danas, — priskočiti u pomoć. Bez te 
ljudske solidarnosti svi bismo, sto puta, ostali osamljeni, napu¬ 
šteni, bespomoćni, baš u času, kad nam je najteže. Postali bismo 
žrtva krutog udesa i tupe zdvojnosti. 

Milosrđa je pun svijet. Ima ga i među bezvjeroima, i među 
poganima, i među najgorim mondencima. Toliki ljudi dat će pro¬ 
sjaku dinar: svejedno, što još nikada nijesu ni zavirili u crkvu. 
Cim netko pane na ulici, strču se oko njega prolaznici, da mu 
pomognu. Zateče li, stigne li, jedan grad ili .kraj kakva velika 
prirodna katastrofa, potrese to čitav svijet: odsvakle im šalju 
pomoć. Ne pita se više ni za vjeru ni za narodnost, ni za poli- 

tilku, ni za ideologije. Svatko pomaže i daje, tko je čovjek. I sa 
drugih kontinenata, i preko oceana. Sjetite se Skoplja, sjetite 
se Kaknja, sjetite se nedavne gladi u Indiji! Milosrđe svatko ci¬ 
jeni; humanizam, čovjekoljublje, svi propovijedaju, preporučuju, 
slave. 

Samo, braćo, sve je to naravno milosrđe; instinktivno mi¬ 
losrđe. I ono je, sigurno, Bogu drago: on ga je i usadio u ljud¬ 
sko srce, kao svoj veliki, prirodni, zakon. I takvo će milosrđe 
Bog nagraditi; i ono je put do Božje milosti i oproštenja. Isus 
ga je i sam pohvalio i obećao mu plaću: u svojoj priči o ne¬ 
pravednom, ali darežljivom upravitelju (Luk. 16, 1. — 14.). 

Ali ideal je milosrđu u kršćanstvu visi. Evanđelje sve u 
životu podiže do Boga i upravlja na Boga. Sve iz Boga izvodi 
i na Boga svodi. Kršćanski je moral uvijek motiviran Bogom; 
on se uvijek naslanja na snagu i pomoć božanske milosti; on je 
uvijek nadnaravan. I za kršćansko milosrđe to vrijedi. Da nam 
bude zaslužno za život vječni, moramo ga vršiti iz nadnaravnih 
pobuda, iz posluha i ljubavi ik Bogu. U čovjeku, kojemu poma¬ 
žemo, valja gledati Boga: sliku Božju, dijete Božje, brata u Kri¬ 
stu. Valja ga u Bogu i radi Boga i ljubiti i pomagati. Onda će 
takvo milosrđe hiti i jako, i čisto, i nesebično, i dosljedno, i bla¬ 
go, i bratsko. Nikoga ne će izuzimati. A čovjeku, koji ga vrši, 
donijet će mnogo božanske milosti i veliku plaću na nebu. I 
kad je, samo po sebi, najmanje: i kad je samo čaša hladne 
vode. Bog ne gleda na dar. Bog gleda na nakanu i na ljubav. 
Kršćanin Krista dariva i Krista ljubi svojim milosrđem. Dariva 
i ljubi onoga, koga Krist ljubi i koga je Krist otkupio. Sveti 
Marko i formulirao je ovu Isusovu riječ u tom smislu: sigurno 
autentično. »Tko vas napoji čašom vode u ime moje, zato 
što ste Kristovi, — ne će izgubiti plaće svoje!« (Mark. 9, 
40.). A svaki je čovjek Kristov. Pa treba da na to mislimo, kad 
mu činimo uslugu, dobro, milosrđe. Odmah će naše djelo biti 
pred Bogom puno vrjednije. Bit će djelo nadnaravne ljubavi. I 
djelo Božje ljubavi. 

Svaki je čovjek Kristov. I kad nije njegov učenik. A kad je 
još i njegov učenik, onda je dvostruko Kristov. I kad mu učiniš 
dobro i ljubav, ti i direktno služiš Bogu: Božjemu, Kristovu, 
krali jevstvu, koje taj njegov učenik predstavlja, propovijeda i ši¬ 
ri. Postaješ i ti, preko njega, apostolom i učenikom Isusovim. 
Stupio si i ti među Božje vjesnike i poslanike. Primit ćeš i pla¬ 
ću, i krunu, apostolsku. Kod sv. Mateja Isus kao da baš na to, 

prvotno, i misli. Neposredno prije toga rekao je on apostolima: 
»Tko vas prima, mene prima, a tko mene prima, prima onoga, 
koji je mene poslao!« I obećao svakomu, koji tako radi, posebnu 
plaću. »Tko prima proroka, primit će plaću proročku, a tko pri¬ 
ma pravednika, u ime praveđničko, — kao Božjega prijatelja, 
primit će plaću pravedničku!« (Mat. 10, 40. 41.). I neka su to 
najmanji od njegovih učenika, i neka si ih poslužio samo čašom 
hladne vode, blago tebi! Bog će ti se za njih odužiti. »I tko na- 
poji jednoga od ovih najmanjih samo čašom hladne vode, u ime 
učenicko, kao učenika i poslanika Isusova, — zaista vam ka¬ 
žem, ne će mu propasti plaća!« (Mat. 10, 42.). 

Braćo, dvije velike, praktične, pouke kriju se, naziru se, i 
za nas iza ove Isusove riječi. Svakomu činimo dobro: svakomu 
bez razlike! Ali svakomu ga činimo radi Boga! U Boga gleđaj- 
mo, kad činimo dobro! Bit će nam onda svako takvo dobro dje¬ 
lo cin vjere i nadnaravne, božanske, ljubavi. A sa dvostrukom 
ljubavlju činimo dobro onima, koji se Boga boje i koji ga vole: 
pobožnim patnicima, braći u vjeri, »ad domesticos fidei« (Gal. 
6, 10.), i onima, koji nam propovijedaju i donose Krista (1. 
Tim. 5, 17.), kako nam ono savjetuje Apostol! Opet radi Isusa: 
njega im zamjenjujemo. Opet u veselju i solidarnosti vjere; u 
zajedništvu svetaca, što mi dajemo kršćanskoj sirotinji i apo¬ 
stolima Evanđelja u stvarima od ovoga svijeta, vratit će nam 
se u stvarima od onoga svijeta: kao milost i blagoslov (Rim 
15, 27.; 1. Kor. 9, 11.). 

Eto, tako smo se jedamput u našim propovijedima dotakli 
i problema specifične dobrotvomosti unutar Crkve. I one više 
karitativne, prema pobožnim siromasima i patnicima, i one više 
financijsko-apostolske, koja se očituje u brizi za materijalne po¬ 
trebe Crkve i njezinih službenika: svećenika Crkve, duhovnih 
osoba i zajednica. Bilo da se radi o njihovim ličnim potrebama, 
o njihovu uzdržavanju, bilo da su u pitanju kolektivni apostolski 
pothvati u krilu ili u režiji Crkve. Što u tu svrhu dajemo, Kristu 
dajemo: za potrebe Kraljestva Božjega dajemo. Postajemo i mi, 
preko toga, graditelji mističnog Tijela Kristova: Isusove sluge, 
Isusovi učenici i apostoli. Donijet će nam to i učenički i apo¬ 
stolski blagoslov. Donijet će nam to i veliku, apostolsku, nebesku 
nagradu i krunu. Isus nam je, eto, — čuli ste, — obećaje i ga¬ 
rantira. Ne će nam »propasti plaća«! Velika! Učenička! Proroč 
ka! Amen. 

»Otiđite nekamo u osamu i odmorite se malo!« 
(Mark. 6, 31.) 


PROBLEM LJETOVANJA I ODMORA 


Nedjelja, 28. VII. 1963.; Sarajevo, katedrala. 

Dragi vjernici! Već smo više puta isticali, u ovim razmat¬ 
ranjima iz Isusova života, u ovim propovijedima o velikim rije¬ 
čima mudrosti i spasenja, što su izašle iz Gospodinovih usta, da 
Isus ni u čemu nije volio pretjeravati. Nije Isus ni rigorista ni 
fanatik. On je, kao i njegov nebeski Otac, bio pun razumijeva¬ 
nja za ljudske potrebe i pun sućuti za ljudske bijede i boli. Nije 
nikada od ljudi previše tražio. Bio je s njima blag, strpljiv i 
obziran. Puštao ih je, i da se povesele, i da se zabave i pošale, 
i da se odmore. I on se je sam s njima veselio, i zabavljao, i 
odmarao. Poznavao je on dobro ljudsku narav i zakone ljud¬ 
ske duše. Nije čovjek duh ni anđeo, pa ne može ni živjeti kao 
anđeo. Ima i tijelo. Mora da i jede, mora da i spava, mora da se 
i osvježi i rastrese. Bog ga je stvorio takvim. 

Već smo ga gledali, Isusa, toliko puta, kako sjedi za sto¬ 
lom, pa i onim svatovskim. Gledali smo ga, i kako počiva na iz 
voru u Sihemu i gasi, utažuje žeđ vodom iz zdenca. Gledali smo 
ga, i kako kupi oko sebe dječicu, pa ih miluje i draga. Gledali 
smo ga, i kako ga dvore i goste. I carinici, i pobožne žene, i fa¬ 
rizeji, i njegovi skromni gostoprimci u Petrovoj kući, i bogataši 
u Betaniji i u Jeruzalemu. U velikoj dvorani, bogato urešenoj i 
prostrtoj, slavio je on svoju posljednju večeru. »Kažite domaći 
nu:«, — govori on kod sv. Luke, — »Učitelj ti veli: Gdje je go- 

stinjska soba, u kojoj ću blagovati pashu s učenicima svojim? 
I on će vam pokazati veliku sobu, prostrtu; ondje ugotovite!« 
(Luk. 22, 10. — 12.). 

I odmarao se je Isus. I učenike je sa sobom vodio, da se 
odmore. Više im puta naređuje, da se, lađicom, izvezu na jezero. 
Više su puta s njim na osami, u »pustinji« (Mat. 14, 13. 15.; 15, 
33., Mark. 6, 35; 8, 4.), — a nije to bila pustinja, nego stepa, 
puna, u proljeće, zelene trave (Iv. 6, 10.), pod brežuljcima uz 
jezero. I na gore ih vodi, i u šume. Na Tabor; na goru blažen¬ 
stva. Povlači se s njima iz gradova van u okolinu, na livade i 
brežuljke. Pokazuje im tu na žarke boje ljiljana u cvatu i na 
umiljate ptičice po grmovima i drveću (Mat. 6, 26. 28.; 10, 29.; 
Luk. 12, 24. 27.). Najdraže bi mu bilo, kad bi boravio u Jeruza- 
lomu, otići u Maslinski vrt, pa ondje moliti pod krošnjama sto- 
ljetnih maslina, što su iznad njega tajinstveno šuštale; usred 
cvijeća, što je oko njega opojno mirisalo. Opet to izrijekom stoji 
u Evanđelju. Sv. Luka kaže: »I izišavši otide, po običaju, na Go¬ 
ru maslinsku« (Luk. 22, 39.). A kod sv. Ivana čitamo: »Rekavši 
ovo iziđe s učenicima svojim preko potoka Cedrona, gdje bijaše 
vrt, u koji uđe on i učenici njegovi. A znao je i Juda, izdajnik 
njegov, ono mjesto, jer se je Isus često ondje okupljao s uče 
nitima svojim« (Iv. 18, 1. 2.). 

Dakako, Isusu je najbolji i najdraži odmor bila molitva. 
Njemu je najljepše bilo u naručju njegova nebeskoga Oca: onda, 
kad bi s njim intimno, siinovski, razgovarao i povjeravao mu 
svoje osnove i boli. Isus se, skoro uvijek, kad se u Evanđelju 
odmara ili povlači u osamu, moli. Ali, — moli se u slobodnoj Bo¬ 
žjoj prirodi, u tišini, u hladovini, na mjesečini, na modroj mor¬ 
skoj pučini, pod zvijezdama, na povjetarcu, u cvijeću, među pti¬ 
cama, što cvrkuću i pjevaju. On Boga vidi i osjeća u toj ljepoti, 
miru i milovanju prirode. A vidi ga i u svakom nevinom oku, 
i na svakom lijepom, milom, licu, i u svakom dobrom srcu. 

Samo, braćo, apostoli nijesu bili, baš kao što nijesmo ni 
mi, toliko s Bogom sjedinjeni, ni toliko u Boga zagledani i za¬ 
ljubljeni, da su se mogli u molitvi odmarati. Zato Isus to od 
njih ni ne traži. Njih on pušta, neka slobodno spavaju, dok se 
on moli (Mat. 26, 45.). Njih on pušta,' da sjede, i da se razgovaraju, 
i da veslaju, i da ribare, i da polegnu po travi. Uvijek, kad bi se 
pievise izrradili, i kad im je bio potreban odmor. Jedamput im 
on to i izrijekom, otvoreno, kaže: kod sv. Marka, u 6. poglavlju, 
prije nego što će, prvi put, čudesno umnožiti kruhove. »Otiđite«, 

veli kn, »nekamo u osamu i počinite malo!« (Mark. 6, 31.). Od¬ 
morite se! Bili su šuštali. »Jer mnogo ih bijaše«, dodaje sv. Mar 
ko, »koji dolažahu i odlažahu, pa nijesu imali kada ni jesti« 

(Mark. 6, 31.). . 

Braćo i sestre, ni nama Isus ne brani, da se odmorimo. Ne 
brani nam, ni da odemo na dopust, na odmor, na ferije, na ljeto¬ 
vanje, na izlet, na turu. 

Istina, danas se s tim pomalo i pregoni. Bude tu pomalo i sno¬ 
bizma, i afektacdje. Svatko hoće da ide na ljetovanje i na more: 
i komu treba, i komu ne treba. Hoće svatko da bude gospodin i 
da pokaže, da i on nije mačji kašalj. Prije nije bilo tako. Nekada 
ljudi ne bi išli na odmor čitav svoj vijek, ne bi se do smrti.ni po¬ 
makli iz svoga sela, a opet su bili i zdravi, i čili, i veseli, i zado¬ 
voljni. ... .V. 

Ali, — moramo biti objektivni, — drukčije se je onda i živ¬ 
jelo. Nijesu se ljudi prerađivali; život nije bio tako zamoran, nemi¬ 
ran, nervozan, napet, istrgan, zatvoren, bučan, ograničen i skučen 
na gradski asfalt, daleko od prirode, sav u magli, dimu i prašini, 
kao danas. Seljak bi se svu zimu odmarao. A ljeti bi, i za najtežih 
poljskih radova, bio barem po vas dan vani, udisao čist zrak, pekao 
se i znojio na suncu, hodao po travi i kroz šumu, mirisao koševi¬ 
ma, odmarao se, kad je htio, i, iza užine, ispavao pod voćkom, na 
livadi. Svatko je imao mir u svojoj kući i u svome dvorištu i vrtu; 
nijesu ljudi bili nakljukani, po nekoliko obitelji, u jedan stan i 
jednu kuću, kao danas. Bilo je više komocije. 

Danas je ljudima, — onima gradskim osobito, — odmor po¬ 
trebniji. Potrebna im je i šetnja, i izlet, i kupanje, i promjena zra¬ 
ka i okoline. 

Pa, dobro. Nitko im, — tim našim modernim ljudima, — ni 
ne osporava prava na odmor. Krist najmanje. Vjera najmanje. 1 
za njih vrijedi riječ iz Evanđelja: Otiđite, pa otpočinite, pa se od 
morite! 

Samo, braćo, to treba da bude ljudski i kršćanski odmor; 
ne poganski. 

Ne smijemo ni pod odmorom, ni u danima ljetovanja, zabo¬ 
raviti na Boga: od Boga, i od mise, i od molitve, i od kršćanskih 
dužnosti nema ferija. Prava je sramota, kada ni katolici, dok su 
na moru ili na ljetovanju, ne idu k misi, ne ispovijedaju se, ne po¬ 
ste petkom, ne mole se uz jelo, stide se i prekrstiti, kad ustaju ili 
kad liježu u postelju. Svejedno, rade li to od lijenosti ili od straha 
pred ljudima. Grijeh im je to; smrtni grijeh. Sablazan je to svima 

tamo u Dalmaciji ili Sloveniji. Kapitulacija je to pred modernim 
poganstvom. I ona crkva u Slavoniji naša je crkva. I onaj svećenik 
u Dalmaciji naš je svećenik! Slaba je to reklama za naš katolici¬ 
zam. Nije Isus badava govorio: »Tko se mene odrekne pred lju¬ 
dima, odreći ću se i ja njega pred Ocem svojim nebeskim!« (Mat. 
10, 33.)! 

Ne smijemo ni pod odmorom, ni na ljetovanju, učiniti ništa, 
što bi diralo u kršćanski moral. Preča je duša od tijela; preče 
je poštenje od komocije i uživanja. I na plaži, i na moru, vrijedi 
6. Božja zapovijed. »Ne griješi bludno!« »Da nijesi učinio prelju 
be!« Ne smijemo po plažama trovati svoje djece golotinjom i bes- 
tidnošću pokvarenjaka; stranih ili domaćih, svejedno. Ne smije¬ 
mo svoje ženske ni bračne časti nositi na pazar. Ne smijemo se 
izvrgavati bližnjoj grješnoj prigodi. Ne smijemo nikoga navoditi 
na grijeh. Ne smijemo nikoga sablažnjavati. Ne smijemo nikome 
nuditi svoga tijela u kojekakvim bikind — kostimima. Moramo 
birati društvo. Ne smije nam biti mjerodavno, što drugi rade. 
Naš moral d na moru mora biti moral Evanđelja. Bolje ti je sto 
puta ostati i bez plaže, i bez sunčanja, i bez mora, nego uvrijeđitj 
Boga i dzgubiti dušu. »šta koristi čovjeku, ako sav svijet dobije, a 
dušu svoju izgubi!«, rekao je Krist (Mat. 16, 26.; Mark. 8, 36.; Luk. 
9, 25.). 

Ne smijemo odmor i zabavu nikada pretpostaviti dužnosti. 
Jadni su to kršćanski roditelji, koji ostavljaju djecu, golu i bosu, 
na ulici, a oni odlaze na rivijeru, da se provode. Zločinac je, i pred 
Bogom i pred ljudima, tko krade, pronevjeru]*e, prodaje poštenje, 
samo da može otići na more. Nije glavno, da odeš na more. Glav¬ 
no je, da si dobar: da imaš čistu savjest. Može se u nebo i bez 
mora. A može se na odmor i na selo, i u šumu, i k rodbini. 

Ne smijemo nikada odmor iskrenuti u pustopašnost i ludo¬ 
vanje. Nije odmor alkohol, ni prejedanje, ni obijest, ni ples, ni 
raskalašenost, ni rastrošenost, ni luksus. Kršćanin se kao i Isus, 
treba da na odmoru veseli prirodi, suncu, cvijeću, ljepoti pejsaža 
i krajolika; on na odmoru treba da traži mir, tišinu i zdravlje, a 
ne provod i tašto razmetanje. 

Braćo i sestre! Pomislite i na to ovih dana, kad se spremate 
na ljetovanje i na godišnji odmor! Isus je i tu uzor. I uzor i mje 
ra. On, koji je rekao: »Otiđite nekamo u osamu i otpočinite ma 
lo!« Amen. 

»Ne treba da idu; podajte im vi, neka jedu!« 
(Mat. 14, 16.; Mark. 6, 37.; Luk. 9, 13.); »Po¬ 
sadite ljude!« (Iv. 6, 10.; Luk. 9. 14.) 


KRŠĆANSKA DOBROTVORNOST I NJEZINI ZAKONI 


Nedjelja (IV. korizmena), 8. III. 1959.; Saraje¬ 
vo, katedrala. 

Dragi vjernici! U današnjem nedjeljnom Evanđelju, u koje¬ 
mu nam sv. Ivan (Iv. 6, 1. — 15.) priča o Isusovu čudu prvoga 
umnoženja kruha, — a pričaju nam o tome i sva trojica drugih 
evanđelista (Mat. 14, 13. — 21.; Mark. 6, 34. — 44.; Luk. 9, 12. — 
17.), — izlazi Isus pred nas kao pomoćnik i dobrotvor u zemalj¬ 
skim potrebama ljudi; kao hranitelj iznemoglih i gladnih. A nije 
Isus to bio samo taj jedan dan u svom životu. Svaki je on dan, za 
vrijeme svoga javnog života, tješio žalosne, liječio bolesne, poma¬ 
gao i hranio gladne. Ne samo čudesima, kao ovo u današnjem 
Evanđelju. I novcem, i milostinjom, on ih je pomogao. Izrijekom, 
na dva mjesta, spominje Evanđelje, da je Isus. — od darova, koje 
su mu davali dobri ljudi i pobožne žene, po običaju, koji je vrije¬ 
dio kod židovskih učitelja zakona, za potrebe života njemu i nje¬ 
govim učenicima, — dijelio milostinju siromasima. Baš Juda, na 
svoju nesreću, bio je ekonom, blagajnik, Isusova apostolskog 
zbora. On je nosio kesu s novcem (Iv. 12, 6.). On se je, prvi i naj¬ 
više, srdio na tobožnje rasipnišavo Marijino, kad je u Betaniji 
pomazala Isusa pred smrt: »Zar se nije«, govorio je, »ova pomast 
mogla prodati za više od trista dinara i dati siromasima?« (Iv. 
12, 5.; Mark. 14, 4. 5.; Mat. 26, 9.). Za njega su pomislili apostoli 

kad mu je Isus, na Posljednjoj večeri, rekao: »Što činiš, čini br¬ 
zo!«, da da ga je poslao, ili da što kupi za Pashu ili da što dade 
siromasima (Iv. 13, 29.). 

Isus je brinuo za siromahe. I njegovi se sljedbenici i vjerni¬ 
ci za njih brinu: slijede primjer Učiteljev. Crkva je Kristova kroz 
svu povijest bila Crkva dobrotvorka: Crkva siromaha i bijedni¬ 
ka. Ono, što danas zovemo javnom dobrotvornošću ili, crkvenim 
i kršćanskim jezikom, karitativnošću, kršćannskom ljubavlju i 
milosrđem, — »caritas« dolazi od latinskog pridjeva »carus« — 
drag; mi bismo mogli reći: dragost, »milošta«, draga volja, dobro 
srce prema ljudima, prema braći, — i nastalo je i razvilo se, u 
svim svojim tipičnim, značajnim, elementima, u krilu Crkve i pod 
njezinim duhovnim i idejnim utjecajem. Sve današnje humane 
akcije: i Crveni križ, i internacionalno ratno zakonodavstvo, i 
medicinska, samaritanska, služba, i razne socijalne akcije, vuku 
zapravo svoje korijenje iz stoljetnih tradicija kršćanstva. Ima, 
dakako, milosrđa i drugdje, — preporučuju ga sve vjere; prak¬ 
ticiraju ga svi plemeniti ljudi; ono je bliže nego išta drugo ljud¬ 
skom srcu, — ali nigdje ga nema ni toliko, ni tako uzvišena i vi 
soka kao u kršćanstvu. Mi smo, naprosto, karitativna Crkva, Crk¬ 
va milosrđa i dobrotvornosti, »per eminentiam«. Naša karitativ- 
nost ima neprekinutu tradiciju od dvadeset stoljeća, bogata is¬ 
kustva, prokušan i zaokružen sistem, svoje specifične ideje i shva¬ 
ćanja. 

Pa da jedamput baš o tim specifičnim karitativnim shva¬ 
ćanjima Crkve i kršćanstva održimo propovijed! Bit će to i naj¬ 
bolja njezina apologija i obrana, protiv njezinih, tolikih, kriti¬ 
čara i protivnika, a bit će to i praktičan apel na nas, današnje 
kršćane, da se kršćanskim milosrđem s jedne strane ponosimo, 
a s druge da ga provodimo i vršimo s uvijek novom revnošću. 

Od prve do zadnje stranice crkvene historije možemo sa 
svim jasno pratiti, kako je karitativna praksa bila uvijek neraz¬ 
dvojno povezana sa crkvenim vjerovanjem i životom. Odmah iza 
osnutka prve kršćanske općine u Jeruzalemu apostoli organizi¬ 
raju sustavnu pomoć kršćanskim udovicama i siromasima. Baš 
to je i dovelo, prvotno, do ustanove đakona. Bilo je te pomoći 
i te dobrotvornosti toliko, da je apostoli nijesu više mogli ni sa¬ 
vladavati, kao nuzdužnost. Pometalo ih je to u brizi za duhovni 
život vjernika, u molitvi i propovijedanju. A bilo je, baš kao i 
danas, i ljudi-siromaha, koji su se bunili, da im se čini neprav¬ 
da, — drugima se, pri dijeljenju milostinje, daje više nego nji- 

ma (Dj. Ap. 6, 1.), — pa su apostoli odlučili, da brigu za te ze¬ 
maljske potrebe prenesu na druge. Izabrali su između učenika 
sedmoricu okretnih i savjesnih ljudi, — među njima je bio i 
sv. Stjepan, — pa im taj posao dali u ruke. To su bili prvi đa¬ 
koni (»djelitelji«, »poslužniici«), kako su ih kasnije, na grčkom 
jeziku, nazvali i uveli svuda po kršćanskim općinama, kao po¬ 
moćnike svećenicima. I puna je otada bila stara Crkva toga or- 
ganizovanog kršćanskog milosrđa. Sv. Pavao sam kupi, po Grč¬ 
koj, darove za pomoć palestinskim kršćanima, kad je ondje za¬ 
vladala glad (1. Kor. 16, 1. — 4.), a prve pape izdaju neprestano 
upute s toga područja i bodre vjernike na što veledušniju službu 
kršćanskom milosrđu. U životopisima najpoznatijih tadanjih pa¬ 
pa govori se o tomu. Urban I., Fabijan I., Siksto II., Silvestar I., 
Leon Veliki, Grgur Veliki: sve su to bili organizatori ih reorgani- 
zatori kršćanske dobrotvornosti. Dijele Rim na kotareve, radi 
lakše karitativne organizacije, apeliraju na darežljivost vjernika 
ističu dužnost, da imućnici ono, što, postom, uštede u korizmi, 
upotrijebe za pomoć bijednicima, ustanovljuju javne menze, sa¬ 
mi ručavaju sa siromasima i strancima, vode popise siromaha, 
opterećuju njima u korist crkvena dobra i nadarbine, stvaraju 
crkvene dobrotvorne zaklade (fondove). Slavni mučenik-đakon Lo 
vro i mučen je bio najviše, jer nije htio predati rimskim vlasti¬ 
ma tih zaklada, nego ih je, kad je vidio, o čemu se radi, s privo 
lom pape, unaprijed podijelio siromasima, sve do zadnjega nov¬ 
čića. 

Puna toga duha dobrotvornosti ulazi onda Crkva u srednji 
vijek i nastavlja tom svojom karitativnom praksom dalje, u no¬ 
vim prilikama i u novim formama. Na sve strane niču gostinjci 
(hospiciji) za strance i putnike, bolnice za gubavce, prihvatilišta 
za starce i nemoćnike. Svi se tadanji redovnici bave socijalno- 
karitativnim radom: na njihovim se portama (vratima) hrane 
siromasi. Nastaju s vremenom i posebni redovi: za otkupljivanje 
robova na primjer (trinitarci, mercedisti), ili za njegu bolesnika, 
napose onih kužnih (Milosrdna braća). Osnivaju se bratovštine 
za pohod bolesnika i za ukop siromaha. Stručna obrtnička dru¬ 
štva (cehovi) preuzimaju, na inicijativu Crkve, organizovanu bri¬ 
gu za međusobnu pomoć članovima i drugovima u nevolji. U svim 
kršćanskim krugovima njeguje se živ osjećaj za krepost milo¬ 
srđa: svako selo, svaki grad, brinu se za svoju siročad i za svo¬ 
je udovice, a djeca se posinjuju ili primaju u kuću. U kršćan¬ 
skom društvu dižu se i pravi heroji milosrđa: najpožrtvovnijeg 

i najnjeznijeg ličnog milosrđa. Sv. Ivan od Boga. Sv. Kamilo Le- 
ln 1 lf na j viših krugova. Kneginje i kraljice idu po si- 
iS . T Pticama i kolibama, pa svojim rukama daruju 
inole dvoie bolesnike, brinu se za njih: na pr. kraljevska prin 

na n k ^ 1Zabeta Thunnska 111 portugalska kraljica istoga ime- 
na Dobrotvornost je opće priznata i opće praktikovana dužnost 
svih biskupa, svećenika, redovnika, redovnica, obitelji, privatni 
ka. čitave ćete služe okuženima za velikih pošasti i zaraza. I kar¬ 
dinali: na pr. sv. Karlo Boromejiski u Milanu. Mnogi, veselo i 
umiru u toj službi. A što se više bližimo modernim vremenima 
postaje to djelovanje Crkve organizacijski sve savršenije, kom- 
pletmje, sistematičmje. Kulminaciju je ono dostiglo u 17 vijeku 
u granu,loznom karitativnom djelu sv. Vinka Paulskoga: najve¬ 
ćega, sigurno, karitativnog genija svih vremena. Mnoge, zlatne 
milijune, — a u ono doba novac je vrijedio neprispodobivo više 
nego danas, — sakupio je i utrošio taj veliki svetac ljubavi za 
siromahe i potrebnike svih vrsti. Osnovao je u tr svrhu i velike 
nove redovničke zajednice, — »Milosrdne sestre« među ostali- 
™ a ’ ~ uvo ° u Praksu majrazličnije karitativne organizacije krš¬ 
ćanskih svjetovnjaka, podigao ogromne karitativne zavode i in- 
stitucije. 

A sta Crkva u tom pogledu danas radi, gledali ste i gledate 
svojim očima. Do unatrag 50, 100 godina -sva je skoro javna do¬ 
brotvornost po čitavu zapadnom svijetu bila u crkvenim ruka¬ 
ma. A i danas je, velikim dijelom. Od svih nedržavnih dobrotvor 
mh ustanova lavski je dio u režiji i na brizi Crkve: bolnice nje¬ 
ga ranjenika u ratu, materinski domovi, ubožišta, nahodišta, ob- 
darnsta, dječji vrtići, zabavišta, papraVilišta, starački azili, zim- 
ske pomoći, Kiphngova društva za šegrte, kolodvorske misije 
prihvatilišta za kućne pomoćnice, domovi za pale djevojke i žene" 
pomoćne službe za iseljenike, konvikti za siromašne đake, akcije 
za pomoć kažnjenicima, briga oko iseljenika i bjegunaca. Osim 
pojedinačnih akcija (i kod nas u Sarajevu prije rata: »Kruh sv. 
Ante« »Stolovi kršćanske ljubavi«, karitativna djelatnost »Hrvat- 
s °g katoličkog ženskog društva«) stvorene su u tu svrhu i či- 
tave masovne organizacije, na pr. »Konferencije sv. Vinka« U sa¬ 
moj Njemačkoj bilo je, još g. 1931., 3.500 raznih katoličkih do¬ 
brotvornih zavoda, sa 240.000 postelja i 42.000 profesionalnih ka¬ 
ritativnih radnika i radnica, a usto još 3.700 t. zv. »poluotvore¬ 
nih« zavoda (domova), sa 237.000 mjesta. I sa velikim stručnim 
aparatom. Samo centralna katolička karitativna biblioteka u Frei- 

burgu (Freiburg im Breisgau) brojila je g. 1931. preko 40.000 
svezaka i primala 500 časopisa. A danas je toga, vjerojatno, i 
više. Da i ne govorimo o onomu, što Crkva čini u misijama. 

Ali, nama ovdje nije do statistike. Nitko ni ne niječe, da 
katolička Crkva razvija veličanstvenu dobrotvornu djelatnost. I 
previše je to notorno. Notorne isu i tolike pomoćne papinske ak 
čije posljednjih decenija: i poslije prvog svjetskog rata, u Ru¬ 
siji, i u dingom svjetskom ratu i iza njega; u Aziji, za bjegunce, 
za Židove. Notorne su i savremene velike karitativne akaije ame 
ričkih i njemačkih katolika po čitavu svijetu. Nitko to ne nije¬ 
če, i ako mnogima nije po volji. Ne vole, što je to povezano sa 
religijom. Prigovaraju nam, da je ta katolička karitativnost ne- 
savremena i da je prosjačka. Čovjeku ne treba, vele, milostinje 
i ljubavi, — to ga samo ponizuje; — njemu valja dati pravo na 
čovjeka dostojan život: valja mu osigurati socijalno blagostanje 
i socijalnu zaštitu. A za to treba da se brinu društvo i država, 
ne Crkva. 

Sta da na to kažemo? 

Ni jesmo, razumije se, ni mi protiv organizovane, društvene, 
socijalne, pomoći. Za nju smo. Veselimo joj se. Sigurno je znak 
golema kulturnog i socijalnog napretka, kad čovjek više ne mora 
strepiti, da će u slučaju bolesti ili starosti ostati na ulici: pred 
dilemom, da ili prosi ili umre od gladi. 

Samo, treba da kažemo, da u kršćanskom društvu toga nije 
ni bilo. Dok je kršćanstvo vladalo dušama, siromahu se je i po¬ 
trebniju pomagalo kao bratu: spremno, ponizno, s ljubavlju, bez 
nadimanja, bez prezira. Problem ulice i beskućništva stvorio je 
svijet, k-oji je bio zaboravio na Boga i na kršćansku ljubav, a 
mislio samo na sebe: na bogatstvo i na sticanje; i preko tuđih 
suza i lješina. Ako se danas opet budi osjećaj za čovještvo i za 
socijalnu pravdu, to zapravo nije drugo nego vraćanje kršćanstvu. 

Jedno mi ipak tvrdimo i dan danas. Uza sve socijalne refor¬ 
me i osiguranja, uza svu socijalnu politiku i fondove, bijede ima 
i danas; i uvijek će je biti. Nikada zemlja ne će na sebi nositi 
same gospode, sretnika ( i kraljeva. Ni u materijalnom pogledu. 
Do kraja će svijeta vrijediti Isusova riječ iz Evanđelja: »Siro¬ 
maha imate svagda sa sobom!« (Mat. 26, 11.; Mark. 14, 7.). I 
danas ljudi, — i po Evropi, i kod nas, — stanuju po pretrpanim 
i prokislim drvenjarama i barakama; i danas ih toliko živi, 
ne živi, nego kuburi, — od četiri, pet hiljada dinara na mjesec, 
da i ne spominjemo onih milijuna golih i gladnih po Aziji i 

Afiiai. Uvijek će biti na svijetu i materijalne bijede. A onda: nije 
materijalna bijeda ni jedina ni najveća bijeda. Nikakvo nas materi¬ 
jalno izobilje ne će izbaviti ni od prirodnih katastrofa, ni od 
bolesti, ni od osamljenosti, ni od ljudske zlobe i zloće, ni od 
bračnih i obiteljskih tragedija, ni od nesretnih slučajeva, ni od 
ratnih strahovanja i okrutnosti, ni od dosade i praznine života. 
Sam je ljudski život bol: sveobuhvatna i neukloniva bol. A dok 
je god tako, valjat će tu bol d blažiti, i liječiti. Ljubav će uvijek 
imati posla u izobilju. 

A toj ljubavi, — milosrdnoj ljubavi; ljubavi saučešća i bla¬ 
ge dobrote,— predaje se kršćanstvo u službu. Na naj uzvišenim 
način. Dosljednije i nesebičnije nego itko drugi. Iz najviših mo¬ 
gućih motiva. Po božanskim, nadnaravnim, inspiracijama. 

Kršćansko milosrđe, kršćanska dobrotvornost, ima, _ rekli 

smo to već na početku, — svoje specifične ideje i zakone. Samo 
ćemo ih kratko istaknuti: 

Ono, što je naj tipični je i na j bitni je u kršćanskoj dobro- 
tvomosti i milosrđu, to je, da se ono vrši radi Boga. Za ljubav 
Kristu i po njegovu primjeru. »Idi, pa i ti čini tako!« (Luk. 10, 

»Kad učiniste jednomu od ove moje najmanje braće, meni 
učiniste!« (Mat. 25, 40.), rekao je on. Platit će nam to u vječnosti. 

Zato je to kršćansko milosrđe uvijek jako: ono nema gra¬ 
nica. Za Boga će isrce, koje vjeruje, sve učiniti. Otići će, i°da 
dvori gubavce. 

Zato je to milosrđe uvijek nježno i blago. Ono voli ljude 
kako ih je Krist volio. Voli dušu u njima. Voli ih nesebično i 
strpljivo. Ne uzrujava se. Ne nastupa s visoka ni zaštitnički. Ne 
probire. Nije nervozno ni neustrpljivo; nije osjetljivo ni uvrieđ- 
ljivo. J 

Zato je to milosrđe uvijek osobno i bratsko. Ne radi ono 
za plaću ni po profesionalnoj dužnosti, po ljudskom nalogu i 
i eglementu. Nije ono činovničko. Ono gleda u bližnjemu brata u 
Bogu: drugoga Isusa, bolesna i ispaćena. A nama je brat u Bogu i 
u Kristu svaki čovjek. I najgori, i najzapušteniji, i najđivljdji, i 
najsuroviji. I mi za njega moramo sve učiniti. Nije, kad se radi 
o bratu i sestri, po srijedi račun i novac, nego 'krv i ljubav. A 
od toga bratskoga milosrđa nije u kršćanstvu nitko isključen. 
Ni neprijatelj s onu stranu fronte, ni klasni protivnik, ni propa¬ 
lica, ni društveno negativan tip. A nije nama kršćanima bližnji 
nikada ni neki bezimeni član kolektiva i mase. Ne činimo mu mi 
ljubavi u interesu svoje sreće: da društvo oko nas bude zado- 

voljno i uredno. Mi mu činimo dobro radi njega. I ne progla- 
šujemo mi nitko ga, »u višemu interesu zajednice«, bespravnim. 
Ni »Lumpenproletariat«, ni umobolnike, ni neizlječive bolesnike, 
koji su, po računskoj logici, samo na štetu zajednici i na teret 
društvu. Brata se ne ubija i ne ostavlja, pa makar bio i luđak, 
i pijanica. Nema u kršćanstvu plinskih komora, ni kugle u čelo, 
ni principa »eutanazije«, ni za koga: ono je puno strahopočita- 
nja pred Bogom i pred životom. A ne poklanjamo mi svojoj ne¬ 
sretnoj braći ni samo pare, kruh i 1 jekove: mi im poklanjamo i 
ljubav, 1 smiješak, i milu riječ, d pogled sućuti. Nije naše krš¬ 
ćansko milosrđe ni samo milosrđe poreza i, daleko, milosrđe tu¬ 
đe ruke, nego i milosrđe oka i sirca. A toga su milosrđa svi ljudi 
gladni i žedni: i oni, koji nijesu siromašni. 

Zato je to, kršćansko, milosrđe uvijek ponizno, nesebično, 
ustrajno, neutrudivo. Nikada se ono ne razočarava: nikada ono 
ne će očajati ni klonuti. Ne radimo mi za ljudsku plaću: ne tra¬ 
žimo mi u njemu ni slave, ni priznanja, ni odlikovanja, ni hvale, 
ni reklame. Nama ga Bog uvijek plaća osjećajem ispunjene du¬ 
žnosti, čistom radošću plemenitosti i davanja, mirom duše, bla¬ 
gom vječnosti: njim mi razveseljujemo Boga i postajemo sinovi 
Božji, postižemo njegovo milosrđe (Mat. 5, 7.). »Neka ne zna 
ljevica tvoja, što čini tvoja desnica!« (Mat. 6, 3.), rekao je nama 
Isus i obećao nam, da će nam Otac naš, koji vidi i u tajnosti, 
sve platiti (Mat. 6, 4.). »Zovi siromahe, slabe, hrome i slijepe, 
i blago će ti biti, što ti ne mogu vratiti, jer će ti se vratiti o 
uskrsnuću pravednih!« (Luk. 14, 13. 14.), rekao nam je on. Vra¬ 
tit će nam to dobri i milosrdni Bog, koji svoje sunce i svoju 
kišu šalje i pravednima i nepravednima (Mat. 5, 45.). 

Zato je to, kršćansko, milosrđe uvijek široko, domišljato i 
inventivno: puno traznoličnosti, duha, slobode i inicijative. Nije 
ono kodificirano ni stjerano u paragrafe: nema ono pravnih for¬ 
mi, ljestvica, stupnjeva i pravila. Ono ima samo jedno pravilo: 
»Ljubi bližnjega svoga kao sama sebe!« (Mat. 19, 19.; 22, 39.; 
Mark. 12, 31.; Luk. 10, 27.). Ljubi ga na tijelu, ali i na dušu tje¬ 
lesnim milosrđem, ali i duhovnim! Spašavaj mu tijelo i dušu! 

Braćo i sestre! Budimo ponosni, da smo i mi članovi Crkve 
milosrđa i dobrotvornosti! I budimo dostojni toga svoga visokog 
članstva! Činimo dobro, vršimo milosrđe, svaki dan! Otvorenih 
očiju, široka srca! I u korizmi, i na Božić, i uvijek! Svakomu, 
tko je u potrebi i u nevolji! I prosjaku, i propalici, i neznancu, 
i inovjerou, i bezvjercu, i neprijatelju! I u miru i u ratu! I u 


60 


velikim nevoljama i u malima! I u tjelesnim nevoljama i u du¬ 
ševnim! Srcem, ustima, djelom! 

Da budemo vrijedni sinovi svoga Oca nebeskoga (Mat. 5, 
45.; Luk. 6, 36.). Bez milosrđa nema evanđeoske pravde. Ono je 
početak svakoga apostolata; ono je najuvjerljivija apologija Crk- 
\ e, ono je primijenjeno kršćanstvo u praksi; po njemu se ulazi 
u Kraljevstvo nebesko. »Blago milosrdnima, jer će oni biti po¬ 
milovani!« (Mat. 5, 7.). Amen. 

»Pokupite komade, što pretekoše, da ne pro- 
panu!« (Iv. 6, 12.) 


ZLATNE MRVICE — VELIČINA OTKUPLJENJA I DOBROTE 


Nedjelja, 11. X. 1964.; Sarajevo, katedrala. 

Dragi vjernici! Vrlo često, baš među praktičnim, pobožnim, 
kršćanima, nailazimo na nešto,što bismo mogli nazvati — kako to 
danas obično kažu — »kompleksom niže vrijednosti«. Niže 
vrijednosti baš u religiozno-moralnom smislu. Niže vrijednosti 
pred Bogom. Mnogi se od nas osjeća pred njim, — pred Bogom, 
— malen. Stidi se sam sebe. Čini mu se, da nije nitko ni ništa. 
Gledamo kojiput pred sobom velike kršćanske ljude, koji nam 
izgledaju kao mali sveci i heroji, — puno rade za Boga i za 
duše; puno dobra čine drugima; puno se i spremno žrtvuju; bra¬ 
ne junački i s uspjehom Crkvu; mnoge povlače za sobom; — 
pa im se divimo, blagoslivamo ih, sveto im zavidimo. A kako smo 
md sitni prema njima! Ostali smo posve u pozadini. Nitko od 
nas ništa nema. Utopili smo se u masi običnjaka. Nemamo ništa 
pred Boga iznijeti. Ne znamo, ne umijemo, ne usuđujemo se, 
ni nastupiti, ni progovoriti, ni boriti se, kako treba. Tako je ma¬ 
lo, što možemo dati drugima. Tako smo duševno i pred Bogom 
ubožni. I, — na srce nam pada nešto kao tuga. Nije Bog na nas 
pogledao; nije nas izabrao. Mrvice smo i iveri u Božjem svijetu 
Braćo i sestre! Nije to zdrav osjećaj. Nije to ispravno rea¬ 
giranje na problem kršćanske veličine. Bog i Krist ne gledaju 
tako na ljude i na život. 

Njihovi su kriteriji, — a oni su, sigurno, jedino mjerodav¬ 
ni i objektivni, — posve drukčiji. Nijesu njima vjerničke mase 
tako malovrjedne. Nijesu njima naše ljudske duše tako male¬ 
ne. Mnogo su puta u Božjim očima velike. Uvijek, kad su dobre! 

Ljudi od svijeta ne mogu biti bez obožavanja ljudske ve¬ 
ličine; oni skoro 'idolopoklonički vjeruju u vrijednost ljudskoga 
uma i ljudske besjede; oni mjere ljude samo po velikim gesta¬ 
ma, po talentima, po sili riječi, po organizacijskom geniju, po so¬ 
cijalnoj ulozi, po popularnosti, po slavnu imenu i zvučnim titu¬ 
lama, po društvenoj funkciji. Bogu to nije glavno. On iznad sve¬ 
ga cijeni u čovjeku dušu. A vrijednost ljudske duše mjeri samo 

po njezinu odnosu prema dobru. A dobro se ne siječe nožem 

na komade, kao meso ili kruh. Ono je uvijek jednako i uvijek 

božanstveno: izlazilo pred čovjeka u ovoj ili u onoj vanjskoj di¬ 

menziji; pod ovim ili pod onim odijelom: sjajnijim ili manje 
sjajnim, običnim. Tko ljubi dobro a tko ga prihvaća d čini, on 
je velik. To veći, što ga Spremnije i s više ljubavi prihvaća i či¬ 
ni. Boga ljubi: Boga, koji mu se kroz dobro objavljuje i pribli- 
žuje. Na srca i na duše Gospodin gleda (Jer. 11, 20.; 17, 10.; 20, 
12.; Otkr. 2, 23.), ne na djela. Talenti se ne plaćaju životom vječ¬ 
nim: oni su nezaslužen Božji dar. Plaća se samo dobra uporaba 
talenata. Ono, što je naše. Ono, što iz nas izlazi i o nama ovisi. 
Ono, za što mi odgovaramo. 

A svaka ljudska duša može biti nosilac dobrote. Svaka ima 
u biti i isti kapacitet, da bude dobra i da ljubi dobro. Dobro i 
Boga, koji je jedini savršeno dobar i iz koga ističe sva dobrota. 
Svaka je stvorena za dobro i otkupljena za Boga, krvlju Kristo¬ 
vom. Može mu se predati. Može ga ljubiti. 

Braćo i sestre, duše su, besmrtne su ljudske duše, ono, u 
što je Bog zaljubljen i što on cijeni. One su čeda njegove stvori- 
teljske i otkupiteljske ljubavi. U njihovoj dobroti on uživa. One 
sačinjavaju svijet, nad kojim on duhovno vlada: od njih se sa¬ 
stoji kraljevstvo Božje. Ono ni nije ništa drugo do li zbir i zbor 
ljudskih duša. Duše su, ako su dobre, cvijeće, što Bogu miriše i 
čije latice on trga. Duše su školjke, u kojima se stvaraju biseri 
dobra, što ih Bog .sebi vadi. Duše su luči, što gore, zvijezde, što 
svjetlucaju, pred prijestoljem Božjega veličanstva i razveseljuju 
njegove božanske oči. Po dušama se dobro u svijetu množi i vri- 
ježi. Duše razmiču i raznose zemljom slavu Božju. Jedna duša, 
pa neka je i najbolja, samo jednim srcem ljubi Boga: milijuni 
ga duša ljube s milijun srdaca, miluju ga s milijun očiju, tepaju 

mu s milijun usta. Siromašno bi bilo slavom Božjom kraljevstvo 
Kristovo na zemlji, kad bi u njemu bili samo oni, koji drugima 
propovijedaju i druge vode; snaga je njegova u množini: u ku- 
mulaoiji dobra, u stalnom porastu i okupljanju dobrih. U tome, 
što se iz njega nebrojene ruke pružaju prema nebu. 

Braćo i sestre, nitko od nas nije malen pred Bogom, ako je 
samo dobar. Svi smo mi tada veliki. Ocu je jednako drag i onaj 
neuki sin, skromnih talenata, kao i onaj daroviti i slavni. Samo 
ako ga ljubi. 

I ako, braćo, u svijetu ima sreće, ima je samo zato, što su 
mnogi u njemu dobri. I ako se svijet može poljepšati, preporodi 
ti, obnoviti, to je samo zato, jer se svi možemo aktivirati na tom 
Božjem poslu. Kršćanstva u svijetu nema, ako ga mnogi ne nose 
u srcu i ako ga mnogi oko sebe ne rasađuju i ne siju. Malena 
bi, — ali i nemoćna, — bila Crkva, da se sastoji samo od he¬ 
roja i svetaca. A vćlika je, jer se sastoji od, mnogih i bezbrojnih, 
pravednika. 

Braćo i sestre, u toj je misli rješenje problema i kompleksa 
tobožnje niže vrijednosti u Božjem svijetu i među vjernim du¬ 
šama. Dobro nije nikada maleno. Ni onda, kada na njemu nema 
vijenaca priznanja, ni bljeskao ja ljudske veličine i ljudskih us¬ 
pjeha. Budimo dobri, — svagdje, uvijek, svakome dobri, — pa 
ćemo biti veliki pred Bogom! Budimo dobri u onomu i s onim, 
što je Bog, nama, dao! Budimo dobri među onima, među koje 
je Bog, nas, stavio! U svakoj situaciji! U malom, kao i u velikom! 

Misija je dobrote univerzalno poslanje, opća misija i du¬ 
žnost sviju nas. Izvršujmo je svi, pa će svijet brzo postati Bo¬ 
žji; pa će postati sretniji! 

A nije to stvar teoretiziranja, braćo. To je najpraktičnija 
i na j konkretni ja stvar, što je ima. U svemu nastupaj kao kršća¬ 
nin, kao nositelj Božjega dobra! Svako svoje djelo preko dana 
izvrši plemenito, očiju uprtih u Boga: nastojeći, da njega pro¬ 
slaviš; da budeš njemu sličan! Moli se! I za sebe i za druge; i 
za Crkvu i za svijet! Ispuni savjesno i s radošću svaku svoju 
kršćansku dužnost! Svakoga se, i maloga, grijeha čuvaj! Neka 
nijedna zla riječ ne izađe iz tvojih usta! Nikoga oko sebe ne¬ 
moj cviliti: budi brat braći; budi svjedok Božjoj ljubavi! I ri¬ 
ječju i primjerom gledaj svijetliti ljudima oko sebe! Sustavno 
promiči pozicije dobra, gdjegod možeš! Nikad ne miruj! Nikad 
ne sustaj! Iskoristi svaku priliku, da uneseš malo Božje dobro¬ 


64 


te u svijet! Blag budi, i vedar, i veseo! Nijesi onda malen. Ve¬ 
lik si, jer si dobar! 

Braćo i sestre! Neka smo mi iveri i mrvice u Božjem svi¬ 
jetu i u Božjem kraljevstvu! Ako smo dobri, mi smo zlatne 
mrvice i zlatni iveri. Ako svijet ne zna naše cijene, zna je Go¬ 
spodin. Njegove su oči uvijek otvorene i savršeno pronicave i 
osjetljive za dobro i za pravu veličinu. Ne da on rasipati Bo¬ 
žjega blaga. Nijedno dobro nije za njega bezvrjedno. Nijedna 
otkupljena duša malena. »Pokupite komade, što pretekoše, da ne 
propanu!« (Iv. 6, 12.), naredio je on apostolima, iza velikoga čuda 
umnožen ja hljebova. Pokupit će on i zlatne mrvice malih, ali 
dobrih duša između nas, u dan vječnosti, iza velike svadbene 
gozbe, što je na zemlji slavi s čovječanstvom (Mat. 9, 15.; Mark. 
2, 19. 20.; Luk. 5, 34. 35.; Mat. 22, 2.). 

Braćo! Svako je dobro djelo, i ono malo, zlatno. I vrijedno 
je Kraljevstva Božjega i vječne plaće! 

Samo se, braćo, ne smijemo nikada pasivizirati, i nikada 
postati malodušni u službi Bogu i dobru. Pravo kršćanstvo traži 
vječnu aktivnost i neprestanu dobrotu. »A dobro činiti da nam 
ne dodije«, opominje značajno Apostol Galaćane; »jer u svoje će¬ 
mo vrijeme žeti, ako ne malakšemo! Zato dakle, dok imamo vre¬ 
mena, činimo dobro svima — !« (Gal. 6, 9. 10.). »Bonum autem 
facientes non deficiamus!« (Gal. 6, 9.). Amen. 

»Malovjemi, zašto si posumnjao?« (Mat. 14, 

31 .) 


I KAD DRUGI OKO NAS LUDE OD STRAHA 


Nedjelja, 25. VII. 1965.; Sarajevo, katedrala. 

Dragi vjernici! Zadnji smo put čuli, u našoj nedjeljnoj pro¬ 
povjedi, kako nas Isus, emfatično, bodri na pouzdanje u svakoj 
situaciji, -kad nas mračne sotonske sile hoće da zaplaše i kad 
oko nas stvaraju metež i dižu uzbunu. Ne smijemo se, u takvim 
časovima, bojati, dok je god Gospodin uz nas, ili, bolje, dok smo 
god mi uz Gospodina. Svezan je danas sotona: taj stani, iskon¬ 
ski, zakleti, neprijatelj ljudskoga mira i sreće; taj veliki »ljudo- 
ubojica od početka«, — »homicida ab iinitio«, — kako ga sam 
Isus jednom naziva u Evanđelju (Iv. 8, 44.). Isus ga je svezao. 
Ne smijemo biti pesimisti ni paničari. Kroz sve će bure i oluje 
Gospodin, na koncu, sretno provesti (i svoje vjerne, i svoju Crk¬ 
vu; pa, na svoj način, i svijet, što ga je otkupio. 

Vedro i veselo pouzdanje u Boga u svemu, to mora biti ka¬ 
rakteristična atmosfera među onima, koji vjeruju i kojima je 
došlo Kraljevstvo Božje. Ovako ili onako, naš Spasitelj uvijek 
stoji uz nas, i uvijek nam pomaže. Nikada iz njegovih ruku ne 
može ispasti kontrola ni nad čim, što se s nama i oko nas do¬ 
gađa. 

Braćo ii sestre, mi to, teoretski, vrlo lako prihvaćamo. Pu¬ 
no nam je srce ponosa i nade, kad čujemo, što nam Isus govori 
i šta nam se u njegovo ime propovijeda i obećaje s naših oltara. 

Samo: ne bismo mi bili ono, što jesmo, — ljudi i slabići, 
kad bismo znali uvijek, i u krizi, ostati tvrdi u tom našem 
kršćanskom miru i pouzdanju*. U praksi je naše pouzdanje, obič¬ 
no, vrlo kratka vijeka. Dok oko nas sja sunce, dotle smo i mi 
vedri i mirni: ničega se ne bojimo; sve smijemo. Ali, čim se 
oko nas stane mračiti, Čim iznad nas zagrmi, panu nam krila. 
Brzo zaboravimo i na Isusa i na njegova obećanja. Njega ne 
vidimo. Ali zato vidi-mo ljude, koji nas gone. Zato vidimo muku, 
koja nas tare. Zato vidimo oblake, što su se nadvili nad nas, i 
munje, što su stale sijevati nebom. I na svaki se tutanj, grm¬ 
ljavinu, grom, usplahirimo i zadršćemo. I odmah stanemo jau- 
kati. Klonemo. Zdvajamo. Plačemo. Bježimo. 

Braćo i sestre! Nijesmo mi sami takvi. Nijesu puno bolji 
bili ni Isusovi apostoli, ni njegovi učenici, kad bi im došlo do 
gusta. Zaboravili bi brzo i oni na svoga Gospodina i na njegova 
obećanja, pa problijedjeli i zavikali. Ili bi bježali: kao ono u 
Maslinskom vrtu. 

Isus ih je uvijek zbog toga morao ružiti ii koriti. I uvijek 
im je iznova morao dozivati u pamet, da je on s njima. 

Znate, kako su se jadno ponijeli, kad ih je ono bila uhva 
Lila oluja na Genezaretskom jezeru, i ako je Isus s njima bio u 
lađici. Čita se to svake godine, u Evanđelju, na IV. nedjelju po 
Bogojavljenju. Trojica -su nam evanđelista zabilježila tu zgodu, 
Matej, Marko i Luka (Mat. 8, 23. — 27.; Mark. 4, 36. — 40.; Luk. 
8, 22. — 25.). Probudili su Isusa iza sna. Morao ih je smjesta 
čudom, utvrditi u vjeri. Stišao je, u tili čas, jednom svojom ri¬ 
ječi, vjetar i valove. I ukorio ih je: »Gdje vam je vjera?« (Luk. 
8, 25.), »Sto se bojite, malovjerni!« (Mat. 8, 26.; Mark. 4, 40.). 

A nijesu se ništa bolje pokazali ni drugom prilikom, gdje, 
je Isus i rekao riječ, što smo je uzeli za predmet današnjoj pro 
povijedi. Ni Petar, najneustrašiviji i najsvjesniji među njima. A, 
ako ikada, tada su se morali pokazati jakima. Neposredno prije 
toga bili su svjedoci veličanstvenoj objavi Isusova božanstva: ve¬ 
likom čudu umnoženja hljebova. Sami su, po Isusovu nalogu, 
kupili komade, što su bili pretekli, iza kako se je, od pet hlje¬ 
bova, iz Isusove ruke nahranilo preko pet tisuća ljudi. I naku¬ 
pili su ih dvanaest košara (Mat. 14, 20.; Mark. 6, 43.; Luk. 9, 
17.; Iv. 6, 12. 13.). 

Ali, badava. Oni nijesu ni na što mislili. »Srce je njihovo 
bilo zaslijepljeno«, kaže izrijekom sv. Marko (Mark. 6, 52.). Kad 
ih je, noć poslije toga, opet bila uhvatila oluja na jezeru, svi 

su bili izgubili glavu. I glavu i pouzdanje. Trojica evanđelista, svi 
osim Luke, zabilježila su nam taj noćni prizor sa jezera, baš kao 
što su, sva četvorica, opisala i veliko čudo umnoženja hljebova 
(Mat. 14, 13. — 33.; Mank. 6, 30. — 52.; Luk. 9, 10. — 17.; Iv. 
6 , 1 . — 21 .). 

Isus se je, iza čuda s hljebovima, bio povukao u goru, sam, 
da se izmakne svjetini, koja je htjela da digne bunu i da ga, 
odmah ondje, na licu mjesta, izviče za židovskoga kralja, Mesiju 
(Mat. 14, 23.; Ma.rk. 6, 46.; Iv. 6, 14. 15.). I zadržao se je u 
molitvi sve do pred zoru. A apostolima je bio naredio, da se, 
ladicom, prevezu na drugu stranu jezera, u Betsaiđu (Mat. 14, 
22.; Mark. 6, 45.; Iv. 6, 16. 17.). Ali vožnja se otegla. Opet se je 
bila podigla oluja, i vjetar im je bio protivan. Bacao je lađicu 
na sve strane (Mat. 14, 24.; Mark. 6, 48.; Iv. 6, 18.). Teško su 
veslali (Mark. 6, 48.). Do u zoru, do četvrte noćne straže (Mat. 
14, 25.; Mark. 6, 48.), jedva su bili prevalili 25 do 30 stadija (Iv. 
6, 19.), oko 5 kilometara, ni pola puta. U taj čas pojavio se 
najeđamput, kroz noćnu pomrčinu, pred njima Isus: išao je pre¬ 
ma njima preko uzburkanih valova, kao da ide po suhu. A iz¬ 
gledalo je, da će ih mimoići i prestići (Mark. 6, 48.; Mat. 14, 

25. ; Iv. 6, 19.). Mjesto da mu se obraduju, — doživjeli su već 
bili/ da zapovijeda vjetrovima i moru, — apostoli su se bili još 
više uplašili (Iv. 6, 19.). Pomislili su: to je neka sablast, ucvara, 
prikaza. I stali vikati od straha: »Sablast, sablast!« (Mat. 14, 

26. ; Mark. 6, 49. 50,). Isus im se je tada javio i povikao im: 
»Smirite se! Ja sam. Ne bojte se!« (Mat. 14, 27.; Mark. 6, 50.; 
Iv. 6, 20.), Sangvinik Petar, koji dotle, ćini se, nije bio ništa bolji 
junak od drugih, sad se, po svom običaju, odmah raskuražio. 
On se sad opet ničega ne boji: ni vode ni mora. »Gospodine«, 
viče Isusu, — taj nam je njegov dijalog s Isusom zabilježio sv. 
Matej (Mat. 14, 28. — 31.), — »ako si ti, reci mi, pa da dođem 
k tebi po vodi!« (Mat. 14, 28.). »Dođi!« (Mat. 14, 29.), odgovorio 
mu je Isus, zapovjednički. I Petar je, — baš kao što će ono 
učiniti i iza Uskrsnuća, na istom ovom jezeru, samo tada s više 
vjere (Iv. 21, 7.), — odmah skočio u more (Mat. 14, 29.). Ali kad 
je osjetio pod sobom vodu, naglo je opet izdušilo njegovo juna¬ 
štvo. Učinilo mu se, da tone, baš kao što je, iznenada, potonulo 
njegovo pouzdanje. Kriknuo je od straha: »Gospodine, spasi me!« 
(Mat. 14, 30.). A nije se morao prepadati. Zašto je Isus tu? Kad 
on ne smije k Isusu, Isus će k njemu. U tili čas našao se on uz 
Petra i pružio mu ruku, pa s njim ušao u lađu. Ali ga i prekorio: 

»Malovjemi, zašto si poslimnjao?« (Mat. 14, 31.). Moćan je, sve¬ 
moćan, njegov Gospodin. I da kn, svima, to pokaže, čim je uni- 
šao u lađu, more se je odjednom smirilo; vjetar je prestao (Mat. 
14, 32.; Mark. 6, 51.). I odmah su se našli na drugoj obali jezera, 
na cilju putovanja (Iv. 6, 21.). Isus, eto, upravo gomila čudo do 
čuda. Hoće da (ih, temeljito, izliječi od njihova nepouzdanja i 
straha. Hoće da im ojača vjeru. Trebat će lm, puno vjere, već 
sutradan, kad im bude, u kafamaumskoj sinagogi, govorio, kako 
će ih hraniti svojim tijelom i pitati, pojiti, svojom krvliu (Iv. 
6,26.- 60.). 

Braćo i sestre! Mi smo, svi, taj strašljivi Petar, male vjere, 
a velikih usta. Dok nam ide sve dobro i po našim željama, puni 
srno i zanosa, i sreće, i ljubavi za Boga. Ali, čim pane mrak oko 
nas, čim se uzburka more, čim Isus od nas sakrije svoje lice 
i povuče se u goru, sam, jadno i kukavno splasne sav taj naš 
zanos i oduševljenje, sav taj naš nutarnji mir i sreća, sva ta na¬ 
ša ljubav. Samo treba da nas Bog udari križem, — kakvim bilo, 
odmah nam je na ustima protest: »Bože, što si me ostavio! 
Sta sam ti skrivila!« Samo treba da nas uznemiri jedna veća na¬ 
past, da panemo u grijeh, odmah zdvajamo: »Nema od mene 
ništa! Uzalud je sve! Badava sam se molio; badava borio. Više 
ne ću!« Samo treba da doživimo prvi neuspjeh u svojim apo¬ 
stolskim akcijama, odmah od sebe sve bacamo: »Zašto da se 
uzalud trudim? Nema smisla! Ljudi su životinje. Fantasta je 
svatko, tko za njih radi. Neću da budem ničija luda!« Samo tre¬ 
ba da pročitamo negdje u novinama kakav alarmantan članak o 
ratu ili da nam neka baba napuni glavu svojim pričama, pa ne 
možemo više ni spavati od straha: »Bože, šta nas čeka! 8ta će 
s nas biti! Kao da je sam sotona uni šao u svijet! Skidaj brzo 
svete slike sa zida! Ne pokažuj nikome krunice!« 

Braćo i sestre, nemojmo tako! Uzdajmo se! Šutimo i trpi 
mo, ikad nas Bog kuša! Borimo se junački ii pružajmo ruke za 
Isusom, kad u sebi osjetimo pobunu puti i divljanje nižega čo- 
vjelka! Radimo uvijek za Boga, pokazivali se plodovi, ne poka¬ 
zivali! Pokazat će se: makar na sudnji dan; makar na nebu! 
Ostanimo kršćanski dostojanstveni i mirni, i kad ljudi svijeta 
oko nas lude i ginu od straha! 

Isus je s nama: vidljiv ili nevidljiv! On d nama, — svima; 
svaki dan, — dovikuje: »Malovjerni, zašto si posumnjao?«, »Smi¬ 
rite se! Ja sam! Ne bojte se!« Amon. 

»Starajte se ne za jelo, koje prolazi, nego za 
jelo, koje ostaje za život vječni!« (Iv. 6, 27.) 


BLAGO OD ONOGA SVIJETA 


Tdjelovo, 1. VI. 1961.; Sarajevo, katedrala. 

Dragi vjernici! Baš na svoj tijelovski, Buharistijski, dan, 
baš na dan svoga Presvetog oltarskog otajstva, izrekao je Isus 
ovu svoju veliku, programsku, riječ. U svom znamenitom govoru, 
u sinagogi u Kafarnaumu, kad je navijestio i obećao da će ljude, 
duhovno, hraniti svojim tijelom i pojiti svojom krvlju (Iv. 6, 
26. — 72.). Nuje za nju ni mogao izabrati zgodnijeg okvira, bo¬ 
lje prilike. Euharistija, Pričest, u najeminentnijem je, u najod- 
ličnijem, smislu jelo, koje ostaje za život vječni: kruh besmrt 
nosti. I nigdje se nii ljepše, ni značajnije ne očituje glad velikih 
kršćanskih duša za neprolaznošću i besmrtnošću, nego baš u 
ljubavi i čežnji za božanskim, Euharistij&kim, kruhom; nego baš 
u čestu i pobožnu primanju svete Pričesti. 

Jelo, što prolazi, i jelo, što ostaje za život vječni. Savršeno 
su tim karakterizirana dva velika, ali oprečna i protuslovna, ži¬ 
votna sistema, dva mentaliteta ,dvije životne filozofije. Povučena 
je među njima granična orta, logična i jasna. Podijeljena su i 
markantno omeđena dva carstva na zemlji. Carstvo od ovoga i 
od onoga svijeta. Carstvo vjere i nevjere. Carstvo materijalizma 
i, Božje, carstvo duha. Vidljivo i nevidljivo carstvo. 

Pred nama, u nama, oko nas, žive i jedno i drugo. Možemo 
se, svaki dan i na svakom mjestu, osvjedočiti, da je Isusova kon¬ 

statacija, da je Isusova karakteristika, točna: i za jedno i za 
drugo. 

Gledajte svjetske ljude! Na što misle? šta traže? Za što 
žive? Samo za kruh. Kruh u onom najširem smislu riječi, u ko¬ 
jemu je kruh simbol svega onoga, od čega tijelo živi, u čemu 
tijelo uživa, ali i što s tijelom umire i prolazi. Svega onoga, što 
je još s ovu stranu smrti i groba. Svega onoga, što se vidi očima; 
što se može opipati prstom; što se može metnuti u usta i osje¬ 
titi na jeziku; što se može izmjeriti i izraziti brojevima i formu¬ 
lama. Na što misle, šta traže ljudi od ovoga svijeta? Eno, puna 
ih je tržnica: probiru najbolju teletinu: bijelu, bez kostiju; ku¬ 
puju najskuplje jagode; traže, po pekarama, najfinije pecivo i 
kruh, što se još puši i miriše; gutaju očima ražnjiće, kuljene i 
prženu ribu po izlozima gostiona; ogledavaju u slastičara!, koja 
je torta najslađa i koji je liker najpikantniji; studiraju jelov¬ 
nike; kušaju vina; hoće, da se dobro i gurmanski najedu: da što 
jače nadraže ždrijelne žlijezde i što bolje nabiju trbuh. Pola dana 
se oko toga vrte i na to misle; pola vremena u to utroše. A sve 
to prolazi. Sve će to svršiti, — možda još večeras, — sa đubri- 
štem, a za koju godinu s ornom zemljicom u Koševu. Na što mi¬ 
sle, šta traže ljudi od ovoga svijeta? Eno, pune s-u ih sve trgo¬ 
vine, svi magazini, svi krojački saloni, sve modističke radnje. 
Probiru tkanine i desene, okušavaju šešire, razgledaju i zamje¬ 
raju cipele u najnovijim fazonama, gledaju samodopadno u svoje 
nove modne rukavice, koketno se igraju svojim elegantnim ki- 
šobrančićima, sjede strpljivo u frizerskom salonu, da im brico 
oboji kosu na ljubičasto ili na laneno i da ih ondulira točno na 
način Gine Lolobrigide; dva se sata umivaju, mažu, ogledaju i 
dotjeruju, prije nego što će izaći na ulicu ili poći u kazalište. 
Hoće, eto, — ljudi i žene, — da budu lijepi; da imponiraju, da 
se svide, da osvajaju. U to im ode druga polovina vremena i ži¬ 
vota. A — sve to prolazi. Haljina će već sutra izaći iz mode, 
izblijediti i otputovati k staretinaru, u »stare krpe, stare krpe«; 
cipele će se skoriti i iskriviti, pa će na smetljište; ispod višnjeve 
kose provirivat će opet ona garava Ali sijeda; a Gina Lolobiigida 
nije više ni danas mlada, a za deset ili dvadeset godina otimat 
će se i ona, tugaljivo, a pomalo i stupidno, za titul »najljepše 
bake«, kao i njezina prethodnica u slavi, negdašnji famozni »vamp« 
sa ekrana, Marlena Dietrich. I Gina Lolobrigida, i sve male Gine 
oko nas. Brzo će okrezubiti i postati ružne, smežurane i reuma- 
tične. A onda — pod zemlju. Na što misle, šta traže, ljudi od 

ovoga svijeta? Eno, čekaju pred kinima, i otimlju se za ulaznice. 
Eno, idu na izlete, svake nedjelje: bez mise, dakako. Eno se 
vozaju, ako dm je zapalo, u autu ili makar na zadnjem sjedalu 
motora, kad im kavalir nije još dogurao do auta. Eno, sanjaju 
o Opatiji i Crikvenici. Eno <se otimaju za bolja mjesta i veću 
plaću: ulizuju ise direktorima; intrigiraju protiv kolega i rivala, 
denunciraju jedan drugoga. Eno, kupuju srećke na državnoj lu¬ 
triji. Eno, izlaze na utakmice i na konkurze ljepote: hoće da bu* 
đu slavni. Traže, eto, gospodstvo, zabavu, luksus, prestiž, ime. 
Mnogi ga, — većina, — ne će, nikada, naći. A i koji ga nađu, ne 
će dugo u njemu uživati: opet će im ostati prazne i gladne duše; 
brzo će im opet sve to, zauvijek, ispasti iz ruku. Zaboravit će 
se brzo i rekordi i slava, a još će brže ishlapiti varljivi i lažljivi 
filmski snovi. Zamijenit će ih bol u krstlma, dosada i mrak sa¬ 
moće, suze razočaranja i zdvojnosti, i, opet, grob. Kruh, što pro¬ 
lazi! I na što još misle, šta još traže, ljudi od ovoga svijeta? Pa 
vidite, šta traže: na korzu, na plaži, na plesovima. Traže ljubav, 
muškarca, ženu, poljupce d zagrljaje, ljubavne avanture, nasladu 
i pijanstvo puti. Uvijek im je to na pameti. Samo o tome govore. 
To im je sav smisao života: najviše, u što vjeruju, za što žive. 
A dokle? Do sutrašnje zore. Dok im partner ne nađe sebi nove 
djevojke ili partnerica novoga »dečka«. Do prve svađe i tučnja¬ 
ve. Do bračnog pakla. Do pobačaja i čedomorstva. Do bračne 
rastave. Do starosti, beznađa i resignacije. I, — do bolesti i smrti. 
Kruh, što prolazi! 

I, na što još anisle, šta još traže, ljudi od ovoga svijeta? Ni 
na što više ne misle. Ništa drugo ne traže. Na pravdu ne misle. 
Teška je; neinteresantna je: nemaju za nju kada. Na Boga ne 
misle: boje ga se; sve rade, kako bi na njega što prije i što pot¬ 
punije zaboravili. Na nebo i na vječnu sreću ne misle: daleko 
je; znadu, da bi je valjalo drukčije tražiti. A neće kn se. Vole 
zažmiriti, pa reći: Ni nema je! 

Jadnici! Sve će, što traže, izgubiti. Sve, za što žive, pobjeći 
će od njih. Ipak bi bili neprispodobivo sretniji, da su poslušali 
Isusovu opomenu: »Starajte se ne za jelo, koje prolazi, nego za 
jelo, koje ostaje za život vječni!« (Iv. 6, 27.). 

Braćo i sestre! Nije sreća u materiji, ni u uživanju i afir¬ 
maciji tijela. Sreća je u duhu; sreća je u istini života; sreća je 
u plemenitosti i otkupljenju duše; sreća je u Bogu; sreća je u 
onomu, što ostaje zauvijek: »za život vječni«. U vjeri i nadi 
U uskrsnuću i besmrtnosti. U duhovnom, božanskom, jelu, što 

nam ga svima nudi: On, Sin čovječji i Sin Božji: »quem Fiiius 
hominis dabit vobis« (Iv. 6, 27.). 

Na drugu stranu mora gledati kršćanin. I kršćanin, i svatko, 
tko hoće da bude uistinu i trajno sretan. Na ono, što ne prolazi 1 
A duša ne prolazi: neumrla je; živjet će i poslije smrti. A istina 
Božja ne prolazi: ona uvijek čovjeku osvjetljuje i pokazuje put 
(Iv. 8, 12.); ona uvijek ostaje u duši, tješi je i smiruje; ona se 
prelijeva i pretače u blaženo gledanje i slavu raja (1. Kor. 13, 
12.; 1. Iv. 3, 2.); »venitas Dornini manet in aeternum« (Ps. 116, 
2.). A plemenitost i pravda, a milost Božja, ne prolazi: ona ne 
može ostariti; ona će u nama biti uvijek plodna dobrom, i uvi¬ 
jek je životvorna i spasonosna. A Bog ne prolazi: on je vječan. 
i u nama je vječan: učinit će i nas dionicima svoje vječnosti. 

Sretniji smo, neizmjerno smo sretniji mi, koji vjerujemo u 
ono drugo carstvo: carstvo, što se ne vidi i što ne umire. 

Mi u sebi nosimo osjećaj smirenja i sitosti. »Ja sam hljeb 
života: tko k meni dolazi, ne će ogladnjeti, i tko u mene vjeruje, 
ne će nikada ožednjeti!« (Iv. 6, 35.), kaže Isus izrijekom u svom 
Euharistijskom govoru. Svijesni smo, da je Bog s nama i u na¬ 
ma; zato ni jesmo nikada prazni. Ni onda, kad nam manjka sto 
tih zemaljskih sitnica. Ni tada mi nijesmo ni nemirni ni ner¬ 
vozni. Glavno imamo: sigurni smo za sretan svršetak. Ne osje¬ 
ćamo nikada tjeskobe ni bespomoćnosti. Vjerujemo u Provid¬ 
nost: živimo pod njezinim krilima i od njezine ruke. Ravnoduš¬ 
ni smo prema efemernostiina života: i prema mesu, i prema 
krpama, i prema gvožđu i zlatu. Na sve to gledamo s visine: 
kao čovjek, koji se je smirio u svojoj velikoj sreći. Nijesu ja¬ 
lova ni naša djela, ni naši dani, ni naša nastojanja. Ni ona naj¬ 
običnija: sve naše ima vječnu vrijednost, po Božjoj milosti i 
pravdi, u kojoj živimo. 

Ne razdiru nas sumnje. Nemamo razloga, da se bacamo, za- 
lijećemo, tamo amo, da uvijek samo tražimo i lutamo, da sve 
novo okušamo i opipamo. Nemamo razloga, da se bojimo i sum¬ 
njamo, da eksperimentiramo, da se moderniziramo i mijenjamo. 
U posjedu smo velike istine života. Krist nas je njoj naučio. Zna¬ 
mo i -svoj cilj i svoj put. I to kaže Krist izrijekom u svom Euha¬ 
ristijskom govoru: »U prorocima istoj i pisano: I bit će svi na¬ 
učeni od Boga!« (Iv. 6, 45.). 

Ne trebaju nam ljudi. Ne moramo oko njih puzati. Ne mo¬ 
ramo prositi ni za njihovu ljubav ni za njihovu milost. Imamo 
mi većega Prijatelja i sigurniju utjehu. Bog je s nama i u nama. 


73 





Uz njega smo sigurni. Uz njega nam je dobro. U njemu smo puni 
nade. Voli nas i volimo ga. Nijesmo nikada sami. I to kaže Isus 
izrijekom u svom Euhanistijskorn govoru: »Sve, što meni daje 
Otac, k meni će doći; i onoga, ikoji dolazi k meni, ne ću istje¬ 
rati napolje!« (Iv. 6, 37.). Božja je ljubav uvijek vjerna i stalna: 
za razliku od nevjerne i nestalne ljudske ljubavi. Od nje je uvi¬ 
jek puna duša. 

Ne gubimo nikada životne igre. Ne umiremo zauvijek. S 
Kristom ćemo i mi uskrsnuli. Imamo pravo na vječali život. Če¬ 
ka nas nebo. Ne strašimo se smrti. Ona je u nama prevladana 
i pobijeđena (1. Kor. 15, 54. 55.). Uvijek ćemo živjeti. I uvijek 
ćemo sretno živjeti: u Božjoj sreći. Puni smo uskrsne nade (1. 
Kor. 15, 57. 58.); neuništivi smo i nepobjedivi. I to Krist kaže 
izrijekom u svojoj Euharistijskoj besjedi: »Ja sam hljeb živi, ko¬ 
ji s neba sidoh. Ako tko jede od ovoga hljeba, živjet će uvijeke!« 
»Tko jede tijelo moje i pije krv moju, ima život vječni, i ja ću 
ga uskrisiti u posljednji dan!« (Iv. 6, 51. 52. 55.). Naše, eto, jelo 
ne prolazi; ono ostaje za život vječni. Naše carstvo ne umire i 
ne ruši se. 

Braćo i sestre, ne smije nam to biti samo teorija. Nijesmo 
kršćani, ako živimo jedino za zalogaj i ako vjerujemo samo u 
krpe i u zlato, kao oni drugi oko nas. Ako nijesmo svijesni, da 
je Bog s nama i da je veliko i vrijedno samo ono, što je vječno 
i što je dobro. Nijeslo kršćani, ako se ne molimo i ako se svaki 
dan ne sjećamo, da ćemo se jednom susresti s Bogom. Nijesmo 
kršćani, ako se ne svladavamo: ako nam je sve ljubav i strast. 
Nijesmo kršćani, ako svaki dan ne činimo dobro i ne tražimo 
slavu Božju. Nijesmo kršćani, ako nijesmo puni plemenite samo¬ 
svijesti i sreće djece Božje. Nijesmo kršćani, ni ako Boga 
i dušu prodajemo za ljudsku milost, za slavu svijeta, za karijeru 
i novac. 

A nelogični smo i nedosljedni, — strahovito smo nelogični i 
nedosljedni, — kadgod smo ravnodušni prema tolikome nebeskom 
blagu, što nam ga Krist nudi u svojoj Euharistiji: u misi i u sa¬ 
kramentima. Ako revno ne dolazimo na masu; ako se često ne 
sjedinjujemo s Isusom na oltaru. S Isusom: lijekom od grijeha, 
životom duše, hranom vječnosti. 

Nama, — posvjetovnjačenim, mlakim, lijenim, katolicima, 
— dovikuje on, danas i uvijek, dovikuje nam ozbiljno i strogo: 
»Starajte se ne za jelo, koje prolazi, nego za jelo, koje ostaje 
za život vječni!« Amen. 

»Sve, što mi daje Otac, k meni će doći; i ono¬ 
ga, koja dolazi ik meni, ne ću istjerati napo¬ 
lje!« (Iv. 6, 37.) 


BOŽANSKI PRIJATELJ. ADORACIJE 


Nedjelja, 30. IX. 1962.; Sarajevo, katedrala. 

Dragi vjernici! Riječi, što sam ih citirao, izrekao je Isus u 
svom znamenitom Euharistijskom govoru u kafamaumskoj sina 
gogi, kad je, apostolima i Crkvi, obećao sebe kao kruh života. 
»Ja sam kruh života«, kazao je neposredno prije toga; »tko k 
meni dolazi, ne će ogladnjeti, i tko u mene vjeruje, ne će nikada 
ožednjeti!« (Iv. 6, 35.). A svatko može k njemu, alko samo hoće. 
Tko se k njemu, u Euharistiji, približi, on ga ne će odgurnuti; 
ne će mu zatvoriti vrata. Izrijekom, svečano, Isus to naglašuje: 
»Sve, što mi daje Otac, k meni će doći; i onoga, koji dolazi k 
meni, ne ću istjerati napolje!« (Iv. 6, 37.). 

U našim je, eto, rukama, braćo, hoćemo li mu doći: Otac 
nas jc sve njemu dao. U našim je rukama, hoćemo li mu doći: 
svome Euharistijskom Bogu. Svome Isusu, koji je, i iza Uzašašća 
na nebo, ostao među nama, na zemlji. Ostao, da nam bude du¬ 
hovna hrana i lijek, jamstvo uskrsnuća, zalog vječnog života, 
utjeha i pomoć u svakoj nevolji. 

A znate, braćo, kako se približujemo k svome Euharistij¬ 
skom Bogu. U svetoj misi prije svega. U misi Isus opet za nas 
otajstveno umire na svome kalvairijskom Križu i sam sebe prino¬ 
si nebeskom Ocu u zadovoljštinu za naše grijehe: za naše spa¬ 
senje i otkupljenje. U sv. pričesti pnrje svega. Pričest je blago- 

vanje žrtvenog i otkupitelj skog Tijela Kristova i tajna, sakra* 
menat, našega duhovnoga sjedinjenja s njim. Bez mise i pričesti 
nema milosnog života onima, koji su u Krista povjerovali. Bez 
njih je naša duša ili mrtva, — ako smo misu i pričest posve 
odbacili, — ili nemoćna i bolesna, ako ih odnemarujemo (1. Kor. 
11, 30.). 

Samo, braćo i sestre, nije Euharistija kršćanstvu samo žrtva, 
misa, i samo pričest. Euharistija je kršćanstvu i čudo sveudilj- 
noga Božjega, Isusova, prebivanja među ljudima. Euharistija je 
i olajstveno produljenje, nastavak, Isusova života na zemlji: kioz 
sva stoljeća; sve do konca svijeta. Euharistija je i milosno pribli¬ 
žavanje Isusovo k svemu, što je ljudsko i što u nama treba b°" 
žanske obnove, snage, mudrosti, utjehe, pomoći. Euharistija je i 
zagrljaj, i poljubac ljubavi, između Sina Božjega u tijelu i sviju 
nas: od Boga posinjene djece ljudske. 

Isus u Euharistiji, u sakramentu, u svetohraništu, na olta¬ 
ru, stoluje, pod tajinstvenom koprenom kruha i vina, na bez 
broj mjesta na zemlji: u svakoj kršćanskoj orkvi i kapeli, u ko¬ 
joj se čuva Presveto; gdje gori pred oltarom vječno svijetlo. Isti 
onaj Isus, koji se je rodio u Betlehemu i umro na Križu. Isti 
onaj Isus, 1 koji je židovskom zemljom »prolazio dobro čineći, — 
pertransiit beneiaciendo« (Dj. Ap. 10, 38.), — i propovijedao Evan¬ 
đelje siromasima: uskrisivao mrtve, liječio bolesne, hranio glad- 
ne, tješio žalosne, milovao i blagoslivao djecu, obraćao grješmke 
i praštao im. Isti onaj, za kojim su se natiskivale mase (Luk. 5, 
1.) i u kojega su, s ljubavlju i nadom, gledali grješnici (Mat. 9, 
10.; Mark. 2, 15.; Luk. 5, 29.), u svojoj nevolji i svome očaju. 
S istim onim svojim milim licem, blagim očima, dobrim srcem. 
Čitav i živ. Gleda nas. Sluša nas. Svaki mu čas možemo pristu¬ 
piti. On nam je svima sugrađanin i susjed. Ima među nama svoju 
kuću. Prima posjete u svako doba dana. I veseli im se. Željan 
je naše ljubavi i našega razgovora. »Dragost je moja biti sa si 
novima ljudskim« (Posl. 8, 31.), napisano je za njega. »Željne 
sam želio, da ovu večeru večeram s vama!« (Luk. 22> 15.), go¬ 
vorio je on apostolima, prije nego što će ustanoviti ovaj sakra 
menat. »Ostanite«, veli im, »u mojoj ljubavi!« (Iv. 15, 9.). Spie- 
man je ,svaki čas, da nas prosvijetli, da nas ojači, da nas blago 
slovi, da nas posveti, da nas utješi, da nam pomogne. Pune su 
mu ruke nebeskih darova i milosti za nas. Govori nam, kao ono 
jednom u Evanđelju: »Ako je tko žedan, neka dođe k meni i 
neka se napi je, -— veniat ad me et bibat!« (Iv. 7, 37.). 

Braćo i sestre! Isus, Euharistijski Isus, stanuje među na¬ 
ma. I ovdje među nama u Sarajevu! Barem na desetak mjesta. 
Evo ovdje u katedrali; eno tamo u sjemenišnoj crkvi; eno on¬ 
dje u orkvi sv. Vinka; eno gore na Banjskom Brijegu, u crkvi 
Kraljice sv. Krunice; eno s onu stranu Miljacke, u crkvi sv. 
Ante; eno na Marijinu dvoru, u crkvi sv. Josipa; eno u Novom 
Sarajevu, u crkvi Presv. Trojstva; eno u Nadbiskupskoj kapeli; 
eno u kapeli čč. sestara sv. Franje na Bjelavama. On nas čeka; 
on nas poziva. Baš kao što je pozivao Mariju Magdalenu po nje¬ 
zinoj sestri Marti: »Magister adest et vocat te, — Učitelj je do¬ 
šao, i zove te!« (Iv. 11, 28.). 

Braćo, tko od nas voli Isusa, i doći će mu; i odazvat će 
mu se; i obveselit će mu se. Tko na Isusa misli, i potražit će 
ga; i pohodit će ga. Tko se u Isusa uzda, i izaći će preda nj, da 
mu se. izjada: da mu iznese svoje tegobe i želje. Tko Isusa štuje, 
i kleknut će pred njega, da mu se pokloni i zahvali; posvetit će 
mu i sebe i sav svoj rad i život; molit će mu se, da mu Isus 
oprosti, da ga čuva, da ga učini sebi sličnim: blagim i dobrim 
(Mat. 11, 29.). 

Možemo to učiniti i zajednički. I činimo to: kad je god u 
crkvi kakva javna Euharistijska pobožnost: misa, blagoslov, ve¬ 
černja, klanjanje. Tada nas Isus prima u zajedničku, generalnu, 
audijenciju. A možemo to učiniti i sami: u svaJko doba dana. I 
onda, kad nije izloženo Presveto. Možemo se navratiti k Isusu, 
u kojoj bilo crkvi ili kapeli. To su t. zv. »pohodi S vetoota j stve- 
nom Isusu«: privatne »adoracije« pred Presvetim. Pobožne krš¬ 
ćanske duše to i čine. Neke i svaki dan. I više puta na dan. Što 
su pobožnije, to češće to i čine. Sveci su, od reda, znati čitave 
sate klečati pred Presvetim. Kao magnet privlačio ih je Isus u 
sakramentu. Ljubav ih je k Isusu vukla i gonila. Dođu, pobožne 
duše, i samo zato u arkvu, koji put. A dođu pogotovu, kad ih 
put ili posao ispred nje navede. Zavrate se Tsusu makar na čas. 
Da mu se jave. Da ga pozdrave. Da mu pokažu, kako ga vole: 
kako na nj misle. Da dobiju njegov blagoslov. Da mu se istuže 
i da se pred njim utješe i smire. Da mu preporuče sebe, svoje, 
koju nesretnu, zabludjelu, dušu, Crkvu, domovinu, čovječanstvo, 
grješnike, patnike, misije, svećenike, mir; i — opći crkveni sa¬ 
bor, eno ovih velikih dana. 

Braćo, velika su milost te adoracije. Baš kao što je i pre¬ 
bivanje Isusovo na našim oltarima najveći privilegij, najviše odli¬ 
kovanje kršćanstva: prvi daj’ nedokučive Kristove ljubavi k du- 

jama. »Emmanuel« — »Bog s nama (Iz. 7, 14.; 8, fl.; Mat. 1- 23.). 
»šator Božji s ljudima, — Tabernaculum Dei oum hominibus« 

(Otkr. 21, 3.). . , . . 

Tko se često nađe pred Isusom u Otajstvu, tko adonra, ne 
če, ne može, zaboraviti na Boga. I ne će, lako, Boga ostaviti. 1 
ne će se, nikada, posve utopiti u zemaljštini, materiji, svjetskim 
brigama. Gdje se vjernici često navraćaju u crkvu, tu je vjera 
živa; tu je i kršćanski život na visini; tu je i katolički apostolat 
aktivan i plodan; tu caruje božanska ljubav. Na adoracije se do 
laži od draga srca, a ne preko volje ni od straha: adoraaije nijesu 
pod moranje nii pod grijeh. A gdje nitko ili malotko zalazi, i rad 
nim danom, u crkvu, tu je i’li vjera zamrla, ili je vjerski život za 
pušten, a vjerska pouka zanemarena: kršćanski svijet nepoučen. 
Ohladila je ljubav u dušama: srca su ogrubila prema Bogu i o 
grezla u zemaljštini; — slabo tko Isusa živo i djelotvorno voli. 

Braćo i sestre! Ako ćemo suditi po adoracijama u sarajev¬ 
skim crkvama, i naša je ljubav ohladila. Hiljadu katoličkih do¬ 
maćica dođe svaki dan na tržnicu, pedeset koračaja do katedra¬ 
le, a ni dvadeset ih se valjda od toga .ne navrati u crkvu. Sva 
im je briga, pošto su .krumpiri i jaja. Hiljade .katoličkih radnika, 
namještenika, školske djece, prođe ispred naših crkava, a ne ski¬ 
ne pred njima ni kape, a kamo li da bi u njih unišlo. Pa da ma¬ 
kar pokleknu pred Svetohraništem 1 prekrste se. Pa da makar 
sjednu u klupu, pa pogledaju na oltar: Isusu u oči. Kao da im 
Isusa i ne treba. Kao da nemaju nikakve brige, ni boli, ni po¬ 
trebe, ni grijeha. 

A nije uvijek, braćo, bilo tako. Nekada nijesi mogao ni uni¬ 
ći u našu katedralu, a da u njoj ne bi zatekao barem tri, četiri 
pobožne duše, koje bi ondje 'klečale i molile se. Danas zna proći 
i sat, da nitko u nju ni ne zaviri, osim, možda, koji radoznali 
stranac i inovjerac, pokatkad i s ikapom na glavi, i s cigarom 
u zubima. Slobodno po njoj halabuče uličnjaci ii prolijevaju ulje 
iz kandila ili bacaju cvijeće iz vaza. A kradljivci odnose jastuke 
i oltaru jake, ćilime i stolove. Po nama bi slobodno mogli odni¬ 
jeti i oltare. A svijećnjake bi nam već davno bili odnijeli, da ih 
ne prenosimo, po danu, u sakristiju i ne zaključavamo. Da ol¬ 
tara svaki dan ne ogolimo, kao na Veliki Petak. 

Braćo i sestre! Držanje prema Euharistiji, prema Isusu u sa¬ 
kramentu, uvijek je bilo najsigurnije mjerilo vjerskoga života 
u kršćanstvu. Još je sv. apostol Pavao .svodio vjersko mrtvilo 
među kršćanima na .nedostatak štovanja prema Tijelu Kristovu. 

»Zato su«, piše on Korinćanima, »mnogi među vama (duhovno) 
slabi i bolesni, i zato mnogi spavaju!« (1. Kor. 11, 30.) 

Slabo je, braćo i sestre, i s našim kršćanstvom, doklegod 
se rijetko tko od nas zavraća na pohod Gospodinu: dok ga po 
vas dan puštamo, da samotuje, kao sužanj, sa svojim anđelima, 
ali bez ljudskih duša, radi kojih se je on i zatvorio u Svetohra- 
nište. Probudimo se! Popravimo se! Adorirajmo! Nigdje nije, bra- 
ćo, mohtva slađa i smirenija nego u crkvi. Nigdje nije milost 
Božja bliže dusi nego pred oltarom. Nigdje nije duhovna atmo¬ 
sfera čišća i zdravija nego u E u harfisti jskom Isusovu domu. Oti- 
dimo k Isusu u sakramentu, kad smo žalosni! K Isusu u sakra¬ 
mentu, a onda istom ik sv. Anti! Otidimo k Isusu, kad nam do- 
d'ije život đ sav ovaj ljudski pakao oko nas! Otidimo k Isusu po 
savjet i po snagu! 

Adorirajmo, braćo! Imamo zašto adorirati. Klanjajmo se 
Isusu .i za one tolike, koji mu se ne klanjaju i koji su na njega 
zaboravili! Klanjajmo mu se i za svijet, koji ga, na svoju nesre¬ 
ću, niječe i na nj huli! Budimo mu, svojim molitvama pred 
Euharistijskim Isusom, spasitelji i branitelji! 

Braćo i sestre, ne ignorirajmo Boga ljubavi, ikoji boravi 
među nama! I koji nas zove. »Učitelj je došao, i zove te!« Oda- 
zovimo mu se! Ne će nas istjerati napolje! Amen. 

I 

»Nitko ne može doći k meni, ako ga ne povuče 
Otac, koji me je poslao!« (Iv. 6, 44.) 


MILOSNA NADAHNUĆA 


Nedjelja, 21. VI. 1970.; Sarajevo, katedrala. 

Dragi vjernici! Isusovu riječ, što ćemo je danas protuma- 
oiti, — veliku kao sve njegove riječi, — izrekao je Isus u svom, 
znamenitom, euharistijskom govoru, u kafamaumskoj sinagogi, 
iza prvog čuda s umnoženjem kruha, o blagdanu Pashe, godinu 
dana -prije svoje smrti. Zgodu nam je i čitav taj govor zabilje¬ 
žio sv. Ivan u 6. poglavlju svoga Evanđelja (Iv. 6, 22. — 72.). 

Bio je to čas jedne velike Božje objave. I čas jedne velike 
milosti: za sve one, koji su ga slušali .Isus se tu, posve otvore¬ 
no, predstavlja Židovima kao Sin Božji i traži od njih vjeru u 
svoje božanstvo i u svoju nauku, kao preduvjet, da nađu Boga 
i da se spase. Kad su ga upitali: »što nam valja činiti, da ra- 
dimo djela Božja?« (Iv. 6, 28.), on dm odgovara: »Ovo je djdo 
Božje, da vjerujete u onoga, koga je on poslao!« (Iv. 6, 2J.). Un 
je, nastavlja Isus kasnije, »hljeb Božji«, koji im pruža Otac: 
hljeb, »koji silazi s neba i daje život svijetu« (Iv. 6, 32. 33.). »Ja 
sam«, velii, »hljeb od života: tko k meni dolazi, ne ce ogladnjeti, 
i tko u mene vjeruje, ne će nikada ožednjeti!« (Iv. 6, 35.). » 
ovo je volja Oca mojega, koji me je poslao, da svaki, koja vidi 
Sina i vjeruje u nj, ima život vječni, i ja ću ga uskrisiti u po¬ 
sljednji dan!« (Iv.' 6, 40.). A odmah zatim otkriva im i jedan 
tajinstveni zakon te vjere u njega, toga uskrsnuća i spasenja, 
koje im nudi. Morat će se, — na čudesan ,božanski, način, 

hraniti njegovim tijelom i krvlju. Čudo im euharistijsko una- 
pnjed ooecaje. Sakramenat, otajstvo, svoga Tijela i Krvi. »Hljeb«, 
\eh, »koji cu ja dati, tijelo je moje za život svijeta!« (Iv. 6, 
52.). »Ako ne budete jeli tijela Sina čovječjega i ne budete pili 
krvi njegove, ne ćete imati života u sebi!« (Iv. 6, 54.). 

Bio je to, — eto, vidite, — čas velike objave i čas velike 
milosti. Samo, — i to znate iz Evanđelja, s istoga ovoga mjesta. 
— najesu se svi u sinagogi okoristili ovom velikom milošću. Mno- 
gi su je odbili. Na sablazan im je bio ponizni, ljudski, lik Isusov 
Mrmljali su: »Nije li ovo Isus, sin Josdpov, kojemu mi znamo 
oca i mater? Kako dakle on govori: Ja sidoh s neba?« (Iv. 6, 
42.). Govorili su: »Kako nam ovaj može dati tijelo svoje, da je¬ 
demo?« (Iv. 6, 53.), »Tvrda je ovo besjeda, i tko je može slu¬ 
šati?« (Iv. 6, 61.). I slomili su s njim zauvijek: napustili ga; 
okrenuli mu leđa. »Otada«, piše sv. Ivan, »mnogi od učenika nje¬ 
govih otiđoše od njega, i više nijesu išli s njim« (Iv. 6, 67.). 

Isusa to nije iznenadilo. On je dobro poznavao sakrivene, 
tajanstvene, zakone i Božje milosti i ljudske duše i slobode. I 
odmah ih je, te zakone, protumačio svojim apostolima i svojim 
slušateljima u sinagogi. I, preko njih, svima nama. Svima onima, 
koje Bog zove k sebi i u kojima djeluje njegova milost. 

»Ne mrmljajte među sobom!« kaže on Zidovima. »Nitko ne 
može doći k meni, ako ga ne povuče Otac, koji me je poslao; i 
ja ću ga uskrisiti u posljednji dan. U prorocima stoji pisano: 

I bit će svi naučeni od Boga. Svaki, koji čuje od Oca i nauči, 
dolazi k meni!« (Iv. 6, 43. 44. 45.). 

Braćo, nama je, koji znamo, što Evanđelje i što Crkva uče 
o milosti Božjoj, o ljudskoj dusi i slobodi, o crnoj tajni grijeha, 
o naravi vječnoga spasenja, odmah jasno, što Isus hoće da kaže 
ovim riječima. 

Ne dolazi čovjek sam od sebe k Bogu. Ne spašavamo mi 
sami sebe: svojim zaslugama i svojom snagom. Božje je to dje¬ 
lo; nije naše, ljudsko. Dar je to njegove božanske dobrote. 

Može čovjek, sigurno, već svojim prirodnim razumom, shva¬ 
titi, da ima Bog i da smo svi mi za njega stvoreni: da samo u 
njemu možemo naći smisao životu i samo se u njemu usrećiiti. 
Može čovijek i nastojati, da bude dobar. Može, ali on to može 
samo, jer mu je Bog u glavi zapalio iskru, svijetlo, razuma, — 
mogućnosti da misli, da zaključuje, da uvidi i spozna stvarnost, 
— a u srce mu i u savjest upisao zakon dobra. Od Boga je sve to: 
tim ga Bog zove k sebi; tim mu se, na prirodan način, objavlju- 

je. I za naš ljudski razum, i za našu ljudsku volju, vrijedi velika 
riječ Apostolova: »Sta imaš, da mijesi primio, a ako si primio, šta 
se dičiš, kao da mijesi primio!« (1. Kor. 4, 7.). 

No maše nadnaravno spasenje, milosni život u nama, naše 
otkupljenje, maše sinovstvo Božje, naša sreća u nebu, u još je 
puno većem stupnju dar Božji. Naša nam ljudska narav ne daje 
na takve darove nikakva prava. Po njoj smo stvorovi Božji, ni 
jesmo njegovi sinovi. Nii sposobni po njoj nijesmo za takav, bo¬ 
žanski, život. Ni pomisliti ne bismo mogli na nj, <da nam se Bog 
sam mije objavio i predao: najprije p osi novi j enj eni čovjeka u 
Adamu, a onda, iza Adamova grijeha, po utjelovljenju svoga Si¬ 
na i po vjeri. Božanski je to život. Bog ga istom mora u nama 
stvoriti. Bog nam se istom mora, na neposredan način, javiti u 
duši i u nju zahvatiti: posebnom milošću; i nutarnjom i. vanj 
sikom. Djelo je to Duha Svetoga: njegovo prosvjetljenje, njegovo 
nadahnuće, njegovo posvećenje. Sve tu dolazi od Boga. i misao, 
i poriv, i želja, i snaga, i preporod, i nagrada. Svoj, božanski 
život Bog u nas prelijeva (Rim. 5, 5.). Od čiste, nezaslužene, lju¬ 
bavi i dobrote. Jedno samo o nama ovisi. Možemo primiti taj 
Božji poziv ili ga odbiti: možemo poći za Bogom, koji, nas zove, 
vuče, pruža nam ruku, ili mu se otimati i oteti. Bog štuje nasu 
slobodu: on nikoga silom ne uzima sebi za sina. Ali zato k sebj 
zove sve. Svima nudi svoju milost i svoje spasenje. 

U tomu je, braćo, sva suđbonosnost naših ljudskih susreta 
s Bogom; sva ona strahovita odgovornost, koja na svakome čo¬ 
vjeku leži. Može se predati Bogu, koji ga k sebi poziva i vuče, 
a može se i istrgnuti iz njegovih ruku, odgurnuti ga od sebe, 
pobjeći od njega. Pa u prvom slučaju postati pravednik i sve¬ 
tac, a u drugom tvrdokorni grješmik, nesretnik, prokjetnik. Pa 
u prvom slučaju otići u veliku i beskonačnu sreću, u život, vječ¬ 
ni, a u drugom u strašnu i beskonačnu nesreću, u smrt vječnu. 

Sve je,°braćo, u tom,'hoćemo li se Bogu, što nam se u duši 
javlja, odazvati .i prepustiti, ili ćemo mu se. oglušiti. Čitav naš 
kršćanski život samo o tome ovisi. I naše, vječno, spasenje. Bog 
je uvijek u nama i pred nama. Njegova milost neprestano u na¬ 
ma radi. Svaki mu dan možemo postati bliži, svaki dan u njemu 
veći, svaki dan zreliji za nebo. Samo, moramo uvijek biti svi- 
jesni, tko je Bog. 

Budimo to, braćo! Ozbiljno računajmo s Bogom: s njego¬ 
vom pravdom, s njegovim posvećenjem, s njegovim nebom! Je 
dino tako bit ćemo kršćani duha i vjere. 

Budimo pumi svetoga strahopočitanja prema Bogu: prema 
Duhu milosti, kad nam se javlja! Ne bježimo ni od jedne dobre 
i spasonosne misli, koju nam Bog spusti u dušu! Božji je to glas, 
Božja riječ, Božji savjet. Ne smijemo mu se oglušiti. Ne smije' 
mo, kad ga čujemo, odmah poletjeti natrag u svoje sitne misli, 
želje, brige od ovoga svijeta. Samo da ne moramo učiniti ono, 
na što nas Bog zove. Uvijek je to uvreda Bogu. Uvijek je to pu 
stanje iz ruku vječnoga blaga, koje nam on nudi. 

Budimo poslušni svakom takovu miiosnom nadahnuću! Sa 
vjet je to Najmudrijega i Najboljega. Ludi srno, ako ga ne po 
slušamo, želja je to Onoga, koji nas najviše ljubi i koji je naj¬ 
dostojniji naše ljubavi. Našega nebeskoga Oca. Njegova nam vo¬ 
lja mora biti svetinja. 

Budimo ponizni pred glasom Gospodnjim! Ne izdižimo se 
nad druge, ako nas je pozvao k sebi i dao nam više prosvjetlje- 
nja 1 milosti nego njima! Nije to naše. Božje je. 

Budimo Bogu od srca zahvalni na tom njegovu miiosnom 
javljanju! Ništa nam nije mogao dati od toga ni veće ni ljepše. 
Puno je to vrjeđnije i od zlata, i od zdravlja, i od ljepote, i od 
svjetske ljubavi. Dar je to, — nezaslužen dar, — njegove božan¬ 
ske dobrote. Primimo li ga zahvalno i radosno, dat će nam ih 
još: i većih, i ljepših. Iza svakoga takova duhovnog zagrljaja s 
njim još ga više ljubimo! 

I sretni budimo, što nas Bog, svojom milošću, vodi za ru¬ 
ku! Dok idemo za njim, sigurni smo. Možemo biti uvijek mirni 
i puni pouzdanja. Ne treba da se ičega bojimo. Nema na pute¬ 
nima milosti rizika. U očinskim smo rukama. Izvršujemo samo 
planove neprevarljivoga, božanskog, stratega. Sav je riziko, — 
sudbonosan, koban, riziko, — .na drugoj strani. Ondje, gdje lju¬ 
di sami sebi biraju put i gdje ne slušaju Boga, a slušaju sebe, 
8V °j e nagonske želje, svijet. Njegovu mudrost, koja je zabora¬ 
vila na Evanđelje i na vječnost. Vadite to oko sebe. Pogledajte 
savremenii, moderni, svijet! Njegovu duhovnu pustoš: bez ideala, 
bez sunca i bez zvijezda. Moralnu i socijalnu anarhiju bez per¬ 
spektive ,punu nemira i zdvojnosti, koja ga je svega pritisla. 

Braćo i sestre. Bog nas, Otac nas naš nebeski, zove i vuče. Oda¬ 
zivajmo se svaki dan njegovim otajstvenim, milosnim, pozivima, 
ako sebi želimo dobro! Onako im se odazivajmo, kako im se je 
odazivao naš današnji novi hrvatski svetac, sv. Nikola Tavelić! 
Sve do zadnjega daha. Sve do nebeske krune. I molimo mu se, da 
nas svaki dan glasnije k sebi zove i svaki dan jače za sobom vučel 

Molitva zapravo i jest jedino,što mi od svoje strane možemo dodat. 
Božjem djelu spasenja u nama.Molitva je znak naše dobre volje. 
A molitva je i najbolja dispozicija za miilosni susret s Bogom. 
U molitvi izlazimo iz svijeta, a okrećemo se k Bogu i u Boga 
se zagledavamo. U molitvi nam se Bog najčešće javlja: onda kad 
nam je u duši mir; kad je u njoj utihnula buka svjetskih briga. 
Tko se moli, može biti siguran, da se ne će trajno oglušiti Bogu. 
Tko se moli, još misli na Boga. Bog će mu biti milostiv. I ne 
će ga nikada napustiti. Ni onda, kada zatetura i časovito popusti. 
Molitva će ga probuditi. Bog će mu se još si'lovitije javljati u 
duši Ne će u njoj nikada zašutjeti, kao što je zašutio u dusi 
onih tvrdokornih Židova u kafarnaumskoj sinagogi, kojima se 
je Isus zaprijetio: »Zato vam rekoh, da nitko ne može doci k 
meni, ako mu ne bude dano od Oca mojega!« (Iv. 6, 66.). Ne ce 
mu se nikada dogoditi, da ga Bog na koncu ostavi, iza kako je 

on Boga ostavio. w , . . 

Braćo, mi to ne ćemo nikada učiniti. Mi ćemo svaki dan 

pažljivo osluškivati glas Očev u svojoj duši. I svaki ćemo dan 
govoriti, kao mladi Samuel u šatoru od zavjeta: »Govori, Gospo¬ 
dine, sluga tvoj sluša!« (1. Kralj. 3, 9. 10.). Amen. 

»U prorocima stoji pisano: I bit će svi naučem 
od Boga!« (Iv. 6, 45.) 


DUH ISTINE 


Duhovi, 6. VI. 1965.; Sarajevo, katedrala. 

Dragi vjernici! Nema ga, među današnjim katolicima, ako 
je imalo inteligentniji i ako imalo prati štampu, barem onu ka¬ 
toličku, a da ne opaža, kako i svijet i Crkva žive danas u jed¬ 
nom vremenu, koje je, kako se ono kaže, prijelomno. Nešto se 
mijenja oko nas. Dolazi novo doba. I svijet su i Crkva na ras¬ 
kršću dviju epoha. Valja im se snalaziti. Valja odabirati put. 
Pred sudbonosnim smo odlukama. 

I posve je prirodno, da se svi pritom osjećamo nekako ne¬ 
sigurno. Uznemireni srno. Nevoljko nam je pri duši. Pomalo se 
i strašimo. Šta se to sprema? Kamo to vodi? Kako će se to svr¬ 
šiti? Da nije opet na pomolu nova katastrofa? Da se opet ne ra¬ 
di o kakvu problematičnu, sumnjivu, možda i zlokobnu, eksperi¬ 
mentu, kakvih je bila puna povijest, a toliko ih se je završilo 
tragično, razočaranjem i općom nesrećom? U najmanju ruku, ne¬ 
obično nam je. Teško se prilagođujemo novome. Spopada nas 
pred njim neka instinktivna nelagodnost. Nekakva nam sjeta pa¬ 
da na srce. Na sve su strane oko nas novosti i nepoznanice. Na 
sve strane ljudi govore jednim jezikom, koji mi više ne razumi¬ 
jemo: tuđi nam je. Onaj naš stari svijet, na koji smo se bili 
navikli, koji nam je bio postao bliz i drag, naš dobar znanac, 
bježi od nas, ostavlja nas, umire. Pred nas izlazi novi: poma¬ 
ljaju se odnekle drukčija lica; pojavljuju drukčija shvaćanja, 

tlruikčiji -običaji i manire. Naše vrijeme, naša generacija, osje¬ 
ćamo to, slazi zauvijek sa scene. 

Osobito nas jedna stvar smeta i zbunjuje. Nijesu svi za to 
novo. Ima ih, pa se tomu ii opiru. Pa to ne vole. Pa to osuđuju 
i kritiikuju. Pa u tom vide zabludu <i nazadak. Brane staro. Ne 
nadaju se nikakvu dobru od toga novoga svijeta. Proriču mu 
crnu budućnost. 

A mi slušamo i jedne i druge. I ne znamo ni sami, šta bismo 
mislili. Čas nam jedno izgleda bolje, čas drugo. Imaju u nečemu 
pravo jedni, a imaju u nečemu drugi. Gdje je zlatna sredina? šta 
je pravo? Kuda ćemo mi? Za kim ćemo? Na 'koju ćemo stranu? Da 
se ne prevarimo? Sami ne vidimo pravo ni puta ni izlaza. Vidimo 
samo, da se simptomi krize, pa i simptomi moralnog i religioznog 
nazatka i propadanja, množe na sve strane. U najmanju ruku u te¬ 
škoj smo neizvjesnosti. Srćemo u nešto nepoznato. 

Posebno nam je, - nama vjernicima; nama katolicima, - teško, 
što se i u Crkvi dešavaju novosti, promjene, iznenađenja, što se i 
u njoj osjeća previranje, opažaju razlike i razilaženja, naslućuju 
sporovi. Koješta se i među katolicima vidi i čuje, što je neobično 
našim katoličkim ušima. A mi smo bili naučili, da barem u Crkvi 
vlada potpuni mir i sigurnost, jedinstvo i sloga. Da se u njoj uvijek 
jednako govori d radi. Sve je u njoj bilo nepromjenljivo, vječno, 
jasno. Danas kao £ jučer. U Crkvu se gledalo kao u »stup i tvrđu 
istine« (1. Tim. 3, 15.). Kao u luku mira. Kao u dom svijetla. 
Kao u predstavnicu vječnosti. Mijenja li se ovo i naša vjera.' 
Je li sve ovo dobro, što nam, neki, pričaju u razgovorima, pa i 
sa propovjedaonica, što nam, neki, pišu po katoličkim novina¬ 
ma »i časopisima? Je Li za tim Duh Sveti? Je li to volja i odluka 
Crkve? Ili je to samo efemerna, neozbiljna, igra usijanih glava, 
nemirnih duhova, poljuljanih i zbunjenih savjesti? Ili je to samo 
neka duhovna moda od danas do sutra? Kako da se držimo? Ko¬ 
mu da vjerujemo? Koga da slušamo? 

Braćo i sestre! Nije to samo vaša muka. I naša je to mu¬ 
ka. I mi svećenici osjećamo to isto. Istu tu tjeskobu. Isti taj 
strah. Istu tu strepnju i nesigurnost. To je danas muka i briga 
čitave Crkve. Svima su nam oči u mraku. Svima su nam srca 
pomućena. Fali nam svijetla; fali mudrosti. 

Tko će nam pokazati put? Tko će nas smiriti i ohrabriti? 

Duh Sveti, braćo i sestre. On jedini. On, koji sve vidi i pro¬ 
zni je va, — »omnia serutatur«, — i budućnost, i duboke ponore 
i tajne Božje, — »etiam profunda Dai« (1. Kor. 2, 10.). Nema 

druge, nego u njega vjerovati i njemu se moliti. Duh Sveti. On 
sigurno. To je njegova božanska zadaća. I njegova božanska ob- 
v ^ a - Prema Crkvi; prema svijetu; prema svima, koji u njega 
vjeruju. Za Crkvu je to aksiomatično. Njoj je Duh Sveti od Isusa 
izrijekom obećan i darovan, poslan, za Učitelja, Tješitelja i Vo¬ 
đu: »I ja ću moliti Oca, i dat će vam drugoga Utješitelja, — 
et ajlium Paraclitum dabit vobis, — Duha istine —!« (Iv. 14, 16, 
17.). Od njega će se, Crkva, i roditi u duhovskom vjetru i ognju 
(Luk. 24,^ 49.; Dj. Ap. 1, 8.; 2, 1. — 4., 37. — 42.). On je, Duh 
sveti, božanski garant svoj njezinoj istinitosti i nepogrješivosti. 
Uvijek će, kaže Isus, ostati s njom: »ut rnaneat vobiseum in 
aćternum« (Iv. 14, 16.). Svoj će je istini naučiti: »docebit vos 
oamem veritatem« (Iv. 16, 13.; 14, 26.). U njegovoj će snazi ona 
svjedočiti za Isusa po svemu svijetu: »Primit ćete silu Duha Sve¬ 
toga, koji će sići na vas, — accipietis virtutem supervenientis 
Spiritus Sancti in vos, — i bit ćete mi svjedoci — do kraja zem¬ 
lje!« (Dj. Ap. 1, 8.). Kroz sva je stoljeća i dosada on, Duh Sveti, 
govorio kroz usta njezinih apostola (Mat. 10, 19. 20.; Luk. 12, 
11. 12.; Dj. Ap. 13, 9.), mučenika (Dj. Ap. 6, 10.) i proroka (Dj. 
Ap. 20, 23.; 1 . Kor. 12, 3. 8.; Ef. 1, 17.; 2. Petr. 1 , 21.; Otkr. 2, 7. 
11. 17. 29.; 3, 6, 13. 22.). Kroz sva ju je stoljeća i dosada provo¬ 
dio putevima istine; i danas će je provesti. Kroz sve tame; kroz 
svu neizvjesnost; kroz sve pogibli. Crkva mu se za to moli -svaki 
dan. Ona se u njega uzda i zaziva ga. Slušali smo i ovih zadnjih 
sedam, predduhovskih, dana, svaku večer, duhovski himan, u 
kojemu ona izlijeva pred njim čitavo svoje zaručničko srce: pu¬ 
no pouzdanja u njega; puno sigurnosti. 

Za Crkvu je sve to aksiomatično. Za svijet nije. Nije, jer 
svijet neće da ga sluša: Drha Svetoga. Ali, i on je, i svijet je, 
predmet njegova božanskog milosrđa i brige: baš, jer je svijet 
otkupljenih. Nije li već prorok Joel, — čut ćete ga u misnoj po¬ 
slanici duhovske kvatrene srijede, — napisao: »I bat će u po¬ 
sljednje dane, govori Gospod: Izlit ću od Duha svojega na svako 
tijelo, — I bit će: svaki će se spasti, koji zazove ime Gospodnje!« 
(Joel 2, 28. — 32.; Dj. Ap. 2, 16. — 21.). Zar se nije »d na nezna- 
bošce izlila milost Duha Svetoga«, dok im je sv. Petar govorio 
u Cezareji (Dj. Ap. 10, 44. — 47.; 11, 15. — 17.)? »Nije Bog«, 
— zar to sam Isus ne kaže Nikodemu, — »poslao Sina svoga na 
svijet, da sudi svijetu, nego da se svijet po njemu spasi!« (Iv. 
3, 17.). Ne može se ni svijet potpuno izmaknuti božanskoj kon 
troli Duha Svetoga. I u svijetu >se afirmira njegova Mudrost i 

Providnost. Božanska Mudrost i Providnost, za koju je napisano 
u Pismu, da se »prostire, puna moći, od jednoga kraja zemlje 
do drugoga i najbolje vlada nad svim, — disponit omnia sua- 
viter« (Mudr. 8, 1.). I svijet, ovako ili onako, služi njegovim 
božanskim plan ovima. A ti su planovi planovi dobrote i blago¬ 
sti. Od najgorega će Duh Sveti spasiti i čovječanstvo, i svijet. 
Hoće! Mi svi, koji vjerujemo, moramo mu to izmoliti: svoj toj 
svojoj nesretnoj ljudskoj braći. Sa Mudracem vapit ćemo i mi 
za duhovskim prosvjetljenjem čovječanstvu i za njegovom, — 
Duha Svetoga, — višnjom intervenoijom na tok povijesti. Govo¬ 
rit ćemo s njim: »Cogitationes enim mortaldum timidae et in- 
certae proviđentiae nostrae, — Plašljive su misli smrtnika, va¬ 
rava isu naša razmišljanja, — i naše osnove. — Tko je ikada 
spoznao odluku tvoju, ako mu ti nijesi udijelio mudrosti, ako 
mu ti nijesi poslao svetoga Duha svoga s visine! Samo tako bile 
su uravnane staze 'stanovnicima zemaljskim, i ljudi poučeni u 
onome ,što se dopada tebi. Samo su po' (tvojoj) mudrosti bili 
spaseni!« (Mudr. 9, 14. 17. — 19.). Molit ćemo se za nj, s Crk¬ 
vom, i ovih dana, u njezinoj glavnoj duhovskoj antifoni: »Emitte 
Spkutum tuum, — Pošalji Duha svojega, i (sve) će se (iznova) 
stvoriti, i obnovit ćeš lice zemlji, — et renovabis faoiem terrae!« 
(Ps. 103, 30.). 

A naših duša, — naših kršćanskih duša, — ne će on, Duh 
Sveti, nikada pustiti, da izgube istinu: doklegod se njemu otva¬ 
raju. Doklegod ga ljube. Doklegod je on u njima. A u njima 
je. U nama je. U sve je nas ušao po krštenju (Mat. 3, 11.; 
Mark. 1. 8.; Luk. 3, 16.; Iv. 1, 33.; 3, 5.; Dj. Ap. 1, 5.; 11, 16.; 
1. Kor. 12, 13.) ii sv. potvrdi. Nevidljivo, ali isto onako stvarno 
i realno, kako je, vidljivo, slazio i na prve kršćane u »Djelima 
Apostolskim« (Dj. Ap. 8, 15. 17.; 15, 8.; 19, 2. 6.; 2. Kor. 11, 4.; 
Gal. 4, 6.; 1. Sol. 4, 8.; 1. Iv. 3, 24.; 4, 13.). On će nam otvoriti 
oči za svaku istinu i imunizirati nas od svake laži i zablude; 
podijelit će nam veliki dar: »discretio spirituum« (1. Kor. 12, 
10.): da dobro razlikujemo duhove (1. Iv. 4, 1.; 1. Sol. 5, 21.; 
Hebr. 5. 14.); svojom kršćanskom dušom, intuicijom milosti (Rim. 
8, 5.; 1. Kor. 2, 10. — 12.). On će nam govoriti iz svake riječi 
Evanđelja, što je čujemo, i pobrinut će se, da je razumij»emo: da 
ostanemo vjerni predaji vjere (2. Tim. 1, 14.). Svejedno što smo 
neuki. On -se objavljuje svakoj duši, u kojoj on živi milošću i 
ljubavlju: bila ona velika ili mala. On je nosi: »Quicumque enim 
Špiritu Dei aguntur, Koje Duh Božji nosi, oni su sinovi Božji« 

(Rim. 8, 14.). Ulijeva joj svoju božansku istinu, ne toliko preko 
i ažurna, koliko preko nadnaravnog nadahnuća: instinktom milo¬ 
sti. I bez škole može čovjek biti mudar u Bogu. Zar nije Isus 
sam iekao, u svome Euharistijskom govoru u Kafarnaumu, da 
će svi njegovi biti »naučeni od Boga«, učeni u Bogu, »docubiles 
Dei« (Iv. 6, 45.)? Zar on sam nije zahvaljivao Ocu, što je veliku 
istinu života »sakrio od mudrih i razumnih, a objavio maleni¬ 
ma« (Mat. 11, 25.; Luk. 10, 21.). »Da, Oče«, rekao je, »jer je tako 
bilo tebi po volji!« (Mat. 11, 26.; Luk. 10, 21.). 

Braćo i sestre! Ne bojmo se! Provest će Duh Sveti i nas 
i Crkvu kroz sve ove tjeskobe i tame, što se danas nad nas nad¬ 
bijaju i što nam dušu prltiištu i smućuju. I smilovat će se svi 
jelu. On se igra i događajima i ljudskim planovima; on nadah¬ 
njuje one, koje je stavio Crkvi na čelo (Dj. Ap. 20, 28.); on vodi 
za ruku svaku kršćansku dušu, koja uzdiše za Božjim svijetlom 
i istinom (Luk. 2, 26. 27.). Samo uzdišimo za svijetlom i isti¬ 
nom; samo se, svaki dan, — za sebe, za Crkvu, za svijet, — 
molimo Duhu Svetomu! 

»Dođi, Duše Presveti, Pamet našu prosvijetli; Digni od nas 
naše tmine, Pokaži nam put istine!« Amen. 

»Tko jede moje tijelo i pije moju krv, ima 
život vječni!« (Iv. 6, 55.) 


KRUH JAKIH * 


Bijela nedjelja, 9. IV. 1961.; Sarajevo, kate¬ 
drala. 

Dragi vjernici! Niije obraćenje dovršeno, kad se je čovjek 
ispovjedio. Dovršeno je samo opravdanje. A opravdanje se mo¬ 
že i izgubiti. Čovjek može ponovo pasti u grijeh. I pada, na¬ 
žalost ,toliko puta. Slabi smo. Grijeh je u nama previše jak. Pravo 
obraćenje mora biti trajno. Čovjek mora zauvijek raskrstiti sa gri¬ 
jehom: mora ga se posve osloboditi. Mora živjeti u milosti Božjoj 
sve do nove ispovijedi: i uvijek, — do smrti. A toga nema bez pri- 
slanjanja na Krista. Ispovijed nas samo k njemu dovodi: otvara 
nam njegova vrata. Kad njega, Krista, nađemo, kad se s Kristom 
sjedinimo, onda smo istom na cilju. Boga ljubiti, s Bogom živjeti, 
to je pravda. Nije ona samo, — rekli smo to već jednom, — moralni 
život; nije ni samo molitva. A Bog, koji je došao na svijet, da ga 
ljubimo i da on nas ljubi, — da nas napuni darovima svoje milosti 
i duhom božanskog posinjenja, — to je Isus. Samo tko u njega 
živo vjeruje i tko se s njim po ljubavi sjedini, postao je pravednik; 
postao je Božje dijete. Krist je središte i kršćanske vjere i kršćan¬ 


* Ova propovijed može poslužiti kao, deveta (i zadnja), pro¬ 
povijed u seriji korizmenih propovijedi ili, otvorenih, duhovnih 
vježbi. 

skog života. Krist je jedini i vječni posrednik između Boga i ljudi: 
»mediator Dei et hominum« / 1. Tim. 2. 5. /. Nemoguće ga je u krš¬ 
ćanstvu zaobići. »A ovo je život vječni«, — kaže on sam, u svojoj veli- 
kosvećeničkoj molitvi, na Posljednjoj večeri, — »da upoznaju tebe, 
jedinog istinitog Boga, i, koga sii poslao, Isusa Krista!« /Iv. 17, 3./. 
Krist je jedini izvor i jedini korijen nadnaravnog života i nadnarav¬ 
ne snage i vitalnosti. Na njega se moramo duhovno nacijepiti, ako 
hoćemo, da pred Bogom živimo. »Ja sam«, kaže on opet, na Poslje¬ 
dnjoj večeri, »trs, vi loze. Tko ostaje u meni i ja u njemu, on rađa 
mnogi rod, jer bez mene ne možete ništa činiti. Tko u meni ne osta¬ 
ne, izbacit će se napolje kao loza, i osušiit će se, i skupit će ga i u 
oganj baciti, i izgorjet će!« (Iv. 15, 5, 6.). 

A Krist je, braćo i sestre, na oltaru: u pričesti. Tko hoće da 
u njemu ostane, da se s njim sjedini, mora na pričest. Mora se 
pri čestit i. I mora se pničešćivati. Ne jednom, nego često i redovito. 
Pričest je sakramenat sjedinjenja, životne, nadnaravne, simbioze, 
s Kristom. Zato sa ispovijedi idemo na pričest. I sada, o Uskrsu. 
Pričest je glavna uskrsna dužnost. Pričest je glavna uskrsna zapo¬ 
vijed. U njoj je konačno obraćenje; u njoj je pravda; u njoj 
je čistoća; u njoj je duhovna snaga; u njoj je milost; u njoj je 
svetost; u njoj je uskrsnuće; u njoj je vječni život. Tko hoće 
da čini pravdu, tko hoće da živi s Bogom, tko hoće da bude 
jači od grijeha, i od požude, 'i od napasti, i od svijeta, i od 
đavla; tko hoće da uskrsne, neka se pričešćuje! Dostojno, ra 
žurnije se. Pobožno, razumije se. Revno i s ljubavlju, razumije se. 

Nije, braćo, Isus na oltaru, u otajstvu, nikakav simbol ni 
slika. A nije ni nikakva sveta relikvija, pred kojom se samo 
moli i koju se cjeliva. Protestanti tako nešto uče. Nama je ka¬ 
tolicima Euharistija, nama je Presveto oltarsko otajstvo, nama 
je Pričest, živi Krist Spasitelj, živi Sin Božji: pun svoga kal va¬ 
njskog i križnog otkupljenja; prm istine, i milosti, i života: »ple- 
nus gratiae et veritatis« (Iv. 1, 14.). Isti onaj, koji je, nekada, 
hodao između ljudi, po židovskoj zemlji, i prosvjetljivao ih, svo¬ 
jom božanskom naukom, i liječio ih i hranio, — prije svega du¬ 
hovno hranio, — svojom milošću. I sa oltara nas on prosvjet¬ 
ljuje; i sa oltara nas on liječi i hrani. Još čudesnije nego onda; 
još božanstvenije nego onda. što je onda obećavao, to sada čini 
Daje nam se, da ga blagujemo; daje nam se, da od njega živimo. 
Tijelom nas svojim liječi i hrani kao božanskim lijekom i bo¬ 
žanskom hranom: duše nam liječi i hrani. 

Ako išta, teorija je sv. pričesti, teorija je Euharistije, u 
Evanđelju savršeno jasno 'izrečena. Vidi se, da je Kristu bilo 
puno do toga, da nitko ne mogne o njoj posumnjati, uza svu 
njezinu oudesnost i tajnovitost, uza -svu njezinu nevjerojatnost 
ljudskim očima i ljudskim ušima, ljudskom znanju i ljudskim 
pojmovima. Čitav joj je veliki govor Isus posvetio, u kafamaum- 
sikoj sinagogi, iza velikog čuda umnoženja hljebova (Iv. 6, 1. — 
72.), A trojdoa su evanđelista i četvrti, sv. Pavao, zabilježili, i 
gdje je, i kada je, i kako je Gospodin ustanovio veliki Euharis- 
tijški, prtičesni, sakramenat (Mat. 26, 26. — 29.; Mark. 14, 22. — 

25. ; Luk. 22, 14. — 20.; 1. Kor. 11, 23. — 26.). Sve je savršeno 
jasno; sve je savršeno sigurno. »Ja sam kruh živi«, govorio je 
Isus, »koji s neba sidoh. Ako tko jede od ovoga kruha, živjet 
će uvijdk; i kruh, koji ću ja dati, tijelo je moje za život svijeta!« 
(Iv. 6, 51. 52.). »Zaista, zaista vam kažem: Ako ne budete jeli 
tijela Sima čovječjega i ne budete pili krvi njegove, ne ćete ima¬ 
ti života u sebi. Tko jede tijelo moje i pije krv moju, ima život 
vječni, i ja ću ga uskrisili u posljednji dan. Jer tijelo moje do¬ 
ista je jelo, i krv moja doista je pilo. Tko jede tijelo moje i 
pije krv moju, ostaje u meni, i ja u njemu. Kao što mene posla 
živi Otac, i ja živim radi Oca, i koji jede mene, i on će živjeti 
radi mene!« (Iv. 6, 54. — 58.). Eto, i život je vječni svezan uz 
taj sakramenat, i uskrsnuće, i jedinstvo s Kristom. A izvor je 
toga sakramenta Križ. Iz Križa je on protekao: plodovi su Muke 
Kristove i Smrti Kristove, plodovi su križnog Otkupljenja i križ¬ 
ne Žrtve u njemu. Pričest je križni i žrtveni sakramenat. Kad je 
Isus prvi put pričestio apostole, na Posljednjoj večeri, on im 
to izrijekom kaže: »Uzmite i jedile; ovo je tijelo moje, što se 
daje za vas!« (Luk. 22, 19.; 1. Kor. 11, 24.); »Ovo je krv moja 
novoga zavjeta, koja će se proliti za mnoge!« (Mark. 14, 24.; Mat. 

26, 28.; Luk. 22, 20.). Kroz Tijelo i Krv Isusovu, pod prilikama 
kruha i vina, teče, eto, u nas milost Križa i Otkupljenja: novi, 
Božji, život, koji nam je, svojom Mukom i Smrću, zaslužio i do¬ 
nio Krist. On leži u Pričesti kao zaklano i žrtvovano, ali uvijek 
živo, Janje Božje, koje oduzima grijehe svijeta (Iv. 1, 29.). 

Braćo i sestre! Mi srno, današnji kršćani, na to zaboravili. 
Mi smo zaboravili, da nas Krist, »sve, i zove i duži, da ga, u sv. 
Pričesti, blagujemo i primamo. I da za nas, bez toga pričesnog 
blagovanja, nema ni života duše, nii moralne snage, ni vječnog 
uskrsnuća. Mi se ili bojimo Euharistije d Isusa držimo zaključana 
Ci Svetohraništu kao neki pobožni rezervat za svece, pa bez nje¬ 

ga duhovno izgladnjujemo i umiremo, — ostajemo bez duševne 
hrane i milosnih sokova; — ili smo smetnuli s uma, tko je u 
Euharistiji, pa se pričešćujemo bez strahopočitanja i ljubavi, 
mehanički, od navade, u ravnodušnosti i mlakosti, i to se zna, 
— bez ploda. Ne đoživljujemo Euharistije živo i autentično. Ne 
privlači nas Isus: od njega smo se distancirali; učinili smo ga, 
dalekim, predmetom poklonstva i ađoracije, a ne predmetom, 
svagdanje, ljubavi i posjedovanja. A ako mu možda i dolazimo, 
ne razumijemo ga: ne veselimo mu se, ne ljubimo ga, nećemo da se 
s njim čitavom dušom sjedinimo. Uvijek još očijukamo sa svije¬ 
tom i sa svojim strastima. Ni jesmo s njim postali jedno srce i 
jedna duša, jedna volja i jedna ljubav. Ne predajemo mu se 
intimno. Ne živi do kraja u nama, jer ni mi ne živimo u njemu, 
s njim, za njega. Onako, kako je živio Apostol: »A ja više ne 
živim, nego živi u meni Krist!« (Gal. 2, 20.). 

Braćo, ne pričešćujemo se, ili se ne pričešćujemo, kako tre¬ 
ba. Eto, to je glavni uzrok, što uvijek iznova griješimo. Eto, to 
je glavni uzrok, što smo tako slabokrvni i anemični, tako plitki 
i polovični, u svome kršćanstvu. Eto, to je glavni uzrok, što je 
između nas gotovo nestalo đjevičanstva i čistoće. Eto, to je glav¬ 
ni uzrok našoj kukavštini i našoj slabosti. Zato je naše kršćan¬ 
stvo u krizi i u agoniji: bez poleta, veleđušnosti i ponosa; bez 
zrelosti i apostolskih pobjeda. Apostolova je to dijagnoza: na za¬ 
nemarivanje i na nedolično, mlako, primanje sv. Pričesti svodio 
je on sve manjke vjerskoga života u starokršćanskoj općini u 
Korintu. »Ideo inter vos multi infirmi et imbecilles t et dormiunt 
multi, — Zato su među vama mnogi slabi i bolesni, i zato mno¬ 
gi spavaju!« (1. Kor. 11, 30.). Naprotiv, kad je god u Crkvi bio 
živ i dostojan kult svete Pričesti, uvijek je to bilo i vrijeme pro¬ 
cvata, preporoda, aktivnosti, revnosti, uspjeha, u vjersko-crkve- 
nom životu. U prvoj Grkvi, u doba iza TridenUnskog sabora, u 
mučeničkim misijskim periodama, u novije vrijeme, kad je sv. 
Pijo X. opet stao preporučivati i promicati ranu i čestu, pa i 
svagdanju, sv. Pričest. 

Koosekvencije su to, — logične konsekvencije, — evanđeoske 
nauke i crkvenih dogmi. Po učenju Grkve Euharistija je »otaj¬ 
stvo vjere« — »mysterium fidei« u na-jizrazitijem smislu: »per 
eminentiam«. Ona je središnji d glavni sakramenat Crkve: jedini 
sakramenat, u kojemu je Isus sam bivstveno nazočan. Njezini 
su safkramentalni plodovi: i rast, jačanje, milosti u duši, i čiš¬ 
ćenje i od lakih grijeha, i sjedinjenje s Isusom ti s njegovim 

otajistveoim tijelom, Crkvom, po ljubavi, i gašenje požude, i du¬ 
hovna snaga i neustrašivost, i slavno uskrsnuće. »Lijekom be¬ 
smrtnosti« zovu je sveti Ooi. Kao »kruh jakih« i »vino, što rađa 
djevice« (Zah. 9, 17) pozdravlja je Crkva u svojoj liturgiji. 

Zaboravili smo, braćo, na to. Sjetimo se toga »opet, danas: 
na Bijelu, prvopriče&ničiku, nedjelju; na ponosni Mladi Uskrs 
Crkve! Uzalud smo se ispovjedili, ako se ne budemo, rado i po¬ 
božno, pričešcivali. Svi mi. I mladi i stani. Svi mi. I muško i 
žensko. Svi mi. I neoženjeni i oženjeni: nije bralk grijeh; ne is¬ 
ključuje on nikoga od oltara i svetinje. Sve nas Isus zove k sebi 
i k svome oltaru. S velikom čežnjom i ljubavlju. »Kako je lju¬ 
bio svoje, — do konca ih je ljubio!« (Iv. 13, 1.). I nama on go¬ 
vori, kao ono apostolima na Posljednjoj večeri, prije riego što 
će ih pričesti ti: »Željno sam želio da ovu večeru blagujem s va¬ 
ma, prije no trpom, — Desiderio desideravi hoc Pascha mandu- 
care vobisoum, anitecjuam .patiair!« (Luk. 22, 15.). 

Ne treba da budemo sveci, ne treba da budemo djevci i 
djevice, da se pričeščujemo: dosta je, da se otimljemo od grijeha 
i da budemo željni Krista i njegove pravde. Hrana je duše sv. 
Pričest; nije nagrada nečijoj svetosti: svi je moraju uzimati, koji 
neće da duhovno umru. Snaga je i lijek protiv grijeha sv. Pri¬ 
čest: svi je moraju uzimati, koji griješe i kaju se. Što smo grje- 
šniiji, to nam je potrebnija. Što nam je krv gore otrovana, to 
češće moramo »u sebe primati transfuziju božanske, zdrave i ci¬ 
ste, krvi Kristove. Jedno se samo traži od nas: poniznost pred 
Isusom i dobra volja. Moraju nam biti teške naše mane i naše 
nevjere; moramo se uvijek iznova i junački podizati iza svojih 
posrtaja i pružati ruke za Isusom. Ne smijemo u mržnji, u blu¬ 
du, u smrtnome grijehu, pristupati k sv. Pričesti: to bi bilo sve¬ 
togrđe. Ne kaže Apostol badava: »Koji god dakle bude nedostoj¬ 
no jeo kruh ovaj ili pio kalež Gospodnji, griješit će protrv tijela 
i krvi Gospodnje. — Tko (nedostojno) jede ii pije, sud sebi jede 
i pije!« (1. Kor. 11, 27. 29.). I za sv. Pričest vrijedi ona Isusova 
riječ iz Evanđelja zločestom uzvaniku na gozbu: »Prijatelju, ka¬ 
ko si »ovaimo uniišao, a bez svadbenog ruha?« (Mat. 22, 12.). Ne 
smijemo pristupati k sv. Pričesti od navade ili licemjerja; ne 
smijemo pristupati ni s uvijek istim svojim ljubimicama-mana- 
ma; to bi značilo omalovažavati ljubav Isusovu i izazivati Boga. 

Svi, braćo, dolazite k sv. Pričesti! Svi, koja hoćete da ste- 
čete i očuvate formu kršćanskog čovjeka »ili žene! I djeca. Nji¬ 
hov je Isus. Za njih je Isus rekao: »Pustite k meni malene!« 

(Mark. 10, 14.; Luk. 18, 16.). Njih zove Papa. Pa će nam, još 
od malih nogu, ođnasti s vjerom u sircu; pa će nam ostati ne¬ 
vina i dobna. Puštajte ih, kršćanski roditelji, na Pričest, šaljite 
ih, dovodite ili, ako želite dobro njihovoj duši! I omladina: mu¬ 
ška i ženska. Isus će u Pričesti izliječiti njezinu ludost i ugasiti 
u njoj divlji oganj požude, koji prijeti da je proždre. Opet ćemo 
onda imati mladih Božjih vitezova i bijelih djevica. I muževi. 
Ne će nam onda biti ni pijanci, ni psovači, ni preljubnici, ni 
kukavice: kršćanske ženskonje i Nikodeami, što se sakrivaju. Bit 
će nam junaci. Mučenici su se u staroj Crkvi pred sud i pred 
gubiiište krijepili Euharistijom. I žene. Oplemenit će nam ih 
Euharistija: Isus će nam ih ojaoiti i za blagost i dobrotu, i za 
herojske žrtve materinstva. I utješit će ih u njihovim materin¬ 
skim bolima i suzama (Luk. 7, 13.). I staroi i starice. Bit će 
im to najljepša pokora, najslađa utjeha, najbolja priprava na 
smrt, neprestana, svagdanja, popudbina. Sazret će za vječnost i za 
uskrsnuće. Lako će a blaženo umrijeti. I pokornici; i uskrsni 
obraćenici. Samo će ih Euharistija iskreno i konačno obratiti; 
samo će ih Pričest učiniti pravednicima. 

Nema, braćo, zdravog, punokrvnog, junačkog, radosnog, krš¬ 
ćanstva bez Euharistije! Nema uspješna lijeka od nevjere i gri¬ 
jeha bez Euharistije! 

U crkvu ,braćo: pred oltar, na misu, na Pričest! »Tijelo 
Gospodina našega Isusa Krista neka nas, sve, sačuva za život 
vječni«, -i u nj dovede! Amon. 

»A kad vidite Sina čovječjega, da uzlazi gore, 
gdje je bio prije?« (Iv. 6, 63.) 


NEBO JE JEDINO OPRAVDANJE KRŠĆANSKE 
ŽIVOTNE FILOZOFIJE 


Nedjelja, 16. XII. 1962., Sarajevo, katedrala. 

Dragi vjernici! U jednom dramatičnu času svoga života re¬ 
kao je Isus ovu svoju kratku, alii veliku riječ. U jednom času 
dramatičnu i za sebe i za svoje učenike. Zabilježio nam ju je 
sv. Ivan u 6. poglavlju svoga Evanđelja (Iv. 6, 63.). Bilo je to 
u kafarnaumskoj sinagogi, iza znamenitog Isusova Euharistijskog 
govora, kad je Isus, apostolima i narodu, navijestio, da je^ on 
živi kruh s neba i da nitko ne će, nadnaravno, milosno, vječno, 
u Bogu, živjeti, osim ako bude jeo njegovo tijelo i pio njegovu 
krv, kao kruh i vino života. »Zaista, zaista vam kažem, ako ne bu¬ 
dete jeli tijela Sina čovječjega i ne budete pili krvi njegove, ne ćete 
imati života u sebi. Tko jede moje tijelo i pije moju krv, ima 
život vječni, i ja ću ga uskrisiti u posljednji dan!« (Iv. 6, 54. 
55.). Mnogi su se, i od učenika, pokolebali u vjeri pred tom, 
kako oni kažu, »tvrdom besjedom«. Izgubili su vjeru. Ostavili 
su Isusa. »Tvrda je«, vele, »ovo besjeda, i tko je može slusati?« 
(Iv. 6, 61.). Odgovor je Isusov bio kratak. On ne uzmiče. Ni za 
dlaku.’ On traži vjeru do kraja. A motivira taj svoj, kruti, zahtjev 
samo jednom riječju.Apelom, pozivom, na svoje božanstvo. Nu¬ 
di samo jedan dokaz; — brzo će ga apostoli, brzo će ga ljudi 
dobiti; — uzici će na nebo. Na nebo, s kojega je i sisao, kad je 
došao na svijet. Na nebo, na koje će jednom uzeti \ sve svoje 

vjerne. Na nebu će oni vidjeti svu njegovu slavu. Na nebu će 
im se otkriti sve njegove tajne. I Euharistija ka tajna. Na nebu 
će se na njima ispuniti sva njegova obećanja. »Zar vas to sa- 
blažnjuje?«, veli im. »A kad vidite Sina čovječjega, da uzlazi 
gore, gdje je bio prije?« (Iv. 6, 63.). 

Braćo i sestre! Nebo je, vječni je život, u središtu, u cen¬ 
tru, čitava našega vjerovanja. Bez njega se ništa ne razumije 
u kršćanstvu. A s njim se sve razumije: i ono najteže; i ono, 
što ide do heroizma i do negacije života. Nebo sve objašnjuje. 
Nebo uklanja sve poteškoće; rješava isve probleme i sve zago¬ 
netke. Ono jedino. Samo po nebu dobiva naša vjera smisao; sa¬ 
mo u nebu nalazi naša kršćanska životna filozofija, nalazi mu¬ 
drost Evanđelja, svoje opravdanje. 

Svijetu je naša vjera tlapnja; naš mu je kršćanski moral, 

— moral odricanja, samosavladavanja, čistoće, praštanja, nese¬ 
bičnosti, žrtvovanja, — nerealan, nerazuman, nemoguć; naši su 
mu ideali previsoki, nedostiživi, .iluzorni. 

Njegova je životna logika jednostavnija: Jedamput se živi, 
kratko se mladuje, — »i to naše zamalo bijaše«, — brzo se umi¬ 
re; uzmi zato od života, što možeš; uzmi odmah; uzmi što pot¬ 
punije, — »carpe diem!« Ne obaziri se ni na koga i ni na što! 
Gazi, ako je potrebno, d preko lješina! šta te se tiču tuđe suze? 
Šta ćeš imati, ako ih sušiš? Samo to, da ćeš i ti plakati i biti 
nesretan, šta ćeš imati, ako budeš dobar? Tko će ti platiti? Past 
ćeš u grob, bio dobar, bio zao. Šta ćeš imati, ako si druge usre¬ 
ćio? Ako se budeš borio za pravdu? Ako drugima u budućnosti 
bude bolje? Niti ćeš vidjeti njihove sreće, niti ćeš slušati njiho¬ 
ve hvale. Mrtvo se srce ne veseli, baš kao što mi mrtva usta ne 
govore! Ne griješi se o sama sebe i o svoju sreću! 

Braćo! Imaju pravo svu, koji tako govore i koji tako žive, 
ako nema neba i vječnosti. To je tada jedino logičan moral: mo¬ 
ral anarhije i apsurda. Ali baš zato i skrajnje nelogičan, jer 

— razara život. 

Ne vjerovati, a biti idealista i poštenjak, to je pomalo be¬ 
smisao, a pomalo nedosljednost. To je čin bez svrhe. To je is¬ 
prazan, tašt, iluziondistički ideal. Ideal, koji ne usrećuje onoga, 
koji u n jega vjeruje i tko mu služi. 

Čim ćeš, ako ne vjeruješ, nagovoriti čovjeka, koji je od ži¬ 
vota udaren, da ne bjesni, da ne ikune, da ne zdvaja, da se ne 
ubije, da ne mrzi na svijet, koji mu je sve oduzeo; da ga i ne 
potpali? 

čim ćeš, ako ne vjeruješ, dokazati čovjeku, da ne smije ubi¬ 
jati, otimati, krasti; da ne smije drugoga izrabiti i prevariti; da se 
ne šamije provesti i izuživati na tuđi račun; da ne smije posegnuti 
za novcem iz državne blagajne; da ne smije zavesti djevojke ni 
preoteti kolegi žene? Ako nema drugoga života, jedino, što vrijedi, 
to je ovaj život. A on je ovako slađi. Nagon te sam nosi sa cvijeta 
na cvijet kao lepira. Lakše je ljenčariti nego raditi, lakše je blu- 
diti nego djevovati, lakše je mrziti i svetiti se, nego ljubiti i pra¬ 
štati, lakše je piti i ludovati nego slušati, učiti, brinuti se za že¬ 
nu i za djecu. 

'Čim ćeš, ako ne vjeruješ, natjerati jednu majku, da čitav 
život rađa i pati se s djecom, da se samo za druge troši i vene, da 
bude vječni rob i vječna mučenica, kad se može, apotekom i poba¬ 
čajem, svega toga za čas osloboditi, pa uživati komociju, izobilje, 
zabavu, flirt? Zašto da joj netko drugi, pa i njezino dijete i muž, 
budu preči od nje same? 

Čim ćeš,ako ne vjeruješ, oduševiti bolničarku za njezinu te¬ 
šku samaritansku službu kroz mnoge godine? Zašto da se negdje 
u bolnici do iznemoglosti žrtvuje i gleda, dan i noć, tuđu patnju, 
podnosi tuđu nervozu, vonja tuđi znoj, ako se može izmaknuti? Daj 
ti meni moju plaću, pa da ja odem k »dečku«, na ples, u kino! A 
bolesnicima, kako bude: šta ću im ja! 

Braćo i sestre! Mi kršćani nijesmo tako nelogični, kad smo 
idealiste. Logika našeg vjerovanja traži od nas idealizam. Naša nas 
je vjera u nebo učinila i jakima i dobrima. Naši svećenici i naše 
djevice znadu, zašto djevuju i zašto se smiješe i u svojoj, ponosnoj, 
osami. Naše majke znadu, zašto rađaju i zašto gube ljepotu i lini¬ 
ju. Naši misionari znadu, zašto ostavljaju domovinu i odlaze u 
daleki strani svijet, u žegu i studen. Naše sestre bolničarke znadu, 
zašto svojim zdravljem, mladošću i besanim noćima viđaju tuđe 
rane i blaže tuđe boli. Naši namještenici i radnici znadu, zašto 
preziru nepravedni novac i zašto im je dužnost i savjest svetinja, 
u ikoju se ne tiče. Naši junaci i mučenici znadu, zašto pate i umiru 
i zašto ostaju uspravni i gordi i u okovima, i na stratištu. Mi svi 
znademo, zašto se čuvamo zla, pokvarenosti i nepravde. A znade¬ 
mo, i zašto se molimo. A znademo, i zašto nosimo križ. 

Zato, jer je naš Gospodin uzišao »gore, gdje je bio prije!« U 
život vječne sreće i slave. I jer ćemo i mi k njemu uzići. Uzici, 
ako budemo njegovi i ako budemo dobri. A ako budemo zli, ne 
ćemo uzići. Stropoštat ćemo se onda u nesreću i u pakao. Vječ¬ 
ni pakao. A to nećemo. Nijesmo ludi. Ne isplati se. 

v . f to ’ b . ra , ćo ' J‘ ed !lf lij ‘ e P a adventska misao. Jedno veliko ad- 

hJr J k° VJemje U Život v J ečni > mora tati dobar. 

A tko hoće da bude dobar, mora vjerovati. 

Me ostaje se na zemlji. Ima drugi život. Gospodin dolazi 

Gospodin sudi. Pođimo mu u susret! »Emte obviam ei!« (Mat. 

2d 6.). »Živimo trijezno, pravedno i pobožno, — exspeotantes be- 

atam spem — očekujući blaženu nadu i dolazak slave — adven- 

Itu ! ,? e . V f 1:,lk ° g£ l Boga (i s P asitel Ja našega, Isusa Krista!« 
(lit. 2, 12. 13.). Apostol nam to kaže. Sav je naš kršćanski život 
braco, samo vjera u nebo; sav je on Advenat! Amen. 

»Duh je ono, što oživljava; tijelo ne koristi ni¬ 
šta!« (Iv. 6, 64.) 


JEDINI IIVOT 


Uskrs, 18. IV. 1965.; Sarajevo, katedrala. 

Drasi vjernici 1 Materija umire. I sve, što je od materije, umi- 
T SS l sve što je od bijela. Nema nd u materiji, m u 
tTielu života Trajnog jalkog, otpornog, stalnog, vječnog, života. 
Materijalni, tjdlesnđ, život samo je fenomen, privid, prolaznost. 
Materija samo glumi život, a 'nema ga. ... , • 

Niie to braćo, samo žalosni, melanhohčm, ^simisticm, aksi¬ 
om vi ere kako neikd govore. Nije to ni samo metafizika, na koju se 
»Sto bi S-i. materijalistički i ekaia.enctjatettck,. 
misliooi To je i fizički aksiom. I aksiom pozitivne, eksperamental- 

* ZriritNcma u fMSkom Srijem H.rt 

»nanta rei« kako je govorio vec stan grčki filozof-panteista Her 
vut LZin se i gase zvijezde. Raspada se kamenje. Kemijski se 
SemSf i^ar^Si ri druge: gube oblik i svojstva. Zemlja 
sL Sošrneprestaio mijenja: gdje je nekada btlo more. dama 

™ p”S * fo rnle u fanrnt. dok, na koncu, ne postane 

od nje inertna, mrtva toplina, po poznatom zakonu entropije. I 
evolucija će materije jedamput proći. I čovječanstvo će proći. I 
ljudska će kultura proći. I svijet će proći: makar iza, problemati¬ 
čnih, tisuća i milijuna godina. 

Tko ne priznaje duha, tko ne vjeruje u nadsvijet, mora se s 
tim pomiriti: mora se odreći života i, bespomoćno, kapitulirati 
pred smrću. Dosljedan matrdjalista ne će, — ne ismije, — ni poku¬ 
šati, da bilo sebi, bilo nekome ili nečemu, koga ili što voli, poželi 
besmrtnost i život bez kraja. Ako on govori s pokojnicima, ako ih 
apostrofira, počinja sa svoga stanovišta naivnost, pa ii glupost: 
podliježe iluziji; vara sebe i druge; veliča nešto, što više nije 
ništa. I ne vrijedi više ništa. Nije više subjekt niikalkvih svojsta¬ 
va, nikakvih odlilka, nikakvih prava. 

Braćo i sestre, Vidite li, kako je beskrvna, prazna, besperspe¬ 
ktivna, otužna, ta bezvjerska filozofija života: kako malo obećaje; 
kako malo može čovjeku i svijetu ponuditi? Ništa. Samo razoča¬ 
ranje; samo resignaciju;samo ništavilo; samo apsurd. Sve nas, 
tada, na koncu čeka, iza svih naših nada, iza svega našeg bučnog 
pjevanja i smijeha, iza svega našega upinjanja i napinjanja, samo 
— glavosijek, stratište. Svi smo mi ljudi, onda, doživotni zatvore¬ 
nici i doživotni osuđenici na smrt. Potrveni ćemo biti kao crvi. 
Ništa, po konačnom rezultatu, nijesmo ni veći ni sretniji od grude 
zemlje ili šake gnoja. 

Braćo! Tko hoće da živi i da bude velik, tko hoće da čovje¬ 
čanstvu nešto obeća i ponudi, mona, u svijetu i pod svijetom, ot¬ 
kriti, naći, Boga. Vječni Duh, koji je stvorio materiju i koji se 
njom suvereno igra. Koji je jači od njezinih zakona. Koji ne pod¬ 
liježe prolaznosti ni umiranju. Vječni, božanski, Duh, od kojega 
partipioira sve, što je u svijetu uistinu veliko: što je u njemu ne¬ 
materijalno i duhovno. U naravnom redu, i u onom nadnaravnom. 
Samo po duši može se čovjek pobožanstveniti; samo duša, samo 
duh može postati nosilac milosti i otkupljenja. Nijedan duh, iza 
kako je od Boga stvoren, više ne umire. Ni ljudski duh, koji je 
zatvoren u ljusku tijela i materije. Samo po duši ulazi život i 
neprolaznost i u tijelo. Ljudsko tijelo umire, ali i uskrsava. 
Čeka nas sve uskrsnuće: dobre i zle. Uskrsnuće slave d sreće, ili us¬ 
krsnuće suda, sramote i, vječne, nesreće. »Ide čas«, kaže Isus u 
Evanđelju, »kad će svi, koji su u grobovima, čuti glas Sina Božjega. 
I izići će, koji su činili dobro, na uskrsnuće života, a koji su či¬ 
nili zlo, na uskrsnuće suda!« (Iv. 5, 28. 29.). 

»Sauno duh oživi ju je; tijelo ne koristi ništa!« (Iv. 6, 63.), to 
je velika uskrsna teza Gospodinova. On ju je tim rijeoima formu¬ 
lirao u Evanđelju. O.n ju je i potvrdio i dokazao, — definitivno 
dokazao, — danas, na Uskrs: svojim slavnim Uskrsnućem od mr¬ 
tvih. Njegova ljudska duša, puna Boga, opet je unišla u njego¬ 
vo mrtvo tijelo u grobu, i ono je oživjelo. Krist je postao zauvi¬ 
jek neumrl i besmrtan. Besmrtan u slavi i u sreći: ne besmrtan u 
sramoti i u nesreći. »Krist,« kako ono veli Apostol, »iza kako je 
uskrsnuo, više ne umire, — iam non moritur, — on živi Bogu, — 
vivit Deo!« (Rim. 6, 9. 10.). 

Na toj tezi, tezi Uskrsnuća, i na toj činjenici, činjenici Uskr¬ 
snuća, izgrađujemo mi kršćanski sav smisao života. I smisao svi¬ 
jeta. I smisao kulture. 

Nikada ne ćemo umrijeti, i navijeke ćemo sretno živjeti, ako 
povjerujomo u Krista i s njim se ujedinimo: vjerom i milošću. 
Jači srno tada od smrti. Triumfirat ćemo nad svim nevoljama i 
nad svim protivnicima. Naše su perspektive vedre i bez granica. 
Naša je sreća neprolazna i beskonačna. 

I svijet će oko nas samo tako živjeti. Primi li u sebe Duh; 
prizna li i posluša li Krista. Unići će i u njega tada princip života 
i besmrtnosti. Preporađat će se: uvijek iznova i uvijek na bolje. 
Služit će Božjim osnovama. Rađat će dobrotom i pravdom. Bit 
će pun nade. Prijeći će, jedamput, u konačni, bolji, svijet vječ¬ 
nosti. Ostajat će od njega besmrtni plodovi u ljudskim dušama: 
plodovi za život vječni. Onako, kako kaže Apostol, u poslanici 
Rimljanima: »A sad oslobođeni od grijeha i postavši sluge Bo¬ 
žje, imate plod svoj na posvećenje, a svršetak (vam) je život 
vječni!« (Rim. 6, 22.). Onako, kako veli, u 1. poslanici Korinća- 
nima: »A kad se ovo raspadljivo obuče u neraspadljivost, i ovo 
smrtno obuče u besmrtnost, onda će se ispuniti riječ, koja je 
napisana: »Pobjeda proguta smrt. Gdje je, smrti, pobjeda tvoja? 
Gdje je, smrti, žalac tvoj?« (1. Kor. 15, 53. — 55.). Onako, kako 
uči, opet u poslanici Rimljanima: »Znamo, da svako stvorenje 
zajedno s nama uzdiše i stenje sve dosada —«. Ali »će se i samo 
stvorenje osloboditi od ropstva raspadijivosti na slavnu slobodu 
djece Božje!« (Rim. 8, 19. — 22.). 

Braćo i sestre! Ako vjerujemo u život, moramo najprije vje¬ 
rovati u Uskrsnuće i u Duh. A ako hoćemo sreću, — pravu sre¬ 
ću, — sebi i svijetu, moramo Boga i Duh unositi u život, u svi¬ 
jet, u kulturu. Moramo biti vjernici. Moramo biti kršćani. Mo¬ 
ramo ići za Kristom i s Kristom. I ići s Kristom, i s njim živjeti. 

Uskrs je, braćo. Probudimo danas opet u sebi vjeru! Uskrs 
je, braćo. Okrenimo se danas opet, čitavim srcem, kršćanstvu! 

Sve je drugo ,braćo, smrt. Samo je Duh i Bog život »Spiri- 
tus est, qui vivificat, — Duh je ono, što oživljuje; tijelo, — 

materija, — ne koristi ništa!« »Et nemo ascendit in coelum, _ 

I nitko nije uzišao na nebo, osim onoga, koji je sišao s neba 
(a to je) Sin čovječji!« (Iv. 3, 13.). Naš Uskrsli Gospodin! Amen! 

»Riječi, koje sam vam rekao, duh su i život!« 
(Iv. 6, 64.) 


U CARSTVU DUHA 


Nedjelja, 28. II. 1971.; Dubrovnik, kapela Sv. 

Obitelji. 

Dragi vjernici! Tkogod, u iskrenoj želji da nađe istinu, čita 
Evanđelje, složit će se odmah s ocjenom, koju je Isus sam sebi, 
— i svome propovijedanju, — dao, kad je kazao: »Riječi, koje 
sam vam rekao, duh su i životi« (Iv. 6, 64.). A kazao je Isus, 
te riječi, pod konac -svoje, Euharistijiske, besjede u kafarnaum- 
skoj sinagogi, poslije prvoga čuda s umnoženjem (kraha, iza ka¬ 
ko je u njoj navijestio, da će se ljudi — vjernici morati hraniti 
njegovim tijelom i piti njegovu krv, budu li htjeli u sebi saču¬ 
vati milosni, vječni ,život. Zabilježio nam je, opširno, tu besjedu, 
sv. Ivan u 6. poglavlju svoga Evanđelja (Iv. 6, 22. — 72.). 

Židovi su, a kasnije i »mnogi od njegovih učenika«, — izri¬ 
jekom to kaže sv. Ivan (Iv. 6, 61. 62. 67.), — čitavo vrijeme mrm¬ 
ljali i mrštili se, dok su slušali taj Isusov navještaj i obećanje 
njegove Euharistijske tajne. Činilo im se to čudno, nastrano, 
besmisleno, nemoguće. Govorili su: »Kako nam ovaj može dati 
tijelo svoje da (ga) jedemo?« (Iv. 6, 53.). I: »Tvrda je ovo be¬ 
sjeda, i tko je može slušati!« (Iv. 6, 61.). Mnogi su zbog toga 
i napustili, demonstrativno, Isusovo društvo i nijesu s njim da¬ 
lje išli (Iv. 6, 67.). No Isus nije popustio. Nije povukao nijedne 
svoje riječi. Ali je zato upozorio sve one, koji su među njima bi¬ 
li dobre volje, da pred njima stoji Bog. Bog, koji je sišao s neba 

i kojemu je moguće i ono, što ljudskim očima izgleda nemogu¬ 
će. Čudo će biti, božanska će tajna biti, ta njegova sveta gozba, 
to blagovanje njegova Tijela i Krvi. Ne će nitko zubima gristi 
i kidati njegova opipljivog i vidljivog tijela: ne će kod toga 
teći iz njegovih žila vruća i crvena krv. Njegovo tijelo i krv bit 
će tu pod prilikama ljudske hrane i pića; pod oblikom kruha i 
vina. Bit će to otajstveni, duhovni, božanski kruh. On će sam, 
živ, s čitavim svojim božanstvom i čovječanstvom, s dušom i ti¬ 
jelom, biti u njemu i doticati se tako ljudi: ulaziti u njihova usta, 
a preko usta i u njihove duše. Sjedinjivati se s njima. Pretakati 
ih u sebe. Pitati ih svojim božanskim životom. Tajna će to biti 
njegove božanske, otkupiteljske, ljubavi. Ne će .to biti hrana ti¬ 
jelu: to će biti hrana duši; samo pod izgledom tjelesne hrane. Du¬ 
hovni će biti učinci, plodovi, toga božanskoga jela i pića. Plodo¬ 
vi prosvjetljenja i posvećenja; plodovi spasenja. Otajstvo će to 
biti sakriveno u Bogu :u njegovoj mudrosti, svemoći, dobroti. Va 
lja stoga u njega vjerovati, kao u svako Božje otajstvo; valja ga 
prihvaćati i primati sa zahvalnom poniznošou ,sa poniznom za¬ 
hvalnošću. A samo uz pomoć milosti Božje, koju im Isus ;svima, 
nudi, moći će ga ljudi tako primati. To je smisao Isusova odgo¬ 
vora: ovih Isusovih riječi. »A Isus, znajući u sebi«, piše evanđe¬ 
lista, »da učenici njegovi mrmljaju na to, reče im: Zar vas ovo 
sablažnjava? A kad vidite Sina čovječjega, kako odlazi gore, gdje 
je prije bio? Duh je ono, što oživljava; tijelo ne koristi ništa. 
Riječi, koje sam vam rekao, duh su i život!« (Iv. 6, 62. — 64.). 
»Zato sam vam (i) rekao, da nitko ne može doći k meni, ako 
mu ne bude dano od Oca mojega!« (Iv. 6, 66.). 

»Riječi, koje sam vam rekao, duh su i život!« Na ustanovu 
Presvetog oltarskog sakramenta, na Euharistijsko otajstvo, one 
se, direktno i neposredno, odnose. Za nj su one u prvom redu 
rečene. Za nj one u prvom redu vrijede. A u duhu i vjeri, — ka¬ 
že Isus, — valja ih razumijevati i tumačiti. Ne smijemo o toj 
njegovoj božanskoj tajni sumnjati zato, što ne vidimo Isusa u 
Euharistiji svojim tjelesnim očima. Ne smijemo je zanijekati za¬ 
to, što je ne možemo protumačiti našom ljudskom pameću i obi¬ 
čnim zakonima: kako to čine toliki bezvjerci, kako su to činili 
i protestantski »reformatori« u 16. vijeku, kako to, nažalost, či¬ 
ne i mnogi današnji »modernistički« teolozi. Ne smijemo govoriti: 
Pa to u Euharistiji ni nije pravo i živo Isusovo tijelo i krv; to 
je obični kruh i obično vino, to je obična vjernička večera, sa¬ 
mo povezana s pobožnim spomenom na Isusa i na njegovu Po- 

si jedri ju večeru; to je samo znak, simbol, naše vjere u Krista i 
naše kršćanske i sveljudske ljubavi u njemu. Nije tako. Isus iz¬ 
rijekom, i iza kako su se neki učenici zbog toga pobunili i osta¬ 
vili ga, ostaje uz svoju riječ, da je u Euharistiji, pod prilikama 
kruha i vina, živo i pravo njegovo tijelo i krv: kao izvor nadna¬ 
ravnog života ljudima, kao sredstvo milosti i spasenja, kao živi 
Bog među nama. Obnova je to, u sv. Misi, njegove krvne, otku- 
pi'teljske, žrtve na Križu ,kako će to on jasno nagovijestiti na Po¬ 
sljednjoj večeri (Mat. 26, 28.; Mark. 14, 24.; Luk. 22, 19. 20.; 1. 
Kor. 11, 24. 25.). Isti je u njoj Isus, koji se je na Kalvariji žrtvo¬ 
vao za nas Ocu na Križu, a sada mu se još jednom,uvi jek iznova, 
prikazuje i žrtvuje na oltaru, — samo nekrvno, — i dijeli nam 
tako plodove svoje, otkupiteljske, krvne žrtve. Ista je i ovdje i 
tamo žrtva, Janje Božje, isti je i glavni, vječni, svećenik, Isus: 
samo je način žrtvovanja različan. I stanovanje je to Isusovo me¬ 
đu nama, na zemlji. Najveći je to Božji dar kršćanstvu i čovječan¬ 
stvu, Bog je, Isus je, u Euharistiji. Neobuhvatan za našu ljudsku pa¬ 
met; gospodar svega, pa i prirodnih zakona: mijenja ih, kako ho¬ 
će. Božanski je, eto, duhovski, svijet vjere iza Euharistijskog otaj¬ 
stva. Dušama je i vječnosti ono namijenjeno. 

»Riječi, koje sam vam rekao, duh su i život!« Za Euharistij- 
sko otajstvo one vrijede. Ali ne vrijede samo za nj. I za sva dru¬ 
ga otajstva vjere one vrijede. Za čitavu Božju objavu. Za čitavo 
Evanđelje. Za sve »riječi Isusove«. S neba je sve to došlo. Iz vje¬ 
čnog, nebeskog, svijeta. Iz carstva velikoga, božanskoga, Duha. 
A Duh ne umire, kaošto umire naše tijelo; kaošto umire i pro¬ 
lazi materija; kaošto umire i prolazi ovo vidljivo oko nas: ovo, 
što je Bog stvorio i po čemu se on objavljuje, ali što nije Bog. 
U duhovskom svijetu vrijede drugi zakoni. S neba je Isus; Bog 
je Isus. Zato je i ono, što nam on donosi i naviješta, uvijek živo- 
tvorno. Riječi su njegove ne samo duh: one su i život. One nije- 
su ni namijenjene onomu, što je u nama tjelesno i materijalno, 
— onome, što u nama umire; — one su namijenjene dušama. 
Ljudskim dušama. Neumrlim dušama. Slikama Božjim na zemlji. 
Iskrama Božjega Duha u stvorenju. Duše te riječi krijepe, po¬ 
dižu, posvećuju, sve ih više vuku u ono, što je božansko, duhovno, 
neumrlo, vječno. A sve to na duhovski način: nevidljivim, tajan¬ 
stvenim, milosnim, Božjim djelovanjem. U ljudskim dušama, po 
milosti i prosvjetljenju, nalaze, izazivaju, one odjek. Sve ono, što 
od toga Božjega djelovanja vide ljudske oči, samo je vanjski znak 
Božje prisutnosti i Božje sile. I sakramenti, i blagoslovine, sakra- 

mentali, i blagoslovi Crkve. Iza Euharistijskih prilika krije se Bog, 
i iza svećeničkog odrješenja u ispovijedi krije se Bog, i iza pro¬ 
povijedi Crkve, i iza svetoga ulja, i iza svete soli, i iza svete vode. 

A to sve duhovsko i milosno blago, a sva ta otajstva i tajne 
vjere, donio nam je Isus na svijet. On ga je navijestio u Evanđe¬ 
lju; on ga je pohranio u Crkvi. U njemu i od njega, po vjeri, ži¬ 
vimo. Po njemu ćemo i mi ući u nebesko i vječno carstvo Duha, 
iz koga je Isus došao i u koje će se, skupa s nama, vratiti. 

»Riječi, koje sam vam rekao, duh su i život!« Braćo i se¬ 
stre! Nemojmo od Isusa ništa drugo ni tražiti, nego duh i život! 
Nemojmo od njega ni očekivati materijalnih darova, što umiru 
i prolaze! Nije nam ih on ni obećao. Puno je više, što nam on daje. 
»Riječ Božju«: i duh i život u njoj. »Ne živi«, — kazao je on na 
gori kušnje; eno, čuli smo to baš danas, ft misnom Evanđelju, — 
čovjek samo od kruha, nego od svake riječi, koja izlazi iz usta 
Božjih!« (Mat. 4, 4.; Luk. 4, 4.). Voda je, što nam je on daje, »voda; 
što teče u život vječni« (Iv. 4, 14.), govorio je on ženi Samaritanki 
na zdencu u Siharu. A njegov Apostol to izrijekom primjenjuje 
na naš svagdanji, kršćanski, život. »Nije«, veli on, »kraljevstvo 
Božje jelo i piće, nego pravda, i mir, i radost u Duhu Svetom!« 
(Rim. 14, 17.). Ne smiju naše misli i želje, opominje nas on, osta¬ 
jati ovdje na zemlji; u nebo moramo gledati. »Ako ste«, veli, 
»uskrsnuli s Kristom, tražite ono, što je gore, gdje Kriist sjedi 
s desne Bogu! Za onim, što je gore, težite, a ne za onim, što je 
na zemlji! Jer umrijeste i vaš je život sakriven s Kristom u Bogu. 
A kad se pojavi Krist, život vaš, onda ćete se i vi s njim pojaviti 
u slavi!« (Kol. 3, 1. — 4.). S neba, kaže on, očekujemo mi jedino 
spasenje i jedinoga Spasitelja. »Naša je domovina na nebesima!« 
(Filip. 3, 20.; 1. Sol. 1, 3.; Rim. 8, 23.; Tit. 2, 13.; 2. Petr. 3, 12.). 

»Riječi, koje sam vam rekao, duh su i život!« Moramo, braćo, 
iz te velike Isusove riječi povući sve konsekvencije. Moramo biti 
ljudi od onoga svijeta, a ne od ovoga. I ljudi duha. Za dušu mo¬ 
ramo živjeti, ne za tijelo, za vječnost, ne za svijet, za ono, što 
se ne vidi, a ne za ono, što se vidi. Dušu u sebi moramo kultivi¬ 
rati kao prvu vrijednost života. S milošću moramo računati kao 
s faktorom, koji o svemu bitnome odlučuje. I o našoj, jedinoj 
trajnoj, sreći. Onoj vječnoj. Isusa se moramo držati. Njegove 
Euharistije, njegovih sakramenata, njegove Crkve. 

Svako drugo tumačenje Evanđelja i kršćanstva krivo je. 
Nije Krist došao na svijet, da ljudima donese materijalno blago¬ 
stanje i izobilje; nije, ni da zemlju napravi zemaljskim rajem. 

Ono, što je on svijetu donio, to je pobjeda duha u čovjeku, to je 
spoznaja Boga i sreća u Bogu. »A ovo je život vječni«, kazao je 
on na Posljednjoj večeri, »da upoznaju tebe, jedinoga istinitoga 
Boga, i koga si ti poslao, Isusa Krista!« (Iv. 17, 3.). 

U tom je, braćo, zadnji i najdublji smisao Evanđelja. I svih 
riječi Kristovih. I svih tajni i misterija kršćanstva. »Da vjeru¬ 
jemo«, kako ono kaže sv. Ivan na koncu svoga Evanđelja, — »da 
je Isus Krist Sin Božji i da po vjeri imamo život u ime njegovo!« 
(Iv. 20, 31.). 

Bog, duša i vječnost, Duh i život, to je Evanđelje! Amen. 

»Gospodine, komu ćemo ići? Ti imaš riječi ži¬ 
vota vječnoga!« (Iv. 6, 69.) 


PUNO NAM JE KRIST DONIO 


Nedjelja (blagdan) Krista Kralja, 27. X 1963., 
Sarajevo, katedrala. 

Dragi vjernici! Najveća je tragedija današnjeg »modernog, 
svijeta, što on, u svojoj zaslijepljenosti, ne vidi, ni šta mu je Krist 
donio, ni šta gubi, kad Kristu okreće leđa: kad ga ignorira, kad 
ga od sebe tjera, kad mu osporuje njegova vladarska i kraljevska 
prava. Pa viče za njim, kao oni drski pobunjenici iz evanđeoske 
priče o minama: »Nolumus hunc regnare super nos! — Nećemo, 
da ovaj nama vlada!« (Luk. 19, 14.); Nećemo, da ovaj nad nama 
kralj uje! 

A puno nam je, braćo, Krist donio. Donio nam je sve, što je 
u životu čovječanstva uistinu veliko i vrijedno. I ako ga između 
sebe istjeramo, postat ćemo brzo, opet, duhovni beskućnici, ubo- 
gari »očajnici, barbari. Već smo to, napola, i postali. Postajemo 
svaki dan više. A ako to nijesmo postali do kraja, — ako još nije- 
smo potpuno duhovno propali i bankrotirali, — to je samo zato, 
što još, ^makar i nesvijesno, — po zakonu inercije, po nagonu 
samoodržanja, — ostajemo uz mnoge, ako ne i uz sve, bitne, tra¬ 
dicije kršćanstva. Makar i parcijalno; makar i površno i nedoslje¬ 
dno. Bunimo se protiv Krista, vičemo na njega, a u stvari jedino 
od njega živimo. Naša nas ludost i nedosljednost spasava. Umi¬ 
šljamo sebi, da smo se emancipirali od Krista i da smo pronašli 

svoju, novu, životnu mudrost, a zapravo kupimo mrvice i ostatke 
sa njegova stola; vegetiramo od potajne milostinje, koju nam on 
daje. Dičimo se onim, što nije naše; kitimo se tuđim, njegovim, 
perjem. Ponosni smo na koješta, što nam je on još davno daro- 
vao; samo silom istiremo s toga njegovu etiketu i pravimo se, da 
smo originalni. A nijesmo: samo Krista kopiramo; sve su to sa¬ 
mo plagijati njegovih ideja. 

Braćo d sestre! Teško je biti mislilac, — istinoljubljiv i kri¬ 
tičan mislilac, — teško je biti objektivan, oštrouman, kulturni 
historik, a to ne vidjeti. Odviše udara u oči frapantna, silna, ra¬ 
zlika u slici svijeta prije Krista i poslije Krista, u domeni pogan¬ 
stva i u domeni kršćanstva. Odviše sve ono, što odlikuje današnji, 
kulturni, svijet, podsjeća na zasade i principe Evanđelja. Afini¬ 
tet je i odviše evidentan; idejna je povezanost, duhovna je ovi¬ 
snost očita. 

Čim se ponosimo, mi današnji ljudi? U čemu gledamo svoju 
nadmoć nad dalekim tisućljećima prošlosti? 

Ponosimo se svojom kulturom. Svojim znanjem. Svojim stva¬ 
ralaštvom. Svojim izumima. Svojim organizacijskim talentima. 
Svojom vlašću nad prirodom. Za zar sve to, recite iskreno, ne pret¬ 
postavlja u čovjeku duhovnost? Ono nešto, što se samo u čovje¬ 
ku nalazi, a ne ni u životinji, ni u *đrvetu, ni u kamenu, ni u ke¬ 
mijskim elementima, ni u atomima. Dušu: razumnu, svijesnu, slo¬ 
bodnu. A tko je, recite mi dalje, dušu ikata toliko isticao i iz¬ 
dizao kao Krist? On je uvijek razlikuje od tijela i od materije. 
On u njoj gleda centralni, specifični, najhitniji, elemenat u čo¬ 
vjeku: najvišu ljudsku dragocjenost i svetinju. »Šta koiisti čo¬ 
vjeku«, kaže on, »ako sav svijet dobije, a duši svojoj nahudi!« 
(Mat. 16, 26.). Njemu je duša slika Božja u čovjeku; iskra i od- 
sjev vječne istine. 

Ponosimo se svojim humanitetom, svojom širokogrudnošću, 
svojim univerzalizmom, svojom internacionalnošću. Štujemo čo¬ 
vjeka. Ne damo ga obespraviiti. Ne damo ga izrabljivati. Tražimo 
za njega slobodu? Tvrdimo, da su svi ljudi jednakopravni i da svi 
imaju pravo na život, na blagostanje, na sreću. Pomažemo jedni 
drugima u nevolji. A je li itko, recite mi, čovjeka uzvisio toliko, 
koliko ga je uzvisio Krist? On ga je učinio djetetom Božjim, on 
ga je proglasio besmrtnim; on ga je izuzeo od svake ljudske sa¬ 
movolje i stavio direktno pod zaštitu božanske Providnosti, on 
mu je raj vječne sreće dao za domovinu. On je sve naiode, 

sve, bez iznimke, — pozvao k sebi i uveo ih, punopravne, u svo¬ 
je kraljevstvo. 

Ponosimo se svojim pravnim poretkom, svojom tolerancijom 
i đemokratizmom, svojom soliđarnošću i praveđnošću prema svim 
ljudima, svim narodima, svim rasama, svim vjerama. A je li, re¬ 
cite mi, itko udario toj solidarnosti jače i logičnije temelje od 
Krista, koji je učio, da su svi ljudi braća u Bogu, i sve nas oba¬ 
vezao, da budemo milosrdni i dobri: učinio milosrđe, — i ljubav 
prema neprijatelju, — prvim moralnim zakonom Evanđelja i gla¬ 
vnom zapovijeđu vjere? »Ljubi bližnjega svoga kao sama sebe!« 
(Mat. 19, 19.; Mark. 12, 31.; Luk. 10, 27.). 

Ponosimo se svojom moralnom i svojom etičkom odgovorno¬ 
šću. Vjerujemo u ljudske dužnosti, u ljudske ideale, u ljudsku ple¬ 
menitost, u neki poredak, koji odgovara dostojanstvu čovjeka i 
koji se ne regulira instinktom, nego samodisciplinom i razumskim 
pobudama: jednim višim zakonom. A tko je, recite mi, tu mo¬ 
ralnu svijest i odgovornost toliko podvlačio i naglašivao kao Krist 
u Evanđelju; tko ju je oslonio na jedan tako apsolutan motiv 
i normu, kaošto je volja osobnoga Boga ,uvijek dobra, uvijek 
nepromjenljiva, uvijek nepogrješiva: na božanski zakon i bo¬ 
žansku sankciju? 

Ponosimo se svojom socijalnošću. Sve smo dotjerali u red. 
Sve smo uskladili. Za sve se podjednako brinemo. Nitko nije ostao 
nezaštićen. I na druge mislimo, ne samo na sebe. Nikome ne damo, 
da ima previše, a nikoga ne puštamo, da se pati. Stvorili smo jedan 
miran i zadovoljan svijet, otupili oštrice društvenih razlika, pre¬ 
priječili sporove, onemogućili svađe, eliminirali ratove i prolije¬ 
vanje krvi. A tko je ikada, recite mi, bio socijalniji od Krista; tko 
je od njega bio miroljubiviji. — »Mir vam ostavljam« (Iv 14, 27.), 
»Blago miroljubivima, jer će se oni sinovima Božjim nazvati!« 
(Mat 5, 9.), on je govorio; — tko je od njega nesebičnije volio 
ljude i spremnije dizao s njih sve njihove bijede, duševne i tjele¬ 
sne? »Dođite k meni svi, .koji ste umorni i opterećeni, i ja ću vas 
okrijepiti!« (Mat 11,28.). 

Braćo i sestre! Sve smo to od Krista naučili. Na sve nas je 
to on naveo, svojom naukom i primjerom; na sve nas je to on 
natjerao svojim zakonom. Prije njega nijesmo bili ni kulturni, ni 
humani, ni solidarni, ni socijalni. Kakva je klaonica bio pogan¬ 
ski svijet prije Krista! Kakva je po njemu bila pala duhovna tama i 
mrak! Kako je bio sav hladan, sebičan, okrutan! Kako se je sav 
gušio u kalu najstrašnijeg razvrata! Mač, sila jačega, bilo je je- 

dino pravo; mržnja, bešćutnost, izrabljivanje jedini socijalni za¬ 
kon, (koji je on poznavao. U kulturnom su Egiptu obožavali biko¬ 
ve i zmije; u Africi su se klanjali fetišima od drveta; na orijen- 
tu su žrtvovali djecu; u Indiji spaljivali udovice; Rim i Atena 
bili su puni robova; bakanalijima i protunaravnim bludom častili 
su bogove, personifikacije svojih strasti; tiranstvo je, u praksi, 
bilo jedini oblik vladavine; ratovi do istrjebljenja i do okretanja 
pod nož čitavih vojski i čitavih naroda nijesu uopće prestajali; 
krvna osveta, »oko za oko, zub za zub«, bila je najviša i opća 
sudačka -norma; najdraža zabava rimske elite i patricija bilo je 
prolijevanje ljudske krvi u cirku; demokratizam je bio ono Ho- 
racovo »Odi profanum vuslgus et arceo« — Mrzim mase, svjetinu, 
sirotinju, puk; — žene i djeca prodavali su se na trgovima i po saj¬ 
movima kao stoka; brak je, na sve strane, bio ponižen do mnogo- 
ženstva i zamjenjivan heterama i odaliskama; ljudožderstva je 
bilo, više manje, na svim meridijanima globusa. 

Ako danas nije više tako, imamo, braćo, zahvaliti jedino Kri¬ 
stu. Njegovoj božanskoj moralnoj ofenzivi na svijet. Postepenoj 
pobjedi njegova Evanđelja. Postepenoj: jer, dugo smo mu se oti¬ 
mah. I po kršćanskim stoljećima padale su sjene sve te iskonske 
ljudske duhovne bijede. Ali, — po Evanđelju, koje se je u Kristo¬ 
vo ime propovijedalo, nijesu one nikada pale. Dok smo uz njega 
stajali, uvijek smo, barem, osuđivali svoje mane; uvijek smo se, 
barem, stidjeli svojih grijeha; uvijek je, barem, naša moralna te¬ 
orija bila čista i svijetla. Evanđelje nije nikada pravilo kompro¬ 
misa sa ljudskim strastima; ono je uvijek, dosljedno i apodikti¬ 
čno, opominjalo, poticalo, podizalo, pokazivalo svima na ljudske 
ideale i na Boga, koji ih je ljudima izdiktovao. Čovječanstvo se 
ie po Evanđelju konstantno, neprestance, moralno podizalo. Ma¬ 
kar i malo pomalo, makar i uz posrtaje. Zlo je nazivano zlom, a 
dobro dobrom. 

Nazadak i kriza započeli su istom, kad su se ljudi opet stali 
Krista odricati. Čovjek je opet počeo postajati duhovnim barba- 
rinom, čim je prestao u Boga vjerovati, čim se je stao emancipi¬ 
rati od Krista i od Evanđelja. Uza svu svoju tehničku civilizaciju 
i moć! Sve su stare njegove mane počele oživljavati. I oživljuju 
pred našim očima. Svi se na njih tužimo, i ako nećemo da po¬ 
znamo, da su se one među nas vratile u isto vrijeme, kad smo 
Krista od sebe otjerali: kad smo ga detronizirali. I da su nam 
se vraćale istim tempom, kojim se je dekristijanizirao naš mo 
derni živoit, naše lajicizirano društvo. 

Nemojte reći, da fraziram! Pogledajte .radije po svijetu i 
oko sebe! Nijesu nimalo humaniji bili oni naši suvremenici iz 
20. stoljeća, koji su spaljivali nevine ljude u plinskim komora¬ 
ma, od starih pogana, koji su ih klali nožem i žrtvovali na olta¬ 
rima svojih kumira. Nije naše dojučerašnje kolonijalno izrabljiva¬ 
nje Azije i Afrike bilo nimalo ljudskije od rimskog imperijalnog 
prava Brenova .mača. Nije nimalo čovječnije ubijati djecu u 
utrobi, kako mi danas masovno radimo, pa makar i u bijelim 
doktorskim rukavicama, od izlaganja djece-bogalja na spartan¬ 
skom Taj getu. Nije blud na našim ulicama i po našim barovima 
ništa bolji od onoga negdašnjega po Afroditinim hramovima u 
Maloj Aziji i indijskim Višninim svetištima, ili po orijentalnim 
haremima. Nije nikakav dokumenat mirotvornosti, što smo mje¬ 
sto starih mačeva od gvožđa unijeli u svoje arsenale atomske i 
hidrogenske bombe. A nije ni znak tolerancije, slobode i širine, 
kad se političkim i načelnim protivnicima kratkim putem skida¬ 
ju glave. Nije pravda, kad toliki za sebe traže slobodu i samoopre¬ 
djeljenje, a drugima je otimaju: puškom i topovima, nasiljem 
»svršenih činjenica«, ratnim diktatima. Pun je svijet oko nas i 
danas laktanja, laži, intrige, pizme, brutalnosti. I danas mnogi 
grade svoju sreću na suzama i preko lješina drugih. I danas ih 
ima, — čitate novine, — pa su spremni pola milijarde ljudi spre¬ 
miti u atomsku smrt, samo da oni zavladaju svijetom. A ne bi¬ 
smo to mogli raditi ,da još uvijek priznajemo ono evanđeosko: 
»Sve dakle, što hoćete, da čine ljudi vama, činite i vi njima!« 
(Mat. 7, 12.). 

Čovjek je, braćo, strašan, kad izgubi Boga, ikad zaboravi na 
dušu: on onda vjeruje samo u sebe i u svoje šake. Bez duše i bez 
straha Božjega čovjek je životinja, barbarin, Kain-bratoubojica, 
tiranin, titan, demon. 

Braćo i sestre! Danas, na blagdan Krista Kralja, mi katolici 
protestiramo u isto vrijeme i -protiv svega toga zla, što nas okru¬ 
žuje u modernom svijetu oko nas, i protiv otpada od Boga, od 
Krista, od Evanđelja, koji je sve f to zlo unio među nas. Nama 
danas izlazi na usta samo jedna riječ: »Isuse, vrati nam se!« 

Isuse, vrati nam se! Mi ćemo te uvijek zvati. I mi ćemo te 
uvijek braniti. Ti si jedini Spasitelj čovječanstva. »Nec enirn ali- 
ud nomen est sub caelo datum hominibus — Nema drugoga ime¬ 
na pod nebom, da je dano ljudima, po kojemu bismo se mogli 
spasiti!« (Dj. Ap. 4, 12.). Ti si svijetu najveći njegov dobrotvor. 

A dobrotvor si mu, jer si mu Spasitelj. Jer si Boga unio u 
čovjeka. Jer si nas otkupio. Jer si božanskom milošcu svoga o - 
kupljenja izliječio naše grješne duše. Nijesi ti samo humanista; 

ti si Sin Božji, koji je došao na svijet Božanstveni su tvoji da¬ 
rovi. Jedna riječ tvoga Evanđelja plodnija je mudrošću, dobrotom 
i životom od svih debelih folijanata ljudske filozofije, stare i no- 

VC ’ Sk Samo, jer si nas ti otkupio, isplati se živjeti. Samo tako 
smo veliki i slobodni, što smo, po tebi, postali besmrtni i što 
smo sinovi Božji. Samo s tobom ne bojimo se smrti, ne robujemo 
kruhu, ne strašimo se krute bešćutnosti elemenata i prirode. Ni¬ 
je nam život više sitan kao onima, koji žive samo za dinar za 
meso, za zalogaj, za opsesiju sa športskih igrališta, za firivolnosU 
korza i plaže: za sve ono, što prolazi i umire, sto znaci P ra ™^ u 
života i poniženje čovjeka, put u beznađe i samoubojstvo Mora¬ 
mo se ljubiti, moramo biti dobri, jer si ti dobar, Srne Božji, ne 

beski Kraljeviću! . , T , A a i 

Isuse, vrati nam se! Ti si »Put, Istina i Život«! (Iv. 14, 6.). 

Nema ni puta, ni istine, ni života do li u tebi. 

S Petrom i mi ti danas, na tvoju kraljevsku svetkovinu, kli- 
čemo iz pune duše, od svega srca: »Gospodine, komu ćemo ići. 
Ti imaš riječi života vječnog. I mi vjerovasmo i spoznasmo, da si 
Ti Krist, Sin Božji!« (Iv. 6, 69. 70.). Amen. 

»Nijesam li ja izabrao vas dvanaestoricu? A 
ipak je jedan od vas đavao!« (Iv. 6, 71.) 


PRITAJENI ĐAVLI 


Nedjelja, 4. VII. 1965.; Sarajevo, katedrala. 

Dragi vjernici! Evanđelje je, znate, na svakoj stranici puno 
utješnih i radosnih misli. Misli o ljubavi, dobroti i milosrđu Bo¬ 
žjem, o našemu visokom pozivu u Kraljevstvo nebesko, o sreći 
djetinjstva Božjega, o novom, boljem, vječnom, životu slave, što 
nas čeka gore na nebu. I ime mu to kaže: »Euangelion, — blaga, 
radosna, vijest«, a sam mu ga je Isus dao. I riječi, što su Isusu, 
u Evanđelju, izlazile iz usta, velikom su većinom u tom stilu: 
utvrđuju nas u nadi i pouzdanju. Nije se Isus volio prijetiti; nije 
volio strašiti. 

Samo, braćo, sve Isusove riječi iz Evanđelja nijesu u tom 
stilu. Ima ih i vrlo strogih, i vrlo ozbiljnih. Ne da Isus, da mi 
kršćansku sreću i pouzdanje pretvorimo u nebrigu, u raspo jasa- 
nost, u lakoumnost. Sjeća nas stoga, od vremena do vremena, 
da nitko od nas nije dobio bianco-mjenice za nebo. Da osim ne¬ 
ba ima i pakao. Da oko nas ne obilaze samo anđeli, nego i đa- 
vli. Da u svijetu ne djeluje samo Bog, nego i crna, demonska, sila 
zla (Luk. 22, 53.). Kojiput Isus o tom progovori na način, da se 
čovjeku od toga ledi krv u žilama i diže, od straha, kosa na gla¬ 
vi. Postavi nas, Isus nad bezdan, iz kojega kao da ni ne izlazi 
drugo nego dim i plamen, iz kojega kao da se ni ne čuje ništa 
do li daleko, potmulo, sablasno, ječanje svijeta, koji je sve izgu¬ 
bio i komu je život samo očaj i kletva: »škrgut zubi« i zavijanje 

beznađa (Mat. 25, 30.). Zar se drukčije može doživjeti ono, što 
je on kazao za Judu: »Bolje bi mu bilo, da se nije ni rodio !« 
(Mat. 26, 24.; Mark. 14, 21.)? Ili ono, što je on rekao na temu 
napasti i grijeha: »Bolje ti je s jednim okom ući u kraljevstvo ne¬ 
besko, nego da te s dva oka bace u pakao ognjeni, gdje crv nji¬ 
hov ne umire i oganj se ne gasi!« (Mark. 9, 42. — 470 ? 

I Isusova riječ, što sam je stavio ovoj današnjoj propovije¬ 
di, na čelo, jedna je od tih ozbiljenih i potresnih Isusovih riječi. 

Izrekao ju je Isus u svom znamenitom Euharistijskom go¬ 
voru u kafarnaumskoj sinagogi, kad je ljudima obećao svoje ti¬ 
jelo za hranu i svoju krv za piće. Došlo je bilo, zbog tih njegovih 
čudnih izjava, do teškog meteža i u redovima njegovih najbližih. 
Mnogi su ga, koji su dotle išli s njim, napustili. Demonstrativno 
su ga ostavili (Iv. 6, 67.). »Tvrda je ovo besjeda, i tko je može 
slušati!« (Iv. 6, 61.), govorili su. A nastao je bio, osim ovoga 
vidljivoga, i nevidljivi rascjep u mnogim dušama. Neki su iznu¬ 
tra otpali od Isusa i od vjere, i ako to izvana nijesu pokazali: 
i ako su to još dugo krili. I Juda je, čini se, tom prilikom, ko¬ 
načno izgubio vjeru. Definitivno je, u srcu, prešao na drugu stra¬ 
nu, u protivni tabor: umro Bogu zauvijek. 

Samo, — po tomu i jest ova Isusova riječ najstravičnija, - 
nitko toga nije znao, osim Isusa. Izvana je Juda i dalje bio je¬ 
dan od dvanaestorice. Nije na njega bila ni na čas pala sumnja. 
Svi su za njega mislili, da je dobar i Isusu vjeran. I pravio se je 
takvim. Sve je na njemu izvana izgledalo najbolje. Bio je, u oči¬ 
ma ljudi, — pa i u očima svojih apostolskih kolega, kao i svi 
oni drugi, najvrjednijd i najuzorniji, oko Isusa: kao i Petar, i 
Ivan i Jakov. Apostoli su ga smatrali potpuno svojim. I u nje¬ 
govo’ ie ime Petar rekao Isusu, kad im se je, dvanaestorici, po¬ 
tužio »Hoćete li, da i vi otiđete?« (Iv. 6, 68.): »Gospodine, kome 
ćemo ići? Ti imaš riječi života vječnog. I mi vjerujemo i zna¬ 
demo, da si ti Krist, Sin Božji!« (Iv 6, 69. 70.). Petar je mislio 
da s punom sigurnošću može garantirati za svakoga od njih dva 
naest. On je vjerovao u savršenu lojalnost i kompaktnost apo¬ 
stolskog zbora. I još čitavu godinu dana iza toga on je u nju 
vjerovao. Ni na Posljednjoj večeri nitko još od apostola ne sum¬ 
nja u Judu (Mat. 26, 21. 22.; Mark. 14, 18. 19.; Luk. 22, 21. — 23., 
jv 13 21. — 29.). On je do zadnjega trenutka glumio pravedni¬ 
ka i čuvao svoju žalosnu tajnu. A, — ipak su se svi apostoli va¬ 
rali. Ipak je pred Bogom bilo drukčije. Taj dvanaesti »P r ^e ' 
nik« među njima bio je »đavao«: čovjek, koji je bio svoju dus 

prodao đavlu i služio mu kao njegov klin, potajno, zavjerenički, 
zabijen u Isusovo društvo i u Božje osnove. Isus je to, izrije¬ 
kom, rekao Petru. Na Petrovo samosvijesnu ispovijest on, zna¬ 
čajno i misteriozno, odgovara: »Nijesam li ja izabrao vas dva¬ 
naestoricu? A jedan je od vas đavao!« (Iv. 6, 71.). Na Judu je 
mislio. Izrijekom primjećuje sv. Ivan: »A govorio je za Judu ši- 
munova Iskariota« (Iv. 6, 72.). Isus mu je, kao Bog, gledao u 
srce. 

Braćo i sestre! Veliki je bezdan i velika tajna svaki čovjek, 
i svako ljudsko srce. Nikakvi ljudski testovi ni aparati, nikakva 
»psihologija dubina«, nikakva psihoanaliza, ne može u nj po¬ 
gledati, kad se ono u sebe zatvori. Krije ono, ako samo hoće, 
bolje od oceana, svoje tajne. I svete tajne. I proklete tajne. I 
dobrotu i zloću. I pravdu i nepravdu. I vjeru i nevjeru. Ljudske 
se oči varaju. U nama i u ljudima oko nas. Mi smo drugima 
knjiga sa sedam pečata, i oni nama. Svaki je čovjek sfinga, za¬ 
gonetka: sve do dana, dok ga Bog, na dan velikoga suda, javno 
ne dešifrira i ne skine s njega sve zavjese. 

Braćo! I pod svetačkim likom, i pod pravedničkim mani¬ 
rama, i pod posvećenim haljinama, može se kriti, — i krije se, 
sto puta, — đavao. Strašna je to istina. Taj misterij ljudske duše 
i ljudske slobode. Sili nas ona na skrajnji oprez i na veliko," na¬ 
čelno, nepovjerenje prema ljudima. Ne smijemo se lako povje¬ 
ravati. Ne smijemo nikome slijepo vjerovati. Moramo se svakoga,, 
pomalo, i bojati: pa makar nam izgledao ne znam kako dobar. 
Ne znaš, je li u njemu anđeo ili, zakrabuljeni, maskirani, đavao. 
Nikoga od ljudi ne treba prije smrti kanonizirati, proglašavati 
svecem. Pa ni iza smrti, dok to nije učinio Bog ili, u njegovo ime, 
Crkva. Nitko od ljudi, dok su god na zemlji, nije vrijedan naše¬ 
ga stopostotnog povjerenja, niti ga može za sebe zahtijevati. 

Prava je ,braćo, metoda samo jedna. Sa svakim budi do¬ 
bar, —- svakoga i štuj, dok nijesi siguran, đa je zao, — aii se, 
bez pridržaja, predaji samo Bogu! A ljude mjeri više po djeli¬ 
ma, nego po riječima! I vječno se obaziri na Gospodina: na 
ono, Sto on govori u Evanđelju; na ono, što uči Crkva! Čim ti 
je imalo sumnjivo, da li drugi dobro govori ili radi, rezerviraj 
Sje> ..ne idi predaleko! U cvijeću se mnogo puta krije zmija. I 
uvijek se čuvaj! I uvijek moli od Boga savjet i prosvjetljenje! 

uvijek tvrdo drži uz ono, za što znaš, da je stara i vječna na¬ 
uka objave i Evanđelja! Opslužuj sve Božje zapovijedi! Kloni se 
svakoga grijeha! 

Nikada, braćo, nemojmo čovjeka zamijeniti s Bogom: ni 
kad ga mnogi hvale i vole! Možemo se jadno opržiti; možemo 
se grdno i fatalno razočarati i prevariti; može nas za sobom po¬ 
vući u propast. I u onu vječnu! . t „ . . 

Braćo i se Str# Veliki je bezdan i velika tajna svaki čovjek 
i svako ljudsko srce. I mi smo, i svatko je od nas, takav bezdan 
i takva tajna. Koliko se puta ljudi, i u nama, prevare!^ Smatraju 
nas poštenjacima, svpcima, ljudima i ženama čiste duše i nepo- 
ročna života, hvale nas, stavljaju nas drugima za primjer, gura¬ 
ju nas na prva mjesta, a — mi dobro znamo, da to nijesmo: u 
stvari smo bijednici i slabići, pa možda, i đavli. Puni smo taj¬ 
nih grijeha. Licemjeri smo, koji lažu i Bogu i ljudima. Da nam 
ljudi mogu pogledati u dušu, zgrozili bi se; prezreli bi nas: po¬ 
bjegli bi od nas. I da umremo, — ovakvi ,kakvi smo, sta bi 
bilo od nas? Ljudi bi nam možda nad odrom držali pohvalne 
govore i dolazili bi nam na grob kao svecima, a mi bismo bili 

— u paklu. , 

Braćo i sestre! Ako smo, po nesreći, takvi, odmah napravi¬ 
mo red u svojoj duši! Ne dajmo, da Bog, da Isus, i u nama u- 
gleda đavla, kao u Judi! Nemojmo biti đavolski saveznici, nje¬ 
gova peta kolona u Kraljevstvu Božjem! Nemojmo biti zavod¬ 
nici 'duša pod svetim haljinama! 

A ako to nijesmo, hvala Bogu! Ali i tada sa strahom i tre¬ 
petom radimo oko svoga spasenja, kako nas ono opominje Apo¬ 
stol. I uvijek se bojimo sami sebe! »Ne zna čovjek«, rekao je 
još starozavjetni Mudrac, »je li, — pred Bogom, — vrijedan lju¬ 
bavi ili mržnje!« (Prop. 9, 1.). Ni za sebe ne zna, a kamo li za 
druge. Štujmo, braćo, ljude i ljubimo ih, ali ih se i bojmo! Boj- 
mo se svakoga — osim Boga! Amen! 

»Bog je rekao: Poštuj oca i mater!« (Mat. 15, 

4.) 


ČETVRTA ZAPOVIJED 


Nedjelja, 30. V. 1965.; Sarajevo, katedrala 

Dragi vjernici! Zanimljivo je i značajno, da je Isus, kad 
je, u propirci s farizejima, koji su bili navalili na njegove uče¬ 
nike, što jedu, a da nijesu prije, po farizejskom »otačkom običa¬ 
ju«, oprali ruku, — bilo je to u Galileji, negdje početkom treće 
godine Isusova javnog života; a prizor nam opširno pripovije¬ 
daju dvojica evanđelista, Matej (15, 1. — 20.) i Marko (7, 1. — 
23.), — htio da zorno istakne svu apsurdnost i iskvarenost fa¬ 
rizejskog moralnog učenja, tu apsurdnost ilustrirao baš na pri¬ 
mjeru odnosa djece prema roditeljima: na praktičnoj aplikaciji 
četvrte zapovijedi Božje. 

Sve su pojmove i na tome području farizeji bili izvrnuli 
na glavu. Nametali su ljudima nemoguće terete i obveze i ondje, 
gdje im je Bog bio ostavio punu slobodu, — nigdje u Mojsijevu 
zakonu nije bilo propisano, da se prije svakog jela moraju opra¬ 
ti ruke; — a sa najsvetijim prirodnim i Božjim zakonima postu¬ 
pali su kao kakvi pogani: surovo, bezobzirno, neljudski, sa sve¬ 
togrdnom arogantnošću, s drskim cinizmom. Isus im to, demon- 
strativno i protestativno, dobacuje u lice: jednom logikom, koja 
1 1, l u ^ e P° gl av i kao malj. Pozvali su ga bili na odgovornost: 
» asto učenici tvoji prestupaju običaje starih? Ne umivaju ruku, 
ad jedu hljeb?« (Mat. 15, 2.). Isus je, kako se ono u logici 
a ze, retonkvirao njihov argumenat. Okrenuo ga je, vješto i efekt- 

no, protiv njih. Apelirao je na (prirodnu ljudsku logiku: upotri¬ 
jebio »argumentum ad hominem«. A »zašto vi«, kaže im, »pre- 
stupate zapovijed Božju za svoje običaje? Bog je rekao: Poštuj 
oca i mater! i: Tko opsuje oca ili mater, smrću da umre! A vi 
kažete: Tko rekne ocu ili materi: prilog, — »korban«, — koji 
je od mene, neka bude tebi na korist, (može biti miran), i više 
mu ne date ništa učiniti ocu svome i materi, pa ukidate (tako) 
zapovijed Božju za svoje običaje! Licemjeri, —« (Mat. 15, 3. — 

6.; Mark. 7, 9. — 13.). Gdje je zapovijed Božja, jasna i apo¬ 
diktična, tako duboko ukorijenjena i utemeljena u ljudskoj priro¬ 
di, tako plemenita i humana, a gdje je jedna čisto ljudska for¬ 
malnost: sitna i moralno bez značenja! Tko tako radi, kako u / 1 
toj stvari rade farizeji, u njemu uopće nema ni pobožnosti, ni I 
vjere, ni straha Božjega. Za prljavi dobitak, za prokleto zlato, 1 
navode, navraćaju, ljude na direktan neposluh Bogu i na gaženje 
najelementarnijih ljudskih osjećaja. 

Radilo se o poklonu hramu: u stvari svećenicima. Dopušta¬ 
li su i svjetovali, da se čovjek pred Bogom otkupi od obveze, da 
se brine za roditelje i da im pod starost, u nevolji, pomaže, tim, | 
što će, jednom zauvijek, napraviti dar hramu, pokloniti jednu 
veću svotu novaca za kultičke, bogoštovne, svrhe: utrošit će, to¬ 
bože, na Boga ono, što bi inače utrošio na roditelje. A gladnim 
bi roditeljima ostavljao jalovu utjehu: i njihovoj će duši koristi¬ 
ti njegovo pobožno djelo. »Korban«; žrtva je! Bog je preči. Za 
Boga "se isplati i ogladnjeti! Samo, farizeji ne bi od toga oglad¬ 
njeli: oni bi tom žrtvom, tim »korbanom«, omastili brkove. 

U najveće su, eto, i ljudslke i božanske svetinje dirali ti fa¬ 
rizejski »pravednici«. U sam su Božji zakon unosili svoju bezdu- 
šnost, okrutnost i pohlepu. Pare su im bile svetije od Boga. Pred 
njima se je i Božji zakon morao poviti i povući. I, to se zna, da 
je takav postupak, takav mentalitet, Isusa, i kao Boga i kao čo¬ 
vjeka, revoltirao i tjerao na svetu srdžbu. Na farizejizam se je 
njemu samo gadilo i grstiilo. 

Nego, braćo, još se nešto, vrlo važno, — i danas, kad fari¬ 
zeja više nema, — jasno vidi iz ove Isusove riječi. Nešto i za nas 
aktualno. I za naše vrijeme aktualno. Aktualnije danas nego ika¬ 
da. Vidi se, kako je četvrta zapovijed Božja u Kristovim očima 
velika; kako ona pred njim visoko kotira na skali moralnih i 
socijalnih obveza i dužnosti. Nije ju Bog badava zapisao na prvo 
mjesto među moralnim zakonima na dvije ploče svoga sinajskog 
zakona sa gore. Odmah iza one tri prve zapovijedi, koje se izra¬ 




vno odnose na Boga. Među zapovijedima, koje se odnose na lju¬ 
de, ona je prva. »Poštuj oca i mater!« (Izl. 20, 12.; 5. Mojs. 5, 
16.). Toliko ju je Bog još u Starom Zavjetu isticao, da je za one, 
koji bi je teško povrijedili, bio propisao smrtnu kaznu: »Tko uda¬ 
ri oca svoga ili mater svoju, da smrću umre!« (Izl. 21, 15.). »Tko 
opsuje oca svojega ili mater svoju, da smrću umre!« (Izl. 21, 17.). 

Braćo! Čovjek je očekivao, da jednom kulturnu vremenu, kao 
ovo naše, ne treba o četvrtoj zapovijedi ni govoriti. Toliko je 
ona, baš sa stanovišta ljudstva i prirode, — a ni na čemu se da¬ 
nas, u teoriji, toliko ne insistira, kao na te dvije kategorije, — 
evidentna. I od tako je elementarne važnosti za zdravu socijalnu 
strukturu društva i za njegovo normalno funkcioniranje. Njezi¬ 
no bi ignoriranje jednostavno miniralo čitav socijalni poredak. 
A ipak smo doživjeli sramotu, da smo u tom pogledu danas dale¬ 
ko ispod niveau-a, ispod razine, svojih primitivnih i patrijarhalnih 
predaka i prethodnika. U svim religioznim i kulturnim sredina¬ 
ma prošlosti ona se je, — četvrta zapovijed, — sakrosanktno po¬ 
štivala: vrijedila je kao moralni i socijalni aksiom bez pogovora. 
Stajala je pod stalnom kontrolom i zaštitom društva. Bilo je, 
dakako, i tada surovih i deklasiranih pojedinaca, koji ni jesu što¬ 
vali roditelja ili su roditelje zlostavljali. Ali to su u ono doba 
bile samo rijetke iznimke: zajednica ih je uvijek osuđivala, žigosa- 
la, onemogućivala. U principu je roditelj bio svetinja. I u prin¬ 
cipu, i u, općoj, praksi. 

Prvo je naše vrijeme pobralo žalosnu slavu, da je princip 
roditeljskog aauktoriteta i obvezu roditeljskog štovanja dovelo 
i u teoretsku sumnju. Krivi individualizam, sa krizom svakog 
auktoriteta kao logičnom posljedicom, s jedne strane, a neodgo¬ 
vorna materijalistička fantazmagorija, s divinizacijom društva kao 
zamjene za sve, pa i za obitelj, s druge strane, to su učinili. Zna¬ 
mo, šta su neki ljudi bez savjesti i bez kriterija znali, djeci, — 
i kod nas, i drugdje, — govoriti o njihovim roditeljima. Poslje¬ 
dice toga vidimo: svuda po svijetu. U totalnom raspadanju obi¬ 
teljskih veza. U nezapamćenoj ćudorednoj krizi omladine. 

Braćo! U toj velikoj dilemi kršćanstvo stoji, čitavim srcem, 
na strani roditeljskog auktoriteta i sinovskih dužnosti. Ono po¬ 
navlja s Isusom: »Bog je rekao: Poštuj oca i mater!« Bog: kroz 
prirodni zakon. Bog: kroz ljudski razum i ljudsko srce. Ni u je¬ 
dnoj drugoj stvari ni jesu sentimenat i srce toliko na strani ra¬ 
zuma i morala, kao u ovoj. Mora čovjek najprije postati barba- 
ri n, pa da može pljunuti na one, koji su ga ljubili, — kojiput 

i više od sebe, — i dok im on još nije mogao ništa dati. Mora 
čovjek biti intelektualni kreten, pa da zaniječe, da su otac i 
mati uvijek pred djetetom, — ako ničim drugim, a ono godinama 
i životnim iskustvom, — i da to njihovo iskustvo ignorira i pre¬ 
zire. Mora čovjek biti i bez osjećaja, i bez logike, i bez poštova¬ 
nja prema samu sebi, da, u svojim roditeljima, ponizi sama sebe, 
svoju krv, svoju dušu i tijelo. Ako igdje, u potpunosti, vrijedi 
ona Apostolova: »Nitko nikada nije zamrzio na svoje ti¬ 
jelo, nego ga hrani i topli!« (Ef. 5,29.), ovdje vrijedi. I, mora čo¬ 
vjek biti tuđi rob, bez osobnosti i bez dostojanstva, da može, za 
volju ženi ili mužu, izbaciti oca i mater na ulicu ili ih zatvoriti 
u ubožište: u starački dom. 

A sve to, braćo, mi danas na veliko radimo. Mi, mladi i sta¬ 
ri, razmetni sinovi i kćeri. Kako se i u pokojoj kršćanskoj kući, 
odraslija, ali katkad i ona mala, djeca sve ne vladaju prema svo¬ 
jim roditeljima, i šta sve sebi prema njima ne dopuštaju! I kako 
su i mnoga novopečena »gospoda«, i između nas katolika, bezdu- 
šna u svojoj vučjoj samoživosti i nebrizi za one, koji su im dali 
život! Zajimaju; vratit će im se! Od njihove će im se djece vra¬ 
titi. Sami nijesu ljudi ni kršćani: moraju odgajati neljude i 
izrode. 

Braco! Naše je, — nas kršćana, koji vjerujemo u Dekalog i 
u Evanđelje, — da se sustavno borimo protiv savremene profana¬ 
cije roditeljske ideje i roditeljskog auktoriteta. Naše je, da reha¬ 
bilitiramo i restituiramo porušenu četvrtu zapovijed Božju. Či¬ 
nimo to: na svakom mjestu; svakom prilikom; u svakoj formi! 

Katolička djeco, štujte roditelje, i slušajte roditelje! I u 
malom i u velikom! Štujte ih, i kad nijesu sveci! Uvijek su vam 
dobrotvori; uvijek su veći od vas! Braćo i sestre, neka vas vaše 
životne brige ne učine kamenjem bez srca! Osigurajte lijepu i ve¬ 
dru starost onima, koji su vama priuštili radosnu i sretnu mla¬ 
dost! Gledajte u svojim roditeljima dragu Božju svetinju! 

Braćo! Praktični je kriterij kršćanstva četvrta zapovijed Bo¬ 
žja. »Bog je relkao, — Bog, —: Poštuj oca i mater, da dugo živiš i 
da ti dobro bude na zemlji!« Na zemlji, ali i na nebu! Amen. 


122 


»Ne pogani čovjeka, što ulazi u usta, nego što 
izlazi iz usta-!« (Mat. 15, 11.) 


GDJE NEMA ZLE VOLJE, NEMA NI GRIJEHA 


Nedjelja, 10. IX. 1961.; Sarajevo, katedrala. 

Dragi vjernici! Krist je to rekao u jednoj od svojih nebro¬ 
jenih polemika, prepirki, sa farizejima. Farizeji su ga opet je¬ 
dnom bili napali, što njegovi, Isusovi, učenici jedu na putu, a 
da nijesu prije toga oprali ruku, kako je to tražila židovska, a 
zapravo farizejska, tradicija (Mat. 15, 1. 2.; Mark. 7, 1. — 5.). 
Isus uzimlje u obranu svoje učenike. Nije nimalo važno, jede li 
tko umivenih ili neumivenih, a čistih ruku. To je samo sitnica, 
konvencionalnost, stvar običaja. Ne treba da čovjek robuje obi¬ 
čajima. Sloboda je čovjeku najljepši dar od Boga. Važno je, da 
je čovjek plemenit i dobar. To od njega i Bog, prije svega, najvi¬ 
še, zahtijeva. Srce treba da bude dobro i čisto: za ruke je lako; 
one se svaki čas mogu opirati. A tu su farizeji najgori. To je njihov 
grijeh. Ruke umivaju, a srce im je prljavo. I u naj elementarni je 
prirodne zakone diraju od pohlepe i gramzivosti. Bog kaže: »Po¬ 
štuj^ oca i mater!«; brini se za njih; pomaži ih; a oni su izmislili 
1 uče, da čovjek smije skinuti sa sebe brigu za roditelje, samo 
ako ono, što bi im dao, pokloni hramu, a zapravo svećenicima i 
arizejima. Iskvarili su u svojoj nezasitnosti i najosnovniji na¬ 
ravni i Božji zakon (Mat. 15, 3. — 9.; Mark. 7, 6. — 13.). 

t Njegovi učenici ne će nikada tako raditi. Njima će uvijek 
oni preča pravda i čistoća srca. 


123 




Isus tu svoju misao zaodijeva u jednu pregnantnu i zornu 
maksimu: jasnu i popularnu. Maksimu, koju svatko razumije i 
koja je bila uzeta baš isred konkretnog pitan ja,oko kojega su 
se farizeji s njim sporili. »Ne pogani«, veli Krist, »čovjeka, što 
ulazi u usta, nego što izlazi iz usta —!« (Mat. 15, 11.; Mark. 7, 
15.). Hrana uniđe u čovjeka i opet iz njega iziđe, a čovjek ostaje 
isti: <nije ni bolji ni gori (Mat. 15, 17.; Mark. 7, 18. 19.). Duši to 
svakako ne škodi: ako škodi, škodi samo tijelu. Ali, kad je srce 
zlo, onda iz njega izlaze odluke, riječi i djela, koja čovjeku kva¬ 
re dušu. Koja ga čine nečovjekom; zbog kojih se zamjera Bogu 
i prestupa njegov, božanski, moralni red; za koja če odgovarati 
i ispaštati na sudu Božjem i postati zauvijek nesretan. Srce je 
ono, u čemu se začne i bludnost, i laž, i nepravda, i mržnja. »A 
što izlazi iz usta«, veli Isus doslovce, »iz srca izlazi, i to pogani 
čovjeka. Jer iz srca izlaze zle misli, ubojstva, preljubi, bludnosti, 
krađe, lažna svjedočanstva, hule. To pogani čovjeka; a neumivenih 
ruku jesti ne pogani čovjeka!« (Mat. 15, 18. — 20.; Mark. 7, 
20. — 23.). 

Iznutra, srcem, mora čovjek biti čist, ako hoće da bude pra¬ 
vi čovjek, pravednik, sluga Božji; ako hoće da bude uistinu sre¬ 
tan: i u ovom životu i u drugom. A srce se ne čisti i ne pere vo¬ 
dom :ono se oplemenjuje i čisti samo iskrenom pokornošću i 
predanošću dobru i istini. 

Braćo i sestre! Sva je savršenost i ljepota kršćanskog mora¬ 
la zbijena u ovu jednu Gospodinovu riječ: »Ne pogani čovjeka, 
što ulazi u usta, nego što izlazi iz usta-!« Sve ono, što iz¬ 

vana radimo, pogani nas i kalja samo, ako je, prije toga ili kod 
toga, naše srce pogriješilo; ako se je ono okaljalo: neposluhom 
Bogu; pobunom protiv razuma. Grijeh ti je, ne što jedeš ni što 
piješ, nego što pijanstvom ubijaš u sebi zdravlje i ljudsko do¬ 
stojanstvo, što u sebi pomućuješ pamet; ne što si pojeo komad 
mesa, nego što si se prejeo kao nerazumna životinja, ili što si ga 
pojeo petkom, kad Bog od tebe traži posluh i žrtvu. A gdje nema 
zla ni krivnje u srcu, nema ni grijeha. Nigdje. Nikada. Nimalo. 

Braćo i sestre! Božanstveno je i mudra i utješna ova, naiz¬ 
gled tako kratka i štura, Kristova riječ. Široko je i dalekosežno 
njezino značenje. Nije Isus njom obranio samo svojih apostola. 
I nas je sve on njom obranio. I utješio! 

Koliko kršćanski duša, najboljih i najidealnijih, svaki dan 
strahuje i grize se pred Bogom, plače i dršće, a badava; a bez 
razloga! Nijesu ništa krive; nemaju se za što kajati; srce im je 

uz Boga: dobro i čisto. Ne izlazi im iz srca grijeh. Grijeh ih samo 
okružuje i opsjeda. Grijeh ili njegove posljedice. Ali tvrđe im sr¬ 
ca nije osvojio: uzalud na nju juriša. Napastima na grijeh ili 
malodušnošću i duhovnom tamom; svejedno. Da ih zavede. Ili 
da ih, barem, zbuni, napati, otme im mir i veselje djece Božje. 

Takve bojažljive, a dobre duše neka dobro zapamte ovu 
Isusovu veliku riječ! Oslobodit će ih tjeskobe i straha. Utješit će 
ih. Smirit će ih. Njima je ona i namijenjena. 

Gdje nema zle volje, nema ni grijeha. Grijeh nije u vanjskom 
činu; grijeh je u zloći srca. Isus im, eto, sam to poručuje. Zna, 
koliko im je potrebno ovo njegovo objašnjenje. 

Ima ih, pa se u ispovijedi tuže: »Bio sam u društvu, gdje se 
je ružno govorilo«. »Slušala sam, kako drugi psuju«. »U željezni¬ 
čkom kupe-u, u kojemu sam se vozio, pričali su nepristojne šale; 
pjevali su besramne pjesme«. Jadni, nepoučeni, kršćani misle, da 
im je to grijeh. Nije nikakav! Ni najmanji: samo ako oni nijesu 
u tom sudjelovali, ako nijesu tome dali povoda, ako to nijesu odo¬ 
bravali. Ne će valjda zbog toga iskočiti iz željeznice: ne može 
zato pobjeći iz kancelarije ni sa radnoga mjesta. To je protiv 
njegove volje; on toga ne traži; volio bi, da to nije čuo. Ako drugi 
tim griješe, ne griješi on. Ne dolazi to iz njegova srca. I ne po¬ 
gani ga. Ne mora to ispovijedati. I svetac, kad ide ulicom, čuje, 
kako ljudi psuju, pa nije zbog toga postao grješnik. Ne ćeš ni ti. 
On to osuđuje; njega to boli; njemu je to mrsko; on je uz Boga 
i uz njegovu čast. I ti si. 

Ima ih, pa su vječno nemirni i u strahu, jer im na um do¬ 
laze svakakve ružne misli i predodžbe, jer im je padalo na pamet, 
do opsuju, jer su i nehotice vidjeli nešto, što ih je uzbudilo, jer 
u sebi osjećaju porive strasti i pohote, jer su, tobože, u snu blu¬ 
dno sagriješili ili opsovali, jer su ,opet u snu, nekoga uvrijedili 
ili udarili. Bez razloga se straše. Bez potrebe se pate i grizu. Ni¬ 
šta im od toga, ni na javi, nije grijeh, ako na to nijesu pristali. 
Nije im to oskvrnuto duše ni savjesti. Nijesu Bogu ništa skrivili. 
Mogu to ,ako hoće, spomenuti u ispovijedi, ali ne moraju. Ako 
su se protiv toga borili, ako nijesu privoljeli, ne samo da nijesu 
sagriješili, nego su stekli i veliku zaslugu pred Bogom. Lako je 
ostati čist i dobar, kad >ni nemaš napasti, — u djetinjskoj dobi: — 
to je više naravni dar nego krepost. Ali ostati dobar, i kad ti 

bura bjesni dušom-i kad te sve u tebi vuče na zlo i na grijeh, 

— to je moralno junaštvo; to je vjernost Bogu; to će Bog na¬ 
platiti životom vječnim. Nije grijeh u misli, nije ni u osjećaju, 

nije ni u fiziološkom, tjelesnom, procesu: grijeh je u volji. Dok 
je god volja dobra i dok stoji uz pravdu i uz Boga, nema grijeha. 
Možeš i moraš biti vedar i veseo. Ignoriraj to! Ne brini se za 
to! Đavao može na tebe lajati, kako kaže sv. Augustin, ali ti ne 
može ugristi duše, ako ona to neće: svezan je kao pas na lancu. 
Ne smiješ se dati zbuniti od paklenoga neprijatelja. Prezri ga! 
Prezri ga, kako ga je Isus prezirao u Evanđelju, kad bi mu se god 
približio! Bog je uz tebe! A u snu se uopće ne može sagriješiti. 
Čovjek u snu ne zna za sebe; nije svijestan; ne radi mu um i vo¬ 
lja; radi mu samo mašta. A mašti, fantaziji, mi ne možemo uvijek 
zapovijedati ni na javi ,a kamo li, kad spavamo. Možeš imati svaki 
dan napasti i svaku noć ružnih snova, a opet biti svetac. Samo 
ako si čitavim srcem uz dobro. Imali su napasti i sveci: često 
i velikih, i teških, i dugotrajnih. 

Ima ih, pa se tuže, kako su mrzili i proklinjali bližnjega. A 
nijesu mu rekli ni jedne ružne riječi; nijesu mu učinili ništa na 
žao: stisnuti su zube i otšutjeli; nazivali su mu Boga; pomolili 
su se za nj. Ali, eto, u srcu su osjetili prema njemu odvratnost i 
antipatiju; dolazila im je želja, da mu se osvete; na jeziku im 
ie već bilo, da ga prokunu. Samo što su to u sebi potisnuli i pri¬ 
gušili; samo što su se svladali: Bogu za ljubav; znali su, da kao 
ljudi i kršćani moraju svakome oprostiti i da moraju biti dobri 
i onome, tko njima nije dobar. Nijesu sagriješili. Dobri su i dra¬ 
gi Bogu. Ostali su uz pravdu i uz ljubav. Bog će im platiti nji¬ 
hovu vjernost. Drugo je čuvstvo, strast, nagon, afekat, a drugo 
volja i srce. Srce je njihovo dobro. Osjećaju tuđu zlobu, pate pod 
njom, osuđuju je, ali ne mrze čovjeka, koji ih je uvrijedio: ne 
žele mu zla; mole mu obraćenje i milosrđe od Boga. Neka samo 
budu mirni! Nije zlo unišlo u njihovo srce: ono samo, uzalud, na 
nj juriša. Dapače ni onda ,kad se čovjeku izmakne iz usta, posve 
preko volje, psovka, kletva, ružna riječ, nema grijeha. Treba da 
na sebe pazi, da se čuva; ali nije izgubio milosti Božje. 

Ima ih, pa se osjećaju krivi, što se dobro ne mole i što ne 
osjećaju nikakva veselja u pobožnosti i u duhovnim stvarima. 
Rastreseni su pod molitvom. Pobjegnu im misli i na ovo i na 
ono. Muče ih svakakve vjerske sumnje. Ne ide im molitva od 
srca. Dosadna im je. Dolazi im, da i ne mole: što će se moliti, 
kad takvom molitvom samo vrijeđaju Boga! Tko kaže, da ga 
vrijeđaju?! Nijesu došli u crkvu, nijesu u njoj klekli, da Boga 
vrijeđaju, nego da ga slave. Da ga se ne boje i da ga ne vole ,ne 
bi ni dolazili, ne bi se ni moljeli. Toliki se drugi ne mole. Nije 


126 


grijeh takva nehotična rasuta molitva. Nijesu ni te sumnje. Nije 
m ta duhovna suša. To je naša ljudska bijeda; to su naše brige, 
naši umori, naši živci. Bog to razumije; on nam to ne će uračuna¬ 
ti u grijeh. On vidi našu dobru volju i našu dobru nakanu. On 
joj se veseli. Veseli se i našoj molitvi. I takvoj, u kojoj smo ne¬ 
hotice rastreseni. Lud bi bio, tko bi zbog rast rese nos ti ostavio 
molitvu i kršćanski život. Sagriješio bi, kad bi ih ostavio. Une- 
sreĆK) bi se. Nasio bi đavlu. Upropastio bi dušu. Samo se ti moli, 
vrši svoju dužnost, pružaj ruke za Bogom, pa će sve biti dobro! 

Ima ih, pa ispovijedaju, što nijesu bili na misi, toliko i to¬ 
liko vremena; što nijesu postili. A nijesu, jer su ležali u bolnici 
ili u postelji, kod kuće, po liječničkom nalogu: bili su uzeti ili 
bolesni. A nijesu, jer u mjestu nije bilo crkve. A nijesu, jer su 
se morali hraniti u menzi, gdje se nije moglo dobiti posnoga je¬ 
la. Nikakav im to nije grijeh! Kad se radi o vanjskim, pozitivnim 
zakonima, Bog čovjeka ne duži na ono, što mu ni uz najbolju vo- 
iju nije moguće ili mu je preteško. Nije Bog silnik, tiranin; on 
je Otac. Zar da ti bude grijeh tvoja muka i patnja?! 

Ima ih, pa se žale, kako su radili nedjeljom. A nijesu ni ra- 
ddi, nego su njegovali bolesnika, ili su gasili požar, ili su spasa 
vali ljude od poplave. Nikakav to nije grijeh :nema tu zle volje; 
to je dobro djelo; to je dužnost kršćanske ljubavi. 

Ima ih, pa drže grijehom, i kad im je netko silom utisnuo 
zalogaj mesa u usta i petkom, i kad ih se je, silom, ružno dota¬ 
kao, i kad su, u poslu i na dužnosti, kao bolničari i bolničarke, 
vidjeli tuđu golotinju, i kad su se, nehotice, dotakli svete stvari 
ih na nju stali, i kad su povratili iza pričesti, i kad im je, slu¬ 
čajno, kod pričesti, spala sveta hostija s jezika na pliticu ili na 
pod. A ništa od toga nije grijeh: nigdje tu nema zle namjere ni 
zle volje. 

Ima ih, pa drže grijehom, i kad su neku (kršćansku 
dužnost propustili od zaboravi ili nešto krivo učinili od neznanja 
ili nesvijesno. Nikako se ne moraju zbog toga gristi. Učinili su 
to bez zle volje: ne bi toga bili učinili, da su znali što nijesu znali. 

Ima ih, pa misle, da im je grijeh i krvarenje, i neka bolest, 
i neko tjelesno stanje: da su stoga nečisti; da ne smiju na pričest. 
Potpuno su nepoučeni i naivni. Nijesmo više pod ropstvom sta¬ 
rozavjetnih obrednih propisa: oslobodio nas je od njih Krist. Ni¬ 
šta nije grijeh, gdje srce nije krivo ni zlo. Ne budimo ludi! Krista 
ne odbija ljudska bolest ni bijeda: njega odbija samo zloća srca. 

Braćo i sestre! »Ne pogani čovjeka ono, što ulazi u usta, ne¬ 
go ono, što izlazi iz usta — —!« Iz usta i iz srca. Bježimo mi 
srcem od grijeha; čuvajmo se, da nas tuđa zloća ne zarazi, i ne 
zavede; opirimo se napastima; budimo dobri, i kad su drugi oko 
nas zli; držimo se tvrdo Boga i pravde; pa se ne bojmo nikakve 
zloće, što nam izvana juriša na dušu, što oko nas buči i bjesni! 
Budimo sretni i veseli u svome Bogu i usred duhovnih oluja! Slo¬ 
bodni smo sinovi Božji: ne može nam nitko silom oteti iz srca ni 
milosti ni Boga! Kršćanstvo je vjera duhovne slobode. One slobode, 
kojom nas je oslobodio Krist: »qua libertate Christus nos libe- 
raviit« (Gal. 4, 31.)! Amen. 

»Svaki sad, koji nije nasadio Otac moj nebe¬ 
ski, iskorijenit će se!« (Mat. 15, 13.) 


TVRDO UZ CRKVU! PROTIV SEKTA! 


Nedjelja, 2. VII. 1961.; Sarajevo, katedrala. 

Dragi vjernici! Nikome se nije lakše ispravno orijentirati, 
opredijeliti, u životu, u kojoj bilo situaciji, nego nama vjernici- 
ma-kršćanima. Treba samo da uvijek ostanemo s Kristom i da 
se svagdje njega držimo. Njegovih načela; njegove životne mu¬ 
drosti; njegove Crkve. Krist će, na koncu, u svemu imati pravo: 
njegova će stvar definitivno i sigurno pobijediti; on ne može iz¬ 
gubiti partije. Gdje je on, tu je i istina, i dobro, i spasenje, i bla¬ 
goslov; odakle su njega istjerali, istjerali su život i sreću. Opu¬ 
stjet će svaki dom, gdje njega nema; izjalovit će se i izrodit će 
se svaka civilizacija i kultura, koja se je protiv njega okrenula; 
iskorijenit će se svaki nasad, materijalni ili duhovni, koji nije na 
njemu posijan i od njega rasađen: na komu nema njegova biljega. 
Uvijek je tragično Krista ostaviti. S njim je Bog povezao sve 
svoje velike, plodne i životvorne osnove s ljudima. Bogu se pro¬ 
tivi, Božje planove križa, — na svoju ih nesreću križa, — svatko, 
tko Krista ignorira; tko o njemu šuti. To je vrhovni, neopozivi, 
zakon života i povijesti. Sveti ga je Petar svečano i auktoritati- 
vno formulirao, još odmah na početku kršćanstva, pred velikim 
židovskim vijećem. »Nema ni u jednome drugome spasenja«, re¬ 
kao je on tada o Isusu, »jer nema drugoga imena pod nebom, da 
je dano ljudima, po kojemu bismo se mogli spasiti!« (Dj. Ap. 

Za svako područje ljudske djelatnosti to vrijedi: svako ono 
mora, direktno ili indirektno, nositi njegov, Kristov, pečat; — 
inače, ona nikada ne će biti vitalna, sposobna za život, konstru¬ 
ktivna i pozitivna u svojim rezultatima. Ali na vjersko-moralnom 
području, za vjersko-moralnu djelatnost, vrijedi to prije svega. 
Krist je jedini nositelj, konačne i pune, božanske objave. Njemu 
je dana »sva vlast na nebu i 11 a zemlji« (Mat. 28, 18.). On je je¬ 
dini nepogrješivi učitelj. Nebo i zemlja proći će, ali riječi nje¬ 
gove ne će proći (Mat. 24, 35.). On je jedini Spasitelj svijeta i 
duša. Samo on je univerzalni, opći, posrednik između Boga i ljudi: 
»unus est mediator Dei et hominum, homo Christus Jesus« (1. 
Tim. 2, 5.). On je »Put, i Istina, i Život« (Iv. 14, 6.). Nitko ne 
dolazi k Ocu osim po njemu (Iv. 14, 6.). »Neque Patrem 
quis novit-Nitko ne poznaje Oca do li Sin, i komu Sin htje¬ 

dne objaviti!« (Mat. 11, 27.). Samo tko u njega vjeruje i njega 
u svemu slijedi, nalazi život vječni. On sam to kaže: »Qui credit 

in Fillium,-Tko vjeruje u Sina, ima život vječni!« (Iv. 3, 

36.). Ne će biti osuđen,-»non iudicatur«. A tko u njega ne 

vjeruje, bit će osuđen; već je unaprijed osuđen: »iam iudicatus 
est« (Iv. 3, 18.). Tko s njim drži, živjet će, makar .i umro; i kad 
umre: »etiam si mortuus fuerit« (Iv. 11, 25.). Samo tko njemu 
uzvjeruje i pokrsti se, — prihvati njegov zakon: sve njegove ured¬ 
be i sakramente, — spasit će se: »salvus erit« (Mark. 16, 16.). 
Ne može se omiljeti Ocu, a da se njemu ne omili: »Haec est 

autem viita aeterna,-A ovo je vječni život, da spoznaju tebe, 

jedinoga istinitoga Boga, i onoga, koga si ti poslao, Isusa Kri¬ 
sta!« (Iv. 17, 3.). Mimo Krista i protiv Krista nema Božjega za¬ 
kona. Nitko nije nad Kristom. On je božanski suveren i svijeta 
i Kraljevstva Božjega; njemu je od Oca predan sav sud: »omne 
iudiciom dedit Pilio« (Iv. 5, 22. 27.). Njegov je zakon konačni i 
vječni zakon. Njegov je zavjet konačni i vječni zavjet: »novi et 
aeterni testamenti« (Mat. 26, 28.; Hebr. 13, 20.). 

Braćo i sestre! Ništa nije fatalnije za naš odnos prema Bo¬ 
gu i prema vječnosti, nego okrenuti leđa Kristu, ako smo ga je- 
damput upoznali (Hebr. 10, 26. — 31.). To je otpad od Boga. To 
je apostazija. Samo tko se je posvadio sa svojom dušom, može to 
učiniti. On ostavlja istinu, koja jedino spasava (Iv. 8, 32.). On 
ostavlja savršenu Božju objavu i mudrost, pa polazi za ljudskim 
izmišljotinama i tlapnjama. Napušta, po riječi prorokovoj, izvor 
žive vode i kopa sebi zdence suhe i raspucane (Jer. 2, 13.). 

A, eto, i to smo dočekali u našim kršćanskim i katoličkim 
redovima. Ima ih, i u Sarajevu, bivših katolika i katolikinja, pa 
su postali Kristu neprijatelji, j ako još izvana nose njegovo ime. 
Njima Krist više nije vrhovni i apsolutni auiktoritet. Ne prizna¬ 
ju oni njegova Novog Zavjeta. Ne priznaju ni njegove nedjelje, 
ni njegove mise, ni njegove pričesti, ni njegovih sakramenata, ni 
njegove Crkve, ni pape, ni biskupa, ni svećeničkog reda i vlasti. 
Prekrižili su sve to, čega je puno Isusovo Evanđelje, a pošli za 
novim prorocima. Vraćaju se iz Kristove slobode u Stari Zavjet 
straha. Idu više za Mojsijem nego za Isusom, i ako je sav Sta¬ 
ri Zavjet bio, kako ono kaže Apostol, samo »provodič do Krista«: 
»lex paedagogus noster fuiit in Cristo« (Gal. 3, 24.); i ako su i 
Mojsije i svi proroci navješćivali i obećavali novo spasenje i upi¬ 
rali prstom u Onoga, što ima doći (Post. 49, 10.; 5. Mojs. 18, 15. 
18. 19.; Mat. 11, 3.) i što će ispuniti sva obećanja i usavršiti ne¬ 
savršenu starozavjetnu objavu: donijeti na zemlju punu Mudrost 
s neba i puno Otkupljenje; pokazati se kao sam Bog na zemlji. 
»Deus ipse veniet et salvabit vos!« (Iz. 35, 4.). »I pokazao se je 
na zemlji i razgovarao je s ljudima, — et cum hominibus con- 
vcrsatus est!« (Bar. 3, 38.). 

Braćo i sestre! Ne osporavamo mi nikomu, — ni adventisti¬ 
ma, subotarima, ni nazarencima, ni baptistima, — da žive i vje¬ 
ruju, kako hoće. Ni da uče, što hoće. Imaju razum. Imaju sa¬ 
vjest. Imaju slobodu. Odgovarat će Bogu. Mi samo kažemo, — 
našemu katoličkome svijetu, — da to nije mudrost za nas. Za 
naš*, koji smo, već odavna, u očinskoj kući Božjoj i grijemo se, 
još od dana naših djedova i pradjedova, na punom suncu Isuso¬ 
ve, evanđeoske, istine i ljubavi. Ne damo Isusa. Nijesmo spre¬ 
mni da ga zamijenimo ni za Mojsija, ni za nove proroke od ju¬ 
čer, koji nas pitaju bajkama i ikoji su nam već toliko puta na¬ 
vijestili sudnji dan, što još nijedamput nije došao. 

Braćo! Uz adventizam se i uz sekte može stajati samo, ako 
je laž sve ono, što piše u Evanđelju. Samo, ako Krist nije bio 
Bog, nego ili luđak ili zavodnik, koji je sebi arogirao vlast i po¬ 
slanje, koje mu nije bilo dano. Samo, ako su imali pravo fari¬ 
zeji i saduceji, koji su ga propeli, a on ako je imao krivo i ako 
je hulio na Boga, kad je govorio: »Dana mi je sva vlast na nebu 
i na zemlji!« (Mat. 28, 18.). Tko polazi za adventizmom i za su- 
botarstvom, taj i prihvaća i opetuje ono, što su židovski svećenici 
siktali od bijesa za Isusom: »Mi znamo, da je Mojsiju govorio 
Bog, a za ovoga ne znamo, odakle je!« (Iv. 9, 29.). 

Radi se samo o tom, tko je imao pravo. Oni, koji su tako 
govorili, ili Isus, koji je govorio: »Rečeno je starima, a ja vam 
kažem-« (Mat/ 5, 21. 27. 31. 33. 38. 43.). I: »Nebo će i ze¬ 

mlja proći, ali riječi moje ne će -proći!« (Mat. 24, 35.). 1 koji nas 
je unaprijed upozoravao: »Čuvajte se krivih proroka!« (Mat. 7, 
15.) i: »Ustat će lažni kristi i lažni proroci«, »nemojte (im) vje¬ 
rovati!« (Mat. 24, 23. 24.). Radi se samo o tom, tko je imao pra¬ 
vo. Krist, koji za sudnji dan kaže: »A za dan onaj i čas nitko ne 
zna, ni anđeli nebeski« (Mat. 24, 36.), ili oni nezvani proroci, koji 
su Krista htjeli dementirati, pa su mu, sudnjem danu, znali i dan 
i ča S , — vodili na nj svijet u procesijama, gonili ga, da raspro¬ 
daje kuće i zemlje, — ali su na koncu demontirali i osramotili i 
sebe i svoje novo »evanđelje«: sudnji dan nije došao; bilo je na 
Kristovu, a ne na njihovu. 

Braćo i sestre! Ne moramo mi i ne ćemo, danas, izlaziti sa 
apologeti kom i dogmatikom u ruci protiv ovih novih sektara: ni 
prvih ni zadnjih u povijesti Crkve. Nije potrebno da citiramo 
Sveto Pismo, ni da upiremo u Kristovu božansku veličinu, mu¬ 
drost i čudesa. Učinili su to veći od nas. Svi ste vi o tom slušali. 
Mi ćemo protiv njih danas izaći samo s apelom na običnu ljudsku 
pamet: na ono elementarno, primitivno, u psihologiji religije. S 
toga gledišta, koje svatko razumije, — i učen i neuk, — napravit 
ćemo mi uporedbu između katoličkog kršćanstva i onoga, što 
nam, tako nametljivo i bučno, nude novatori i sekte. 

Od religije svatko traži nešto veliko. Nutarnje približavanje 
Bogu. Široko poimanje života. Velike, vječne, koncepcije i ideje. 
A tih velikih ideja puna je naša kšćanska vjera. Velike ideje lju¬ 
bavi ,velike ideje boli i križa ,velike ideje božanstva i vječnosti, 
velike ideje moralnog dozrijevanja i sličnosti Bogu po svih osam 
blaženstava s gore. Krist se je, u svojoj duhovnoj veličini, bes¬ 
krajno izvio, izdigao, nad sve nebitno i relativno u Starom Zavje¬ 
tu: i nad subotu, i nad post, i nad sve sitne židovske tradicije. 
On je »gospodar i suboti« (Mat. 12, 8; Mark. 2, 28.; Luk. 6, 5.); 
on veli, da ne onečišćuje čovjeka ono, što ulazi u usta, nego ono, 
što izlazi iz usta, iz srca (Mat. 15, 11. — 20.; Mark. 7, 14. 23.).; 

on se ne da zarobiti ni od kakvih propisa, kada valja da se pribli¬ 
ži ljudima i griješnicima, koje hoće da spasi (Mat. 12, 1.—8. 10.—14.; 
15, 1. — 9.; 23, 23. — 26.; Mark. 2, 18. — 28.; 3, 1. — 6.; 7, 
1. — 13..; Luk. 5, 33. — 39.; 6, 1. — 11.; 7, 39. — 50.; 11, 38. — 42.; 
13 , io. 17.; 14, 1. — 6.; 15, 1. — 7.). On ulazi u svaku kuću, sva¬ 
koga se dotiče, sve jede (Mat. 9, 10. — 17.; Mark. 2, 15. 22.; 

Luk. 5, 28. 39.; 19, 5. — 10.); njemu je preče milosrđe nego 

žrtva (Mat. 9, 13.; 12, 7.); on traži službu Bogu »u duhu i isti¬ 
ni« (Iv. 4, 23.). A naši nam sektari hoće opet da vrate u sredi¬ 
šte religije problem svinjskoga mesa, subotnji formalizam i na¬ 
ivnu teatralnost svojih bolesnih vizija sudnjega dana. Hoće da 
uzvišeno bogonoštvo religije svedu na priče, na post i na tjesno- 
grudne pokorničke ekhibicije. Hoće da, praktično, Krista izme¬ 
đu nas uklone. Krista i njegovu evanđeosku blagovijest i ve¬ 
ličinu. 

Hvala im! Ne treba nam takve zamjene! Nama je draže Evan¬ 
đelje i njegova sloboda i širina. Nama je draži blagi evanđeoski 
Krist, pun svoga ispovjednoga oproštenja i svoje euharistijske 
intimnosti, koji razgovara s nama ljudima i razumije sve naše 
ljudske boli i -radosti. »Sin čovječji«, a ne smrknuti samodržac 
i gromovnik, koji se prijeti mumijama. Svetost je kršćanstva i 
Evanđelja čovjekoljubiva i svijetla, a nije mračna ni fanatična. 
Naši su sveci nama najprije braća i prijatelji, ljubitelji Boga i 
ljudi, a onda istom isposnici i pokornici. Njihova je pokora sva 
obasjana dobrotom i okupana nadom: sva zagledana u Boga 
i u raj. 

Braćo i sestre! Moralo bi biti jako malo i tijesno naše krš¬ 
ćansko srce, pa da ostavi misu, i pričest, i ispovjedaoniou, i Go¬ 
spu, i svih dvadeset stoljeća kršćanske veličine, pravde i ljubavi, 
i sve naše drage svece, i da pođe u duhovnu pustoš sektarstva 
i njegovih novih, jučerašnjih, mesija. 

Ne, ne! Mi samo kažemo, danas i uvijek: Dobro nam je Go¬ 
spodine, -kod tebe (Mat. 17, 4.; Mark. 9, 4.; Luk. 9, 33.)! Ne tre¬ 
ba nam novih šatora! Veliko je, božanstveno je veliko, tvoje Evan¬ 
đelje. Topao je i jak tvoj sveti Križ. Materinski je široka tvoja 
Crkva. Hvala ti na daru tvoje svete vjere! Nikada je ne ćemo 
ostaviti. Pokopat će ona, preživjet će ona, — vječna, stara, ve¬ 
lika, tvoja opća Crkva, — sve soktre i sektice. Iskorijeni! će se, 
prije ili kasnije, sav taj nasad, kojega nije nasadio Otac tvoj ne¬ 
beski. A ona će ostati: sveta i vječna. U njoj ćemo i živjeti i 
umrijeti! Amen. 

»Ostavite ih! Slijepci su i vođe slijepcima. A 
ako slijepac slijepca vodi, oba će pasti u ja¬ 
mu!« (Mat. 15, 14.) 


SLIJEPI RODITELJI 


Nedjelja, 23. IV. 1961.; Sarajevo, katedrala. 

Dragi vjernici! Tumači Sv. Pisma, eksegete, nijesu na čistu, 
je li evanđeoska prispodoba o dva slijepca, što jedan drugoga 
vode, posve originalna u Isusovim ustima, — je li je on prvi u- 
potrijebio, — ili je to bila židovska poslovica, koju je Isus sa¬ 
mo duhovito primijenio na židovski narod i njegove duhovne 
vođe, farizeje, kad je s njima dospio u spor, u polemiku, u pi¬ 
tanju o pravoj naravi pravde i zakona Božjega (Mat. 15, 1. ~ 
20.). Farizeji su pravdu gledali u opsluživanju vanjskih obrednih 
propisa: Isusu je glavno pravda srca. On svoje upozoruje, da se 
nipošto ne daju zavesti od farizeja i njihovih krivih ideja. »Osta¬ 
vite ih!« veli/ »Slijepci -su i vođe slijepcima!« Upropastit ce du¬ 
hovno svakoga, tko za njima pođe. »A ako slijepac slijepca vodi, 
oba će pasti u jamu!« (Mat. 15, 14.). Međutim bila ta prispo¬ 
doba, ta slika, originalno Isusova, ne bila, iz nje govori veliko 
iskustvo i velika mudrost. Čitav je problem auktoriteta i vod¬ 
stva, — koje god vrsti ono bilo, — u njoj izvrsno zahvaćen i 
osvijetljen/Tko hoće da druge vodi, mora biti pametniji i bo¬ 
lji od njih. Mora biti vidovit, inteligentan, dalekovidan. A mo¬ 
ra biti i plemenit, dobronamjeran, karakterno i etički jak. Manj¬ 
ka li mu ijedno od ta dva svojstva, postat će nesreća za one, 
koje vodi i koji su mu, u svojoj kratkovidnosti, povjerovali, poš 

za njim, pouzdali se u nj. Odvest će ih na stranputice. Upro¬ 
pastit će ih: ili od neznanja, ili od zloće i pokvarenosti. Oči su 
mu duha pomućene. Ne vidi svijetla istine: sakrila se je od nje¬ 
ga prava mudrost života. 

Svaki dan to gledamo širom svijeta. Skupo i krvavo pla¬ 
ćaju narodi duhovnu sljepoću i svoju i svojih, nezvanih i samo¬ 
zvanih, vođa. A svejedno je, idu li za njima od straha, ili dra¬ 
govoljno: jesu li im se silom nametnuli ili su ih zaveli himbe¬ 
nom demagogijom i lažnim obećanjima. Rezultat je, konac je, u 
biti ,uvijek isti: jama, tragedija, razočaranje. Farizejski slijepci 
odveli su svoj slijepi narod, najprije u bogoubojstvo, a onda u 
užasnu vjersko-nacionalnu katastrofu, koja je započela razorenjem 
Jeruzalema po rimskoj vojsci, g. 70., a traje sve do danas. Ra¬ 
sistički slijepci bacili su čitav svijet, ali prije svega i najviše 
svoj vlastiti narod, u požar i krv, u užas i strahotu najgroznijeg 
klanja, što ga je vidio svijet. A hiljadu još ima takvih primjera. 
Ovako ili onako, svaka kriva ideja, svako duhovno sljepilo, koje 
uspije da se nametne masama, nužno i logično rađa jamom. I 
u vjersko-religioznom životu! Koliko su samo zla učinili, i vjeri 
i jadnim Ijudima-kršćanima, oni toliki krivovjerci, pa i vjerski 
fanatici, kroz povijest, kad bi im god pošlo za rukom da duhov¬ 
no zagospodare masama! Sjetimo se samo albigenza i bogomi- 
la u srednjem vijeku; sjetimo se reformacije, Calvina, hugenota, 
pa Cromvvella, u Engleskoj i Irskoj! 

Ali, dragi vjernici, mi ne ćemo danas ići tako daleko. Mi 
ćemo Isusovu prispodobu o dva slijepca primijeniti na jedno po¬ 
dručje, koje je svima nama blizu i na očima, i gdje svi, svaki 
dan, vidimo, šta čine duhovni slijepci i od onih, (koji su im naj¬ 
bliže i najdraži. O slijepim roditeljima mi ćemo danas govo¬ 
riti. šta oni rade od svoje, isto tako slijepe, djece! U kakvu ih 
bijedu survavaju; u kakvu ih nesreću, — duhovnu prije svega, 
— guraju! 

Svi se tužimo na moralnu podivljalost današnje djece i mla¬ 
deži. Svi nad tim mladim, nesretnim, naraštajem plačemo. Svi sa 
zebnjom gledamo, gdje će se i kako će se to svršiti: i za njih 
i za nas. A dobro ne će. Niti imaju straha od Boga, niti stida 
od ljudi. Ne priznaju nikakva auktoriteta; ne prezaju ni od kakve 
grubosti; nemaju nikakvih viših težnja ni ideala. Ne znaju se 
obuzdati ni svladati. Neće da se nikome pokore, ni nikome pri¬ 
lagode. Ne mare ni za kakve moralne zakone. Daleko su od sva- 


135 


ke duhovne finoće: prepotentni i sebični. Smrdi im dužnost i 
rad; žive samo za igru i zabavu. 

A tko je za sve to glavni krivac? Roditeljski duhovni slijepci 
najviše. Po onoj, staroj i mudroj, narodnoj: »Kruška ispod kru- 
štke nikud!« — »Kakav otac, takav sin!« Uvijek je velika iznim¬ 
ka, uvijek samo sretan slučaj, a zapravo čudo milosti, ako od 
loših roditelja budu dobra djeca. Nije, braćo, ozbiljno svaljivati 
svu odgovornost samo na vanjske faktore. Protuslovi to činjeni¬ 
cama. Svi živimo u istom svijetu; sve nas zapljuskuju isti idejni 
i društveni utjecaji; svi se krećemo istim ulicama i idemo u 
istu školu; a ipak, i danas, svagdje, susrećemo dva tipa djece: 
odgojenu i neodgojenu; finu i surovu. I svagdje susrećemo dva 
tipa omladine: ozbiljnu, discipliniranu, pristojnu, i — neozbilj¬ 
nu, nediscipliniranu, nepristojnu. Čim im pogledate u kuću, vi¬ 
dite, u čemu je razlika. U roditeljima. U odgoju. Dobri su u 
manjini; barem po gradovima: to je očito. Ali u manjini su i 
roditelji, koji znadu odgajati. Većina su slijepci: duhovni slijep¬ 
ci. Ne mogu, ni da hoće, djece provesti, čitave, mimo zamki i 
jama života. A djeca su, — u tomu i jest sva tragedija: kultur¬ 
na, društveno-socijalna, narodna, religiozna, — ipak njihova. Ni¬ 
tko im je ne može oteti. I ne smije im je oteti. Jedino oni mo¬ 
gu svoje sinove ljubiti. Pravo ili krivo, svejedno. Jedino su oni 
uvijek uz njih: od prvoga koraka, što ga učine; od prve riječi, 
što je progovore; od prvoga zalogaja, što ga pojedu. Djeca su 
prikovana i privezana uz svoje roditelje. Zakonom prirode. Gla¬ 
som krvi. 

Slijepi roditelji. Teško je reći, je li veća njihova krivnja ili 
njihova nesreća. Njima se prvima osvećuju njihovi propusti i 
njihove mane. Mjesto da im djeca budu radost i kruna, ponos 
i utjeha, — što više rastu i zriju, to veća utjeha, — postaju im, 
svaki dan više, žalost i križ, razočaranje i sramota. I njima bi 
Isus mogao doviknuti, kao onim majkama židovskih bogoubo- 
jica: »Ne plačite nada mnom, nego plačite nad sobom i nad dje¬ 
com svojom!« (Luk. 23, 28.). 

U čemu je, braćo, to roditeljsko sljepilo? Ako smo kršćani 
znamo, u čemu je. 

Slijepi su, ti moderni roditelji, za ono veliko sunce, za ono 
božansko svijetlo, koje jedino, pravo, obasjava svakoga čovjeka, 
koji je došao na ovaj svijet: »lux vera, quae illuminat omnem 
hominem venientem in hunc mundum« (Iv. 1, 9.). To je — Bog. 
Jedini smisao života; jedini cilj postojanja, koji može zadovoljiti 

ljudsku dušu; jedino veliko dobro, koje smiruje i usrećuje. Ne- 
ma ni logične ni harmonične orijentacije u životu bez vjere u 
Boga. Moral tada ostaje bez temelja, život bez uzroka i norme, 
ideali bez sadržaja i plaće, dužnosti bez motivacije, pogreške i 
zlodjela bez sankcije, bez kazne. Svatko onda određuje sebi put, 
koji hoće; svatko uzimlje od života, što hoće; svatko je sebi i go¬ 
spodar i cilj. Mora onda doći do kaosa i do sudara. Neomeđena 
sloboda uvijek je i bespravlje, i anarhija, i bezakonje. Ako ne¬ 
mamo zajedničkog gospodara i oca, koji je, plemenito i praved¬ 
no, regulirao naše odnose i naša prava i dužnosti, ostala je još 
samo sila, ostao je još samo sebični interes, da ih regulira. Ro¬ 
ditelji ne vjeruju ili, bar, ne žive po vjeri, — ostali su svojom 
krivnjom bez životnog kompasa, — pa su i djeca ostala bez vje¬ 
re i bez kompasa. Ne mole se, ne sjećaju se Boga, ne idu u 
crkvu, baš kao što ne idu ni njihovi roditelji. Nije čudo, da su 
divlja i da samo na sebe misle. Da ne misle ni na smrt, ni na 
ono, što dolazi poslije smrti; da ne osjećaju nikakve odgovor¬ 
nosti; da ne slušaju; da neće da se ničega odreknu. 

Slijepi su, ti moderni roditelji, za ljudsko dostojanstvo: za 
pravu veličinu čovjeka. U sebi je ne osjećaju, na sebi je ne ostva¬ 
ruju i ne štuju, pa je, razumije se, ne mogu dati ni svojoj djeci. 
Nitko ne može drugome dati, čega sam nema: »Nemo dat, quod 
non habet!« Čovjek može biti istinski velik, samo ako u sebi no¬ 
si svijest djeteta Božjega, svijest otkupljenja, svijest vječne od¬ 
govornosti i vječnih nada. Onda se stidi svega, što je u njemu 
životinjsku i nagonsko; diže se nad robovanje i materiji, i po¬ 
hlepi, i mržnji, i seksusu; ne bjesni, ne psuje, ne opija se, ne 
provodi samovolje, pazi na stid. Boga u sebi štuje; Boga se bo¬ 
ji; Boga nasljeduje. A naši moderni roditelji rade baš protivno 
od toga. A djeca se, onda, u njih ugledaju: prilagođuju se atmo¬ 
sferi grubosti, raskalašenosti, obijesti. Slijepci idu za slijepcima. 

Slijepi su, ti moderni roditelji, za svaku višu sreću u ži¬ 
votu. Ne vide Boga u svijetu, pa ne vide, ni da je svijet pun nje¬ 
gove, fine, ljepote i njegove, čiste, radosti. Ne umiju se obrado¬ 
vati prirodi, ne znaju uživati u dobroti i bratstvu sa svakim, ne 
osjećaju slatkost nutarnjeg mira, ne nadaju se boljemu svijetu, 
što dolazi, ne vide smisla strpljivosti i patnji, zaboravili su na 
inspiracije sa Križa. Pa traže samo prozaične, frivolne, radosti 
sjetila: ono, što je bučno i opojno, štq rastresa i omamljuje, što 
je nemirno i nervozno; utapaju se samo u zalogaju, erotici, luk¬ 
suzu, trci, plesu-, bježanju od sama sebe, zaboravi. A djeca ih 

slijede: slijepci slijepce. Ostaju, i jedni i drugi, bez prave, više, 
ljudske, sreće. 

Slijepi su ti moderni roditelji, za sve ono, što svijet čini 
dobrim i širokim. I za tuđa prava, i za tuđe radosti, i za tuđe 
boli. Umro je u njima osjećaj kršćanskoga bratstva u Bogu; 
osjećaj jednakopravnosti sviju ljudi; osjećaj altruizma, solidar¬ 
nosti, slobode, milosrđa. Ne misle, da i druge Bog zaštićuje i 
voli, kao i njih. Pa su sebični, pa su gramzljivi, pa su okrutni, 
pa -su zlobni, pa su bez srca. Vide svagdje samo sebe i traže svag¬ 
dje samo svoj interes. Ne štuju nikoga drugoga; ne štede nikoga 
drugoga. Glože se i otimaju kao životinje. Prolaze suhih očiju 
mimo bijede i mimo suza i krvi. Grubi su i samoživi: bez krš¬ 
ćanske ljubavi. Oci, pa i djeca. Na ulici te vrijeđaju, a majka 
im i otac to gledaju, a da ih ne povuku ni za ruku, a da im 
ni ne kažu: »Nemoj, sine! Budi pristojan! šta ti je čovjek kriv!« 
Vandalski razbijaju prozore i ruše spomenike, urlaju kao bar¬ 
bari, a nitko da ih prekori: Ne valja to, djeco! Slijepci vode 
slijepce! 

Slijepi su, ti moderni roditelji, i za sve psihološke zakone 
odgoja. Izgubili su, grijehom i nevjerom, nutarnju skladnost, du¬ 
ševnu harmoniju i ravnovjesje, duh autokritike, finoću osjećaja, 
pa niti vide niti opažaju, ni što je dobro, ni što je zlo na njiho¬ 
voj djeci. Ne vide svojih mana; ne vide ni dječjih. Ne osjećaju 
više, da će im djeca biti jača i vitalnija, ako se moradnu mno 
gočega odreći: ako ne budu razmažena i mekoputna; ako više 
slušaju, a manje zapovijedaju i zanovijetaju. Zaboravljaju, da 
je zlo u čovjeku jače od dobra, pa da ga valja sustavno uzdati 
i suzbijati: i zabranom, i ukorom, i kaznom. Ne opažaju, da je 
obitelj, da je brak, to socijalniji, što je plodniji porodom. Sami 
su razmaženi i egocentrični, pa nam i rađaju »samo jedince i od¬ 
gajaju maze i moralne dekadente i anarhiste. Slijepci vode sli¬ 
jepce. 

Slijepi su, ti moderni roditelji, i za sve drugo. I za pogib¬ 
li, koje i na njih i na djecu vrebaju. I za posljedice i svojih i 
dječjih zastranjenja. I slijepi su i gluhi. Gluhi i za opomene Crk¬ 
ve. Gluhi i za glas savjesti i milosti. 

Braćo i sestre, da napravimo samo jednu aplikaciju; samo 
jednu konkretnu primjenu! Ako ste roditelji, progledajte! Progle¬ 
dajte, prije nego što pan^te u jamu: i vi, i vaša djeca, i svijet 
naših dana! Zagledajte se opet u Božje i Kristovo svijetlo: ori¬ 
jentirajte opet i sebe i svoju djecu na Evanđelju! I na oltaru! 

I na Kristu! Evanđeoska je pedagogija jedina prava pedagogija! 
A ako ljubite svoj narod, ako želite dobro čovječanstvu i svijetu 
od sutra, molite se, puno se molite, da barem naši kršćanski ro¬ 
ditelji ne budu slijepi kod zdravih očiju! Nije, braćo, roditeljski 
poziv igra; nije ni amaterstvo; roditeljski je poziv velika i sveta 
dužnost: polagat ćemo za nj vječni račun! »Bolje ti je umrijeti 
bez njih«, kaže starozavjetni Mudrac, »nego ostaviti iza sebe bez- 
božnu djecu!« (Grkv. 16, 4.). Amen. 

»Ženo, velika je tvoja vjera! Neka ti bude, ka¬ 
ko hoćeš!« (Mat. 15, 28.) 


KAD NAS BOG NE ČUJE 


Nedjelja, 28. VI. 1970.; Sarajevo, katedrala. 

Dragi vjernici! Velika je to riječ iz Isusovih usta; ono »ženo, 
velika je tvoja vjera!« (Mat. 15, 28.). Pohvala je to i komplimenat 
iz božanskih usta. A on, braćo, nije bio upravljen nekoj pobožnoj 
Židovki. Njom je Isus počastio jednu poganku. Majku — poganku. 

Zgoda, u kojoj je pala ova Isusova riječ, odigrala se je u po¬ 
ganskoj zemlji: u staroj Feniciji, u današnjem Libanu. Bila je to 
zemlja u neposrednom susjedstvu Palestine. Na obali Sredoze¬ 
mnog mora. Pod poznatim planinama Libanonom i Karmelom. 
Nekada, do dolaska Grka i Rimljana u te krajeve, Fenecija je bila 
prva trgovačka i pomorska sila u Istočnom Sredozemlju. Zemlja 
cvatna, bogata i kulturna. Čitavo malo kolonijalno carstvo. Njezini 
glavni gradovi Tir i Sidon plivali su u izobilju, sjaju i raskoši. Po 
čitavu su Sredozemnom moru plovile feničke lađe: na mnogo klju¬ 
čnih točaka Sredozemlja osnovali su bili Feničani svoje kolonije. 
Najslavnija od njih bila je Kartaga, u današnjem Tunisu. Ona se 
je kasnije osamostalila i bila dugo vremena najopasniji takmac 
Rimu. I u Italiju su provaljivale kartaške vojske, nekoliko su puta 
do nogu potukle Rimljane, — na pr. na Trasimenskom jezeru i 
kod Kane, pod Hanibalom, — i držale neke rimske provincije pod 
svojom vlašću, sve dok rimski konzul i vojskovođa Scipion Afrika- 
nski nije Kartagu definitivno pobijedio, razorio, uništio. A bili su 
Feničani po vjeri pogani, i jako su nepovoljno, u vjersko-moralnom 

pogledu, djelovali na svoje židovske susjede. U doba izraelskog 
kralja Ahaba, koji je bio oženjen sidonskom kraljevnom Jezabe- 
lom, bio je okrutni i razbludni kult Bala i Astarte preplavio 
čitavo židovsko, sjeverno, izraelsko, kraljevstvo. Protiv njega se 
je najviše borio veliki prorok Ilija. No u Isusovo vrijeme bila je 
Fenicija već odavno rimska provincija, pripojena Siriji, pa se zvala 
Sirijska Fenicija, Siro-Fenicija, ža razliku od one u Sjevernoj 
Africi. Ipak vjera je u njoj još uvijek bila poganska: mješavina 
starih feničkih vjerovanja i grčko-rimskoga poganstva. 

Veze su tih krajeva sa židovskom zemljom i u Isusovo vrijeme 
bile vrlo žive. Bili su, Židovi i Sirofeničani, prvi susjedi, a usto 
su i jedni i drugi politički bili pod Rimljanima i u istoj provinciji: 
granice uopće nije bilo. 

U taj kraj došao je, eto, jednom i Isus. Odmah nekako brzo 
iza svoga sukoba sa farizejima zbog svoga euharistijskog govora 
u Kafarnaumu i zbog Isusova ignoriranja njihovih, smiješnih i 
samovoljnih, obrednih zakona: na početku treće godine svoga 
javnog djelovanja. 

Možda se je Isus baš zato i bio povukao, na neko vrijeme, 
iz Galileje: htio se je ukloniti farizejima s očiju. Da se malo 
odmori. Da može na miru poučavati i odgajati svoje apostole. 
Ili je bio otišao u Feniciju, da tamo propovijeda židovskim ze¬ 
mljacima i kolonistima, kojih je bilo mnogo po feničkom primorju. 
A svakako je za tim stajao i jedan viši Božji plan, u koji se je 
imala uklopiti i ova zgoda za ženom-majkom iz Sirofenicije. Poga¬ 
nima nije Isus, u principu, propovijedao, — on će to istaknuti i 
ovom zgodom, — ali im je htio barem najaviti blagu vijest Evan¬ 
đelja, koju će im, bro iza njegove smrti i Uskrsnuća, donijeti nje¬ 
govi učenici. Htioje, da im, makar iz daleka, navijesti, da su i oni 
uključeni u Božji, milosni, plan spasenja. 

Zgodu su nam zabilježila i opisala dvojica evađelista: Matej, 
u 15. poglavlju, i Marko, u 7. poglavlju. Uglavnom jednako. Ali 
svaki je od njih zabilježio pokoju zanimljivu pojedinost, koja 
samo upotpunjuje kompletnu sliku i slijed događaja. 

Eto Isus je bio, — to kažu obojica evanđelista, — u krajevi¬ 
ma oko Tira i Sidona (Mat. 15, 21.; Mark. 7, 24.). A očito je želio 
ostati u inkognitu: ako je gdje javno govorio, govorio je samo 
u židovskim kućama i pred židovskm publikom (Mark. 7, 24.). 
Ali nije mu to uspjelo. Davno je već bio u te krajeve dopro glas 
o njegovoj nauci i njegovim čudesima: dosta je i svijeta iz tih 
krajeva išlo u Galileju, da ga vidi i čuje. Izrijekom to Evanđelje, 

na više mjesta, spominje. I kad je propovijedao na gori blaženstva, 
bilo ih je među njegovim slušateljima iz Sirije (Mat. 4, 24.) i »iz 
primorja Tirskog i Sidonskog« (Luk. 6, 17.). Pa ga je već tkogod od 
tih na putu prepoznao i razglasio njegov dolazak. A ni jesu, sigur¬ 
no, ostali diskretni ni svi Židovi, koji su ga primali u svoje kuće 
na stan i u goste. 

Čula je tako za njega i jedna Sircnfeničanka, poganka: oboje 
to za nju kaže sv. Marko (Mark. 7, 26.). Sveti Matej zove je Ka- 
nanejkom. Kananejci su bili poganski prastanovnici Palestine, ko¬ 
je su Židovi, kad su osvojili Svetu Zemlju, bili ugavnom istrije¬ 
bili: ostalo ih je bilo samo malo. Ali Židovi su, kojiput, i sve dru¬ 
ge pogane iz susjedstva nazivali »Kananejcima«: bilo je to nešto 
kao pogrdno ime za pogane iz okolnih krajeva. Žena je, poganka, 
bila u velikoj nevolji: kćer joj je bio opsjeo đavao; teško se je 
mučila u čestim epileptičkim napadajima i konvulzijama. Majci 
joj je, to se zna, pucalo srce, dok ju je gledala u takovu stanju. 
I, čim je čula, da je čuveni prorok i čudotvorac iz Nazareta došao 
u njihov kraj, poletjela je do njega. Zna, da je tolike ozdravio, ču¬ 
la je, i kako je dobar i milosrdan. Zna, i da ga zovu »Sinom Da- 
vidovim«. čim je Isusa sustigla, povikala je za njim, sva uplaka¬ 
na: »Smiluj mi se, Gospodine, Sine Davidov! Moju kćer vrlo mu¬ 
či đavao!« (Mat. 15, 22.). Isus nije reagirao. Kao da je nije ni čuo, 
ide on dalje svojim putem. Ni da se obazre na nju. Ni da je po¬ 
gleda. »A on joj ne odgovori ni riječi« (Mat. 15, 23.) kaže kratko 
sv. Matej. No žena se ne da odbiti. Njojzi je na pameti samo nje¬ 
zina kći. Prorok joj mora pomoći. I pomoći će joj. Ona to osjeća 
negdje u dnu duše. Milost Božja jača njezinu vjeru. To prorok 
hoće samo da je iskuša. Vidi mu se na licu i u očima, da on ne 
može nikoga ucviliti. I sve dalje za njim pristaje, i sve ga dalje, 
iza glasa, moli i zaklinje. Učenicima Isusovim učinilo se čudno, 
kako se Isus, protiv svoga običaja, drži ovako hladno prema jad¬ 
noj ženi. Bit će, da se i njima sažalilo na nesretnu mater. Neka 
je poganka. Ali mati je. Plače. Pa govore Isusu: »Otpusti je, jer 
viče za nama!« (Mat. 15, 23.). Drugim riječima kao da mu ka¬ 
žu: Us liši je! Ozdravi joj kćer! Vidiš i sam, kako je uporna i ko¬ 
liko te moli. Viče za nama. I vikat će, dok je god ne uslišiš! 

Sigurno je Isusu bila draga ova plemenita intervencija nje¬ 
govih apostola. Vidi se, da su se od njega naučili milosrđu i širi¬ 
ni srca, a odbili se od židovske, farizejske, krutosti prema poga¬ 
nima. Ipak on još ne popušta. Daje im samo objašnjenje. »Ja sam 
poslan«, odgovara im, »samo k izgubljenim ovcama doma Izraelo- 

va!« (Mat. 15, 24.). On se u svemu, pa i ovdje, drži misije, koju 
mu je dao Otac. A po Božjim planovima Isus je imao započeti 
svoje spasiteljsko djelo od izabranoga naroda. U njemu je imao os¬ 
novati Kraljevstvo Božje. A onda bi ga Židovi sami dalje ponijeli u 
svijet i uveli u nj sve narode. Istom kad Židovi definitivno odbiju 
to svoje veliko poslanje, okrenut će se Kraljevstvo Božje direkt¬ 
no k poganskim narodima. Samo, Isusa tada ne će više biti na 
zemlji. Učinit će to njegovi apostoli. Isus stoga nije ni išao ni u 
jednu drugu zemlju osim židovske. Sa poganima se je susretao 
samo na teritoriju odabranoga naroda, u židovskoj zemlji. Susre¬ 
ti s poganima na nežiđovskom tlu, kao ovaj ovdje sa Kananejkom, 
bili su samo iznimka. Iznimka, koju je jedini Otac mogao odo¬ 
briti. A odobrit će je u ovom slučaju: čut ćemo. 

Međutim je Isus ušao s puta u jednu židovsku kuću. Htio je, 
da se tako ukloni s očiju i ženi i drugim poganima. Izrijekom to 
kaže sv. Marko: »I ušavši u kuću, htio je, da nitko ne dozna« 
(Mark. 7, 24.). Ali i dodaje: »No nije se mogao sakriti« (Mark. 
7, 24.). »Jer odmah«, nastavlja, — žena »dođe i pade k nogama 
njegovim« (Mark. 7, 25.). Jednostavno je provalila u kuću. I sta¬ 
la ga opet moliti, »da istjera đavla iz kćeri njezine« (Mark. 7, 

26. ). Klanja mu se (Mat. 15, 25.). Vapi: »Gospodine, pomozi mi!« 
(Mat. 15, 25.). 

Tim scena ulazi u kulminaciju. Isus kao da postaje prema 
ženi-majci još krući, još odbojniji. Ni s kim i lti^dje drugdje u 
Evanđelju nije postupao tako naoko grubo. Kaže ženi: »Nije do¬ 
bro uzeti hljeb od djece i baciti psima!« (Mat. 15, 26.; Mark. 7, 

27. ). Bila je to, čini se, poslovica, kod Židova. Ali u ovom kontek¬ 
stu zvonila je ona kao direktno vrijeđanje i pogana i siromašne 
žene. Kao da i Isus potvrđuje židovsko mišljenje o poganima. Psi 
su pred vratima Kraljevstva Božjeg: pod njegovim stolom. Do 
kraja su pokvareni. Nedostojni su Božje ljubavi i Božjeg spasenja. 
A Isus zapravo tim riječima samo ponavlja, što je već, malo 
prije, rekao apostolima. Židovi su sada, kao djeca Božje kuće, 
prvi na redu. »Pusti, da se najprije djeca nahrane!« (Mark. 7, 27.). 

A u isto vrijeme sjeća, tim riječima, poganku, strašne bijede, 
u koju je đavao bio uvalio čitav poganski svijet. Samo poniznošću 
i pokorom može on opet naći Boga. 

Kananejka će ga tako i naći. Ona se odmah, dragovoljno, 
svrstava među te nevrijedne i ponizne. Ali ne gubi vjere u dobrotu 
Božju i u Isusovu ljubav. Jača će ona biti i od najveće kušnje. 
Duhovito, — mnogi iz toga zaključuju, da je poganka bila od’li- 

čnijeg roda i više kulture, — parira ona Isusu i hvata ga za riječ. 
Ako je šalje pod sto, ako nema prava na kruh s djecom, ima na 
mrvice, što s njega padaju, »Tako je«, veli ona. »Gospodine! 1 
psići jedu od mrvica, što padaju sa stola gospodara njihovih« 
(Mat. 15, 27.), »od mrva djetinjih« (Mark. 7, 28.). Tolika vjera 
i poniznost prinudila je Isusa, da na koncu »kapitulira«: da se 
napokon otvori i objavi. Ne treba više, da ženu kuša. Zrela je 
njezina duša za Božju milost i za Božji dar. Isus sada, glasno, 
zadivljeno, hvali njenu vjeru. I uslišava joj želju i molbu. »Ženo«, 
kaže, »velika je tvoja vjera! Neka ti bude, kako hoćeš!« (Mat. 15, 
28.). »Za tu riječ idi; izišao je đavao iz kćeri tvoje!« (Mark. 7, 29.). 
»I ozdravi kći njezina od one ure« (Mat. 15, 28.), stoji kod sv. 
Mateja, u zaključku njegova izvještaja o ovoj zgodi. A kod sv. 
Marka: »I kad (žena) otiđc kući svojoj, nađe djevojku, gdje leži 
na postelji, i da je đavao (iz nje) izišao« (Mark. 7, 30.). 

Braćo i sestre! Primjena i pouka, što nam je Isus ovdje 
daje, kao na dlanu je. Moramo je dobro upamtiti. Nije Isus gluh 
ni tvrd na naše jade i muke, ni kad to nama tako izgleda, ni kada 
uporno šuti na naše molbe i vapaje. I kad nas Bog ne čuje i kad 
nas kuša, on je uvijek dobar i milosrdan. Braćo i sestre! Budimo 
i mi pred Bogom ljudi velike i ponizne vjere! I ljudi jake, ustraj¬ 
ne, ljubavi. Vjera i ljubav sve mogu. Braćo i sestre, pune su i naše 
kuće, danas, mladih bjesomučnika i bjesomučnica: naše otpadničke 
i nevaljale djcfJt Puca nam nad njima srce. Zaveli su ih na krive 
staze đavao i svijet. Ne zdvajajmo, braćo! Molimo se, braćo' 
Usrdno se molimo; kako se samo otac i majka znadu moliti, kad 
se radi o životu i sreći njihova djeteta! Jedamput će ih, — prije 
ili kasnije, — Isus smiriti i ozdraviti. Da ništa, zagrlit ćemo ih 
u nebu. 

Braćo i sestre, vjerujmo i molimo! Vi, žene i majke, napose! 
Vas je vaše ženstvo, vas je vaše materinstvo, vas su vaše patnje, 
najviše približile k Bogu! Amen. 

»Efeta-!« (Mark. 7, 34.) 

GLUHI I NIJEMI PRED BOGOM 


Nedjelja, 25. VIII. 1957.; Samobor, kapela sv. 

Ivana. 

Dragi vjernici! Današnje nam Evanđelje, — evanđelje XI. 
nedjelje po Duhovima, — pripovijeda, kako je Isus, u kraju De- 
seterogradskom, s onu stranu Jordana, čudom, izliječio gluhonije¬ 
ma čovjeka i povratio mu sluh i govor. Izveo ga je iz naroda 
nasamo, metnuo svoje prste u njegove uši i svojom se pljuvačkom 
dotakao njegova jezika: sve očito, da mu tim znakovima kaže, 
što misli učiniti, i da ga tako pripravi na vjeru i pouzdanje. A 
onda je pogledao na nebo, — potakao je tako i nesretnoga čovjeka 
pred sobom, da se uteče Bogu, — sućutno uzdahnuo nad njego¬ 
vom nevoljom i ozdravio ga, — povratio mu sluh i govor, — sa¬ 
mo jednom božanskom riječi: »Efeta«, — aramejsko-žiđovski je 
Isus govorio, — a to na našemu jeziku znači: »Otvori se!« Odmah 
je čovjek pročuo i stao, posve dobro, govoriti. I narod se, i ako 
ih je Isus smirivao, počeo glasno diviti: izvikivali su za Isusom: 
»Sve je dobro učinio; i gluhe je učinio da čuju, i nijeme da go¬ 
vore!« (Mark. 7, 31. — 37.). Nije Isus, vidi se iz toga, ni u onom 
kraju ozdravio samo jednoga :ovo je bio samo najmarkantniji 
slučaj. Zato nam ga je sv. Marko i opisao. 

Eto, braćo, gluhonijem je čovjek danas pred nama. A glu¬ 
honijemi su ljudi nesretnici i bogalji posebne vrsti. Karakteristi¬ 
čno je za njih, da su to, makar da se, u biti, radi o fizičkom, 
organskom, manjku, ipak više duhovni bijednici, a manje tjele- 

sni. Gluhonijem čovjek nema nikakvih osobitih fizičkih tegoba: 
obično ga ništa ne boli; često je naizgled posve zdrav i snažan. 
Kreće se normalno; radi kao i drugi ljudi; dorastao je svakome 
fizičkom naporu. Nije invalid u onomu običnom smislu te riječi: 
gdje to čovjek odmah opaža i gdje je svatko, čim ga vidi, gotov 
da ga požali. 

A ipak je takav čovjek težak nesretnik: invalid puno teži od 
onih, kojima invalidninu odmjeravaju po stupnju nepokretnosti 
ruku i nogu ili po lošoj kondiciji srca i pluća. Tragika je takova 
čovjeka, što mu je duh sputan. Ono, što je u čovjeku najviše i što 
ga, jedino, čini čovjekom u punu smislu te riječi, i izdiže ga nad 
životinju, to je u njemu zakržljavilo. Uskraćena mu je blagodat 
slobodne porabe sluha i jezika: riječi, govora. Potrgane su glavne 
naravne veze, koje čovjeka vežu uz vanjski svijet, uz prirodu, uz 
druge ljude. Za njega je svijet prirode mrtav: on ne čuje njego¬ 
vih glasova ni njegove čudesne glazbe. Ne čuje ni šuma vjetra, ni 
šuštanja lišća, ni žuborenja potoka, ni pijeva slavuja, ni. zujanja 
pčele, ni laveža psa, ni topota konjskih kopita, ni javljanja životi¬ 
nje, ni huke mora, ni grmljavine groma, ni tutnjave stroja, što 
ga je izumio čovjek. Ne može ni da se na vrijeme ukloni opasno¬ 
sti, koja se najavljuje. Pola prirodnih radosti, — tih najčistijih i 
najplemenitijih radosti u ljudskom životu, — njemu je neopozivo 
uskraćeno. I fini, umjetnički, užici pjesme i glazbe isto tako. 
A, onda, ono najgore: zbog manjka govora, — toga najuniverzalni- 
jeg i najpotrebnijeg sredstva općenja, komunikacije, među. lju¬ 
dima, — onemogućeno mu je, posve ili, barem ,djelomično, dioni- 
štvo na kulturnim tekovinama čovječanstva. Za njega ne postoje 
pouke, iskustva, tradicije: on niti ih potpuno doznaje, niti ih do¬ 
voljno shvaća. I religiozni su mu pojmovi teže dostupni nego dru¬ 
gima: nejasni su mu i mutni. On i govori, i sluša, i uči, samo 
očima: djelomično, jednostrano, nesigurno. Po ljudsku, on je sa¬ 
mo napola čovjek. Najbliže je luđaku i divljaku: javlja se jedi¬ 
no krikovima, kao životinja. Drugi ga ljudi gledaju sa žalje¬ 
njem, a kojiput i sa prezirom i sa porugom: djeca ga se plaše 
i od njega bježe. Drugim riječima, gluhonijem je čovjek nesre¬ 
tnik. I danas, kad mu znanost i medicina, uz velike napore i te¬ 
ške žrtve i učitelja i učenika, pomažu, koliko mogu. Duševni ne¬ 
sretnik prije svega. Nepravilno govori, teško se sporazumijeva, 
uvijek je drugim ljudima nepoželjan, tuđ, čudan; uvijek je dru¬ 
štvu na teret. 

Gluhonijem je čovjek stoga kao stvoren da bude simbol, sli¬ 
ka, duhovne bijede. I kada danas, u evanđelju, takav čovjek izla¬ 
zi pred nas, nama se same od sebe nameću analogije s drugom 
jednom kategorijom duhovne gluhoće, — gluhoće i nijemosti, — 
ne fizičke, organske, tjelesne, već one milosne, nadnaravne, moral¬ 
ne. Gluhoće i nijemosti srca i savjesti. Gluhoće i nijemosti pred 
Bogom. 

A ima, braćo ,takvih duševnih gluhonjemaka među nama 
ljudima more. Sto su, i tisuću, puta brojniji od onih tjelesnih. Ali 
su zato sto, i tisuću, puta od njih i nesretniji. Zdrave su im uši: 
čuju sve ljudske i zemaljske i glasove i zovove; odazivaju im 
se i previše spremno. Pokretan im je i okretan jezik: katkada i 
previše okretan; potrčan na svaku grješnu, zlobnu i ružnu riječ. 
Ali su im zato duše i srca gluha za Božje glasove i za dozivan ja 
milosti; ali su im zato usta nijema za slavu Božju i za riječ isti¬ 
ne, ljubavi i dobra. 

Gluhoća pred Bogom; duševna gluhoća. Nije ona nikome pri¬ 
rođena kao ona tjelesna. Nije ona nikada neuračunljiva i n ©ubro¬ 
ji™- Svaka je ljudska duša čula Boga, gdje joj se javlja i gdje 
joj govori. I dovoljno ga je jasno čula. Sve one spasonosne misli, 
svi oni prosjevi i svjetlice uma, svi oni plemeniti porivi, pobude, 
nadahnuća, sto ih toliko puta osjetimo u srcu, sve ono, što nas 
k Bogu podiže, k Bogu upućuje i zove, — na koji bilo način; 
vanjskim događajima ili neposrednim, nutarnjim, doživljajem, ti¬ 
še ili glasnije, šaptom ili zvonjavom svih zvona duše, — sve su to, 
po učenju Crkve, direktni Božji zahvati u duši; sve je to glas 
milosti. Bog to zove i vuče dušu k sebi: u svoj božanski svijet; 
u svoj, viši, život; život istine i pravde, otkupljenja i milosti, dje¬ 
tinjstva Božjega, upokojenja i usrećenja u Bogu. Tko posluša 
taj glas, tko mu se odazove i obraduje, čut će ga sve češće; on 
će mu se javljati sve snažnije i milije; on će ga, jednim svetim na 
siljem, vući k Bogu i pravdi, punit će mu srce mirom i srećom, 
jačat će mu i snaži! će mu dušu u dobru. Sve, dok ga, jednom, 
i posve ne uzme k sebi: u nebu, zauvijek. 

Ljudi duševno ogluše samo svojom krivnjom. Onda, kad se 
ne odazivaju Božjemu zovu; kada ga neće da čuju; kada silom 
pred njim zatiskuju uši duše; kad od Boga bježe, sve dalje, u 
buku svijeta, u zaglušni žamor, u divlju ciku, sjetilne obijesti i 
uživanja; kad se opijaju grješnom radošću tijela i omamljuju de¬ 
monskim, đavolskim, blještavilom svjetske slave i sjaja: samo da 
nadglase Boga, da uguše, udave, u sebi savjest, Što im se javlja 










i što im govori o višemu svijetu i svetijim, svjetlijim, idealima 
i dužnostima. Bog zove, Bog se nudi, ali on se ne nameće; on ni¬ 
je prosjak. Odbija li ga duša, nelijepo i tvrdokorno ,on se počne 
od nje povlačiti, stane se udaljivati: njegov se glas tada čuje sve 
tiše i sve rjeđe; on dušu, koja ga je prezrela, pušta na miru. Du¬ 
hovni ’sluh duše, njezina osjetljivost prema istini i dobru, slabi: 
baš kao organ, kojega nikako ne upotrebljavamo ili ga upotreblja¬ 
vamo krivo i protuprirodno. Malo pomalo duša, utopljena u ze- 
maljštinu, u svjetske brige, u slast grijeha i materijalnih užita¬ 
ka, zaboravi na Boga: pred njezinim nutarnjim očima blijede i 
gase se problemi vječnosti, sve jedan za drugim, kao daleke zvi¬ 
jezde na jaru vreline i sunca. Divna, mistična, Božja »noć« uzmi¬ 
če pred prozom i sivilom običnih zemaljskih dana. I, — čovjek 
se konačno oslobodi Boga: stekne »mir«, koji je tražio. Oglušio 
je duhovno; za njega više, praktično, Bog ne postoji; on *sada 
zna samo za jednu stvarnost; onu, koja se pipa i kuša; jezikom 
ili prstom, svejedno. To je fatalno, konačno, otvrdnuće, okorjelost 
duše; to je nevjera; to je ravnodušnost, ogrezlost, u zlu. 

A, razumije se, tko je gluh, on je i nijem. To je dvoje, i uz¬ 
ročno i vremenski u logičnoj vezi. Gluha duša ne reagira više ni 
jednom riječi na Božje stvari. Ona o njima šuti; ne interesiraju 
je; zaboravila je Božji jezik. Na Boga ne. misli, pa mu se ni ne 
moli, pa ga ni ne slavi, pa mu se ni ne ispovijeda, pa ga ni ne 
brani. Prema Bogu je pasivna, inertna, nepokretna, mrtva. Od 
Božjega djeteta ostao je samo duhovni grob. Gluhonijemi bijednik. 

A jedini krivac toj duhovnoj gluhonijemosti naša je duša: 
njezina sloboda, koju je zlorabila. A zavodnici su joj đavao i svijet. 
Oni oko nje plešu svoj sotonski ples: oni sve čine, da ie 
rastresu; da je što prije i što potpunije zagluše i u njoj nadviču 
dostojanstveni, blagi, glas Božji, sveti zov milosti. 

Braćo, budimo iskreni! Zar i nmogi od nas ne boluju od te 
duševne gluhoće i nijemosti? Ni jesmo još posve oglušili za Bo¬ 
žje zovove: da smo, ne bi nas više bilo u crkvi, kaosto u njoj ne¬ 
ma onih drugih, gluhonijemih, duševnih mrtvaca. Bog nam se 
još javlja u srcu. Ali sto se puta javlja uzalud. Nećemo da ga 
čujemo. Već nam je ušlo u naviku, da ga odbijamo. Mozda^ smo 
i mi već na putu, da steknemo tragični, mir, ledenu ravnodušnost, 
odmetnika. A nekada je to bilo drukčije. Bili smo mu, Bogu, po¬ 
slušna, dobra djeca. Nevina nam je bila duša i toplo srce u očin¬ 
skoj kući. Molili smo se redovito, pristupali smo k sakramentima, 
živo smo vjerovali, čisto smo živjeli, bili smo puni Božjega ideali- 

zrna i apostolske revnosti. Sve, dok i pod našim prozorima nije 
zasvirala strastvena, pomamna, glazba, divlji »jazz«, svijeta i nje¬ 
gove razbludne raskoši, njegove bučne, obijesne, radosti, njego¬ 
va otrovnog sjaja. Zamamljivala nas je sve više, privlačila nas je 
sve sitnije, zaokupljala nas sve potpunije. Na koncu nas je po¬ 
sve zatravila, opila, zarobila: pošli smo slijepo za njom. Bog nas 
je uzalud zvao: sve smo ga manje slušali, sve smo mu se jače 
tuđili. Srce nam se je kvarilo, ideali su nam tamnili, množili se 
grijesi, redale se sumnjive veze. Ogadila nam se je i molitva. Sve 
smo slabije išli u crkvu; počeli smo propuštati ispovijed, — mo¬ 
žda i onu godišnju, uskrsnu; — izgubili smo malo pomalo krš¬ 
ćansku dušu i kršćanske poglede na život; ugasila se u nama 
vjera i ljubav Kristova; postali smo moderni i mondeni; i, evo, 
danas smo, hladni i mlaki, polukršćani. Ako već nijesmo duševno 
gluhonijemi, jesmo poiugluhonijemi: reagiramo na život i na do¬ 
gađaje i ovako i onako, samo ne kršćanski. Otisnuli smo se 
niz kosinu, i Bog zna, gdje ćemo se ustavili. 

A oni vani? Oni, što više ne dolaze ni u crkvu? Samo je još 
kršćansko ime na njima, od Boga, ostalo. I njegov krst. Sve su 
drugo izgubili. Duševno su gluhi kao topovi i nijemi kao sfinge. 
A nijesu ni oni uvijek bili takvi. I oni su nekada bili kršćanska 
djeca i išli su na vjeronauk i u crkvu; i oni su primili prvu sv. 
pričest; i oni su s radošću slušali, kad smo im govorili o Bogu, 
i bili puni dobre volje i plemenitih težnji. A evo, što je s njih 
učinio najprije prvi grijeh, prva nevjera, a onda sve češće odbi¬ 
janje milosti! Evo ,što je s njih učinila zavodnička zloba svijeta 
i njegova otrovna mudrost, njegov lažni sjaj, njegov hinjeni smi¬ 
jeh! Mrtvi su Bogu, mrtvi su kršćanskoj ljubavi, mrtvi su ideali¬ 
ma. Mrtvi su i Crkvi. Postaju, ako već nijesu i postali, kršteni 
pogani. Postaju bezvjerci. Ne teoretski bezvjerci; — teško je, ne¬ 
moguće je, s religijom uspješno teoretski obračunati; za sva¬ 
koga iskrena i lojalna mislioca i odviše su neuvjerljivi svi ti ma¬ 
terijalistički nazovi-dokazi protiv nje; previše usiljeno i simpli- 
cistički zvone. Odviše su prazni i nejaki pred velikom simfonijom 
svemira, što iz svakoga svoga kutka silovito viče za Tvorcem i 
Uzrokom, za Arhitektom i Režiserom (Mudr. 13, 1.): to siloviti- 
je, što ljudski um više ulazi u prirodne tajne i u beskrajno kom¬ 
pliciranu i inteligentnu svrhovitost svijeta. Ne teoretski bezvjer¬ 
ci, ali oni praktični. Komotnije je, puno je komotnije, o tom ne 
misliti, žmiriti pred vječnim problemima, zatiskivati uši glasu Bo¬ 
žjemu, koji te uznemiruje, pa kao miš griskati svoj mali život 

od danas do sutra i uživati ga, koliko se da, ne pitajući, ni odakle 

ti, ni zašto ti. . 

A đavao i svijet brinu se već dobro, da ih što vise unovače 
u šarenu vojsku gluhonijemih. Zaglušuju im i dalje, neutrudivo, 
uši duše, od jutra do mraka. I starima i mladima. I onima ^naj¬ 
mlađima: ne daju im misliti; ne daju, da im veliki problemi živo¬ 
ta uopće iziđu pred oči; zatrpavaju ih, još od mladih nogu, vi¬ 
kom, igrom, zabavama, ljubakanjem; guraju ih, silom, sve vise, 
u pomamni, ludi ples života. 

Braćo i sestre: jedno samo spasava i njih i nas; jedno spa¬ 
šava sve te gluhonijeme duševne bijednike. To, da je Bog dobar. 
To, da on nikada posve ne ostavlja nijedne ljudske duše, dokle- 
god je ovdje na zemlji. I najtvrđem srcu on se kojiput ponovo 
javi. A na sto raznih načina zna on to učiniti. Nečim izvana ili 
nečim iznutra. Možda kaznom, nesrećom, tragedijom. Tragedijom 
individualnom ili kolektivnom, pojedinačnom ili skupnom. Možda 
nutarnjim strahom, olujom u duši, velikim nekim razočaranjem, 
prazninom i besmislom života bez Boga i bez vječnih nada. Mo¬ 
žda nečijom apostolskom riječju ili plemenitim primjerom. Ili, 
jednostavno, iznenadnim šapatom dobroga božanskog Oca u du¬ 
ši, njegovim blagim apelom na staru ljubav i na mladu, negda¬ 
šnju, sreću u očinskom domu. U »nježnom lahoru« (3. Kralj. 19, 

12.; Job. 4, 16.) milosti. .. 

Braćo i sestre, i nama Bog govori u srcu. Na koji način, to 
je njegova i naša tajna. To znamo samo mi i Bog. Da ništa, svima 
nam se javlja ovom teškom krizom duha i sreće, koje je, uza sav 
svoj usiljeni smijeh, pun današnji otpadnički svijet oko nas. I zove 
nas natrag k sebi. Zove nas, da se opet počnemo moliti, da se dobio 
i iskreno ispovjedimo, da junački priznajemo vjeru, da počnemo 
prakticirati apostola! istine d ljubavi. Odazovimo mu se: odmah 
danas! Odazovimo mu se, dok još nije kasno! Uvijek je to čas mi 
lasti. Možda i zadnje milosti (Ps. 94,8.; Hebr 3, 7. 8. 15.; 4, 7., 2. 

Kor. 6, 2.). ... , T j- 

Kriste, učini, da gluhi pročuju i da nijemi progovore. Izvedi 

i nas iz mnoštva i reci nam: »Efeta! Otvori se!« Rekao si nam 
to već jednom, kad smo se krstili, — krsni je obred Crkve sav 
nadahnut ovim evađeoskim prizorom; — reci nam to opet: danas, 
kad smo izgubili sluh i glas krsne milosti i vjere! Odvedi nas u 
svoju svetu tišinu duha! Odvedi nas na novo krštenje obraćenja, 
pokore, ispovijedi! Amen. 


150 


►Otvori se!« (Mark. 7, 34.) 


SAKRAMENTI CRKVE * 


Nedjelja, 2. VIII. 1959.; Sarajevo, katedrala. 

Dragi vjernici! Kad čovjek sluša, u današnjem nedjeljnom 
Evanđelju (XI. nedjelje po Duhovima), šta Isus radi sa gluho¬ 
nijemim bolesnikom, kojega je iscijelio, učini mu se i nehotice, 
kao da prisustvuje krštenju djeteta. Očito se je Crkva, birajući o- 
bred za taj sakramenat, nadahnula Isusovim primjerom iz ovog 
prizora. I svećenik, kad krštava, dotiče se kršteniku ušiju i usta. 
I on se moli: gleda duhovno u nebo. I on kršteniku govori: »Otvori 
se!« (Mark.7, 34.). 

A nije to, dragi vjernici, samo neka slučajna vanjska analogi¬ 
ja, sličnost. Ima taj sakramentalni postupak, obred, i svoje nu¬ 
tarnje značenje. U njemu dolazi do izražaja sama ideja sakramenta, 
kako tu ideju shvaća i tumači katolička Crkva. Ti su vanjski znaci 
baš ono karakteristično na svakom sakramentu. Bez vanjskoga 
znaka ni nema sakramenta. 

Rekli smo, prošle nedjelje, govoreći o molitvi, da bi molitva 
bila besmisao i glupost, kad ne bi bilo Boga. Isto to, — možda još 
vaše, — vrijedi i za sakramente. I oni bi bili komedija, i oni bi 
bili obične čarke, vradžbine, da za njima ne stoji Bog svojom 
snagom, da nad njima nema božanskog auktoriteta Kristova, da 
iza ljudskoga tijela, nad kojim svećenik uime Crkve vrši neki sveti 


* Ovo je prvi put, da na istu Isusovu riječ donosimo dvije propovijedi. Učinit ćemo 
to još kojiput, kad nam se budu dvije teme učinile jednako aktualne. 

vidljivi znak, ne stoji i ljudska duša, na koju, u isti čas, djeluje 
nevidljiva milost Boga Posvetitelja. Bezvjerstvu i materijalizmu, 
koji ne vjeruju u Boga i u dušu, i bili su stoga sakramenti Crkve 
uvijek samo smiješno praznovjerje, neka vrst naivnog hipnotiz- 
ma i autosugestije, svijesno obmanjivanje neukih i neprosvijet- 
ljenih ljudi od svećenika i od Crkve ,trgovina s ljudskom nevo¬ 
ljom i glupošću. 

I bili bi to, ja opet kažem, kad bismo mi kršćani u njima 
gledali samo ono, što se očima vidi. šta čovjeku, šta djetetu, mo¬ 
že dati, u fizičkom, materijalnom, smislu, ono škropljenje vo¬ 
dom, ono zahukivanje, ono mazanje uljem, ono doticanje ruka¬ 
ma, one riječi o posvećenju, o istjerivanju đavla iz duše, o ulas¬ 
ku Duha Svetoga u nju? Ništa. Isto toliko, kao i da ga netko 
od šale poškropi ili ga, slučajno, dirne rukom po glavi. 

Ali situacija je sasvim druga, kad čovjek vjeruje u dušu i 
u osobnoga Boga i kada Krista smatra Otkupiteljem i Sinom 
Božjim. To su onda akcije, — ono bitno u njima, — od Krista 
naređene i ustanovljene: uz njih je on povezao jedan milosni, 
nadnaravni, učinak; učinio ih je sredstvom, uvjetom, vrelom, po¬ 
svećenja. 

A to je ideja kršćanskog sakramenta. Nije sakramenat ni 
obična molitva ni obični sveti obred, ustanovljen od Crkve, da u 
nama budi pobožnost i da nam, po toj našoj vjeri i po molitvi 
Crkve, isprosi Božju pomoć i blagoslov. Takvih je molitava i 
obreda u Crkvi bezbroj. Sakramenti su nešto bitno više. Oni su 
ustanovljeni od sama Krista: s točno određenom svrhom, koju 
im je on sam dao; u broju, koji je on sam odredio. Od pamtivije¬ 
ka samo ih je sedam i u istočnoj i u zapadnoj Crkvi; ne mije¬ 
njaju se; ne može ih Crkva dokinuti; ne može im ona dati ni, 
bitno, novi oblik, ni novu svrhu. Sve je tu u ruci Kristovoj: sve 
to pripada njegovoj objavi i njegovu otkupljenju. On je te svete 
obrede, sakramente, — sakramenat na latinskom znači tajnu, sve¬ 
tinju, — učinio živim, otajstvemim, kanalima, kroz koje u vjerni¬ 
ke, u ljude, teče njegova križna milost. Vidljivim, tjelesnim, lju¬ 
dima dao je on i vidljive svetinje i tajne. Tajne, kojima se nje¬ 
govo otkupljenje subjektivno primjenjuje d individualno aplici¬ 
ra čovjeku pojedincu. Uzročnošću, kako teolozi kažu, instrumen¬ 
tal no-int encionaln om. 

Koji ste učili vjeronauk, znate, kako se u katekizmu i dog¬ 
matici označuje, definira, sakramenat. Sakramenat je vidljivi znak, 
naređen od Isusa Krista, po kojemu nam se daje nevidljiva mi¬ 

lost i nutarnje posvećenje. K pojmu sakramenta pripadaju prema 
tome, bitno, tri elementa: on je neki vidljivi znak; taj je znak 
naređen i ustanovljen od Isusa Krsta; učinak je i svrha toga 
znaka nadnaravna milost i duhovno posvećenje. 

Stvarni je uzročnik sakramentalne milosti Bog. Nije ona 
voda, ni ono ulje, ni ona svećenikova vanjska gesta, ni ona nje¬ 
gova molitva. Sve to, samo od sebe, nema nikakve nadnaravne 
snage: ne čisti to dušu, ne preporađa je, ne ulijeva joj života 
milosti. Milost sakramenta direktno je, neposredno, nevidljivo, dje¬ 
lo Božje. Ali djelo, koje je sam Bog, po Isusovoj odredbi i usta¬ 
novi, povezao uz neki vidljivi vanjski znak, neki čin, materiju, 
i neku riječ, formu, kao uz instrumenat i titul. Kad se taj znak 
učini, na način, koji je Krist odredio, s namjerom, koju mu je 
on dao, sigurno se i nepogriješivo čovjeku daje, u čovjeka uli¬ 
jeva, milost Božja. I to neovisno od svih ljudskih elemenata: 
neovisno od svetosti i nutarnje vrijednosti ili nevrijednosti čovje¬ 
ka, koji je izvršio taj vanjski znak. Ne ovisi učinak sakramenta 
o moralnim kvalifikacijama njegova djelitelja, nego samo o nje¬ 
govoj duhovnoj vlasti i o znaku, koji je Krist odredio. Krst valjano 
podjeljuje i pravednik i grješnik, samo ako se služi vodom, ako 
kod toga izgovara riječi, kako je to Isus naložio, i ako ima na¬ 
mjeru, da sve to učini po njegovoj volji i želji. Grijehe valjano, 
u ispovijedi, oprašta i svećenik u smrtnom grijehu, samo ako 
ima na sebi sv. red i ako je dobio za to ovlaštenje od Crkve. 
A tako je i u svim drugim sakramentima: u krizmi, u sv. pri¬ 
česti, u zadnjoj pomasti, u sv. redu, u ženidbi. Nije to ljudsko 
djelovanje; to je božansko djelovanje. Ne dolazi to od čovjeka: 
»ex opere operantis«, nego od duhovne sile, koju je Bog, stalno 
i neopozivo, privezan uz jedan određen vidljivi čin: »ex opere 
opera to«. 

Sedam je, rekli smo, u Crkvi sv. sakramenata. Svi im vi, 
koji ste u vjeri poučeni, znate imena: krst (krštenje), potvrda 
(krizma), Presveti oltarski sakramenat (Euharistija), pokora (is¬ 
povijed), zadnja pomast (sv. ulje), sv. red i ženidba. Nekima je 
od njih, — opet po odredbi Kristovoj, — djelitelj svećenik (ili 
biskup: u potvrdi i sv. redu); drugima može biti svaki čovjek 
(krštenju i ženidbi). 

Glavni im je učinak svima zajednički: posvetna milost, dje¬ 
tinjstvo Božje. U svima se ta milost ili nanovo dobiva (ako je 
čovjek još nema: u krštenju i pokori), ili umnaža i pojačava 
(u svim drugim sakramentima). Krštenje i pokoru može stoga 

primiti i čovjek grješnik: zato se ti sakramenti zovu i sakramen¬ 
ti mrtvih (sakramenti grješnika). Drugi sakramenti traže, ako ih 
čovjek hoće dostojno primiti, pravdu i milost u duši: zato se 
zovu sakramenti živih (sakramenti pravednika). Primi li ih čo¬ 
vjek valjano, a nedostojno, — s teškim, neokajanim, grijehom 
na duši, — milost mu se sakramenta daje kasnije, ako i kada 
ukloni zapreku; ona oživljuje. Ne oživljuje jedino u nevaljanoj 
ispovijedi i u svetogrdnoj pričesti. Ne može se grijeh oprostiti 
bez kajanja, a ne može se ni, duhovno, mrtav čovjek hraniti bo- 
žanskim jelom. 

Uz taj opći plod, učinak, sakramenta, — posvetnu milost, 
— svaki sakramenat ima i svoj posebni, tzv. sakramentalni, mi- 
losni učinak; po svakomu se dobiva, uz posvetnu milost, i neka 
osobita milost, radi koje je sakramenat i ustanovljen: sakramen 
talna milost. Krštenjem se dobiva opravdanje: čovjek postaje di¬ 
jete Božje i član Crkve. Potvrda je sakramenat duhovne jakosti 
u kršćanskom životu: sakramenat apostolata i žive, tvrde, vjere. 
Presveti je oltarski sakramenat sakramenat ljubavi i sjedinjenja 
s Isusom: hrana duše. Pokora je sakramenat izmirenja s Bogom: 
praštan je grijeha i ustuk grijehu. Zadnja je pomast sakramenat 
Božje pomoći u bolesti i priprave, opremanja, za smrt. Sveti je 
red sakramenat svećeničke vlasti i posebne milosti zvanja. Že¬ 
nidba je sakramenat osposobljenja za kršćanske bračne i obitelj¬ 
ske dužnosti: roditeljski sakramenat. 

Oni sakramenti, koji kršćanina nauvijek vežu s Bogom u 
poseban odnos, — djeteta Božjega, vojnika Božjega, svećenika 
Božjega, — mogu se valjano primiti samo jedamput u životu: nji¬ 
ma je čovjek zauvijek posvećen Bogu, —. kroz svu vječnost; — 
oni mu označuju, bilježe, dušu posebnim, neizbrisivim, biljegom. 
To su sakramenti krštenja, potvrde i sv. reda. Ostali se sakra¬ 
menti mogu i više puta primiti; ili u neograničenu broju, kao 
sv. pričest i sv. ispovijed, ili onda, kad su čovjeku potrebni: že¬ 
nidba, ako čovjek sklapa novi brak iza smrti prijašnjeg bračnog 
druga, i zadnja pomast, u slučaju nove teže bolesti. 

To je nauka katoličke Crkve o sakramentima. Tisućljetna 
njezina i nauka i praksa: još od apostolskih vremena. Zabacili 
su je, — od kršćana, — jedino protestantski krivovjerci, s 
Lutherom, Kalvinom i Zwinglijem na čelu, kada su, protiv čitava 
dotadanjeg učenja Crkve, postavili tvrdnju, da čovjeka spasava 
samo vjera i pouzdanje u Krista, a sakramente su ili dokinuli 
ili pretvorili u obične molitve i simbole, vanjske izraze vjere, 

znakove nutarnjeg opravdanja kroz vjeru. A od katolika su bili 
za njima pošli, početkom 20. stoljeća, tzv. modernisti, koje je 
osudio papa Pijo X., g. 1907. 

Katoličko je kršćanstvo, naprotiv, sakramentalno kršćan¬ 
stvo. Bez vjere u sakramente ne može čovjek biti pravovjernik, 
a bez primanja sakramenata ne može biti pravednik ni prakti¬ 
čan kršćanin. Oni su božanske isprave, božanske povelje, kojima 
nam Krist dijeli plodove Križa: milost otkupljenja i nadnaravne 
snage. Simboli su oni i slike samo u toliko, što već i svojim 
vanjskim oblikom na neki način označuju i prikazuju ono, što 
se po njima događa u duši: nutarnju milost, koju daju. U krš¬ 
tenju je pranje vodom znak duhovnog čišćenja i preporoda du¬ 
še; u krizmi je i zadnjoj pomasti mazanje sv. uljem znak nad¬ 
naravnog osnaženja i ozdravljenja; u sv. pričesti je blagovanje 
euharistijskih prilika znak duhovnog hranjenja duše Tijelom i 
Krvlju Kristovom; u svetomu je redu polaganje biskupovih ru¬ 
ku na glavu ređenikovu znak silaska milosti i vlasti Duha Sve¬ 
toga na redenika. I tako redom. 

Eto, i u sakramentima Bog i Isus, kao i svagdje drugdje, 
s ljudima ljudski postupaju. Ljudi žive u vidljivome svijetu: 
kroz elemente ih toga vidljivoga svijeta Bog i posvećuje. Jasno, 
vidljivo, sigurno. Po sakramentima se Krist vidljivo dotiče čo¬ 
vjeka svojom tajinstvenom, nevidljivom, vječnom, snagom. A po 
čovjeku se onda spušta i na zemlju, ulazi u svijet. 

Drugoga puta do Boga i do spasenja za nas nema do li 
toga, poniznoga, puta vjere i sakramenata. Vjere u sakramente 
i dostojnoga primanja sakramenata. 

Neka nam se bezvjerci zbog toga slobodno smiju: mi više 
vjerujemo riječi Kristovoj. Riječi su njegove i ovdje »duh i ži¬ 
vot« (Iv. 6, 64.). I ovdje Apostolova i naša vjera govori Kristu: 
»Komu da (od tebe) idemo? Ti imaš riječi vječnoga života!« 
(Iv. 6, 69.). 

Isuse, mi se ponosimo, što smo kršteni tvojim krstom; mi 
smo ti duboko zahvalni na božanskom daru tvoje potvrde i tvo¬ 
je ispovijedi; mi ćemo radosno i ponizno pristupati k pričesnom 
stolu tvoje milosti i ljubavi; mi ćemo svoj brak posvetiti tvojim 
sakramentom i u njemu uvijek gledati »veliku tajnu — saora- 
mentum magnum, — u Kristu i u Crkvi« (Ef. 5, 32.); mi ćemo 
uvijek iz ruku tvojih svećenika primati tvoje božanske i živo- 
tvorne tajne; mi ćemo se, i na kraju našega života, mirno, pre¬ 
dano, i s puno pouzdanja, okrijepiti tvojim svetim uljem, pred 

veliki put u vječnost. I vapit ćemo ti uvijek, iz puna srca, svome 
Gospodaru, s Crkvom, Majkom našom, — i u današnjoj misi; u 
popričesnoj molitvi: — »Daj molimo te, Gospodine, da po primi¬ 
ču tvoga sakramenta osjetimo pomoć i na duši i na tijelu, — 
caelestis remedii plenitudine gloriemur!« I razglasivat ćemo uvi¬ 
jek tvoju dobrotu i slavu: Sve si dobro učinio. I gluhe si uči¬ 
nio, da čuju, i nijeme ,da govore! (Mark. 7, 37.). Amen. 

»Žao mi je ljudi!« (Mat. 15, 32.) 


KRŠĆANSKI HUMANIZAM 


Nedjelja, 27. III. 1960.; Sarajevo, katedrala. 

Dragi vjernici! Humanizam je, čovjekoljublje je ideal, o ko¬ 
jemu se danas u širokoj javnosti najviše govori. I ideal vrlo 
popularan. On danas, naprosto, mnogima zamjenjuje vjeru. Čo¬ 
vjek je prva vrijednost u svijetu i u životu. Njega valja štovati. 
Njemu valja zajamčiti sreću i napredak. Njemu valja dati sva 
prava. Njega valja osigurati od obespravljen ja i izrabljivanja. Nje¬ 
mu valja pomoći u nevoljama, koje ga taru i pritištu. Ljudi mo¬ 
raju biti solidarni, složni, širokogrudi, tolerantni. Ista im je na¬ 
rav, isti interesi, iste nevolje. Upućeni su jedni na druge. Ne 
može nikome biti dobro, ako nije svima dobro. Suradnici su, su¬ 
patnici, drugovi. 

Treba priznati , da je to jedan vrlo lijep ljudski ideal. I 
vrlo razuman i prirodan. U naravnom redu, — ako šutimo o 
Bogu, ako apstrahiramo od vječnosti, — čovjek je najviše, što 
ima na svijetu. I logika je humanizma sasvim ispravna. Kako 
ćeš uskratiti drugome čovjeku, koji je u svemu kao i ti, ono, 
što sebi želiš? Ako je tebi drago biti sretan, i njemu je. Ako tebe 
boli poniženje i prezir, boli i njega. Ako ti patiš, kad si gladan, 
bolestan i nesretan, pati i on. Moraš mu zato, ako prirodno i 
zdravo misliš, dobro željeti kao i sebi. I dobro činiti. Prirođeni 
te ljudski osjećaj na to goni. Vlastiti tvoj interes to od tebe tra¬ 
ži. Budeš Ii bešćutan prema drugima, i oni će biti bešćutni pre¬ 
ma tebi: sam ih na to navodiš; sam im daješ primjer. Budeš 

li ti prema njima hladan, okrutan, bez srca, nepravedan, nemoj 
se čuditi, ako ti se to vrati! Svijet će onda oko nas postati div¬ 
lji, grub, krvav. 

Humanizam je velik i lijep: on je prirodni zakon. I što je 
tko više čovjek, to je više i humanista, i čovjekolj-ub. Da smo 
svi humanisti, pravi humanisti, svijet bi oko nas bio zemaljski 
raj. Ne bismo se vrijeđali i grizli; ne bismo jedan drugome oti¬ 
mali i jedan drugoga robili i varali; ne bismo bešćutno prola¬ 
zili mimo ljudi, koji pate i plaču. 

Sva je nevolja, braćo, u tome, što humanizam bezbrojnim 
ljudima ostaje samo na ustima; što je on velikim dijelom samo 
fraza. Za njega se manifestira, o njemu se govori, ali ga ma- 
lotko vrši i provodi. Ljudi su nedosljedni: u praksi i životu iz¬ 
daju ideale, za koje se ustima i teoretski oduševljavaju. 

Zar je humanista i demokrata, — oba se ta imena danas 
upotrebljavaju za isti pojam, — čovjek ,koji se sav satr od iz- 
vikivanja humanističkih parola po skupštinama i novinama, ali 
je zato vazda spreman, bez skrupula i bez grižnje savjesti, za¬ 
vesti i upropastiti svaku siromašnu i naivnu djevojku i onda 
je bezdušno i cinično ostaviti njezinoj nevolji: bez časti, s dje¬ 
tetom, na ulici? Ponizio je u njoj čovjeka; unesrećio je; od dje¬ 
vice napravio bludnicu. Žar je humanista, — pravi humanista, — 
onaj, koji se satr demonstrirajući za opću jednakost i drugar- 
stvo, za jednaka prava i dužnosti svima, a amo sebi jagmi i 
grabi, koliko više može, i po zakonu i mimo zakona; koči se i 
peči, a ne boli ga duša, što drugi oko njega nemaju ni kruha; 
prolazi oholo, bez srca, ravnodušno, pokraj tuđe bijede; gospo- 
duje: neće ni da progovori sa ubogarom sa periferije, sa selja¬ 
kom, sa prosjakom; misli samo na sebe: svejedno mu je, da pro¬ 
padne i čitav svijet? Zar je humanista, — pravi humanista, — 
čovjek, koji uživa da drugoga ponizi, natjera na suze, unesreći, 
pa makar taj drugi bio i njegov protivnik? čovjek je: ako odista 
štuješ čovjeka, moraš i njega i štovati i žaliti. Nijedno uživanje 
u mržnja i osveti, bio mu motiv koji mu drago, nije čovječno, 
nije ljudsko. Zar je humanista, — pravi humanista, — čovjek, 
koji piše čitave sveske o ljudskom dostojanstvu, o veličini lji#> 
skog duha i stvaralaštva, o nepovredivosti ljudskoga života i slo¬ 
bode, o medicinskoj zaštiti svakoga živoga ljudskoga bića, a amo 
otima život nerođenoj djeci, budućim ljudima, a možda i geni¬ 
jima: nemilice ih ubija još u materinoj utrobi? Gdje je tu lo¬ 
gika? Veličati čovjeka, a istodobno ga tjerati iz svijeta: oduzi¬ 

mati mu eksistenciju! Zar je humanista, — poštivač ljudskoga 
dostojanstva, — čovjek, koji se opija, bludi, psuje, bjesni, tuče, 
griješi, sam sebe snizuje do životinje i ispod životinje? Sve je 
to humanizam bez humanizma: karikatura čovjekoljublja. Mo¬ 
dernog humanizmu manjka temelj, manjka motiv, manjka za¬ 
kon, manjka sankcija. 

Braćo i sestre, kako od te karikature humanizma u ljud¬ 
skim ustima beskrajno odudara božanski humanizam Kristov?! 
Može li Kristu itko prigovoriti, da nije volio ljude? Da ih nije 
toplo i djelotvorno volio? Da ih nije volio sve bez iznimke? 
Eno, i u današnjem ste ga Evanđelju (IV. nedjelje u korizmi) 
gledali, kako hrani gladni narod u pustinji (Iv. 6, 1. — 15.)! 
Eno, čitamo u Djelima Apostolskim, kako sv. Petar za njega ka¬ 
že, u svojoj propovijedi u Cezareji, da je prolazio zemljom čine¬ 
ći dobro svima: »pertransiit benefaciendo« (Dj. Ap. 10, 38.)! Je 
li Krist ikoga, s kim se je sreo u životu, ponizio ili ucvilio? Je li 
odvratio glavu ili oči i od čije bijede? Je li bježao od gubavaca? 
Je li se uklanjao s puta siromasima ili bolesnicima, da se ne 
uprlja ili ne zarazi? Je li ikada prošao suha oka mimo ljudi, ko¬ 
ji su plakali? Je li se oglušio ikome, tko je k njemu zavapio 
za pomoć? Je li ikada iz njegovih usta izišla i jedna jedina riječ 
mržnje na njegove protivnike i progonitelje? Je li on i u čemu 
bio nedosljedan u svome humanizmu? On, »Sin čovječji«, kako 
sam sebe najvoli zvati u Evanđelju; on »prijatelj carinika i grješ- 
nika« (Mat. 11, 19.), kako ga drugi, posprdno, zovu! On ,koji je 
došao na svijet, — sam to kaže, — »ne da ljude upropašćuje, nego 
da ih spasava« (Luk. 9, 56.), ne da im sudi, nego da ih spasi 
(Iv. 3, 17.; 12, 47.) i da »život svoj dadne u otkup za mnoge: 
redemptionem pro multis« (Mat. 20, 28.)! Da im dadne život, i 
to život u izobilju: »ut vitam habeant, et abundantius habeant« 
(Iv. 10, 10.)! Slušajte, kako on siromahe proglašuje blaženima 
u svojoj besjedi na gori (Mat. 5, 3.; Luk. 6, 20.); slušajte, kako 
tvrdim židovskim »humanistima« dovikuje: »Ja hoću milosrđe, 
a ne žrtvu!« (Mat. 9, 13.; 12, 7.); slušajte, kako na vječnu pro¬ 
past i na vječni pakao osuđuje sve one, koji nijesu htjeli da na¬ 
hrane gladne i pohode bolesne (Mat. 25, 41. — 43.); slušajte, 
kako k sebi zove sve nesretne i ojađene i obećaje im pomoć 
i utjehu: »Dođite k meni svi, koji ste umorni i opterećeni, i ja 
ću vas okrijepiti!« (Mat. 11, 28.)! 

Braćo i sestre! Pravi je humanizam i došao istom s Kristom 
na svijet! Pravoga humanizma ni nema bez Boga. Ljudske stra- 

sti bile su u čovječanstvu uvijek jače od svih čovjekoljubivih 
ideala, dok Bog u Kristu nije ušao u svijet i unio u nj nove 
božanske snage milosti. Humanizam je kršćanstvom izliječen, o- 
čišćen, usavršen, preob ražen, napunjen višim, nadnaravnim, sa¬ 
držajem. On je u kršćanstvu od drugarstva i solidarnosti .postao 
bratstvom i ljubavlju u Bogu. On je sašao s neba. »Benignitas 
©t humanitas apparuit Salvatoris nostri Dei, — Pokazala se je 
dobrota i čovjekoljublje Boga, našega Spasitelja!«, kako ono kaže 
Apostol (Tit. 3, 4.; 2, 11.). On se je utjelovio i u svojoj osobnoj 
spasiteljskoj dobroti i u vječnoj karitativnosti, milosrđu i apo- 
stolatu svoga otajstvenoga tijela, Crkve. Kršćanstvo je, baš jer 
je Kristovo, uvijek humano. Mora biti! 

Braćo, ako budemo kršćani Evanđelja, bit ćemo, sigurno, 
i najbolji humanisti. I nijesmo kršćani Evanđelja, ako nijesmo 
čovjekoljubivi i humani. 

Dobro će biti, da se toga sjetimo: danas, pred licem našega 
Gospodina, koji hrani gladni narod i plače nad zapuštenim ma¬ 
sama: »Miserior super turbam, — Žao mi je ljudi!« (Mark. 8, 
2.; Mat. 15, 32.); izmučeni su i leže kao ovce bez pastira: »iacen- 
tes sicut oves non habentes pastorem« (Mat. 9, 36.). 

A pet je, braćo, značajki toga kršćanskog humanizma. S 
lika ih Isusova uzimljemo i kopiramo. 

Kršćanski je humanizam djelotvoran. Ne smije on ostati 
na jeziku (1. Iv. 3, 18.). On mora biti aktivan. On mora tvoriti 
dobro. On mora pomagati, brisati suze, biti uvijek otvorena oka 
za tuđu bijedu, činiti milosrđe (Mat. 5, 7.; Luk. 6, 36.). Pun je 
svijet patnje. Nebrojena su ljudska srca ucviljena, žalosna, sjetna. 

Kršćanski je humanizam univerzalan, općeljudski. On ne zna 
ni za kakve granice i ni za kakve iznimke. On grli svakoga čo¬ 
vjeka: dalekog i blizog, poznatog i nepoznatog, prijatelja i ne¬ 
prijatelja. Gdjegod ima ljudskih potreba i ljudske bijede, tu 
se mora naći i milosrdna kršćanska ruka i dobro kršćansko srce. 
Tko probire, nije kršćanski human. 

Kršćanski je humanizam neposredan, bratski, ljubezan, ši¬ 
rok. On se, prvotno, okreće k masama; on najviše gleda u one 
male, siromašne, ponižene. On ne smije biti gospodstven, služben 
i hladan. On mora biti nasmijan i blag, nježan i dobrohotan, 
demokratičan i ponizan. On u svakom čovjeku mora gledati bra¬ 
ta. Bez dobrote, bez ljubavi, bez širine srca, nema kršćanskog 
humanizma. 

Kršćanski je humanizam nadnaravan. On nam je nametnut 
od Boga. On je utemeljen na vjeri, da su svi ljudi djeca Božja 
i braća Kristova. On na čovjeku računa u prvom redu s dušom 
i spasava je. On je apostolski. On štuje, kao i Bog, čovječju lič¬ 
nost, čovječju slobodu, čovječje dostojanstvo. Ne čini čovjeka 
robom. Ostavlja mu njegovo najveće blago: osobnost. Ne dira 
ni u čije uvjerenje i čast. Vjeruje u moć istine i u moć milosti, 
a ne samo u silu i diktat. Radi Bogu na slavu, Kristu za lju¬ 
bav, za Božju plaću. Ne traži ljudske slave ni priznanja. 

Kršćanski je humanizam ponosan. On najprije sama sebe 
štuje. Dušu u sebi. Boga u sebi. Hram Duha Svetoga u sebi. On 
ne puža pred ljudima. On se čuva robovanja nagonu, strasti, gri¬ 
jehu. On je svijestan svoga otkupljenja i svoga djetinjstva Bo¬ 
žjeg. On je uvijek krepostan, čist i pravedan. 

Humanizam. Čovjekoljublje. Kad ga god ljudi spomenu, o- 
dali su čast Kristu, prvom, božanskom, humanisti. Kad nas god 
ljudi njega sjete, sjetili su nas jedne velike kršćanske dužnosti: 
izašao je pred nas lik Kristov. 

Braćo i sestre! Pogledajmo često na Isusa, pa će nam se 
srce odmah stopliti, pa će nam se lice odmah zasvijetliti do¬ 
brotom, pa će nam se ruka odmah, sama od sebe, otvoriti i ra¬ 
širiti. Bit ćemo braća braći. 

Naš je Gospodin čovjekoljubiv i human. »On je sam sebe 
poništio i uzeo na sebe obličje sluge« (Filip. 2, 7.), — »formam 
servi accipiens«, — postao čovjek, — »in similitudinem homi- 
num factus, et habitu inventus ut homo« (ib.), da čovjeka učini 
velikim, da ljude ljudski ljubi i da ih nauči, da i oni jedan dru¬ 
goga ljube, — ljudski i bratski! Amen. 

»Žao mi je naroda!« (Mark. 8, 2.) 


KRŠĆANSTVO I MASE 


Nedjelja, 25. IX. 1966.; Uroševac, župska crkva. 

Dragi vjernici! Mi se svi toliko puta tužimo, da su ljudi, da 
je »svijet«, da je »narod«, što, u tom svijetu, oko nas živi, zlo¬ 
čest i zao. Sve su mane pri njemu. Ljudi su sitničavi, sebični, 
oholi, zlobni, zavidni, neiskreni, obijesni, raspušteni, pokvareni, 
nepravedni, gramzivi, bezbožni. Nemaju srca za bližnjega. Nemi¬ 
losrdni su i okrutni. Ismijavaju se svakoj vrlini i svakome ide¬ 
alu. Samo im je do novaca i do »uživanja«. I ludi su: šuplje 
su i prazne glave. Kao papige su. Govore samo, što su čuli od 
drugih. Kao majmuni su. Samo oponašaju, što drugi rade. Kao 
krdo su životinja. Idu, kuda idu i drugi. Kao da nemaju ni gla¬ 
ve ni duše. Moda im zamjenjuje i pamet, i ukus, i savjest. I 
nesocijalni su, i nesložni. Samo jedan drugome pakoste, prko¬ 
se, piju krv. A svi su skupa jadni i nesretni. Vječno su nemir¬ 
ni: uvijek nešto traže, a ne nalaze. No zato njih, sve, na koncu, 
nađe, stigne, nevolja, razočaranje, nezadovoljstvo duše, bolest, sta¬ 
rost, smrt. Zato ih, sve, progoni krvava mora straha i rata. I nas, 
s njima i po njima. Mrski su nam stoga. Gade nam se. Bježimo 
od njih. Preziremo ih. Ne žalimo ih. Radujemo se, skoro, njiho¬ 
voj nesreći. Ništa bolje nijesu ni zaslužili. Trebalo bi, da ih Bog 
sve potare kao gamad i pobaca u pakao. I poželimo im to. I 
prokunemo ih. Osobito, ako su prema nama bili zli; ako 
su nas ucvilili i ponizili; ako smo mi morali od njih štogod 
prepatiti. 

Svijet je, eto, — ovaj oko nas, — zao i pokvaren. I jest. 
Nitko toga ne može zanijekati. Zločest je. I ako nije baš ono¬ 
liko zločest, koliko mi sebi umišljamo u svojoj ojađenosti i ne¬ 
strpljivosti. Ima u svijetu i dobrih, i plemenitih ljudi. Ali i u 
onom najgorem od njih ima uvijek barem nešto dobro. Vrag 
nije ni on. Jest: svijet je oko nas zao i pokvaren. Ali zar nije 
bio zao i pokvaren, zar je bio bolji, onda, kada je Isus živio 
na svijetu? Ništa nije bio bolji. Možda je bio još i gori. I onda 
su se, oko Isusa, ljudi zlobili i krvili. I onda su ljudi bili puni 
licemjerja i himbe: sjetite se farizeja! I onda su bili prevrtljivi 
i nepostojani: danas su Isusu povlađivali i kovali ga u zvijezde, 
sutra su za njim vikali: »Propn.i ga, propni!« Izrabljivali su i 
varali jedni druge: lihvarstvo je i zelenaštvo carevalo i za cari- 
ničkim stolovima i po kneževskim i velikosvećeničkim palačama 
(Mat. 23, 14.; Luk. 16, 14.). Sablažnjivali su i zavodili jedni dru¬ 
ge. I djecu. Koliko im se je puta Isus zbog toga zaprijetio (Mat. 
18, 6.; Luk. 17, 2.). I mrzili su jedni druge: sađuceji farizeje, 
a farizeji saduceje, carinike, Rimljane. 

I pogana je bilo oko Isusa. A znate, kakvi su bili pogani. 
Treba samo da pročitate, šta sv. Pavao u svojim poslanicama 
piše o njihovim bogumrskim opačinama (Rim. 1, 18. — 32.). Bi¬ 
lo je, pogana, sigurno i u masi onih, koji su se tiskali oko Isusa 
ondje u pustinji, na pozornici Evanđelja, kad je Isus rekao onu 
svoju veliku riječ: »žao mi je naroda!« (Mark. 8, 2.); prilikom 
drugoga umnoženja kruha, što se o njemu čita u misnom evan¬ 
đelju VI. nedjelje po Duhovima. Svi oni krajevi oko židovske 
zemlje, i na zapadu, i na istoku, i na sjeveru, i na jugu, bili su 
ili poganski ili polupoganski. I u samoj je Judeji bilo pogana: 
vojnika, činovnika, trgovaca; Rimljana i Grka. 

Bili su, eto, ljudi i u Isusovo vrijeme zločesti i ludi. I 
grješni su bili, baš kao i ovi oko nas. I nesretni su bili: još ne- 
sretniji nego ovi oko nas. Nije onda bilo ni bolnica, ni antibio¬ 
tika, ni vitamina, ni socijalnog osiguranja. A nije bilo ni utjehe 
Mere i Križa. Na svakom je koraku Isus nailazio na bezbrojne 
ljudske nesretnike: na uzete, na gubave, na kljaste, na slijepe, 
na bjesomučne; na siromahe i prosjake; na odrpance i beskuć¬ 
nike; na gole, bose i gladne. 

A, eto, braćo, Isus opet od toga svijeta nije okretao glavu. 
Njemu ti ljudi nijesu bili mrski. Nijesu mu se gadili. Nije ih 
prezirao. Nije ih proklinjao. Žalio ih je. Trpio ih je. Volio ih je. 
Spašavao ih je. Nije ih tjerao od sebe. Nije tražio od Boga, da 

ih zatare i uništi. Ni da ih baci u pakao. Dobar im je bio. Parala 
mu je srca njihova nesreća. Misli samo, kako da im pomogne. 
»Žao mi je naroda!« (Mark. 8, 2.), veli. »Nemaju šta jesti!« 
(Mark. 8, 2.). »Oslabit će na putu!« (Mark. 8, 3.). »Neki su od 
njih došli izdaleka!« (Mark. 8, 3.). Čini ponovo, po drugi put, 
veliko čudo, samo da ih nahrani. Neki ih je dan nahranio, sa 
pet hljebova i dvije ribe, pet tisuća (Mat. 14, 13. — 21.; Mark. 
6, 32. — 44.; Luk. 9, 10. — 17.; Iv. 6, 1. — 15.). Danas će ih 
opet, obilato, nahraniti: sa sedam hljebova i malo ribica, njih 
četiri tisuće (Mat. 15, 29. — 39.; Mark. 8, 1. — 10.). 

Braćo i sestre, Isus nas tim svojim primjerom ispravlja. 
Isus nas njim kori. Isus nas njim poučava. Jesu ljudi zli. Jesu 
i ludi. Ali su i — nesretni. Ibaš su zato nesretni, i najviše su 
zato nesretni, što su zli i ludi; i kad su zli i ludi. Ne mrzimo ih! 
Žalimo ih! Budimo im dobri! 

Bog i njih voli. Bog i njih hoće da sposi. Moramo ih i mi, 
— već radi Boga, — voljeti i spašavati. Dužnost nam je to kao 
kršćanima. Sirote su. Žrtva su đavolske zlobe i ljudske zloće. 
Dok su bili djeca, svi su oni bili dobri, kaošto su i danas djeca, 
sva, dobra, dok su malena. Drugi su ih pokvarili i zaveli. Strasti 
su ih duhovno iznakazile. Đavao ih je upropastio. Sinovi su i 
kćeri Božje i danas. Djeca su Božja. Otkupljeni su. Zakon je 
Gospodinov, da ih ljubimo. Braća su nam. I u našemu je to 
interesu. I mi smo, kao i oni, grješnici i nesretnici. 

Braćo! Nikada ne prezirimo i ne proklinjimo ljudi ni svi¬ 
jeta! Ni kad su zli! Uvijek ih žalimo! Uvijek se za njih molimo! 
Uvijek im budimo dobri! Govorimo i mi uvijek, s našim Isusom, 
blago i samilosno: »Žao mi je naroda! — Miserror super tur¬ 
bani!« Amen. 

»Lice — nebesko znate rasuditi, a znakove vre¬ 
menima da ne možete raspoznati?« (Mat. 16, 4.) 


BOG U POVIJESTI. ČOVJEČANSTVO NA VELIKIM 
RASKRŠĆIMA 


Nedjelja, 19. XII. 1965.; Sarajevo, katedrala. 

Dragi vjernici! Isus je izrekao ove riječi u prepirci s fari¬ 
zejima i saducejima, kad su oni, iza kako je Isus i po drugi put 
čudom umnožio kruh u pustinji, izašli preda nj, puni nevjere, 
pa ustvrdili, kako tobože ova Isusova čudesa na zemaljskim 
stvarima, na kruhu i na ribama, nijesu dosta, da dokažu njego- 
yo nebesko poslanje: treba da im pokaže kakav znak, kakvo 
čudo, »s neba«: onako valjda kao proprok Ilija kralju Ahabu 
i narodu na gori Kanmelu, kad je oganj iz oblaka pao na Ilijinu 
žrtvu i sažegao je. »I pristupiše k njemu«, pripovijeda nam to 
sv. Matej, u 16. poglavlju svoga Evanđelja, a slično i sv. Marko 
(Mark. 8, 11. 12.), — »farizeji i saduceji i kušajući ga iskahu, 
da im pokaže znak s neba. A on im odgovori: Kad pane večer, 
govorite: Bit će lijepo, jer je nebo crveno, a ujutro: Danas će 
biti oluje, jer se nebo crveni i muti. Lice dakle nebesko znate 
rasuditi, a znakove vremenima da ne možete raspoznati? Rod, 
zločest i preljubnički, traži znak, i ne će mu se dati znak, osim 
znaka Jone proroka!« (Mat. 16, 1. — 4.). Misli Isus na svoje us¬ 
krsnuće od mrtvih, treći dan iza smrti, kako im je to, uostalom, 
već jednom prije i otvoreno rekao: »Jer kaošto je Jona bio u 
utrobi ribe tri dana i tri noći, tako će biti Sin čovječji u srcu 
zemlje tri dana i tri noći!« (Mat. 12, 40.). 

Braćo! Isus i ovdje, očito, pretpostavlja, govori, da Bog 
daje, šalje, svoje znakove ljudima. Mnogo puta i inače on to 
kaže u Evanđelju. I vidljive znakove, na prirodi, — znakovi, koje 
svi vide, i dobri i zli, — i one druge, nevidljive, moralne, ali 
isto tako jasne, koje razaznaje svaka duša dobre volje. »Zna¬ 
kove vremenima«. Kada govori o sudnjem danu, Isus ih izrije¬ 
kom spominje, — svojim apostolima i vjernicima na ravnanjc; 

— osobito one najvidljivije i najdramatičnije (Mat. 24, 3.; Luk. 
21, 7.). »I bit će znaci na suncu i na mjesecu i na zvijezdama, 
i na zemlji tjeskoba među narodima poradi silovite huke mora 
i valova« (Luk. 21, 25.). »Ustajat će narod na narod I bit će 
potresi veliki« (Luik. 21, 10. 11.); »sunce će pomrčati, i sile 
će se nebeske pokrenuti« (Mat. 24, 29. 30.). Sve će to biti na¬ 
vještaj, predznak, njegova velikog Adventa na koncu vremena; 
njegova konačnog dolaska na sud. Baš kaošto je i izlistavanje 
smokve siguran navještaj, predznak, skoroga proljeća (Mat. 24, 
32. 33.; Luk. 21, 29. — 31.). I za propast Jeruzalema dao im je 
Isus znak. »A kad vidite«, veli, »da je vojska stala opkoljavati 
Jeruzalem, znajte, da se je približilo opustošenje njegovo!« (Luk. 
21, 20. — 24.; Mat. 24, 15. — 22.). A najveći opet, — nevidljivi, 

— znak, što ga je Bog bio dao izabranom, židovskom, narodu, 
bio je sam Isus: njegov život, njegova čudesa, njegova, očito 
nadzemaljska i nebeska, nauka, sva ona starozavjetna proroštva, 
što su se na njemu ispunila, svjedočanstvo Ivana Krstitelja. Mo¬ 
rali su po njima prepoznati u Isusu poslanika Božjega, obeća¬ 
noga Mesiju, da je u njima bilo imalo dobre volje. Morali su 
ga priznati i primiti, da su vjerovali Mojsiju i prorocima (Iv. 
5 j 31 . —i 47 . ; 10, 25. — 28.; 12, 37. 38.). A nijesu. Zato ih je i 
stigla strašna Božja kazna: konačnog zasljepijenja i konačnog 
odbačenja. »Jer nijesu spoznali dana pohođenja svojega« (Luk. 
19, 44.), kako ono Isus kaže, kad je, na Cvjetnicu, sa Gore Ma¬ 
slinske, ugledao Jeruzalem i nad njim zaplakao: »O kad bi ti 
znao, i to u ovaj svoj dan, što je za mir tvoj!« (Luk. 19, 41. 
42.). Židovi su, tvrdokorno, ignorirali Božje znakove i Božje po¬ 
zive; i oni, i njihove vođe i učitelji. »Jeruzaleme, Jeruzaleme, 
koji ubijaš proroke, — i najvećega proroka: svoga Mesiju, Sina 
Božjega, — i zasipaš kamenjem one, što su poslani k tebi, ko¬ 
liko sam puta htio skupiti čeda tvoja, kaošto kvočka skuplja 
piliće svoje pod krila, ali ti ne htjede. Eto će vam se ostaviti 
kuća vaša pusta!« (Mat. 23, 37. 38.). To je bilo, iz Isusovih 

usta, — Božji sud ljudima, koji su se oglušili o njegove božan¬ 
ske znakove i poruke. 

Braćo i sestre! Bog govori svima ljudima. Svakoj se ljudskoj 
duši i svakoj ljudskoj generaciji on javlja. Svakoj on daje svoje 
znakove. »Znakove vremenima«. I svatko te njegove znakove i 
može i mora prepoznati, ako samo iskreno traži istinu: ako samo, 
hotimice i zlonamjerno, ne zatiskuje očiju pred Božjim svijetlom 
(Iv. 1, 9. — 14.; 3, 19. — 21.; 8, 12.; 12, 35. — 36.; Mat. 6, 22. 23.; 
Luk. 11, 34. — 36.). 

Zatisne li ih, nikada se to za njega ne će dobro svršiti. Boga 
i njegovih spasiteljskih planova s ljudima nitko još nije nekažnjeno 
ignorirao. Mimo njega i protiv njega može se samo u tragediju i u 
kaos (Mat. 15, 13.). Kaos duhovni i sooijalni. Povijest to, — i ona 
novija, — vrlo uvjerljivo dokumentira. Nije samo jedna ljudska 
generacija krvavo platila svoju lakoumnost i kratkovidnost u su¬ 
sretima s Božjim »znakovima vremena«. 

Citati te Božje »znakove vremenima« umjetnost je nad sve 
umjetnosti; mudrost nad svaku drugu mudrost. Umjetnost i mu¬ 
drost tako velika, da joj ljudi, sami od sebe, nijesu nikada dorasli. 
Moraju se najprije dati prosvijetliti i povesti od Boga. Sve, što 
mogu, — ali što i moraju, — učiniti, to je, da u taj posao unesu 
dobru volju. Da dobro upru oči, najprije u događaje, a onda u 
Boga. Bog će im tada, sam, otvoriti oči i pokazati put. 

Ljudima ga izvan Crkve pokazuje najviše kroz savjest. Tko 
sluša njezin glas u sebi, — lojalno i iskreno, — ne će se lako 
prevariti u ocjeni. Glas savjesti Božji je glas. A nama ga, kršćani¬ 
ma, pokazuje na još lakši i sigurniji naćin. Dao nam je u ruke 
Evanđelje. I u njemu božansku mudrost života: onu mudrost, po 
kojoj sam Bog ocjenjuje ljude, ideje, događaje. I dao nam je — 
Crkvu. Veliku učiteljicu istine. Prosvijetljenog tumača Božjih želja 
i Božjih osnova. S vodstvom i nadahnućem Duha Svetoga u poza¬ 
dini. 

Braćo i sestre! I u naše dane ispisuje prst Božji svoje »znako¬ 
ve vremenima« po ploči, po tabli, historije. I one savremene. I one 
moderne. Ne ćemo ih nikada dobro pročitati, ako se, gledajući u 
njih i strašeći se njihove fatalnosti i njihove zagonetnosti, ne 
budemo neprestano obazirali, najprije na onaj tajanstveni glas, 
što ga čujemo u duši, a onda, u jednakoj mjeri, na načela Evanđe¬ 
lja i na savjete i direktive Crkve. 

Braćo, valja se bojati Boga u sebi i Boga u svijetu, ako hoće¬ 
mo da odgonetnemo »znakove vremenima« i da se, ispravno, 

orijentiramo pred, komplikovanim, problemima modernoga svijeta: 
na velikim raskršćima povijesti. I valja Evanđelje Gospodinovo 
uzimati ozbiljno. Krist je u njemu jasan: treba se samo prikloniti 
i pokloniti onome, što on uči; gledati u tome vječnu istinu i 
jedinu, veliku i pravu, mudrost. I valja Crkvu slušati, kad nam 
govori i kad nas opominje. 

A ona uvijek govori i opominje. Ona za nas čita Božje 
»znakove vremenima«. Pametnija je od nas, jer Bog u njoj i 
kroz nju djeluje. 

Progovorila je ona i u ove naše dane. Progovorila je i sa ne¬ 
davnog općeg sabora: II. vatikanskog. Progovorila vrlo otvoreno 
i vrlo ozbiljno. Svim klasama i svim narodima. Probudila je, — 
pokušala je barem da probudi, — u svim ljudima savjest, koja je 
u njima bila zaspala i zamrla. Proklamirala je još jedamput, i, 
posve konkretno, aplicirala životnu mudrost Evanđelja. 

Braćo, slušajmo Boga u sebi, čitajmo Evanđelje, pođimo za 
Crkvom, pa ćemo razumjeti Božje »znakove vremenima«. I ovima 
atomskima. Pa nas ne će stići, — ni nas, ni naš naraštaj, — trage¬ 
dija ni prokletstvo ignoriranog i zaboravljnog Boga: Boga svijeta 
i povijesti. 

Očito se je, braćo, današnji svijet opet našao pred fatalnom 
dilemom, da ili Boga posluša ili se Bogu ogluši. Adventsko je 
danas vrijeme povijesti. Vrijeme velikih Božjih znakova. Crveni 
se nad nama nebo: ili vedrinom ili olujom. Gledajmo u Boga! 
Gledajmo u njega barem mi kršćani! Da spoznamo dan pohođenja 
svoga. I da pomognemo i svijetu oko sebe, da ga spozna! Amen. 

»Čuvajte se kvasca farizejskoga i saducejsko- 
ga!« (Mat. 16, 6.); »Vi se dakle jako varate!« 
(Mark. 12, 27.) 


PROBLEM »DVOSTRUKOG MORALA« 


Nedjelja, 1. IX. 1963.; Sarajevo, katedrala. 

Dragi vjernici! 

Dvije su među Židovima u Evanđelju organizovane skupine, 
koje prema Isusu nastupaju antagonistički, neprijateljski. Obje 
su s njim u neprestanom, oštrom, sukobu; obje mu rade o glavi; 
obje su, jednakopravni, glavni akteri u njegovoj kalvariskoj tra¬ 
gediji. Mase se klimaju: one su samo igračka u ruci ovih zlobnih 
i moćnih. Obje se češće i spominju u Evanđelju. To su farizeji 
(židovski »ferizim«: odijeljeni, savršeni) i saduceji (židovski »sado- 
him«, sinovi ili učenici Sadokovi). 

Farizeji su puno češće pred nama na evađeoskoj pozornici 
od saduceja. Oni Isusa prate na svakom koraku; uhode ga, zlorado, 
dan i noć; neprestano ga napadaju i protiv njega intrigiraju. A 
i Isus se protiv njih najviše bori; najčešće s njima polemizira; 
najviše ih kori i osuđuje. Bilo ih je puno više nego saduceja; 
imali su puno veći upliv na puk; uspjeli su bili da svoj mentalitet, 
svoja shvaćanja, nametnu židovskim masama; od njih su se naj¬ 
više novačili učitelji zakona, »književnici«, »pismoznanci«: i oni 
za katedrama u Jeruzalemu, i oni, koji su putovali po židovskoj 
zemlji i po inozemstvu, pa misionarili, propovijedali po sinagogama. 
Farizejizam je davao židovstvu u vrijeme Kristovo karakteristično 

obilježje, diktovao ton čitavu tadanjem židovskom javnom životu. 
A farizeji nijesu bili ni racionalisti, ni skeptici, ni bezbošci, bez¬ 
vjerci, liberalci, vjerske mlakonje. Oni su bili, barem izvana, fana¬ 
tici vjere i Mojsijeva zakona. Bili su nositelji i predstavnici pravo¬ 
vjerja, koje je, iza babilonskog sužanjstva, bilo općenito prevladalo 
u židovskom narodu. Insistirali su na zakonu do u sitnice; Bog im 
je uvijek bio na ustima; puno su se molili i postili; vjerovali su 
u duhovni svijet, u uskrsnuće, u nebo, u život vječni; mrzili su 
svakoga, tko nije bio pravovjerni Židov; prezirali su otpadnike i 
grješnike; nijesu htjeli da imaju nikakva ni dodira ni posla sa 
poganima i strancima: nijesu im zalazili ni u kuće; nijesu se s 
njima ni pozdravljali na ulici. Rimskih osvajača nijesu mogli ni 
da smisle; samaritanskih krivovjeraca isto tako; carinici su im, kao 
prišipetlje i slugani Rimljana, bili trn u oku. Farizeji nijesu bili 
bezvjerci. Ali su bili mrzitelji, i zlobnici, i licemjeri, i oholice. 
Nijesu razumjeli Boga. Nijesu shvaćali, da je Bog, prije svega, 
ljubav i dobrota. I da je Božja pravda u srcu i u duši, a ne u 
vanjskim djelima. I da Bog sve ljude voli i spasava. I da su pred 
Bogom svi ljudi maleni i grješni: da se s Bogom ne sklapaju 
ugovori kao s ljudima; da Bog sve, što daje, badava daje, iz čiste 
milosti; da on nije nikome ništa dužan. Farizeji su sebe držali 
Božjim vjerovnicima: pravedni su, ispunjaju njegov zakon; imaju 
stoga pravo na Božju plaću, na Božju zaštitu, na Božje priznanje, 
na kraljevstvo nebesko. Nijesu Boga ljubili. Nijesu mu bili zahval¬ 
ni. Nijesu bili pred njim ponizni. Iskrivili su, eto, bili vjeru; na¬ 
pravili su bili karikaturu od službe Bogu; protivili su se svemu, 
velikome i lijepome, što je Isus učio o Bogu i o općeljudskom i 
duhovnom Kraljevstvu Božjem. Oni su očekivali političkog Mesiju. 
Njima je ideal bila zemaljska vlast Židova nad cijelim svijetom. 
Ljudsko su, sebe i svoje ideje, stavljali ispred božanskoga i na 
njegovo mjesto. Ustima su, kako je ono rekao Isus citirajući pro¬ 
roka (Mat. 15, 7. 8.; Mark. 7, 6.), slavili Boga, ali srce je njihovo 
bilo daleko od njega. I Bog ih je stoga ostavio, šuplja je bila 
njihova pravda; u potaji su svašta radili;gradili su sve svecima, 
a bili su pokvarenjaci i sebičnjaci. 

Saduceji su bili drukčiji. Oni su bili otvoreni liberalci i mate- 
rijalisti. Oni su bili napola pogani. Njima je sve bio ovaj svijet. 
Para, uživanje, vlast. U Boga su tobože vjerovali, ali u duhovni 
svijet, u besmrtnost duše i u život viječni, nijesu. Od Svetog Pisma 
priznavali su samo knjige Mojsijeve, proroka nijesu, a ni tradicije. 
Od Boga su očekivali plaću samo na ovom svijetu. Prezirali su 

siromahe i puk. Zazirali su od borbe i žrtava. Politizirali su i 
diplomatizirali. Držali su se za skute najprije hasmonejskim knezo¬ 
vima, a kasnije Rimljanima. Paktirali su sa neznabožačkom grčko- 
- rimskom, helenističkom, kulturom i običajima. Malo ih je bilo, 
ali su bili moćni i bogati. Korupcijom i dodvoravanjem Rimljanima 
dograbili su se bili najviših položaja; bili su veliki svećeniai, hramske 
starješine, najuplivniji članovi sinedrija, najvišeg židovskog naci- 
onalno-vjerskog vijeća. Farizeje su mrzili i prezirali; ismijavali su 
se njihovu zelotizmu i njihovim »iluzijama«. I Gospodina su mrzili. 
Njima je on bio napola farizej, a napola sanjar i luđak. Opasan 
sanjar i luđak. Ako narod za njim pođe, gotovo je s njihovim 
položajima. Fanatizovane mase okrenut će se protiv bezvjeraca, 
materijalista, bezdušne i sebeznale gospode. A može doći i do 
bune protiv Rimljana. Ako ljudi Galilejca priznaju za Mesiju, 
srušit će se čitav sistem, koji oni podržavaju i od kojeg žive. Valja 
ga stoga ukloniti. Milom ili silom. Kao buntovnika, kao bogohul¬ 
ni ka, kao lažnoga Mesiju. Oni su to i učinili. Veliki svećenici, koji 
su po Isusa poslali vojsku u Maslinski vrt i izveli ga preda se na 
sud, bili su saduceji. Saducej je bio veliki svećenik Kajifa, koji 
je visokom židovskom vijeću dao cinički savjet: Bolje je, da jedan 
čovjek umre za narod, nego da sav narod propadne!« (Iv. 11, 50.). 
Saduceji su bile i one hramske starješine, protiv kojih je Isus dva¬ 
put, javno i energično, s bičem u ruci, ustao u hramu, jer su od 
kuće Oca njegova bili napravili kuću trgovačku (Iv. 2, 16.), od doma 
molitve pećinu razbojničku (Mat. 21, 13.): mjesto za spekulaciju 
i varku. Saduceji su, veliki svećenici, i kupili Judu, i nahuškali 
narod, da viče Pilatu za Isusa: »Neka se razapne!« (Mat. 27, 20. 23.), 
i prijetili se Pilatu: »Ako ovoga pustiš, nijesi prijatelj caru!« (Iv. 19, 
12. 15.). Oni su se i pod Križem izrugivali Isusu i sadistički 
se naslađivali njegovim mukama. Oni su podmitili i stražare iza 
Uskrsnuća. 

Saduceji. Rijeđe se Isus s njima sukobljuje nego sa farizeji¬ 
ma. Ali zato s njima još strože postupa nego i s farizejima. Potpu¬ 
no ih ignorira: i na suđenju pred Anom i Kajifom, i u Pilatovoj 
sudnici. Neće ni da odgovara na njihova pitanja i tužbe (Mark. 
14, 60. 61.; Mat. 27, 12. — 14.). To su pokvarenjaci; to su trgovci 
u svetištu. Njima nije ni do istine ni do pravde. A kad se jednom 
upuštaju s Isusom u polemiku, u prepirku, oko uskrsnuća od 
mrtvih (Mat. 22, 23. — 33.; Mark. 12, 18. — 27.; Luk. 20, 27. — 40.), 
Isus odlučno staje na stranu farizeja i oduševljeno brani život 
poslije groba; drži pravu apologiju vjere, duhovnoga svijeta, pre- 

kogrobnoga života, vječnih nada. I svečano ih osuđuje: — saduceje. 
Programatski. U načelu. »Vi se dakle jako varate«, veli im (Mark. 
12, 27.). 

Farizeji i saduceji. Zli su i jedni i drugi. Daleko su od Istine 
i od Evanđelja i jedni i drugi. I jednih se i drugih moraju čuvati 
Isusovi učenici, »čuvajte se«, kaže im Isus jednom prilikom, »kva¬ 
sca farizejskog i saducejskog!« (Mat. 16, 6.). Zli su i jedni i drugi. 
Ali saduceji su još gori od farizeja. Puno gori. 

Braćo i sestre! Ima i danas u svijetu i oko nas i farizeja 
i saduceja. Ima ih, i ako se više tako ne zovu. Ima ljudi, koji 
se grade dobrima, a ni jesu dobri. A ima ih, koji se uopće ni ne 
grade dobrima, nego se javno deklariraju za zlo. Ima ih, koji 

sakrivaju svoje grijehe, i ako ih, i kad ih čine. A ima ih, koji 

se svojim grijesima razmeću i hvastaju. Nema danas više puno 
licemjera, koji se prave pobožnima, kao farizeji u vrijeme Kri¬ 
stovo. Pobožnost nije danas više u modi. Ali moral jest i danas. 
Barem na papiru i izvana. Ljudi ni danas neće, u velikoj veći¬ 
ni, da ih se smatra nepoštenima. Ako čine zlo, čine ga u tajno¬ 

sti. Na drugima ga osuđuju. Bune se protiv nepravde i nemo¬ 
rala. Nitko neće da prizna, da je varalica, kradljivac, pronevje¬ 
ri telj, lažac, uhoda, izdajica, pa ni bludnik. Svaka djevojka tvrdi 
za sebe, da je poštena i nevina; svaka žena, da je vjerna, štu¬ 
ju, eto, i brane dobro, makar i samo izvana; makar i samo u 
principu. 

Mnogi danas napadaju taj »licemjerski moral«. »Dvostruki 
moral«, kako ga oni nazivaju. Drukčiji u teoriji i na jeziku, a 
drukčiji u praksi i na djelu. Drukčiji na javi, a drukčiji u potaji. 
Nećemo mi tako, govore. Ne treba nam društvenog licemjerja. 
Ako griješimo, mi ćemo otvoreno griješiti, A ne griješimo. Mi 
samo radimo ono, na što nam daje pravo naša narav, na što 
nas tjeraju naši prirodni nagoni. Mi samo odbacujemo popov¬ 
ske priče i prodike. Živimo slobodno. Ljubimo se slobodno. Ne 
stidimo se »ljubavi« ni »života«. 

Eto, braćo, to su modemi saduceji. Ljudi, koji krivi, lice¬ 
mjerni, »dvostruki«, moral liječe — otvorenim nemoralom. Ni- 
jeću i odbacuju moral, jer nijesu spremni da ga se drže. Hoće 
da budu slobodni i dosljedni i uz cijenu, da budu zli. Pljuju 
po dobru, jer je teško i jer drugi nijesu u njemu dosljedni. To 
je danas moral naše ulice; to je moral »emancipiranih« i bestid¬ 
nih. 


172 


A mi? Mi, s Isusom, kažemo, da su još uvijek i farizeji 
bolji od saduceja. Bolji je i »dvostruki moral« nego nikakav. 
Bolji je i moral na riječi, i nedosljedan moral, i moral samo 
u teoriji, nego nemoral i u teoriji i u praksi. 

Tko hoće da pobija licemjerni »dvostruki moral«, tko ho¬ 
će da ga pretvori u Iskreni i »jednostruki«, mora to raditi tako, 
što će uvijek, — i u srcu, i kad ga nitko ne vidi, — živjeti po 
onomu, što ispovijeda i štuje riječima. A nikada tako, što će 
svoju nemoralnu praksu proglasiti istinom, vrlinom, slobodom. 

Zao je farizejizam; saducejizam je još gori. »Čuvajte se 
kvasca farizejskoga i, — još više, onoga, — saducejskoga!« Amen. 

»Idi kući svojoj; i kad uđeš u selo, nikome ne 
kazuj!« (Mark. 8, 26.) 


NE GOVORI PUNO! ŠTO MANJE GOVORI O SEBI! 


Nedjelja, 5. VII. 1970.; Sarajevo, katedrala. 

Dragi vjernici! Ove riječi: »Idi kući svojoj; i kad uđeš u 
selo, nikome ne kazuj!« rekao je Isus slijepcu, kojemu je, ču¬ 
dom, povratio vid u Betsaidi. Zgodu nam je zabilježio sv. Mar¬ 
ko, u 8. poglavlju svoga Evanđelja (Mark. 8, 22. — 26.). 

Bilo je to negdje u prvom dijelu treće godine Isusova jav¬ 
nog života, brzo iza drugoga Isusova čuda sa umnoženjem kru¬ 
ha. Isus je to veliko čudo učinio u, pretežno poganskoj, Gera- 
zenskoj zemlji, s onu stranu Jordana (Mat. 15, 29. — 39.; Mark. 
8, 1. — 9.). I odmah se je iza toga uklonio od naroda i prešao 
na drugu, zapadnu, stranu Jezera, u okolinu mjesta Dalmanuta, 
blizu Magdale (Mark. 8, 10.; Mat. 15, 39.). Tu su ga, opet, napali 
farizeji i zatražili od njega znak s neba, ako hoće, da mu vje¬ 
ruju. Isus ih je odbio, — uzalud bi njima bila sva čudesa, i naj¬ 
veća; nemaju oni dobre volje (Mat. 16,. 1. — 4.; Mark. 8, 11. 
12.), — a onda ih i ostavio, pa se, preko Jezera, lađom, preve¬ 
zao, sa svojim apostolima, u grad Betsaidu, na sjeveroistoku Ge- 
nezaretskog jezera (Mark. 8, 13. 22.; Mat. 16. 4.). A dok su se 
vozili, tumačio je apostolima, kako se moraju čuvati, — Isus se 
slikovito izrazio, — kvasca farizejskog i saducejskog: krive na¬ 
uke i krivoga duha tih dviju glavnih židovskih sekti (Mat. 16, 
5. — 12.; Mark. 8, 14. — 21.). 

Kad su stigli u Betsaidu, odmah se je oko njih počeo ku¬ 
piti narod, a najviše, kao uvijek, oni, koji su htjeli, da ih Isus 
ozdravi: njih ili njihove. 

Tako su tu, kako kaže sv. Marko, k njemu doveli i jednoga 
slijepca i moli« ga, — Isusa, — »da ga se dotakne« (Mairlk. 8, 22.). 
U stvari, da na njemu učini čudo: da mu otvori oči; da mu 
povrati vid. Ali kako je Isus to obično činio tako, što bi se bo¬ 
lesnika dotakao, oni naprosto mole, »da ga se dotakne«. 

No Isus to ovaj put nije učinio odjednom: samo zapovijeđu; 
samo dodirom. Odabrao je drugi način. Sporiji, ali poučniji i 
korisniji za slijepca. I nije htio da to učini javno, na ulici; da 
odmah izazove strku, a možda i ponovan sukob sa farizejima. 
Mjesto toga uhvatio je on, Ijubezno, slijepca za ruku i poveo ga 
u stranu, na polje, izvan grada (Mark. 8, 23.). A sigurno su za 
njim pošli i oni, koji su mu bili doveli slijepca. Možda i drugi 
iz naroda. I apostoli, dakako. 

Isus će sada primijeniti jednu metodu, koju je i inače, ko- 
jiput, rabio. Poslužit će se simboličkim, slikovitim, akcijama, znako¬ 
vima, koji treba da u bolesniku probude vjeru i ojačaju mu 
čežnju i pouzdanje, a apostolima postanu, danas sutra, podsjet¬ 
nik na duhovno ozdravljenje ljudi po božanskim, sakramental- 
nim, tajnama. U njima će se, — u sakramentima, — otvarati 
oči i uši duhovno slijepima i gluhima i razvezivati jezik duhov¬ 
no nijemima: da progovore Bogu; da mu se mole; da ga slave. 
Crkva će, kasnije, baš ove Isusove simboličke, slikovite, znako¬ 
ve preuzimati u svoje obrede: osobito pri svetom krštenju. 

Kad su izašli iz grada i ustavili se, Isus je uzeo iz svojih 
usta pljuvačke i namazao njom oči slijepcu: kao da mu ih hoće 
da ispere, očisti, otvori. I stavio je na nj ruke: u znak, da će 
sila Božja na nj saći. Pa ga onda upitao, vidi li što (Mark. 8, 
23.). Slijepac je upirao svoje ugasle oči preda se, a onda se na¬ 
jednom trgnuo iz svoje letargije i bezvoljnosti. Dotle se nije, 
izgleda, puno ni nadao: možda su ga drugi više dovukli pred 
Isusa, negošto je on sam to htio. Bio je valjda već otupio u 
svojoj nesreći i izgubio svaku volju za život. No sada iznenada 
osjeća, da mu Prorok može pomoći. Pred očima mu se nešto 
bistri i miče. I on, sav u čudu i radostan, viče: »Vidim ljude 
gdje idu (prolaze) kao drveta!« (Mark. 8, 24.). Opaža im samo 
konture, obrise. Izgledaju mu kao neke sjene: kao neke klade, 
stupovi, što se miču. Čovjek očito nije bio slijep od rođenja, 

nego je kasnije oslijepio, od očne bolesti ili nesretnim slučajem, 
pa zna, kako ljudi normalno izgledaju. 

Slijepac je, eto, na neki način već bio pristupio k Bogu. 
Pružao je za njim ruke. Svtijesitsain je Božje i Isusove moći, veli¬ 
čanstva, svetosti, dobrote. Vrijedan je milosti ozdravljenja. Ali 
i milosti vjere. I Isus ponovo stavlja na nj ruke: ovaj put stav¬ 
lja mu ih na oči. Kao da na njih prenosi princip života i svijet¬ 
la. A slijepcu međutim postaje pred očima sve vidni je i jasnije, 
dok nije i posve progledao. »I poče gledati«, stoji u Evanđelju, 
»i iscijeli se tako, te je vidio sve dobro« (Mark. 8, 25.). 

Eto, opet je Isus učinio jedno veliko čudo. Sv. Marko ne 
ulazi ni u kakve druge pojedinosti. Ne govori ništa ni o tomu, 
kako je bivši slijepac na čudo reagirao. Ni kako je reagiralo 
mnoštvo. On samo kaže, da je Isus slijepca poslao kući. Vjero¬ 
jatno on nije ni bio iz grada, iz Betsaide, nego iz kakva okol¬ 
nog sela. Svakako Isus ne želi, da se oko ozdravljenika kupi 
narod. A ni da ozdravljenik puno govori i svraća na sebe paž¬ 
nju ljudi. Radije neka on odmah ode kući, u svoje selo. A i 
tu neka se, ako je pametan, drži povučeno i neka u tišini za¬ 
hvaljuje Bogu, a ne da po selu hoda i pokazuje se seoskim ra¬ 
doznalcima kao neko čudo. »I posla ga«, piše sv. Marko na kon¬ 
cu svoga izvještaja, »kući njegovoj s riječima: Idi kući svojoj; 
i kad uđeš u selo, nikome ne kazuj!« (Mark. 8, 26.). 

Braćo i sestre! Kod ove ćemo zadnje Isusove riječi i mi 
danas ostati. Značajna je za Isusovo shvaćanje. Često je puta 
i inače Isus tako govorio bolesnicima, koje bi ozdravljao. U 
njima je i za nas zdrave velika, — i praktična, — pouka. 

Braćo, ne voli Isus, da puno govorimo. A pogotovu da puno 
o sebi govorimo. Ne vole ni ljudi. Čovjeka brbljavca, žene 
brbljavice nitko ne cijeni. Još je starozavjetni Mudrac napisao: 
»Tko puno govori, ne će ostati bez grijeha!« (Posl. 10, 19.; Crkv. 
20, 8.). A i naša narodna poslovica kaže: »Šutnja je zlato!« Tko 
puno govori, kazat će i koješta, što nije ni pametno ni lijepo. 
I uvrijedit će lako drugoga. I zamjerit će se nekomu. Stavit će, 
mnogo puta, bez potrebe, u nepriliku i sebe i druge. Na teret 
je okolini i društvu. Ne će znati čuvati nikakve tajne. Raznosit 
će novosti po susjedstvu, po selu, po gradu. Pričat će i ono, 
što jest, i ono, što nije. 

Tko puno govori, malo misli. Ne mjeri ono, što kaže. Ne 
možeš se u njegovu riječ pouzdati. Ni u njegov sud. Ni u nje¬ 
gov savjet. Ni u njegovo obećanje. Ni u njegovu diskreciju. A 

tko puno govori, obično malo i radi. Brbljavci su redovito po¬ 
vršni ljudi. A mi kršćani ne smijemo biti površni. Ni u čemu. 
Mi moramo, u svemu, biti ozbiljni, odgovorni, savjesni, savr¬ 
šeni, slični Bogu. I moramo biti mislioci, radnici, molitelji. A ne 
ćemo to nikada biti, budemo li puno govorili. Suvišan govor 
rastresa: onemogućuje svaku koncentraciju i svaku sistematič¬ 
nost. 

A kad još čovjek ne samo puno govori, nego i uvijek samo 
o sebi govori, to je gotova karikatura od karaktera. Ali i kari¬ 
katura od kršćanstva. Ispada u svakim pametnim očima smije¬ 
šan. Djetinjasto je to i naivno. Znak male pameti i ograničena, 
nekritična, duha. Zar je zbilja itko od nas tako velik, da vas 
svijet mora u njega gledati? Većina nas nije ni bolja ni gora 
od milijuna drugih. Pa po čemu mora onda svaka naša briga, 
svaki naš problem, svaka naša tobožnja prednost zanimati sva¬ 
koga oko nas? Razumije se: svatko je sebi drag. Bog je to tako 
uredi-o, kako se čovjek ne bi zapustio i propao. Ali zato nam 
je Bog dao i pamet: da ni u čemu, pa ni u tome, ne prevršimo 
mjeru. U pameti je čovjeku cijena i dostojanstvo, ne u slije¬ 
pom, egoističnom, instinktu samoljublja, koji ima i životinja. 
Ima u svijetu i puno većih stvari od nas i od našega ja. O 
njima valja nam više govoriti nego o sebi. O općim ljudskim 
potrebama i pitanjima, o općim radostima i nevoljama, o op¬ 
ćim svetinjama i idealima. I o drugima. I o Bogu: ako smo 
kršćani. I govoriti i misliti. 

A onda, tko o sebi puno govori, malokada da objektivno 
i pravedno govori. Naše nas sitno samoljublje zavede i prevari. 
Umislimo sebi, da smo veći, pametniji, bolji od drugih. Pa i 
mi druge varamo. Iznosimo o sebi samo ono, za što mislimo, 
da će nas podići u ljudskim očima, a pomno prikrivamo sve, 
što je na nama nelijepo i zlo. Predstavljamo sebe u krivom 
ogledalu: boljima, nego što jesmo. Druge kudimo i omalovaža¬ 
vao, sebe izdižemo i hvalimo. Lažamo zapravo. Krivotvorimo 
činjenice. Nijesmo od istine. A najmanje smo od Božje isti¬ 
ne. I od Božje pravde. Tko o sebi puno govori, o Bogu govori 
malo. I ne boji se Božjih sudova. Da ih se bojimo, radili bi¬ 
smo drukčije. Bog je jedini, koji o svemu, pa i o nama, pravo 
sudi. Na njegov bismo vječni pravorijek morali pričekati. Da 
nam svakome bude »hvala od Boga«, kako veli Apostol (1. Kor. 
4 *' ^ Ova iz naših usta ništa ne vrijedi. Davno su pametni ljudi 
rekli. »Tko se hvali, sam se kvari!« A stara je latinska poslovica: 

»Laus in proprio oore vilescit, — Jeftiina je, bezvrjedna je, hvala 
u vlastitim ustima!« Bogu otimamo slavu, kad je sebi svojatamo! 

Braćo i sestre, nemojmo nikada o sebi puno govoriti! Nije 
to kršćanski. Pravi je kršćanin uvijek prema sebi strog i nepo¬ 
vjerljiv. Boji se sam sebe. I pravi je kršćanin uvijek ponizan. 

Ne govorimo, braćo, puno ni o onome, što nam je Bog dob¬ 
ro dao! Bilo da nas je uvijek kroz život vodio i čuvao, bilo da 
smo nekada bili zločasti, pa nas on svojom milošću izveo na pra¬ 
vi put. To je samo Božja i naša stvar. I Božja svetinja. S Bogom 
o tom razgovarajmo, ne s ljudima! Tajna je to Božje dobrote. 
I Božje ljubavi. Ne bacajmo je na ulicu! Ne mećimo je na bu¬ 
banj! Ne pravimo od nje reklamu i propagandu! Bogu toga ne 
treba. Bog to ne voli. On voli tihu hvalu srca. Ako već govori¬ 
mo,govorimo o onome, što će i nama i drugima biti od koristi! 
I neka uvijek Bog bude u središtu naših razgovora, a ne mi! Ona¬ 
ko, kako je govorio psalmista: »Ne nama, Gospodine, ne nama, 
nego Imenu svojemu daj slavu!« (Ps. 113, 1.). I opet: »Milosrđu 
Gospodnjem pjevat će do vijeka!« (Ps. 88, 2.). 

Eto, braćo i sestre, prokritikujmo jedamput i s te strane 
svoj kršćanski život! Neka odsele riječ »ja, ja« bude rjeđe u na¬ 
šim ustima! Odmah će onda Bog biti bliže našem srcu. Bog i 
bližnji. Bog i kraljevstvo Božje. Isusova nam je to poruka. I 
nama on dovikuje, kao i slijepcu iz Betsaide: »Idi kući svojoj, 
— i nikome ne kazuj!« I nama pruža ruku, da nas povede k 
svjetlosti i k Ocu. Amen. 

»Ti si Petar (stijena), i na toj stijeni sazidat 
ću Crkvu svoju, i vrata paklena ne će je nad¬ 
vladati!« (Mat. 16, 18.) 


ČUVAR EVANĐELJA 


Petrovo, 29. VI. 1970.; Sarajevo, katedrala. 

Dragi vjernici! Puno ste puta već čuli propovijed na ove 
Isusove riječi Petru. Svakog Petrova, kad se one čitaju u mis¬ 
nom, blagdanskom, Evanđelju, iz 16. poglavlja Matejeva Evanđe¬ 
lja (Mat. 16, 13. — 19.). Kazao ih je Isus u Cezareji Filipovoj, gra¬ 
du na sjever od Jezera Genezaretskoga, negdje na početku treće go¬ 
dine svoga javnog života. A kazao ih je Petru, iza kako je Petar, 
na Isusovo pitanje: »A što vi kažete ,tko sam ja«? (Mat. 16, 15). 
srčano i zanosno ispovjedio, ispred sviju apostola, njihovu tvrdu 
vjeru u Isusovo božanstvo: »Ti si Krist, Sin Boga živoga!« (Mat. 
16, 16.). »Blago tebi, šimune, sine Jonin«, odgovorio mu je Isus, 
»jer tijelo i krv nijesu ti to objavili, nego Otac moj, koji je na 
nebesima! I ja tebi kažem: Ti si Petar, — a Petar na grčkom, 
Kefa na aramejskom, znači stijena, — i na toj stijeni sazidat ću 
Crkvu svoju, i vrata paklena ne će nadvladati. I tebi ću dati 
ključeve od kraljevstva nebeskoga. Pa štogod svežeš na zemlji, 
bit će svezano i na nebesima, i štogod razđriješiš na zemlji, bit 
će razdriješeno i na nebesima!« (Mat. 16, 17. — 19.). 

A uvijek bi se, znate, ta propovijed vraćala na troje: na 
Isusa, na Crkvu, na Petra. Mora tako biti. O Isusovu se obećanju 
tu radi. Obećanju, koje se je tako sjajno ispunilo: protiv svih 
judskih predviđanja, protiv svih zakona historije. Sin je Božji, 

— onaj, koga je Petar u Isusu ugledao i pozdravio, — progovo¬ 
rio iz tih riječi; om ih je i ispunio. O Crkvi se tu radi: ona tu 
stoji pred nama, u svoj svojoj veličini; sa svih 20 stolječa svoje 
duge, čudne, neobične, po ljudsku neprotumačive, povijesti. Isus 
nam ju je tim riječima predstavio; on ju je nijima ovjerio: mo¬ 
ramo uz nju stajati. O Petru se tu radi: on će, galilejski ribar- 
pučanin, biti, po Božjim osnovama i po Božjoj snazi, garancija 
opstanku i životvornosti Crkve. On: najprije osobno, a onda u 
svojim nasljednicima, rimskim biskupima, papama. Ne može biti 
drugačije: ostale bi inače bez pravoga smisla ove velike Isusove 
riječi. 

Obično se svećenici u tim, petrovskim, propovijedima o Pet¬ 
ru i o Crkvi ustavljaju, zadržavaju, na veličanstvenoj vanjskoj 
slici, pojavi, Crkve na pozornici povijesti i čovječanstva. Na dvije 
tisuće godina njezina neprestanog i neprekinutog postojanja i 
aktivnosti. Na činjenici, da se je Crkva kroz sve te duge i burne 
vjekove uvijek okretala k Rimu i u Papi, Petrovu nasljedniku, 
gledala svoga vrhovnoga učitelja, vođu, vidljivu glavu. 

U tome je, — i čovjeku, koji puno ne misli, — najlakše uočiti, 
prepoznati, ruku Božju. I previše udara u oči razlika između one 
šake prvih kršćana u Jeruzalemu, između onih njezinih, nepoz¬ 
natih i siromašnih, prvih vjernika, koji su kao kakvi putujući 
prosjaci išli od grada do grada, od zemlje do zemlje, između 
onih njezinih, totalno obespravljenih, starokršćanskih mučenika 
koje su pribijali na križ, — i Petra među njima, — kao zločince 
i koje su klali i razdirali, kao ovce, lavovi po rimskim amfiteatri¬ 
ma, i današnje Crkve, o kojoj su napisane čitave biblioteke knji¬ 
ga, koju svaki dan spominju na stupcima svih svjetskih novina, 
koja drži svoje veličanstvene, svesvjetske, opće sabore, kojoj otva¬ 
raju vrata Ujedinjene nacije, koja duhovno vodi stotine milijuna 
ljudi. Previše je to velika razlika, previše je to neobična i čudna 
pojava, da se čovjek ne bi morao pred njom ustaviti i zamisliti. 
I previše je dugo to njezino neslaženje s pozornice povijesti, a 
da ne pobudi pozornost i ne izazove mnoge upitnike. Puno je 
dviilje tisuće godina. Svjetska carstva mnogo su kraćega vijeka. 
I svjetski pokreti, politički, socijalni, kulturni. Dolaze i odlaze. 
Neprekidno mijenjaju lik i lice. A lice je Crkve čitavo to vrijme 
uvijek jednako. Vječno nosi na sebi lik i biljeg Kristov. I uvijek 
se veže s Petrom. Nešto očito nadljudsko stoji iza toga. Ovo obe¬ 
ćanje iz Cezareje Filipove. Ova riječ o Ocu, i objavi, i stijeni, i 
nebu, i paklu. Božanska je to stvarnost. Tajna je to od onoga 

svijeta. S Bogom se čovječanstvo susreće u Crkvi i u papinstvu. 

Samo, braćo, ima ideja Crkve, ima ideja popinstva, i jedan 
drugi aspekat, i jedan drugi izgled. Manje na prvi pogled uočljiv, 
ali zato još dublji po svome značenju. Aspekat, koji napose pri¬ 
vlači mislioce. 

I odviše je očito, da Bog podržava Crkvu i daje joj vital¬ 
nost. Ali, na koji način on to čini? S čim on to veže? Kojim se 
sredstvom služi? To je najdublje pitanje. Koji je to nutarnji prin¬ 
cip, kojima on Crkvu drži na okupu i čini je vječno živom i pro¬ 
duktivnom? Čim joj to osigurava kontinuitet i čuva joj uvijek 
isti lik i fizionomiju? Koja je to glavna funkcija Petrova u Crkvi? 
Po čemu je on najviše njezina stijena? U čemu je mistika te 
Petrove prisutnosti u Crkvi? 

Braćo, reći su vam to danas. Sva je ta čudesna, paradoksal¬ 
na, mistična, vitalnost Crkve samo u jednom. Crkva čuva u 
čovječanstvu vjeru u Isusa. I na Isusa se oslanja. Na ono nebesko, 
što je on donio s neba i Crkvi predao. Na božansko oružje, ne 
na ono ljudsko. Na objavu Evanđelja. Na milost otkupljenja: u 
Euharistiji, u misi, u sakramentima. Crkva je tomu nosilac i 
čuvarica. Ona to čuva i dijeli. S Petrom i preko Petra. S Pa¬ 
pom i preko Pape. Petar je tomu vjerni svjedok. On ne da, 
— po posebnoj povlastici Duha Svetoga, — da itko u Crkvi is- 
kvari poklad Isusove istine u Evanđelju. On uvijek naučava i 
brani ono, što je Isus učio. On Crkvu uvijek veže uz sve Isusove 
božanske ustanove i sredstva spasenja. Ne da, da itko odbija 
vjernike od sakramenta Crkve. Ne da, da ih itko uči drugom 
moralu osim onomu, koji je Iusus propovijedao. Ne da, da sve¬ 
ćenici i vjernici Crkve bilo ispovijedaju, bilo slijede ikakvu dru¬ 
gu mudrost života osim one, koju je Krist donio s neba: mu¬ 
drost vječnosti i Križa. 

Svjedočanstvo Evanđelju, vjernost Evanđelju. U tome je, 
braćo, jakost i nesavladivost Crkve. U tome je, braćo, poslanje 
i zadaća papinstva. Istinu Evanđelja Papa uči. Uzvišeni moral 
Evanđelja Papa brani. Evanđeosku ljubav i jedinstvo Papa pro¬ 
povijeda. A po istini je Crkva jedna i životvorna. A po svetosti 
je ona blizu Bogu i puna Boga. A po ljubavi je ona iznutra slož¬ 
na i kompaktna, a izvana plodna mirom i pravdom: dobrotvor¬ 
ka i usrećiteljica čovječanstva. 

Braćo i sestre! Istina nam dolazi preko Crkve i preko Pa¬ 
pe: istina Božja. Neiskvarena i nerazvodnjena. Put nam pravde 
i svetosti pokazuju Crkva i Papa: milost nam Božju posreduju 

i dijele. Sveto nam jedinstvo duha i akcije Crkva i Papa čuvaju. 
Po Petru, po Papi, svi isto vjerujemo; svi težimo za Bogom i 
za svetošću; svi smo jedno i u ciljevima, i u nastupu, i u organi 
zaciji. Papina nas riječ ujedinjuje i izglađuje među nama sve 
nesporazume i sporove. Na Papinu riječ mobilizira se, kao je¬ 
dan čovjek, sva Crkva: u Evropi jednako kao i u Aziji, Africi, 
Americi. Papina riječ otklanja od Crkve zablude i sve ono, čim 
one rađaju. Papina riječ ne da moralnoj pokvarenosti u naše re¬ 
dove. I ako hoćemo, da nas Bog povede, ojača, posveti, moramo 
gledati u Papu, u Petra; moramo se osloniti na tu tvrdu pećinu 
Crkve. Dok smo s Petrom i s Papom, ne će nas, — čuli smo 
to iz Isusovih usta,— »nadvladati vrata paklena«. 

U tome je, braćo, i glavna praktična pouka današnje svet¬ 
kovine za nas. Aktualna pouka. Danas mnogi i u Crkvi neće da slu¬ 
šaju Pape; ispravljaju ga; protuslove mu; hoće da oni budu učitelji 
istine njemu i nama. Danas mnogi i u Crkvi uče i prakticiraju 
novi moral: drukčiji od onoga, koji uči Papa i koji je Crkva uvi¬ 
jek učila. Polaze za tijelom i za svijetom, a ne za Kristom i za 
Evanđeljem. Danas mnogi i u Crkvi hoće da nas dijele po lokal¬ 
nim i nacionalnim granicama i udaraju na tobožnji rimski cen¬ 
tralizam: niiječu Papi pravo, da u svakom kraju Crkve, kadgod 
i gdjegod to smatra potrebnim, osobno i neposredno intervenira. 
Hoće da budu samostalni; traže, da ih Papa u svemu pita i za 
svaku svoju odluku dobije prije njihov pristanak; zahtijevaju 
demokratizaciju Crkve. 

A čim to rađa, vidimo. Upadaju u sve moguće zablude. Gu¬ 
be smisao za osobnu svetost života. Sve se manje mole, a sve 
više padaju u duhovnu mlakost. Slabe pozicije Crkve: razbijaju 
katoličke redove. Ubijaju Crkvi ugled u očima svijeta i javnosti. 
Zanemaruju apostolsku i misionarsku akciju Crkve: sve se ma¬ 
nje odazivaju Božjim pozivima u svećenički stalež i na samostan¬ 
ski život savršenosti i evanđeoskih savjeta. Postaju žrtve svoje 
vlastite slabosti i ludosti. Sami će se izgubiti; i druge će zavesti, 
unesrećiti, povući u propast. 

Braćo i sestre! Mi nećemo za tim krivim pordicama. Mi 
ćemo za Petrom, za Papom. U svemu, što uči. U svemu, na što 
nas puti. U svemu, što od nas očekuje i zahtijeva. A znamo, što 
od nas zahtijeva. Znamo, i što nam preporučuje. Sve nam ono 
preporučuje, što je Crkva oduvijek vjerovala; sve ono, što su uči¬ 
li Sabori Crkve; sve ono, što stoji u njezinu i našem Vjerovanju; 
sve ono, što su radili i kako su živjeli njezini sveci. Molitvu, iispo- 

vijed, pričest, čistoću, samozataju, pokoru, milosrđe, želju za ne¬ 
beskim dobrima. Pobožnost svetom Križu, štovanje naše Drage 
Gospe, zazivanje anđela i svetaca. Pravi kršćanski život u braku 
i obitelji. 

Čuvajmo se, braćo, »osporavatelja«, »kontestatora«, pobunje¬ 
nika u Crkvi! Nitko, tko napada Papu ili mu se protivi, nije 
naš. Pa bio on i biskup. Pa bio on i teolog. Pa bio on i svećenik. 
Pa bio on i katolički organizator ili novinar. Mi ćemo uvijek sta¬ 
jati uz neporušivu stijenu Crkve. Uz onoga, kojmu je jedinome 
Krist dao u ruke ključeve Kraljevstva nebeskoga. Braćo, kato¬ 
lička je Crkva samo ondje, gdje je Papa, gdje je Petar! Amen, 

»I tebi ću dati ključeve od kraljevstva nebe¬ 
skog!« (Mat. 16, 19.) 


STIJENA I KLJUČAR 


Petrovo (nedjelja), 29. VI. 1969.; Sarajevo, ka¬ 
tedrala. 

Dragi vjernici! Previše smo često mi čuli Isusove riječi Pet¬ 
ru iz današnjega Evanđelja, — davno smo se već na njih naučili; 
odavna ih već znamo napamet, — a da bismo bili potpuno svi- 
jesni svega njihova značenja i da bismo se u njih mogli do kra¬ 
ja udupsti i povući iz njih sve konsekvencije. A pogotovu da bis¬ 
mo osjetili svu njihovu aktualnost baš u naše dane: ove pokon- 
cilske napose. 

Braćo i sestre, ja bih htio da vas toga danas sjetim. Da¬ 
nas, na blagdan sv. Petra; danas, u predvečerje Papina dana. Na 
sutrašnji dan, 30. lipnja, bio je Pavao VI., pred šest godina, g. 
1963., svečano okrunjen za Papu, u bazilici sv. Petra. 

Zamislite se dobro, šta znače te riječi iz Isusovih usta! I 
kome su rečene: ondje, u Cezareji Filipovoj. I u kojemu kontek¬ 
stu. Prvi put je Isus u Evanđelju, na ovom mjestu, u ovim rije¬ 
čima, spomenuo svoju Crkvu. I zbacio s nje zastor, pa je poka¬ 
zao, svojim apostolima, u svoj njezinoj veličini, kao veličanstve¬ 
nu viziju budućnosti. Bit će ona, njegova Crkva, jedno čudesno, 
misteriozno, zdanje na pozornici, pred licem, svega svijeta. Nje¬ 
govo zdanje. Zdanje božanski vitalno: dok će toliko zaokupljati 
pažnju sotonskog kraljevstva, »vrata paklenih«, i izazivati na se¬ 
be njihov bijes. Nesavladiva će i neporušiva biti ta njegova Crk¬ 

va: vječno će biti napadana, ali nikada je nitko ne će moći ni 
uzdrmati, ni srušiti, ni nadvladati. Na stancu će kamenu, na »sti¬ 
jeni«, biti izidana. Ostat će uvijek njegova i Božja. Ostat će uvi¬ 
jek uz istinu: ostat će uvijek uz doro. Bit će to ono Kraljevstvo 
nebesko, koje on, Isus, propovijeda i navješćuje. Velika Božja 
zajednica i obitelj, u koju će biti pozvani svi narodi. Sa svojim 
posebnim ustrojstvom i sa svojim posebnim zakonima: on će joj 
ih, Isus, dati. I sa svojim starješinama. I sa svojom glavom. S 
čovjekom, koji će u svojim rukama, simbolički, držati ključeve 
toga Božjega grada: biti njegov kaštelan, čuvar, šef. S jednom 
širokom, univerzalnom, trajnom, jurisdikcijom, vlašću, nad duša¬ 
ma: sa ovlaštenjima, koja će mu dati sam Isus. U njegovo ime, 
s jednim nadzemaljskim auktoritetom, on će rješavati sve prob¬ 
leme duša; sve stvari na zemlji, koje se odnose na život vječni. 

A Petar će, jedan od učenika i apostola Isusovih, biti ta tvr¬ 
da, neporušiva, stijena, na kojoj će biti izidana Crkva Božja. Pe¬ 
tar će biti ključar toga Božjeg kraljevstva. Petar će, u ime Isu¬ 
sovo, u zadnjoj i vrhovnoj instanci, vezati i odrješivati sve duhov¬ 
ne čvorove čovječanstva. On. Petar, galilejski ribar, što je u onaj 
čas, u zanosu, klečao ondje pred Isusom i ispred sviju svojih 
apostolskih kolega ispovjedio njihovu zajedničku vjeru u Isusovo 
sinovstvo Božje, u njegovu otkupiteljsku misiju, u njegovo bo¬ 
žanstvo: »Ti si Krist, Sin Boga živoga!« (Mat. 16, 16.; Mark. 8, 
29.; Luk. 9, 20). »Blago tebi, šimune, sine Jonin!«, rekao mu je 
nato Isus. »Jer tijelo i krv nijesu ti to objavili, nego Otac moj 
nebeski. I ja tebi kažem: Ti si Petar, — stijena, —i na toj sti¬ 
jeni sazidat ću Crkvu svoju, i vrata paklena ne će je nadvladati. 
I tebi ću dati ključeve od kraljevstva nebeskoga. Pa, štogod sve- 
žeš na zemlji, bit će svezano i na nebesima, i štogod razdriješiš 
na zemlji, bit će razdriiješeno i na nebesima!« (Mat. 16,17. — 
19.). 

Braćo, očito Isus tim riječima daje Petru jednu veliku i 
božansku vlast. I očito mu je daje za sve vrijeme, dok bude pos¬ 
tojala njegova Crkva i dok se budu na nju zalijetala, obarala, vraita 
paklena. Do konca svijeta: do konačnog dolaska Gospodinova. 
Nije to, očito, bilo rečeno samo Petru u njegovoj fizičkoj osobi, 
Petru u tijelu. Petru, koji će već g. 67., samo četrdesetak godina 
iza Isusova odlaska na nebo, odseliti sa svijeta, umrijeti, — pro¬ 
pet kao i njegov Gospodin, — tamo na Vatikanskom brežuljku, u 
Rimu, kao žrtva prvoga, tiranskog, progonitelja Crkve i pred¬ 
stavnika »vrata paklenih«, zloglasnog i okrutnog rimskog cara, 

Nerona. Taj će Petar i dalje, i iza smrti, duhovno živjeti: u Crkvi 
i s Crkvom. U nasljednicima svoje vlasti i službe: u komu bi 
drugome? Bit će uvijek Crkvi stijena i temelja: bit će uvijek nje¬ 
zin ključar i šef; bit će uvijek opunomoćenik, namjesnik, zastup¬ 
nik, Isusov na zemlji. U papinstvu će i u papama Petar živjeti. 
Bez toga ove velike Isusove riječi ne bi imale nikakva pravog 
smisla. Petra u tijelu, već 1900 godina, nema više na zemlji. Ali 
je zato papinstvo i danas među nama. I bilo je, neprekinuto, uvi¬ 
jek, sve dvije hiljade godina postojanja Crkve. Petra u tijelu 
slušali su, — svega nekoliko desetaka godina, — samo oni malo¬ 
brojni kršćani prve Crkve. I to onda, kad je on Crkvi bio puno 
manje potreban, nego danas: dok su još živjeli apostoli, njegove 
kolege. I to onda, kada se je njegova vlast priznavala više u prin¬ 
cipu i u vjeri Crkve, nego što se je pokazivala u njezinoj svagda¬ 
njoj i vidljivoj praksi. Daleko je u ono doba bilo do Petra. Nije 
se on onda mogao puno javljati; nije mogao ni puno putovati; 
nije onda bilo ni aviona, ni radija: na terenu su tadašnji vjernici 
bili upućeni više na druge crkvene starješine nego na njega. Kas¬ 
nijim je vremenima i periodama puno više trebala Petrova, du 
hovna, riječ i ruka. Onda, kad je Crkva bila već ispunila čitav 
svijet: onda, kad je u njoj trebalo ujedinjavati i upravljati mili¬ 
june. U svim onima, tolikim, historijskim burama i krizama, koje 
su, kroz stoljeća i tisućljeća, tresle Crkvom i jurišale na Grad 
Božji, na Kraljevstvo Božje, na državu Božju. 

Braćo, što je Petar i što su Isusova obećanja Petru, to se 
pravo vidi samo iz povijesti Crkve i papinstva. Rim je, Petrov 
Rim, — kroz sve to vrijeme; kroz sva ta duga stoljeća, — čuvao 
netaknutu pravu vjeru i apostolske predaje i odmah, na vrijeme, 
osuđivao sve zablude i sva krivovjerja. Rim je branio slobodu 
Crkve i održao nedirnut, intaktan, njezin duhovni suverenitet sve 
do danas: protiv svih presizanja svjetskih vlasti i svjetskih mo- 
gućnika. Rim je najviše širio Evanđelje i organizirao misionar¬ 
sku djelatnost Crkve po svemu svijetu. Rim je uvijek bio po¬ 
uzdan zatočnik i zalog katoličkog jedinstva: on je ujedinjavao 
sve aikcije i napore Crkve: po njemu je katolička Crkva u svim 
očima institucija neviđene snage i svesvjetskog ugleda; monolit¬ 
na, kompaktna, bez trvenja i sekta u svom krilu. Po papinstvu 
je katolička Crkva postala čudo historije: živi znak Božjega pri¬ 
sustva na zemlji. A tražite, kolikogod hoćete, toj čudesnoj pojavi 
odgonetku i obrazloženje, ne ćete ga naći osim u Petrovoj ba¬ 
štini, u Kristovim obećanjima Petru, u Petrovu nasljedstvu: u in- 

stiituoiji papinstva. U Isusovim riječima: »Ti si Petar, stijena —« 
(Mat. 16, 18.), »Pasi jaganjce moje, pasi ovce moje!« (Iv. 21, 
15. — 17.)/ »A ja sam se molio za tebe, da se ne pokoleba vje¬ 
ra tvoja, — utvrđuj braću svoju!« (Luk. 22, 32.). 

Braćo i sestre, nikada nije bilo potrebnije, da se toga sje¬ 
timo, nego baš danas. Opet se, pred našim očima, jasno pokazuje, 
šta je Petar, šta je Papa, Crkvi. Vidite, čujete, čitate, u kakvu je 
tešku krizu dospio ovih zadnjih godina čitav naš crkveni život. 
Duh revolucije prodro je danas i u Crkvu. I duh svijeta: nje¬ 
gov nutarnji nemir, njegova kriva sloboda, njegova nezasitna po¬ 
hlepa za materijalnim dobrima, njegova neobuzdana oholost i sa- 
moobožavanje, njegova raskalašenost i utapanje u erotici i seksu- 
su. Na sve se strane i teoretski i u praksi ignoriraju prava duha, 
načela Evanđelja, mudrost Križa, ideali od onoga svijeta, vjera 
u grijeh, u otkupljenje, u milost. I to se razlilo po Crkvi naših 
dana kao lavina, kao poplava, kao zaraza. Pometnja je općenita 
i potpuna. I u svetište je prodrla. Ne znamo više, ni što je 
pravo, ni što je krivo. Čovjeku je, kršćaninu, željnu Boga, da 
zdvoji. Sve ih je manje. — i u Crkvi, i među svećenstvom, — ko¬ 
ji jasno gledaju i koji dosljedno pokazuju na jedini pravi put: 
na Onoga, koji je »Put, i Istina, i Život« (Iv. 14, 6.). Sve ih je 
manje: onih, iz čijih usta, iz čijeg lika odmah prepoznajemo glas 
i lice Dobrog Pastira (Iv. 10, 11. 14.) i duh Isusov. 

Braćo, rasuli bismo se danas i propali, i mi katolici, — svi 
to osjećamo, — da još među nama nema Pape. I na Saboru i 
iza Sabora jedini se Papa nije ni za tren pokolebao. On je ostao 
uz Evanđelje; on je ostao uza sve ono, što su vjerovali Apostoli 
i Oci Crkve. On i danas otklanja sve koncesije modemom bez- 
vjerju i razvratu; on i danas brani sve svetinje vjere, — i bes¬ 
mrtnost duše, i vječni život, i sakramente, i Mariju, i kršćanski 
brak, i svećenički celibat; — on nas i danas neprestano poziva na 
molitvu, na duhovnost, na samozataju, na životnu skromnost, na 
budnost i oprez, na plemenito žrtvovanje. 

Braćo i sestre! I danas je Papa stijena Crkve: i danas je on 
ključar Kraljevstva Božjega; i danas je on onaj, koji razvezuje 
sve čvorove čovječanstva, osvjetljuje sve njegove puteve, objaš- 
njuje sve njegove probleme. 

Hoćemo li da ostanemo uz Boga;hoćemo li da sebe osigura- 
mo od svake zablude i svake stramputice, — i u ovoj smrtnoj 
pomrčini i bespuću oko nas; — hoćemo li da budemo prava dje- 
Ca > branitelji, apostoli Crkve, ne treba nam ništa drugo: samo 

slušajmo Papu; samo se njega držimo! Tko je š Papom, taj je 
na Božjoj stijeni, taj je u Kraljevstvu Božjem, taj će biti od¬ 
riješen i opravdan pred Bogom. Kristovo je kršćanstvo, katolič¬ 
ka je Crkva ondje, gdje je Papa. Samo ondje! 

Braćo! Pružimo danas opet, puni pouzdanja i vjere, ruku 
prema Svetom Ocu! I pomolimo se za. nj Gospodinu, čiji je na¬ 
mjesnik: »Pomolimo se za Papu našega Pavla! Gospodin neka ga 
čuva, i neka ga poživi, i neka ga blaženim učini na zemlji, i 
neka ga ne preda na volju neprijateljima njegovim!« Amen. 


»Odstupi od mene, sotono, — jer ne misliš ono, 
što je Božje, nego ono, što je ljudsko!« (Mat. 
16, 23.) 


SOTONSKA SUGESTIJA. 
KRŠĆANSTVO BEZ SAMOZATAJE I KRIŽA. 


Nedjelja, 11. VII. 1965.; Sarajevo, katedrala. 

Dragi vjernici! Zadnje nedjelje govorili smo u propovijedi 
o jednoj od strogih, ozbiljnih, Isusovih riječi iz Evanđelja. Isus 
nas je njom upozorio, da je duhovni teren oko nas vrlo sklizak 
i nepouzdan; da na nas sa sviju strana vrebaju zasjede: mnogo 
puta i pod pravedničkim likom, i pod svetim haljinama. I među 
učenicima Gospodinovim kriju se Jude: ljudi, koji su prodali du¬ 
šu đavlu. Nd'kome ne piše na čelu, kakav je. »Nijesam li ja iza¬ 
brao vas dvanaestoricu? A ipak je jedan od vas đavao!« (Iv. 6, 71.). 
Dobro moramo paziti; dobro se čuvati. Samo se Boga i Evan¬ 
đelja smije čovjek tvrdo i slijepo držati. 

Danas ćemo govoriti o drugoj jednoj, isto tako strogoj i 
ozbiljnoj, riječi Gospodinovoj. A na istu temu. Njom Isus samo 
.ioš proširuje dimenzije nesigurnog terena oko nas: samo još 
intenzivira nepovjerenje i oprez, što ga moramo osjećati prema 
ljudima. Đavao nas ne zavodi i ne smućuje saano preko ljudi, ko¬ 
ji su posve njegovi, — koji su, javni ili tajni, neprijatelji Božji; — 
on to mnogo puta čini i preko ljudi, koji ni jesu u duši pokvareni 
1 nijesu zla srca: koj.i vjeruju u Boga, kao i mi; koji ga se i 
boje; i ljube ga. Ali su, uza sve to, još uvijek previše ljudi, a 
premalo kršćani: nijesu dovoljno shvatili Boga; nijesu još unišli 

u pravi duh Evanđelja. Nijesu se još ni posve predali pravdi. 
Još je u njima previše jak niži čovjek; još misle, u svojoj sla¬ 
bosti i bijedi, više glavom svijeta, nego glavom vjere. 

Eto, za Petra Isus nikada nije rekao, kao za Judu, da 
je đavao. Peftar uiije nikada bio izdajica. Bio je, možda, Isusu pri* 
vrženiji od svih apostola. I vjerovao je u Isusa, čitavim srcem. 

I u njegovo je nebesko poslanje, i u negovo je božanstvo, vjero¬ 
vao. Iz njegovih usta izašla je bila ona velika ispovijest vjere 
u Cezareji Filipovoj: »Ti si Krist, Sin Boga živoga!« (Mat. 16, 

16. ). Ispovijest, kojom je zaslužio najveće Isusovo priznanje. I 
priznanje, i nagradu. »Blago tebi, šimune, sine Jonin!« (Mat. 16, 

17. ), rekao mu je Isus u odgovor. »Jer tijelo i krv nijesu ti to 
objavili, nego Otac moj na nebesima!« (Mat. 16, 17.). Toliko je 
Petar bio velik u Isusovim očima, toliko Isusu drag radi te 
svoje žive i tvrde vjere, da ga je učinio kamenom temeljcem svo¬ 
je Crkve i ključarom, šefom, poglavicom, Kraljevstva Božjega na 
zemlji. »I ja tebi kažem«, rekao mu je, »ti si stijena, i na toj stije¬ 
ni sagradit ću Crkvu svoju, i vrata je paklena ne će nadvladati. 
I tebi ću dati ključeve kraljevstva nebeskoga. Pa štogod svežeš 
na zemlji, bit će svezano i na nebesima; i štogod razriješiš na 
zemlji, bit će razriješeno i na nebesima!« (Mat. 16, 18., 19.). 

Petrova lojalnost i njegova vjera nije nikada dolazila u Isu¬ 
sovim očima u pitanje. Petar nije bio samo vjernik i pravednik: 
on je bio Isusov iskreni i intimni prijatelj, apostolski prvak, sve- 
tac. 

Pa ipak, braćo, i on je, zavaran od đavla, odigrao jednu 
partiju, koja je, — i ako, sigurno, ne subjektivno, a ono objek¬ 
tivno, — bila u sotoninu stilu: služila je đavolskim interesima, 
a okretala se protiv Božjih želja 'i namjera. 

Sveti Matej, — as njim i druga dvojica sinoptika (Mark. 
8, 31. — 39.; Luk. 9, 21. — 27.), — zabilježio nam je taj prizor, 
odmah i neposredno, iza onoga u Cezareji Filipovoj. U istom, šes¬ 
naestom, poglavlju (Mat. 16, 13. — 28.). Veže obje te zgode. 

A čini se, da ih je i Isus povezao. Baš, iza kako su apostoli, 
na Petrova usta, Isusa priznali za Sina Božjega, hoće im on da 
rastjera i rasprši krive predodžbe, koje su oni s tim bili pove¬ 
zali u svojoj glavi, još uvijek punoj židovsko-farizejskih predra¬ 
suda. A hoće i da ih pripravi na buduće događaje. Ne smije ih 
njegova Muka zateći nespremne: mogli bi se razočarati, pasti 
u zdvojnost, izgubiti vjeru. Neka je on Sin Božji: opet on nije 
i ne će biti Mesija, kakva su očekivali Židovi: — kralj od ovoga 

svijeta. Druga je njegova misija; drukčije će biti njegovo kraljev¬ 
stvo. Kraljevstvo od onoga svijeta. Kraljevstvo, koje će na ovom 
svijetu ostati nepriznato i progonjeno. Ne će ga Židovi primiti. 
Njegov će se zemaljski život završiti tragedijom, na Križu. Is¬ 
tom iza Križa doći će Uskrsnuće. A istom iza Uskrsnuća, — 
ali u dalekoj budućnosti, u dalekoj perspektivi, — ostvarit će 
se slavno, nebesko, Kraljevstvo Božje. A sasvim im je jasno Isus 
to rekao. Bez ikakva okolišanja, uljepšavan ja, prikrivanja. Sv. 
Marko kaže izrijekom: »A govorio im je o tom otvoreno« (Maulk. 
8, 3. 2.). »Otada«, čitamo doslovce kod sv. Mateja, »poče Isus 
razlagati svojim učenicima, da mu valja poći u Jeruzalem i mno¬ 
go pretrpjeti od starješina i velikih svećenika i književnika, i 
da će ga ubiti, i treći dan da će uskrsnuti« (Mat. 16, 21.; Mark. 
8, 31.; Luk. 9, 22.). 

Samo, te Isusove otvorene aluzije na Kalvariju i na Križ 
nijesu se nimalo dopale njegovim učenicima. Takova raspleta si¬ 
tuacije i događaja oni nijesu ni očekivali ni željeli. Ni svome 
Učitelju, ni sebi. Na njih je ta, iznenadna, najava katastrofe dje¬ 
lovala kao hladan tuš. Sve se je protiv toga u njima pobunilo. 
Šta to učitelj govori! Bože, zakloni! Od neprilike gledali su preda 
se. Ali govorili, čini se, nijesu ništa. Teško je bilo otvoreno pro¬ 
tusloviti Učitelju. Jedini Petar, onako sangviničan, — naučan da 
se uvijek prvi javi, — nije mogao da dugo šuti. On će to malo 
pretresti sa Učiteljem. Nasamo. Povjerljivo. Da drugi ne čuju. 
Uvijek se je smatrao zrelijim i pametnijim od drugih. Povukao 
je, — kaže izrijekom Evanđelje (Mat. 16 , 22 .), — Isusa na stra¬ 
nu, i stao mu, zabrinuto, iznositi svoje prigovore. Uspio je sa¬ 
mo da kaže prve riječi: da uvede razgovor; da ga intonira. »Da¬ 
leko to od tebe, Gospodine! To se tebi ne smije dogoditi!« (Mat. 
16, 22.). Isus ga je odmah prekinuo. Uzbuđeno i ljutito otresao 
se je na Petra. »A on«, čitamo u Evanđelju, »okrenuvši se reče 
Petru: Odstupi od mene, sotono; ti si mi na smutnju, jer ne 
misliš ono, što je Božje, nego što je ljudsko!« (Mat. 16 , 23 ,; 
Mark. 8, 33.). A onda Isus, — sva trojica sinoptika to navode, — 
prelazi, odmah, u protuofenzivu. Brani odlučno svoju križnu na¬ 
uku. Ne može, veli, nitko biti njegov, tko se ne odreče sam 
sebe, ne uzme na sebe svoj križ, svaki dan, i ne pođe za njim. 
lo je njegov put. Samo tim se putem dolazi u život. Samo se 
tako spasava duša. Tko čuva tijelo, tko bježi od pokore i križa, 
°d priznavalaštva i borbe, izgubit će dušu! (Mat. 16 , 24 . — 28 .; 
Mark. 8, 34. — 39.; Luk. 9, 23 . — 27 .). 

Eto, braćo, Petar je ovdje sasvim bio ispao iz uloge. So¬ 
tona je iz njega progovorio. Sotona govori i iz svakoga onoga, 
tko hoće da iz kršćanskog života ukloni križ, samozataju i poko¬ 
ru. Iz svaikoga, tko bi htio kršćanstvo, tko bi htio Kraljevstvo Bož¬ 
je, bez odricanja, bez borbe, bez trpljenja. Iz svakoga, tko bi 
htio, i da Bogu služi i da pusti uzde svome tijelu i svojim ni¬ 
žim nagonima: da slijepo poleti za svjetskim užicima i za svjet¬ 
skom ljubavlju. 

A koliko smo puta, braćo, i mi svi ovakve sotone, — ili, 
barem-, sotonski šegrti, advokati, agitatori, — i sebi, i svojoj 
kršćanskoj braći i sestrama! »Čuvaj se!«, govorimo jedan dru¬ 
gome. »Ne idi u crkvu: -misli na svoju obitelj, na svoje mjesto, na 
svoju eksistenoij-u!« »Iživi se!« govorimo jedan drugome. »Jedam- 
put se samo živi. Jedamput si samo mlad!« »Sa svijetom!« go¬ 
vorimo jedan drugome. »Toliki su se samo civilno vjenčali, pa 
š.ta im fali? Ne će ni u tebe grom udariti, ako se -ne vjenčaš u crk¬ 
vi!« »Nemoj biti lud! Ne budi bijela vrana!« govorimo jedan 
drugomu. »Kad svi idu na plažu, idi i ti! Kad svi nose »šorceve« 
i »bikiini-kosftime«, nosi ih i ti! Kad se svi provode, provodi, se i 
ti! Kad svi luksuziraju i nagađaju svojoj duši, nagađaj joj i ti!« 
»Sta će nam pokore i postovi! Sve to valja ukinuti. Valja živjeti 
veselo i prirodno. Ima li uopće veće besmislice i gluposti, nego 
gurati od sebe radost, koja se je našla pred tobom na pladnju, 
koju ti sam život pruža i nudi! Samo luda može sam sebe mu¬ 
čiti!« 

Braćo i sestre! Svaki dan nam i mnogi kršteni ljudi tako 
govore. To sve više postaje tipični mentalitet naših novih, mod¬ 
nih, kršćana. »Bježi od samozataje! Bježi od kriza! Daleko to 

od tebe!« v 

Krist je, braćo, to predvidio. On je znao za tu nasu vječnu, 
ljudsku i kršćansku, opoziciju odricanju i križu. Zato je onako 
odlučno i bez rukavica s njom i obračunao. U Petru i u nama. 
Sotonski je to duh. Sotonska je to mudrost; nije Božja. Mu¬ 
drost tijela i puti, a ne mudrost duha. Kapitulacija je to pred 
onim nagonskim u nama; napuštanje pozicija otkupljenoga čo- 
vještva; silazak s Božjega puta. 

Braćo, nemojmo nikada više ni pokušati, da igramo tu so¬ 
tonsku ulogu! Nemojmo oponirati našemu Gospodinu! Ne slu¬ 
šajmo sotonskih došaptavanja: ni kroz kršćanska usta! Isus ih 
je, eto, principijelno i svečano, demontirao. On se je deklarirao, 
na čitavoj liniji, za nevidljivi i vječni svijet, u koji se ulazi samo 

plemenitom rezervom prema onom vidljivom i prolaznom: pu¬ 
tem samozataje, odricanja i križa. I on na toj svojoj deklaraciji 
ostaje i danas: uz inat starom i novom poganstvu. 

Petar je, kao poglavar Crkve i učitelj kršćanstva, dobio u 
tom pogledu, čuli smo, apodiktičnu direktivu: nalog, koji zauvi¬ 
jek obvezuje Crkvu i kršćanstvo. Široki je put, bezuslovne i pu¬ 
ne afirmacije tijela, sotonski put. Kristov je onaj tijesni i uski. 
»A koji su Kristovi, propeše svoje tijelo, — orucifixerunt camean 
suam, — sa strastima i požudama!« Amen. 


193 


»Ako tko hoće da ide za mnom, neka se od- 
reče sama sebe —!« (Mat. 16, 24.; Mark. 8, 34.; 
Luk. 9, 23.) 


RIVAL VJEČNIM VRIJEDNOSTIMA 


Nedjelja, 27. IX. 1964.; Sarajevo, katedrala. 

Dragi vjernici! Zadnje smo nedjelje, u propovijedi, spome¬ 
nuli, kako se kršćanstvo bez straha predaje samo Bogu, a svega 
se drugoga boji i prema svemu drugome nastupa sa rezervom. 
I prema ljudima. Ne povjerava im se lako ni slijepo. Oprezno, 
pažljivo, bira sebi između njih prijatelje i drugove. I prema stva¬ 
rima: prema svemu onome, što nije Bog. Prema svim vrijedno¬ 
stima i dobrima od ovoga svijeta. Materijalnim, zemaljskim, tje¬ 
lesnim, prije svega. 

Uzalud bi tu bilo d pokušavati s nekim kompromisom: to¬ 
liko je Evanđelje u tome jasno; toliko je u tome naš Gospodin 
apodiktičan, odlučan, strog. Na čitavoj liniji on od nas traži uz- 
držljivost, superiornost, rezervu: i prema ljudskoj časti, i prema 
sjetilnoj ljubavi, i prema zemaljskom blagu, izobilju, uživanju. 
Njegov je ideal u tom pogledu: što manje, a ne što više! On u 
dragovoljnom siromaštvu, u nutarnjoj slobodi, gleda duhovnu 
nadmoć čovjeka i kršćanina. On samozataju i odricanje progla- 
šuje bitnim svojstvom kršćanskoga duha: postavlja ga nužnim 
preduvjetom spasenju. Dosta je pročitati njegovih osam blaže¬ 
nih sa gore (Mat. 5, 2. — 12.): siromašni su, uplakani, gladni, 
progonjeni, njegovi favoriti; oni su prvi na listi izabranih; »nji¬ 
hovo je kraljevstvo nebesko« (Mat. 5, 3. 10.). »Križ« mu je uvi¬ 

jek na ustima. Samozataja i odricanje isto tako. Sva tri sinop- 
tička evanđelista spominju, — doslovce istim riječima, — njegov 
zahtjev, da se svatko, tko hoće da bude njegov učenik, mora 
najprije odreći sebe i svojih nižih, zemaljskih i tjelesnih, želja, 
pa se svijesno opredijeliti za više težnje duha i za križ istine i 
dobra. »Ako tko hoće da ide za mnom, neka se odreče sam se¬ 
be !« (Mat. 16, 24.; Mark. 8, 34.; Luk. 9, 23.). Službu mamonu, 
novcu i bogatstvu, on svečano deklarira nespojivom, inkompatibil- 
nom, sa službom Bogu. »Nitko ne može dvojici gospodara slu¬ 
žiti, — Ne možete Bogu služiti i mamonu!« (Mat. 6, 24.; Luk. 16, 
13.). On emfatično insistira na izvjesnoj svetoj nebrizi, nonša* 
lantnosti, za probleme materijalnog života. »Sve to neznabošci 
ištu!« (Mat. 6, 31.), kaže. »A vi se ne brinite, šta će biti sutra! 
Sutrašnji će se dan sam za sebe brinuti. Dosta je svakome danu 
njegove nevolje!« (Mat. 6, 34.). 

Braćo i sestre! Moramo se s tim pomiriti. Nije to stvar slo¬ 
bodnoga izbora. To je za nas kršćane moralni princip. To je na¬ 
ma zapovijed Gospodinova. To je mentalitet i mudrost Evanđe¬ 
lja. Počnemo li precjenjivali zemaljštmu, postanemo li obožava- 
oci i poklonici materije, prekinuli smo sa kršćanstvom, prešli 
smo na drugu stranu bojne linije. 

I za, po sebi, dopuštene užitke to vrijedi. I za pravedno 
imanje i blago. Nije svaka kuća lihvarski stečena: koliko je či¬ 
novnika pred rat desecima godina otkidalo sebi i svojoj djeci 
od usta i od grla, da steknu, da sagrade, svoj skromni dom i da 
ga, danas sutra, ostave sinu ili kćeri u baštinu! Nije svaka njiva 
otimačina >i krvarina: toliki su seljaci postali imućni samo zato, 
jer su radili kao crvi, od zore do mraka, dok su njihovi susjedi 
spavali, ljenčarili, plandovali i pili rakiju pod lipom. Nije ni 
svatko, tko je sebi nabavio televizor ili auto, ni pronevjeritelj ni 
kriomčar: mnogo su puta i muž i žena mjesecima radili preko 
Vre .™ ena ' prikraćivali sebi san i odmor, gubili živce, — u kance¬ 
lariji, u tvornici, u ambulanti, u školi, — samo da se domognu 
loga nesretnoga televizora; ili su ga dobili na dar, od svojih u 
inozemstvu. 

A ipak Isus na sve te bogataše, — na sve bez iznimke, — 
gleda pomalo sažalno, a pomalo i zabrinuto, — da ne kažem 
krivo i prijekorno (Luk. 6, 24.; 12, 21.; 18, 24. 25.; Mat. 19, 23. 

4.; Mark. 10, 23. — 25.); — ipak im on govori, kako im, svima, 
va lja, dobrotvornošću i ljubavlju, sticati prijatelje, da ih brane 

od toga »nepravednoga bogatstva«, — »de mammona iniquitatis«, 
— i od njegovih jada i zamki za dušu (Luk. 16, 9.). 

Nije svako bogatstvo ni imanje nepravedno po svome po¬ 
rijeklu, po svojoj provenijenciji. Ali svako je, — to stoji iza ove 
Isusove jake riječi, — nepravedno po svojoj fatalnoj nutarnjoj 
tendenciji: opasno je po dušu; lako čovjeka navede na zlo, na 
nepravdu, na zaborav na Boga. Po svojoj je naravi rival višim i 
vječnim vrijednostima u čovjeku. Lako se hipertrofira, — pre¬ 
više naraste, — na račun duha i ideala. Previše čovjeka fascinira 
i privuče. Pretjerano ga okupira, jednostrano ga svega zaokupi. 
Zaslijepi ga. Onemogući mu pravu perspektivu na objektivni red 
stvari. Takvi smo već mi ljudi: materijailno nam je bliže od du¬ 
hovnoga; tijelo nam volju siloviti je povlači za sobom nego duh. 
Lakše je uživati u onome, što se vidi, nego u onome, što se ne 
vidi. Lakše je, na zemlji, biti veseo i sretan nego dobar. Duhov¬ 
ni su kapitali biser, zemaljski kamenje: a kamenja je uvijek 
u brdima nesiravnjivo više nego bisera u školjkama. Bezvrjedne 
su, vodenaste, tikve uvijek veće od plemenitoga voća. Kukavče 
brže raste od slavujeva ptičeta i domalo ga nemilosrdno izgura 
iz gnijezda. Trnje i korov bujaju jače od pšenice: uguše je, ako 
ih ne plijevimo, kako ono Isus zgodno kaže u svojoj poznatoj 
priči o sijaču (Mat. 13, 7. 22.; Mark. 4, 7. 18. 19.; Luk. 8, 7. 14.). 

Braćo i sestre! Eto, zašto moramo biti duhovno siromašni 
i srcem slobodni! Eto, zašto se moramo, ako hoćemo, da bude¬ 
mo elitni i idealni kršćani, odreći i mnoge dopuštene radosti, 
komocije, uživanja! Zaboravit ćemo inače na Krista i na vječ¬ 
nost. Postat ćemo duševno, karakterno, voljno, anemični, nemoć¬ 
ni, impotentni. Razmazit ćemo se; omekoputit ćemo. Bježat će¬ 
mo od posla, od rada, od žrtava, od svake ozbiljne dužnosti. 
Zamrzit ćemo na križ. Utopit ćemo se u zemaljskom i vidljivom. 

A to je vječna šteta i sudbonosan riziko. Uzdržljivost štedi 
energije za više ciljeve. Samozataja i odricanje jačaju i školuju 
volju. Povlačenje od svjetske taštine i od sjetilnih užitaka otvara 
oči i uči misliti. Plemenita, otmjena, samoća i izolacija ođalečuje 
od nas grijeh i napast. Slobodnoj se duši Bog najčešće i najlak¬ 
še javlja. 

Ne će, braćo, naše kršćanstvo nikada biti jako, bude li se 
izgubilo u sticanju, uživanju, standardu i luksusu. I ne će nikada 
biti atraktivno; ne će nikomu imponirati. Bit će previše obično. 
Uživača je i gospode i bez nas pun svijet. Ne traži se puno ni 
pameti ni mudrosti, da čovjek dobro jede i dobro spava. Vrlo 


196 


je. lako pjevati i smijati se, tjerati loptu i pljeskati na sportskom 
igralištu, vozati se autom i škljocati fotografskim aparatom. A 
još se je lakše igrati karata, sijeliti uz crnu kavu, plesati, sjed- 
jeti po vas dan u fotelju i gledati televiziju ili slušati sa radija 
sevdalinke, pa, ako hoćete, i opere. 

Sve je to vrlo lako. Samo, Krist nas zove na više. On nam 
upravlja oči na drugu stranu. On nam pokazuje i nudi svoje 
bisere vječnosti. Tko hoće da ih od njega kupi, mora, kao onaj 
mudri evanđeoski trgovac iz Isusove priče (Mat. 13, 45. 46.), pro¬ 
dati mnogo štošta drugo: što nije tako vrijedno. Mora se kon¬ 
centrirati na više i vječne vrijednosti i težnje. 

Braćo ,svi smo mi danas, — i mi kršćani, — previše zinuli 
za udobnošću i za zabavom, za uživanjem. Svi mi danas imamo 
i previše zahtjeva. Nikada nam nije dosta. Štogod vidimo, da 
drugi imaju, htjeli bismo i mi imati. A na svoju nesreću! Svi 
srno zbog toga danas nemirni, nervozni, nezadovoljni, blazirani, 
umno inferiorni i kulturno površni. I svi, glavom bez obzira, 
bježimo od svake kršćanske samozataje. Sve ono, što tijelu godi, 
a što nije grijeh, — barem smrtni, — hoćemo da okušamo. Zato 
smo ovako i siromašni pravdom. Zato smo ovako i slabi u vjeri. 
Zato je ovako i plitko naše kršćanstvo. Zato među nama i ima 
ovako malo pravednika: kršćana, u koje se čovjek može pouz¬ 
dati i na njih s ponosom uprijeti prstom. Kršćanske nam samo¬ 
svijesti manjka. Nemamo duhovnog ponosa. Ponosa otkupljenih. 
Ponosa djece Božje. Isus nije hlepio za zemaljskim blagom i u- 
živanjem, baš jer je bio iznutra sit Boga i u njemu bogat i sre¬ 
tan. I sveci isto tako. 

Braćo! Moramo se u tom pogledu temeljito popraviti. Krš¬ 
ćanin si: nemoj sebi baš sve priuštavati, ni kad bi to mogao! 
Jedi skromno i nosi se jednostavno, i kad imaš novaca! čovjek 
si: nijesi voštana lutka iz konfekcijskog modnog izloga! Ne daj 
ni svome djetetu svega, što mu dune u glavu: pa ni kad ti to 
dopuštaju kućne financije! Neka se obuzdaje, neka se uči sobom 
vladati: to će mu biti kud i kamo veći kapital i za život i za 
vječnost od luksusnih opravica, od čokolade, od sladoleda, od 
skupih igrački! Ponosi se, da možeš u kući biti bez mnoge modne 
ludosti! čuvaj svoj kućni mir! Čuvaj živce: i svoje i svoje dje¬ 
ce! I kad imaš televiziju, — a blago tebi, dok je još nemaš, — 
ne daj, da ti djeca vas dan u nju pilje: šta će dobra na njoj 
vidjeti! Ne uči djeteta na buku, svirku ,ludovanje, sentimental¬ 
nosti, od jutra do mraka! Ne treba da ti iz kuće uvijek trešt: 

radio! Bit ćete, svi, bez toga i zdraviji, i prirodniji, i jači, i mo- 
ralniji. Svladavaj se i sam, u svemu, posti kojiput i dragovolj¬ 
no, — od cigare osobito, od vina osobito, od kave osobito, — 
školuj volju! Ali zato budi dobar i pobožan! Ali zato se uvijek 
bavi nečim korisnim, radi, stvaraj, pomaži drugima: duhovno 
i tjelesno! 

Braćo, nije Kristovo siromaštvo, nije njegovo odricanje lu¬ 
dost: ono je mudrost. Mnogi već danas po svijetu, — i mnogi 
nekršćani, — dižu uzbunu protiv prevelikog standarda i luksu- 
sa. I u Americi! Sve je više zbog toga oko nas dekadenata, de¬ 
generika, kretena, neurotika, propalica, kriminalaca. I gospod¬ 
skih, i bogataških kriminalaca! A kršćanstvo uvijek vene i naza¬ 
duje svagdje, gdje su i kršćani masovno pošli za gospođovanjerrt 
i uživanjem. Prazne se samostani. Nitko neće u svećenike. Pošli 
smo za mamonom: ne možemo više slijediti Krista! 

Nije, braćo, Papa (Pavao VI.) badava, u svojoj nedavnoj 
enciklici, čitavo jedno poglavlje posvetio pozivu na duhovno si¬ 
romaštvo i pokoru. I pokoru za uspjeh koncila! Zove nas natrag 
na Kristov put. Ništa drugo! Dozivlje nam u pamet veliku i vječ¬ 
nu Gospodinovu riječ: »Ako tko hoće, da .ide za mnom, neka 
sc odreče sam sebe —!« Amen. 

»Šta koristi čovjeku, ako sav svijet dobije, a 
duši svojoj nahudi?« (Mat. 16, 26.; Mark. 8, 
36.; Luk. 9, 25.) 


STANDARD I KRŠĆANSTVO 


Nedjelja, 12. II. 1961.; Sarajevo, katedrala. 

Dragi vjernici! Nama, katolicima, kojiput prigovaraju, da 
smo protiv tako zvanog životnog standarda. Da smo i protiv ži¬ 
votnog veselja i protiv udobna i imućna života. Da smo protiv 
toga u načelu. Samo navraćamo ljude na siromaštvo, na patnju, 
na pokoru, na tugu i plakanje. Da je na našu, vele, ljudi bi još 
uvijek ostajali na puri i opancima; stanovali bi u potleušicama, 
kolibama i daščarama; spavali bi na zemlji: na slami i na ku- 
kuruski; odijevali bi se u kostrijet i dronjke. 

Nije istina. Nijesu ozbiljni, kad nam to spočitavaju. Protu¬ 
slove činjenicama. Nijesu razumjeli ni naših propovijedi ni na¬ 
šega, odnosno Gospodinova, evanđeoskoga, učenja. 

Kad smo se to mi protivili, da ljudi, i u materijalnom po¬ 
gledu, dobro žive, ako to mogu: časno, pošteno i zakonito? Kad 
smo koga odvraćali, da sebi ne sagradi lijepu kuću, da ne uhrani 
krme za zimu, da ne unese u sobu krevet, perinu, tanjure, or¬ 
mare, sagove, peć, pa, ako mu može biti, i centralno grijanje, i 
električni štednjak? Koga smo to natjerivali, u ispovijedi ili sa 
oltara, da sa sebe skine otmjeno odijelo ili modernu haljinu, 
pa i onu od svile? Nikada to nijesmo činili. A bili bismo smi¬ 
ješni i nedosljedni, da to makar i samo pokušamo. Ljudi bi 
nam odmah rekli: »Skinite onda i vi, svećenici, kapute i šešire 

Sa sebe! Iznijet ćemo i iz vaših soba peći i krevete. Ne ćete 
ni vi više imati po kućama sestara i kuharica, da vam kuhaju: 
natjerat ćemo i vas na puru!« Rekli bi nam: »Pa ni vaši redov 
nici i redovnice, što su zavjetovali siromaštvo, ne leže po noći 
na podu, i nijesu ni goli ni gladni. Samo o trapistima se priča, 
da spavaju na daskama i da nikada ne jedu mesa!« 

Nijesmo mi katolici ni protiv standarda ni protiv udobna 
života u principu. Bog je čovjeku dao zemaljske stvari, da se 
njima služi; pa i da u njima uživa. »Rastite i množite se, i na¬ 
punite zemlju, i vladajte njom, i budite gospodari —!« (Post. 1, 
28. — 30.), »I sve, što se miče i živi, neka vam bude za hranu; 
sve vam dadoh —!« (Post. 9, 1. — 3.), rekao je on ljudima naj¬ 
prije još u zemaljskome raju, i opet iza potopa. Čitav Stari Za¬ 
vjet pun je molitve za kruh i za Božji blagoslov; pun zahvalji- 
vanja na Božjim darovima. Mnogi su starozavjetni sveci i pra¬ 
vednici, od Abrahama pa do Joba i do pobožnih izraelskih kra¬ 
ljevih bih imućni- i bogati ljudi: bogata je bila i tjožjs j u na k inja 
i pokornica Judita. Ni bogoduhi starozavjetni Mudrac ne želi 
da bude prosjak. On se moli Bogu: »Menđicitatem et divitias ne 
dederis mihi, — Ne daji mi ni siromaštva ni bogatstva; daj mi 
samo ono, što mi treba, — tribue tantum victui meo necessaria!« 
(Posl. 30, 7.). I on, eto, sebi želi kakav takav standard. 


A ni naš Gospodin nije bio prosjak, i ako je bio siromah: 
dragovoljni, duhovni, siromah prije svega (Mat. 5, 3.); slobodne 
i nesebične duše, neprikovane ni na što od ovoga svijeta, ni na 
što zemaljsko i prolazno. I nije on nikoga nagonio na prosjače- 
nje. I nije nikoga istjerivao iz njegove kuće; nije nikoga korio 
ni osuđivao, što zove ljude u goste, ni što im je za ručak zaklao 
ugojeno tele (Luk. 15, 23. 30.) i priredio veliku večeru (Luk. 14, 
16.), metnuo na sto vino i čaše. Bilo je i vrlo imućnih ljudi, ko¬ 
jima je bio prijatelj i s kojima je sjedao za sto (Luk. 5, 29.; 
19, 5.; 22, 11. 12.; Mark. 14, 15.); navraćao se je na noćište i u 
obitelji, gdje su mu po glavi i po nogama izlijevali i dragocjene 
pomasti (Mat. 26, 7.; Iv. 12, 3.), iz posude od alabastra (Mark. 
14, 3.). A kad bi se našao među gladnima i golima, on ih je 
žalio i hranio, a nije im govorio, da je to sreća i radost. Križ 
je to. Ni onih, koje je bio pozvao na savršenost i siromaštvo, 
apostola i učenika, nije on nikada patio glađu, ni silio, da idu 
poderani. I oni su imali i meda i ribe na svome stolu (Luk. 24, 
42.). A Apostoli osuđuju izjelištvo, obijest i škrtost (Rim. 13, 
13.; 1. Kor. 5, 10. 11.; 6, 10.), ali ne one, koji jedu za ručak meso 

(Rim. 14, 1. — 23.), ni one, koji doduše imaju i blaga i imanja 
od ovoga svijeta, ali imaju i ljudskosti, i srca, i milosrđa (1. Iv. 
3, 17.; Ef. 4, 28.). 

Ne, nijesmo mi katolici, nije ni Evanđelje, protiv standarda 
u principu. Nijesmo mi protiv toga, da ljudi dobro i dolično ži¬ 
ve. Mi bismo se samo veseljeli, kad oko nas ne bi više bilo ljudi, 
koji spavaju po šupama i kojima su prsti ispali iz cipela. Kad 
bi svatko imao čitav kaput, pristojan stan i naloženu sobu; kad 
bi spavao na krevetu i kad bi mu se na štednjaku uvijek pušio 
dobro začinjen ručak i vruće mlijeko sa pšeničnim kruhom. Mi 
se za to i molimo: »Kruh naš svagdanji daj nam danas!« (Luk. 
11, 3.). Mi sve potičemo, da rade, kolikogod mogu, na otklanja¬ 
nju socijalne bijede i na podizanju sveopćega blagostanja među 
ljudima, svuda po svijetu. Mi skupljamo za one, kojii nemaju, 
a one, koji imaju, dužimo, da daju i dijele. Nijesmo ni mi protiv 
standarda u principu, Nijesmo ni protiv onoga visokoga. Bože, 
daj, da dočekamo, da i mali, obični, ljudi imadnu jednom svoj 
auto i mognu u njemu putovati po svijetu! I mi bismo s njima 
prislonili: koliko toliko. 

Nijesmo mi katolici protiv standarda u principu. Mi smo 
protiv obožavanja standarda. Mi smo samo protiv standarda, 
pred kojim ljudi padaju na koljena kao pred svojim jedinim 
bogom i zbog kojega zaboravljaju na vječnost i gube dušu. Mi 
smo protiv standarda, koji od ljudi, djece Božje i sinova duha, 
čini neljude i životinje: robove zlata i uživanja. Mi srno protiv 
onoga standarda, na koji je Isus udarao, kad je u Evanđelju 
propovijedao protiv nepravednoga bogatstva, protiv bezbožnoga 
mamona (Mat. 6, 24.; Luk. 16, 9. li. 13.). 

A toga ima i danas, koliko hoćeš. I danas ima »bogataša«, 
i ako se kušaju prikriti, kamuflirati, pod tobože nevinim i soci¬ 
jalnim idealom »standarda«. Ljudska se duša, ljudska se psiho¬ 
logija, nikada ne mijenja. Ni ljudska se zloća nikada ne mijenja. 

Tri su značajke toga bezbožnog standarda, toga bezdušnog 
bogatstva, starog i novog. Samo u zemlju gleda, samo u tijelo 
gleda, u Boga i u vječnost nikako ne gleda. Ne bira uživanja; 
ne brine se, je li dobro ili zlo ono, na što je zinuo; ne obazire 
se uopće na Božji zakon; duševna dobra pred njim ne kotiraju; 
ne priznaje nikakvih moralnih kriterija. Ničega se ne odriče. 
Nikada mu nije dosita. Ne vlada sobom. Izgubio je slobodu 
duše. Robuje svakoj nasladi: i jezika, i očiju, i spola. 

Obazrite se samo oko sebe! Pogledajte samo na sebe i u 
sebe! Ne zna im se broja: onima, koji ni na što drugo ne misle, 
nego samo na uživanje, na izobilje, na gospodstvo. Jedino dm je 
to, po vas dan, i po danu i po noći, i na pameti i u ustima. 
Plaća, plaća, plaća. Stan, stan, stan. Kaput, kaput, kaput. Na¬ 
mještaj, namještaj, namještaj. Frižider, frižider, frižider. Televi¬ 
zor, televizor, televizor. Auto, auto, auto. Utakmica, utakmica, 
utakmica. Izlet, izlet, izlet. Ljetovanje, ljetovanje, ljetovanje. Ki¬ 
no, kino, kino. Ples, ples, ples. Zabava, zabava, zabava. Ljubav, 
ljubav, ljubav. Kao da ničega drugoga nema ni na nebu ni na 
zemlji. Nikada ni da pomisle, da imaju dušu; nikada da se po¬ 
trude, da im ona bude plemenita, čista, pravedna; nikada da se 
obraduju dobru i u dobru uživaju; nikada da se sjete, da valja 
umirati i da će se jednom sastati s Bogom, pa da mu se po¬ 
mole, pa da odu u crkvu, pa da požele da nešto čuju ili pro¬ 
čitaju o vječnim problemima i istinama života. 

Ne zna im se broja: kojima je uživanje, izobilje i gospođ- 
sLvo jedini zakon. Mora se uživati i gospodovati, a ne pita se, 
pod koju cijenu. Ne pita se, dopušta li ti to stalež i plaća; je li 
to plemenito i pametno; možeš li to učiniti bez povrede pošte¬ 
nja i tuđih prava. Za uživanje se sve čini; sve je dopušteno i 
slobodno. Prodaje se tijelo, gubi karakter, ruši brak, gazi tuđe 
srce, intrigira, uhodari i denuncira, laže i krivotvori, krade i 
pronevjeruje. Ostavljaju se djeca, ubijaju životi, izdaje vjera i 
domovina, zatajuje Bog. Ne misli se na druge. Cinički se ismija¬ 
vaju ideali. Glavno je »dečko«; glavno je krzneni kaput; glavno 
je provod i pun trbuh. Sve je ostalo »za krajcar«. 

Ne zna im se broja: onima, koji uopće nijesu u stanju da 
kažu: »Ne. Ne treba mi to. Dosta mi je. Neću!« Ne mogu se 
oteti ničemu, što im se nađe pred očima. Nema tu: preskupo je. 
Nema tu: korizma je; petak je; nedjelja je. Nema tu: ja sam 
oženjen; ja sam udala; ja sam djevojka; to je tuđi muž. Kao 
da u nama nema više ni volje mi slobode: kao da smo lepirovi 
ili golubice. 

Bezbožni standard. Standard bez Boga, bez duše, bez mi¬ 
losti, bez morala, bez ljudskog dostojanstva. To je standard, to 
je bogatstvo, koje je Krist osudio. To je standard, koji i mi s 
njim zabacujemo i otklanjamo. Za takve je on govorio: »Kako 
će teško oni, koji su se bacili na bogatstvo, unići u kraljevstvo 
Božje!« »Lakše će deva proći kroz iglene uši —!« (Mark. 10, 23. 
— 25.; Luk. 18, 24. 25.; Mat. 19, 23. 24.). Tima se je prijetio: »Jao 

vama, bogati!« (Luk. 6, 24.). Te je opominjao: »što koristi čo¬ 
vjeku, ako sav svijet dobije, a duši svojoj nahiidi?« (Mat. 16, 
26.; Mark. 8, 36.; Luk. 9, 25.). Tima se je rugao: »Još ovu noć 
zatražit će od tebe dušu tvoju; a ovo, što si skupio, čije će biti?« 
(Luk. 12, 20.). Tima je pred oči stavljao pakao, koji ih čeka: 
»A umrije i bogatun, i bi zakopan u pakao!« (Luk. 16, 22.). 

Braćo i sestre! Živite vi samo dobro i udobno, ako vam 
je Bog dao! Nitko vam to ne brani: Isus najmanje. Ali ne budite 
nikada obožavatelji ni svijeta, ni tijela, ni standarda! To vam 
Isus brani. Obožavajte samo Boga! »Gospodinu se Bogu svojemu 
klanjaj i njemu jedinome služi!« (Mat. 4, 10.; Luk. 4, 8.). A od 
svijeta uzimljite samo ono i onoliko, što vam i koliko vam do¬ 
pušta kršćanska savjest, pravda i moral! Samo ono i onoliko, 
što vam ne će ni iskvartti ni zarobiti duše! Braćo i sestre, vjeruj¬ 
mo u Boga, mislimo na vječnost, dolazimo u crkvu, pa ćemo 
vidjeti, da ima i viših stvari od kaputa i od frižidera, od auta 
i od dresova, od muškarca i od žene. Pa ne ćemo pasti na kolje¬ 
na ni pred čim, što prolazi i trune. Pa ne ćemo nikada kupo¬ 
vati gospodovanja pod cijenu pravde, kreposti i vjere. Braćo i 
sestre, budimo velike i plemenite duše i fina, bratskoga, srca, či¬ 
nimo dobro, tješimo i pomažimo, pa ne ćemo nikada biti bo¬ 
lesno gladni ni jela, ni tijela, ni uživanja; pa ne ćemo nikada biti 
jalni ni zavidni, što netko ima od nas ljepši kaput i gospodskiji 
stan; pa ćemo biti mirni i sretni, i kod ostanemo neljubljeni i 
neudati; — imat ćemo u srcu veće blago, ljepšu radost, vječnu 
nadu. »Ne živi čovjek samo o kruhu, nego o svakoj riječi, š*to 
izlazi iz usta Božjih!« (Mat. 4, 4.; Luk. 4, 4.). Braćo i sestre, vo¬ 
limo svoju kršćansku slobodu duše, pa ćemo se, stoput, rado 
odreći i koječega, što bismo mogli imati, — i mi, i naša djeca, — 
samo da ne budemo razmaženi; samo da budemo jači od svojih 
strasti i od svake slatke napasti! Pa ćemo i u običnom kaputu 
ponosno i s visoka gledati na one nagizdane; pa se ne ćemo sti¬ 
djeti, što naša djeca ne izgledaju kao lutke iz žurnala; ali ćemo 
se zato dičiti, da su nam brojna, poslušna, trijezna, nevina, po¬ 
božna, blagoslovljena! 

Nikada, braćo i sestre, nemojmo uzimati od života sve, što 
nam nudi! Nikada se ne nadmećimo s drugima u izobilju i obi- 
jesti! Nikada se ne nadimajmo zbog imanja i gospodstva! Luk- 
sus, — vidimo to svaki dan, — blazira, rađa životnom dosadom 
i nervozom, upropašćuje i tijelo i dušu. A samozataja i skrom¬ 
nost, i usred izobilja, čini ljude i narode velikima. Još su stari 

poganski mislioci bili to proglasili prvim zakonom mudrosti: 
»Abstine! Suštine! — Odreci se! Podnesi!« Ni jesmo protiv stan¬ 
darda, ali jesmo, i moramo biti, protiv luksusa! 

U duhovnom siromaštvu, u nutarnjoj slobodi, u primatu, 
nadmoći, duševnoga i vječnoga u nama, sva je i veličina i snaga 
kršćanstva. Po onoj Isusovoj: »Sabirite sebi blago na nebu, gdje 
ni rđa ni moljac ne kvari i gdje kradljivci ne potkopavaju niti 
kradu; — jer gdje je blago tvoje, ondje je i srce tvoje!« (Mat. 
6, 20. 21.; Luk. 12, 33. 34.). Amen. 

Ustanite i ne bojte se!« (Mat. 17, 7.) 


UTJEHA I NEUTJEHA U DUHOVNOM ŽIVOTU 


Nedjelja (II. korizmena), 22. II. 1959.; Sara¬ 
jevo, katedrala. 

Dragi vjernici! Prizor iz današnjeg nedjeljnog Evanđelja (II. 
korizmene nedjelje) tako je nebeski lijep. Isus je na čas objavio 
trojici svojih izabranih učenika svoju slavu: nešto malo od svoga 
božanskog i nebeskog veličja. Prenio ih je, u duhu, za trenutak, 
— možda i za sat, dva, — u limb, u tadašnje, privremeno ,nebo 
starozavjetnih pravednika; uveo <ih među svece. Tračak se je 
rajskoga svijetla prosuo po Taboru i po očima i licima trojice 
sretnika. I toliko su odmah bili zabliješteni od toga višnjega 
svijetla i toliko očarani od nebeskog glasa, koji im se je iz njega 
javio, da su u svetom strahopočitanju ničice pali na zemlju i pre¬ 
krili rukama oči. I toliko su bili ushićeni tim osjećajem nebeske 
sreće, da su u svetom bunilu zaželjeli, da zauvijek ostanu u tom 
slatkom, taborskom, blaženstvu. »Gospodine, dobro nam je ov¬ 
dje. Ako hoćeš, daj, da napravimo ovdje tri sjenice, tebi jednu, 
Mojsiju jednu i Iliji jednu!« (Mat. 17, 4.; Mark. 9, 4.; Luk. 9, 
33.). Sa Isusom i sa njegova dva sveta, nebeska, gosta. 

Ali kratak je bio taj njihov zanos: kratka ta njihova ra¬ 
dost. Brzo je oblak zakrilio svece, ugasilo se svijetlo s nebesa, 
apostoli su se prenuii, probudili, iz ekstaze. Tabor i njegove pla¬ 
ninske šume opet su bili pokriveni noćnom tamom. Uz njih je 
opet stajao samo Isus, u svom običnom izgledu, bez nebeskog 
sjaja oko glave, bez vidljivog veličanstva, u svagdanjem, običnom, 

smrtničkom, obličju. Vratili su se bili opet časovi životne svag- 
danjosti i proze života. S brda su apostoli silazili već kao obični 
ljudi. Ostat će im samo, sve đoklegod budu živi, u duši slatka 
i draga uspomena na taborsko viđenje. Još kao starac, pred 
smrt i mučeništvo, sjeća se sv. Petar Tabora: on mu je čitav 
život služio kao dokaz veličine i božanstva njegova Gospodina, 
ali mu je i vječno živio u duši kao neutaživa čežnja za nebesi¬ 
ma, koja će mu se opet, skoro, otvoriti. U svojoj drugoj posla¬ 
nici poziva se on izrijekom na taborsko viđenje i na glas, što 
ga je tom prilikom čuo s neba, da kršćane utvrdi u vjeri i da 
im poželi, neka im nebeska nada bude kao svjetiljka, koja će 
im svijetliti u tami zemaljskog progonstva sve, dok ne osvane 
dan i ne pomoli se danica u srcima njihovim: »donec dies elu- 
cescat et luci fer oriatur in cordibus estris« (2. Petr. 1, 16. — 19.). 

I drugi je veliki apostol, sv. Pavao, bio na sličan način 
utvrđen i utješen od Boga u svojoj vjeri i u svojim zemaljskim 
kušnjama. I on, s ponosnom i sa živom zahvalnošću, spominje, 
u 2. poslanici Korinćanima, — čitali smo to i slušali na poklade, 
u poslanici nedjelje pedesetnice, — kako je, još pred 14 godina, 
u zanosu viđenja bio odnesen na nebo i čuo ondje »tajinstvene 
riječi, kojih čovjeku nije slobodno govoriti«. Toliko je bio, u tim 
časovima, izvan sebe od sreće, da ni ne zna, je li to bilo samo 
u duhu ili i u tijelu (2. Kor. 12, 2. — 4.). Ali od veličine i ljepote 
te sreće živi, evo, i iza 14 trudnih apostolskih godina i živjet će 
sve, dok zauvijek ne ode k svome Gospodinu. 

To su oboje bili časovi čudesnog duhovnog zanosa, časovi 
mistične utjehe duše. I drugi su ih, mnogi, sveci imali. U ovom 
ili onom obliku. Padali bi u ekstazu, gubili se u duhu, ukočili 
bi se ili lebdjeli u zraku, licem bi im se prosuo neki čudni sjaj, 
usne bi im se micale, kao da s nekim gore u visinama razgova¬ 
raju, oči bi im bile nepomično uprte u nebo: s izrazom neiskaza- 
noga blaženstva. A onda bi se i oni budili iz ekstaze, baš kao i sv. 
Pavao i trojica apostola sa Tabora: započinjao bi opet i za njih 
obični, mukotrpni, svagdanji život rada, križa i molitve. A kat¬ 
kada i život napasti, žalosti, suza, duhovne tame i osamljenosti, 
gdje bi se još samo, u svome zemaljskom progonstvu, sjećali 
onih sretnih taborskih časova i živjeli od njihove utjehe, nadali 
se novom pohodu Gospodinovu i uzdisali za konačnim, vječnim, 
sjedinjenjem s njim. 

Eto, i u životu svetaca izmjenjuju se dani utjehe i dani 
neutjehe, poezija i proza duha, plima i os jeka pobožnog života. 

Ali se zato duša svetaca nikada ne mijenja. Ona je Božja i u 
danima svijetla i u danima mraka. Nijesu sveci ni zahtijevali od 
Boga utjeha: oni su nastojali da mu d bez njih vjerno služe. Ali 
Bog ih im je slao. I da im budu nagrada, i da im budu okrepa 
i snaga u, kasnijim, danima kušnje. Nijesu sveci zahtijevali od 
Boga utjeha. Ali zahvalni su mu na njima bili. Smatrali su ih 
nezasluženim darom dobrote Božje i velikom milošću. I rado¬ 
vali su im se. 

Mi, obični vjernici, nemamo takvih čudesnih Božjih utjeha 
i zanosa. Ni jesmo nikada dosada imali ekstaze. Ne čamo je, — 
sva je prilika, — nikada imati ni u budućnosti. Nije naša vjera 
jaka vjera svetaca. Nijesmo mi zaslužili tolike milosti: ni sve- 
tošću života, ni žarom ljubavi, ni heojskim, dragovoljnim, žrtvo¬ 
vanjem za Boga. 

Ali neke vrsti taborske časove imamo i mi. Barem, ako smo 
iole revni u kršćanskim dužnostima; ako se češće, a pobožno mo¬ 
limo; ako vodimo koliko toliko ozbiljan duhovni život. Osjetimo i 
mi kojdput blizinu Božju u srcu: vjera nam oživi, Bog nam je drag, 
mili nam se molitva, budi nam se u srcu sreća i ponos, što smo 
djeca Božja i kršćani; kao da pipamo blagu ruku Providnosti, 
koja nas vodi kroz život; sretni smo i vedri u Bogu; nije nam 
teška ljubav k bližnjemu, a nijesu nam teške ni druge naše duž¬ 
nosti; velikih napasti ni nemamo; u duši nam je i u kući mir; 
spremni smo, čini nam se, za Boga sve učiniti i podnijeti. Bog 
nas miluje kao svoju djecu. Kao da samo čekamo, kad ćemo k 
njemu odletjeti u raj. 

Samo, malokad da dugo traje to lijepo vrijeme, taj sjaj i 
to sunce, u duši. Odjedamput osjetimo, kako se iznad nas opet 
nebo oblači. Hvata nas tuga, poklapa neki duhovni mrak. Sve 
nam, što je dobro, postaje nekuda teško. Sve nam, što je u vezi 
s vječnošću, izgleda nekuda daleko i hladno. U srcu nam poči¬ 
nje kopkaiti crv sumnje. Nekako nemamo prave volje za molit¬ 
vu: dosadna nam je. Osjećamo se nezadovoljnima i osamljenima. 
Uvijek smo u napasti, da izgubimo strpljivost. Sve je oko nas 
nekako prazno. Progoni nas osjećaj, da smo nesretni, i kao da 
se u nama budi zavist prema onima, koji oko nas bezbrižno i 
obijesno uživaju život. Vjerske su nam i moralne dužnosti kao 
kakvi lanci na rukama: najvoljeli bismo ih zbaciti. Nervozni smo. 
Svatko nam smeta. Križevi nam izgledaju nepodnosivi. Napasti je 
sve više, i sve su teže: i kao da im se već predajemo. Kao da su 
nam noge od olova, kad valja učiniti štogod dobro ili nešto žrt* 

vovati Bogu za ljubav. Na sve crno gledamo; pesimisti smo: u- 
tučeni, apatični, bezvoljni. Kao da više nijesmo oni od jučer. 
Ne možemo skoro sami sebe više ni prepoznati. 

Došlo je, eto, na nas vrijeme duhovne tame, neutjehe, suše, 
krize. Bog se je sakrio od nas: ostavio nbs same na našemu ži¬ 
votnom i duhovnom putu. 

Kako? Zašto? To je u ovoj stvari najvažnije pitanje. 

Imaju dvije vrsti te duhovne suše. Gdjekada smo, — obič¬ 
no, najčešće, — mi sami krivi. Popustili smo u revnosti. Upali 
smo u mlakost. Ne molimo se onoliko ni onako pobožno kao 
prije. Zavrtjela nam je glavom neka ljudska ljubav ili briga. Sve 
manje pazimo na sebe u duhovnom životu. Sve više pravimo 
pogrešaka. Sve češće upadamo u lake grijehe. Sve više olako 
prelazimo preko »sitnica«. Sve se češće oglušujemo glasu milo¬ 
sti: zovu Duha Svetoga u duši. Sve se više prilagođujemo stilu i 
manirama svijeta. Pa se Bog, na koncu, ispred nas i od nas po¬ 
vlači: uvrijeđen je; kažnjava nas. Milost, toliko puta odbijena, 
u nama slabi. Ne prenemo li se brzo, ne okrenemo li odlučno 
natrag, bivat ćemo sve gori; posve ćemo se pokvariti; upast će¬ 
mo i u teške grijehe: i u otpad, i u nevjeru. Zar je jedan, zar 
je jedna, pošla tim putem: od nekadašnjih Božjih zvijezda; od 
nekadašnjih uzornih katolika i ikatolikinja. 

A gdjekada, — rjeđe, — mi nijesmo krivi. Trsimo se, ko¬ 
liko vtiše možemo; molimo se; borimo se protiv napasti, što 
znamo bolje; savjesni smo i u staleškim dužnostima i u radu 
za Boga; ne popuštamo ni u čemu; nastojimo da silom budemo 
vedri i prijazni s drugima; čuvamo se, da i pred kim pokažemo 
svoju žalost i svoje sumnje; ostajemo u svemu kad svojih ide¬ 
ala, dobrih odluka, apostolskih akcija, i ako nam sve to ide 
nekako preko srca. Ne damo se slomiti ni prevladati xl čuvstva: 
slijedimo razum i vjeru. 

U tomu je slučaju duhovna neutjeha samo kušnja naše vje¬ 
re i naše ljubavi. Bog nam je sam oduzeo svoje svijetlo i svoj 
mir, da iskuša našu vjernost; da nam očeliči dušu. šalje nam 
taj križ ka/o svojim jakim vojnicima, u koje ima pouzdanja, pa 
jh je odredio za najteže zadaće. Kako bi nas učinio duhovno još 
jačima. Kako bi umnožio naše zasluge. Kako bismo i md, kao nje¬ 
govi intimni prijatelji ,okusili njegov kalež boli i tjeskobe iz Mas¬ 
linskog vrta. »Žalosna je duša moja do smrti!« (Mat. 26, 38.; 
Mark. 14, 34.), »I poče se plašiti, zgražati, žalostiti« (M?xk. 14, 
33.; Mat. 26, 37.), »I znoj njegov bi kao kaplje krvi, što teče na 

zemlju« (Luk. 22, 44.). Lako je u sreći i u veselju Bogu služiti. 
Ali, tko Bogu ostane vjeran i u muci, — i kada mu duša krvari, 
— njegova je vjera velika; njegova je ljubav jaka i čista. 

Braćo i sestre! U kojemu smo od ova tri stanja mi? 

Ako smo u ovom zadnjemu, ako nam je duša žalosna i 
u mraku, ali opet čista i vjerna, ne bojmio se! Izdržimo do kra¬ 
ja; budimo junaci; nosimo svoj, izabranički, križ za Isusom us- 
trpijdvo i dostojanstveno! A ne popuštajmo ni za dlaku u svome 
kršćanstvu ni u svojim dobrim odlukama! Ostanemo li jaki i 
vjerni i u tami duha, velika će biti naša plaća na nebesima. Bla¬ 
goslov će i milost pratiti svako naše dobro i apostolsko djelo: 
blagoslov žrtve i križa. Ojačat će nas Bog, da ne klonemo. I po¬ 
godit će nas opet, prije ili kasnije, utjehom svoje blizine i svoga 
mira. Dječicu svoju, koju je on sam, po diktatu svoje očinske 
ljubavi, na čas ucvilio. Vjernost Bogu i u neutjesi put je do još 
veće utjehe. A kada će ona doći, to ćemo ostaviti Bogu. Naše je 
za njim uzdisati, a njegovo je, kad će nam se javiti. Bogu se ne 
diktuje; Bogu se ne zapovijeda; Bogu se samo moli. 

Ako smo u onom drugom, — ako smo sami krivi za duševni 
mrak oko sebe, ako smo zapuštali molitvu, ako smo popustili u 
revnosti, ako padamo u uvijek nove i veće pogreške, ako se sve 
više predajemo svijetu i njegovim taštim željama, ako je naša 
ljubav ohladila, — prenimo se odmah: dok je još vrijeme! Po- 
slušajmo glas Božje milosti, koja nas kara i zove! U krizi smo 
spasenja. U teškoj krizi. Mlakost psihološkom nuždom gura čo¬ 
vjeka, uvijek dublje, u zlo i u grijeh, što više popuštaš tijelu i 
grijehu, to mu više robuješ: to si nemoćniji pred njim. Daleko 
će te odvesti tvoja nevjera Bogu. Najgore se, — davno su to 
rekli iskusni duhovni ljudi, — pokvari onaj, koji je nekada bio 
dobar: »Corruptio optirni pessima!« Postane i odviše lako duhov¬ 
nim janjičarom, otpadnikom, izdajicom, prebjegom. Bog ne voli 
polovičara: on ih od sebe goni i odbacuje. »0 da si«, veli Gospo¬ 
din u Otkrivenju, »hladan ili vruć, ali jer si mlak, iispljuvat ću te 
iz svojih usta!« (Otkr. 3, 16.). 

A ako smo u onom prvom, — ako uživamo duhovni mir 
i radost, — pazimo na sebe! Zahvaljujmo na tome dobroti Božjoj 
kao na veliku i nezasluženu daru! I budimo ponizni: inače ćemo 
ga izgubiti! Nije to naše pravo: to je milost. I budimo revni: 
mače će nas Bog kazniti; ugasit će se malo pomalo u našoj du- 
ši njegovo višnje svijetlo! I čuvajmo se obijesnih zemaljskih ra¬ 
dosti: one uvijek potamnjuju i truju dušu! I nipošto ne vežimo 

svoje službe Bogu uz te vanjske utjehe: spremajmo se na to, da 
će nam ih Bog jednoga dana oduzeti; doći će i za nas dani nje¬ 
go^ kušnje! Pa tvrdo odlučimo, da ćemo i tada ostati dobri i 
Božji! Preporučimo se unaprijed Bogu za te dane pohođenja i 
suše!^ I budimo uvijek spremnni na Križ! Nikada ne smije naša 
pobožnost biti samo čuvstvena: ona uvijek motra biti i voljna, 
razumna i jaka. I kad panemo u tamu duha, i živimo, i molimo 
se, i radimo, i govorimo isto onako, kako smo to radili i u da¬ 
nima duhovnog svijetla! Bog je isti i danas i jučer. I obećanja 
su njegova ista. Ista i vrijednost i cijena pravde. Ista je prava, 
kršćanska, mudrost života. Dobro je uvijek dobro; zlo je uvijek 
zlo. ' J 

Braćo i sestre! Svi mi doživljujemo i taborske i maslinske 
časove. Budimo svijesni, da su oni i jedni i drugi pred Bogom jed¬ 
nako vrijedni: sve ovisi samo o tomu, je Ii Bog s nama; je li 
Isus, Spasitelj, u našem srcu. 

A ako hoćemo, da on uvijek bude s nama, — da nas i što 
češće utješi i ogrije, i što čvršće drži uza se u časovima duhovne 
tame, —- pružajmo za njim ruke; tražimo ga! A ne ćemo ga na- 
ći, ni njegova mira, ni njegove snage u suprotivštinama živo¬ 
ta, ni u kinu, ni na goloj plaži, ni u krčmi, ni na čajankama i 
igrankama, ni u sportskoj pomami i groznici, ni u romanima, 
ni u ljubavnom sanjarenju i ognju. Boga ćemo naći u molitvi, 
u crkvi, u tihom krilu svoje kršćanske obitelji, ako je ona puna 
vjere i pravde, u lijepoj i djevičanskoj Božjoj prirodi, u druš¬ 
tvu dobrih, u čitanju Svetog Pisma i ozbiljne, plemenite litera¬ 
ture, u djelima milosrđa i kršćanske ljubavi, u apostolatu i s/ti- 
ne. Od toga počinje kršćanski život: to ga čuva. I kad nas povede 
na Tabor, i kad nas povede u Maslinski vrt. 

Prije svega, braćo, molite se: ako hoćete da budete kršćani 
mirne i jake duše, i u radosti i u žalosti! I uozbiljite se: okreni¬ 
te se k duši i k vječnosti! 

A korizma je vrijeme za to. Ono, što nam Crkva preporu¬ 
čuje i nudi u korizmi. Korizmena pokora. Korizmene propovijedi. 
Križni put. Korizmena ispovijed. Nemojte, da naše crkve budu 
prazne u ove svete dane milosti, gdje je Bog tako blizu našim 
dušama! Nemojte, da vaša djeca, da naši mladići i djevojke, 
ostanu daleko od križnoga spasenja i od životne mudrosti Evan- 
đelja! ćuli ste Apostola, kako nas je sve, u današnjoj nedjeljnjoj 
misnoj poslanici, ozbiljno opomenuo: »Braćo, molimo vas i za- 

klinjemo u Gospodinu Isusu, da tako hodite, kako ste primili od 
nas • A ovo je volja Božja: vaše posvećenje!« (1. Sol 4 1 
3.). Amen. 

»Nikomu ne kazujte, što ste vidjeli!« (Mat 
17, 9.) 


PORUKA SA TABORA 


Nedjelja, 19. VII. 1970.; Sarajevo, katedrala. 

Dragi vjernici! Riječi, što sam ih naveo kao motto ovoj pro¬ 
povijedi, upravio je Isus trojici svojih apostola, koji su bili svje¬ 
doci njegovu Preobraženju na gori Taboru. 

Ne ću vam danas opširnije tumačiti taj događaj, to otaj¬ 
stvo iz Isusova života. Oduljilo bi se. A uglavnom svi i onako 
znate, kako je ono teklo. Svake se je godine, dosada, čitalo o 
tomu Evanđelje na II. korizmenu nedjelju, a onda i na blagdan 
Preobraženja, 6. kolovoza. Jedno je to od centralnih otajstava u 
Isusovu životu. Zato su nam ga i zabilježila sva trojica sinoptič- 
kih evanđelista: Matej (17, 1. — 13.), Marko (9, 1. — 13.) i Lu¬ 
ka (9, 28. — 36.). 

Nekoliko dana, iza kako je Petar, ispred svih apostola, o- 
nako svečano ispovjedio vjeru u božanstvo Isusovo, u Cezareji 
Filipovoj. (Mat. 16, 13. — 20.; Mark. 8, 27. — 30.; Luk. 9, 18. — 
21.), i iza kako je Isus, brzo zatim, prvi put, apostolima otvoreno 
navijestio svoju muku, smrt i uskrsnuće (Mat. 16, 21. — 28., 
Mark. 8, 31. — 39.; Luk. 9, 22. — 27.), poveo je Isus jedne ve¬ 
čeri trojicu svojih najvjernijih apostola, Petra, Jakova i Ivana, 
sa sobom na jednu goru (Mat. 17, 1.; Mark. 9, 1.; Luk. 9, 28.). 
Kršćanska predaja jednodušno uzima, da je to bilo gora Tabor, 
usred Galileje, visoka skoro 800 metara, s divnim, dalekim, vidi¬ 
cima na sve strane: na zapadu sve do Sredozemnoga mora. A 

poveo ih je Isus, da se s njima pomoli (Luk. 9, 28.). Druge je 
apostole ostavio, da ih čekaju podno gore (Mark. 9, 13.; Luk. 
9, 37. — 40.). Dok su se Isus i tri apostola molila gore na vrhu 
brda, na nekom planinskom proplanku, u tišini i pod zvijezda¬ 
ma, apostoli su bili zadrijemali: (Luk. 9, 32.) Isus se je dugo 
molio, a oni bili umorni od penjanja na planinu i opojeni svje¬ 
žim i prohladnim gorskim, šumskim, zrakom. No brzo ih je pro¬ 
budilo neko žarko svijetlo oko njih (Luk. 9, 32.). Otvorili su oči. 
Isus je pred njima stajao, — ili je lebdio u zraku, — sav pre- 
obražen i u nekom nebeskom sjaju. Evanđelje kaže, da je nje¬ 
govo lice sjalo kao sunce, a haljine mu bile bijele i sjajne kao 
snijeg (Mat. 17, 1. 2.; Mark.9, 1. 2.; Luk. 9, 29.). A uz nega su 
stajali, također u slavi (Luk. 9, 31.), i s njim razgovarali (Mat. 
17, 3.; Mark. 9, 3.; Luk. 9, 30. 31.) Mojsije i Ilija, dva najveća 
sveca Starog Zavjeta: Mojsije, preko kojega je Bog dao Izrael¬ 
cima zakon na Sinaju, i Ilija, neustrašivi prorok i borac Božji. 
O otkupiteljskim planovima Božjim oni su s Isusom govorili, — 
toliko su već razabrati apostoli iz njihovih riječi; — o njegovu 
»svršetku u Jeruzalemu« (Luk. 9, 31.): o Isusovj muci, smrti i 
uskrsnuću. Poslao ih je bio Bog, da ovdje, pred Isusovim izabra¬ 
nicima apostolima, posvjedoče za nega. Isus je onaj Obećani, ko¬ 
ga su oni navješćivali i za kojim su uzdisali. Priznaju ga; klanja¬ 
ju mu se; prihvaćaju tajnovite planove Božje s njim. I na apo¬ 
stole je prešlo nešto od te nebeske slave. Puni su bili blaženstva 
i sreće: komadić neba bio je pred njima i oko njih. Zanijemili 
su bili od čuđenja, strahopočitanja, zanosa, nebeske slasti. Sa¬ 
mo je Petar, uvijek vatren i nagao, kad mu se učinilo, da se 
Mojsije i Ilija spremaju da otidu, — dobacio Isusu, kao u bu¬ 
nilu: »Gospodine, Učitelju, dobro nam je ovdje. Da načinimo tri 
sjenice: tebi jednu, Mojsiju jednu i Iliji jednu!« (Mat. 17, 4.; 
Mark. 9, 4. 5.; Luk. 9, 33.). Vječno bi Petar ostao ovdje: tako 
mu je srce bilo puno mira d radosti. No najedamput zakrilio je 
Isusa, Moj'sija i Iliju gust, sjajan, oblak (Matej 17, 5.; Mark. 9, 
6.; Luk. 9, 34.). Apostoli su se uplašili. Oborili su oči i pali 
ničice na zemlju (Mat. 17, 6.; Luk. 9, 34.). Osjetili su, da je to 
znak blizine Božje, baš kao ono jedamput kod Mojsija na Hore- 
bu (Izl. 19, 9.; 20, 21.); ili nad škrinjom od zavjeta (Br. 9, 15.; 
3. Kralj. 8, 10. — 12.; 2. Dn. 6, 1.). Židovi su se bojali, da će oslijepi¬ 
ti ili umrijeti, ako Boga vide. U isto vrijeme zaorio je iz oblaka 
gromovit glas: »Ovo je Sin moj ljubljeni, koji je po mojoj vo¬ 
lji; njega slušajte!« (Mat. 17, 5.; Mark. 9, 6.; Luk. 9. 35.). To 

se je Bog javio s neba: isto kao na Jordanu, kad se je Isus 
krstio (Mat. 3, 17.; Mark. 1, 11.; Luk. 3, 22.), i u Jeruzalemu, 
neposredno pred Muku Isusovu (Iv. 12, 28. 29.). Nebeski Otac 
svjedoci za svoga Sina. Neka apostoli dobro upamte to njegovo 
svjedočanstvo! Čuli su ga. A malo su prije vidjeli i Isusovu ne¬ 
besku slavu. Neka se toga sjete, kad budu, baš ova trojica, 
gledala Isusa u njegovu najdubljem poniženju i slabosti u Vrtu 
Maslinskom (Mat. 26, 37.; Mark. 14, 33.), i gdje umire na križu! 

Da ne izgube vjeru u danima kušnje. I neka uvijek svjedoče 
za njegovo božanstvo i ustrajno, do kraja, propovijedaju i šire 
njegovo kraljevstvo! Apostoli su se sada još više prepali i nijesu 
se usuđivali dignuti sa zemlje. Isus ih se stoga dotiče i kaže im. 
»Ustanite, i ne bojte se!« (Mat. 17, 7.). Na tu njegovu riječ plaš¬ 
ljivo su sada digli glave. Ali o čuda, ništa više nijsu vidjeli od 
nebeskog viđenja i slave. Nije više bilo ni Mojsija ni Ilije. Pred i 

njima je stajao samo Isus u svom običnom liku (Mat. 17, 8., 

Mark. 9, 7.; Luk. 9, 36.). Poveo ih je dolje niz goru, k drugim 
apostolima. I upozorio ih, dok su silazili: »Nikomu ne kazuj te, 
što ste vidjeli, dok Sin čovječji iz mrtvih ne ustane!« (Mat. 17, 

9.; Mark. 9, 8. 9.; Luk. 9, 36.). Treba da se prije do kraja izvrše 
svi planovi Božji. Treba da slava Isusova ostane sakrivena, sve 
dok on ne prinese svoju veliku žrtvu na križu, a onda ne us¬ 
krsne i ne ode u nebo. 8 

Braćo i sestre! Mi ćemo danas ostati samo kod ovoga zad¬ 
njega dijela otajstva i događaja na Taboru. Kod njegova, naizgled 
prozaičnog, svršetka. Objava je i utjeha za apostole i došla i 
prošla. Brzo. A vratio se obični, svagdanji, život rada, borbe, mu¬ 
ke i križeva. 

Uvijek su, braćo, učitelji duhovnog života u ovom prizoru 
sa gore gledali ilustraciju, — zgodnu, zornu, efektnu ilustraciju, 

— jednom velikom zakonu našega kršćanskoga života. 

Bude i u njemu, — u našem kršćanskom životu, — dana i 
časova, kad nam je duša puna Boga i njegova božanskog svi¬ 
jetla. Mirna, zadovoljna, sretna u Bogu. Nosi je milost. Bog joj 
daje krila. Sve je u takovu času čovjeku lako. Lako mu se je 
i moliti. Lako mu je i biti Božji. Lako mu je i Boga ljubiti. La¬ 
ko mu je i Bogu služiti. I što je tko Bogu vjerniji, i što je 
tko pred njim bolji, — u molitvi, u ljubavi, u životu, to ga 
češće, — bar obično, — Bog ovako pohađa i tješi. Radost mu se, 
prosvjetljenje, mir obilato prospu u duši. Samo, braćo i sestre, 
rijetko kada to, — i kod sveca, i kod svetice, — traje dugo. 

Nezasluženi je to Božji dar. Bog ga, kad hoće, daje, i opet ga, 
kad hoće, oduzima. Pa nas opet prepusti našoj ljudskoj slabosti. 
Postane nam opet težak put pravde i služenja Bogu. Na dušu 
nam opet pane mrak: Bog kao da nas je ostavio i kao da je 
od , nas daleko. Gubimo pouzdanje. Gubimo i volju za molitvu. 
Spopada nas nervoza i malodušnost. Muče nas napasti. Osjeća¬ 
mo/svu težinu križa na svojim leđima. Najvoljeli bismo, čini nam 
se/sve pustiti, pa se predati svome beznađu i svojoj zloći. Grijehu 
i svijetu. 

Braćo, računajmo s tim! Budimo realisti u duhovnom živo¬ 
tu, ne fantasti! Nije glavno, da uživamo mir i utjehu u duši. 
Glavno je, da budemo Božji ljudi, da živimo pravedno, da služi¬ 
mo Bogu: u radosti ili žalosti, svejedno. Tko vjerno služi Bogu, 
svet je i Bogu drag, i ako je uvijek napastovan, i ako je uvijek 
na mukama i u borbama. Još je Bogu draži, ako je njegov i u 
nevolji, i u mraku. Bilo je svetaca, i velikih svetaca, pa nijesu 
nikada doživljavali kakvih osobitih duhovnih zanosa. Put je duž¬ 
nosti, borbe i križa najsigurniji put do Boga i u nebo. 

Ne smijemo, braćo, od Boga zahtijevati duhovnih utjeha. 
Nemamo na to prava. Moramo njemu prepustiti, hoće li nam ih 
dati ili neće. On svaku dušu vodi drukčije: sa svakom ima druge 
planove. Molimo ga samo, neka nas on održi u svojoj milosti 
i u vjernosti sebi! Ali: ako nam ih ipak pošalje, svoje utjehe, 
— ako u duši osjetimo njegovu prisutnost i mir, — budimo mu 
na tome od srca zahvalni! Velika će nam biti pomoć u duhov¬ 
nom životu, Jača nam to vjeru. Olakšava nam to put pravde. 
Bog nas tada nosi i tetoši kao djecu u svome očinskom naručju. 
I ponizni budimo u takvim časovima! Nemojmo sebi umišljati, 
da je to naša zasluga! Nemojmo to sebi pripisivati! Nemojmo 
se radi toga uzdizati nad druge! Učinimo li to, Bog će se od¬ 
mah od nas povući: ostavit će nas u našoj nemoći i tami. Kaz¬ 
nit će nas. Dopustit će, i da panemo u grijehe. Foniznošću se 
najbolje i zaslužuje i čuva taj duhovni mir. I revnošću. I pre¬ 
danošću. Kako Bog hoće i dokle Bog hoće! Ne ljutimo se stoga, 
kad opet osjetimo suhoću u duši: kad nam se opet sakrije Božje 
sunce! Bog je i dalje s nama, baš kao što je i Isus bio sa svo¬ 
jim apostolima. Svejedno: da li na svijetlu ili u sjeni. Vršimo 
mi samo u svemu volju Božju, a sve ostalo prepustimo Bogu: višoj 
pedagogiji Božje mudrosti i dobrote! 

No zato se u časovima duhovne tame i neutjehe uvijek rado 
vraćajmo mislima na vrijeme, gdje nam se je Bog bio objavio 

i gdje smo očito osjetili njegovu prisutnost i njegovu ruku! iz¬ 
gledali smo tada jasno Boga pred sobom. Ne možemo i ne smi 
jemo više o njemu podvojiti. Baš kaošto su se i ona trojica 
apostola sa gore uvijek sjećala sjaja i lica Isusova u onom bla¬ 
goslovljenom času. Kad bi im god bilo teško. Sv. Petar u svojoj 
drugoj poslanici izrijekom spominje, još pred smrt, prizor sa 
Tabora. Ugledali smo, veli, njegovu veličinu, čuli smo Očev glas 
i Očevo svjedočanstvvo s neba, kad smo s njim bili na svetoj 
gori. Nije priča, što o njemu vjerujemo i učimo (2. Petr. 1, 
12. — 18.). I uvijek, i u najtežim duhovnim krizama, ostanimo 
vjerni onome, što smo u takvim časovima, nošeni milošću Bož¬ 
jom, bili odlučili i preduzeli! U svemu! Ne mijenjajmo nikada 
svojih dobrih odluka i navada, kad nas spopane malodušnost! 
Molimo isto onako, kao i onda, kad nam je srce bilo veselo i 
bodro u Bogu! Bog se nije promijenio, ako se je promijenilo na¬ 
še raspoloženje. Ni jesu se promijenili ni njegovi zakoni, ni nje¬ 
gove želje. On je u svakom času vrijedan naše službe i ljubavi, 
našega pouzdanja i nade. 

I, na koncu, još nešto, braćo! Čuli ste, kako Isus kaže 
apostolima: »Nikome ne govorite, što ste vidjeli!« Nemojmo ni 
mi puno govoriti o onomu, što smo intimno doživjeli s Bogom u 
svetištu svoga srca! Božanska je to tajna. Nije to za bubnja, a 
pogotovu nije za samohvale. Ostanimo radije sami s Bogom, kad 
nam se on približi duši! Previše je on velik, da bismo ga smjeli 
izmiješati s ljudima i prepustiti ga svome i njihovu neopranom 
jeziku! 

Braćo! Gledajmo uvijek u Boga i tražimo uvijek Boga! I 
obveselimo se uvijek, kad nam se javi! Taborski časovi najljepši 
su i najveći časovi u našem kršćanskom životu! Amen. 

»Ilija će, doduše, doći i sve će urediti; ali vam 
kažem, da je Ilija već došao, i ne poznaše ga, 
nego učiniše s njim, što su god htjeli!« (Mat. 
17, 11. 12.) 


DUH ILIJIN 


Nedjelja, 19. VII. 1964.; Sarajevo, katedrala. 

Dragi vjernici! Sutradan, u ponedjeljak, 20. srpnja, pada ove 
godine blagdan sv. Ilije: najvećega od starozavjetnih proroka; 
zaštitnika, još od davnine, kršćanske i katoličke Bosne. A velik 
je bio sv. Ilija. Velik i po svojoj historijskoj pojavi. Velik i po, 
neslomljivoj, odlučnosti u službi Bogu, kojoj je izraziti, tipični, 
predstavnik. Velik i u Isusovim ustima. Više ga je puta Isus 
spomenuo u Evanđelju. Uvijek s najvećim pohvalama. I susreo 
se je s njim: na dan svoga Preobraženja, na gori Taboru (Mat. 
17, 3. 4. 10. — 13.; Mark. 9, 4. 5. 10. — 13.; Luk. 9, 30. 31. 33.). 

Reći ćemo, stoga, danas, u predvečerje njegove svetkovine, 
o njemu, — o sv. Iliji, — nekoliko riječi. Manje o njemu: više o 
njegovu duhu. Taj duh, »duh Ilijin«, spomenuo je izrijekom 
arkanđeo Gabrijel, kad je starome svećeniku Zahariji, u hramu, 
navijestio, da će mu se roditi sin: preteča Gospodinov, Ivan 
Krstitelj. Ivan će biti drugi Ilija. »Hodit će pred nj<im, — pred 
Gospodinom, pred Isusom, — u duhu i sili Ilijinoj«, »praecedet 
ante illum in špiritu et virtute Eliae« (Luk. 1, 17.). 

Braćo i sestre! Svi vi znate, iz biblijske povijesti, ponešto 
° sv - Iliji- Živio je i djelovao u doba najdublje religiozne deka- 
dence, najgorega otpada od Boga, u izraelskom kraljevstvu: u 

vrijeme bezbožnoga kralja Ahaba i njegove opake žene, poganke, 
Jezabele. Na njezin poticaj i nagovor kralj je bio pregnuo, da 
potpuno iskorijeni vjeru u jednoga, pravoga, Boga u Izraelu i 
da narod prevede na kult feničkih idola Bala i Astarte. Porušio 
je bio sve oltare Gospodinove i sva njegova svetišta. Pobio sve 
Gospodinove svećenike i proroke. A i narod je, što milom, što 
silom, bio pošao za bezbožnim kraljem: utopio se je bio u idolo- 
poklonstvu i u, pravom poganskom, razvratu. Ilija je, na koncu, 
bio ostao jedini prorok Gospodinov u čitavoj zemlji. Ali prorok, 
koji se nije dao slomiti ni ustrašiti. Prorok, kojemu nitko nije 
mogao začepiti usta. Čitav se je život borio protiv bezbožnoga 
kralja. Čitav je život nastojao da izraelski narod vrati natrag k 
Bogu. S vatrenim žarom, sa silnom rječitošću, s velikim znaci¬ 
ma i čudesima. »A ustade prorok Ilija kao oganj, i riječ je nje¬ 
gova plamtjela poput zublje« (Crkv. 48. 1.): tim je riječima 
emfatično, proroka Iliju karakterizirao starozavjetni židovski Mu¬ 
drac, slaveći velike ljude izabranoga naroda. Očito je Bog bio 
s njim. što bi god prorekao, ispunilo bi se. I kada je, narodu 
i kralju, proricao kazne, što će ih zateći zbog njihova otpada: 
sušu i glad (3. Kralj. 17, 1. — 18, 46.); krvavo istrjebljenje i 
propast Ahabove loze (3. Kralj. 21/ 21. — 24.; 4. Kralj. 1, 2. — 
17.; 9, 1. — 10, 17.). I kad je Boga zamolio da munjom, gromom, 
dvaput, pobije vojnike, koji su, na nalog Ahabova sina Ohozije, 
bili za njim pošli u potjeru (4. Kralj. 1, 9. — 12.). I kada je 
s neba, svojom molitvom, snio vatru nad svoju žrtvu na gori 
Karmelu, u dokaz opstojnosti i svemoći Gospodinove: Bog ju 
je sam zapalio (3. Kralj. 18, 30. — 40.). I kad je, najprije, čudes¬ 
no umnožio ulje, a, onda, uskrisio od mrtvih sina udovice iz Sa- 
repte, za nagradu njezinoj plemenitosti i vjeri i za -svjedočan¬ 
stvo svome poslanju (3. Kralj. 17, 9. — 24.). I nikada nije uz¬ 
maknuo ni klonuo, i ako su ga, kao divlju zvijer, gonili čitav 
život (3. Kralj. 18, 10.; 19, 2.; 4. Kralj. 1, 9. — 13.). Uvijek je 
bio na bijegu ili u pustinji, ali uvijek je dalje propovijedao. I 
s uspjehom. Iza njega se je još dugo, koliko toliko, držao kult 
pravoga Boga među narodom: u doba njegova nasljednika, pro¬ 
roka Elizeja. A i za njegova života uvijek je jedan dio naroda, 
pa makar i manji, ostajao uz Iliju i uz Gospodina. Sam mu je 
to Bog jedamput rekao: »Sačuvao sam sebi sedam tisuća ljudi 
u Izraelu, koji nikada nijesu savili koljena pred Balom!« (3. Kralj, 
19, 18.). Ali, dakako, Ilija je to morao skupo plaćati. Bio je vječ¬ 
ni beskućnik i patnik. Ni dama mira nije imao. A nije ga ni tra- 

žio. Ni. koliko je mogao. Živio je tvrdo: pokornički i isposnički. 
Svi su ga poznavali po njegovoj kostrijetnoj haljini i po osmag- 
lom, mršavom, vjetrom i suncem isprženom, bradatom, licu (4. 
Kralj. 1, 8.). Živio je samo za Boga i za svoju misiju. Od svijeta 
nije mi tražio ni uzimao ništa. 

Braćo! Iza ovoga kratkog prikaza njegova života nije po- 
, trebno ni da vam govorim, kako sv. Ilija nije bio čovjek iz ma¬ 
se. I kako nije bio simpatija osrednjaka i računaša: ljudi male 
duše. Tko je, i u ono doba, tražio, na zemlji, jedino udobnost 
i mir, tko je samo čuvao svoja leđa i gledao samo na svoj ma¬ 
terijalni interes i na svoju kesu, morao se je držati daleko od 
Ilije. I nije, sigurno, volio ni njegovih pokorničkih propovijedi, 
ni njegove kostrijeti, ni njegova trajnog potucainja po pustinji. 
Takvima je Ilija donosio samo neprilike ii unosio nemir u njiho¬ 
ve kuće i u njihove, razmažene i sebeznale, duše. Nije im dao 
da sjede na dvije stolice. Silio ih je na odluku. Govorio im je: 
»Dokle ćete teturati i na jednu i na drugu stranu? Ako je Go¬ 
spodin Bog, slijedite ga; ako je Bal, slijedite njega! (3. Kralj. 
18, 21.). Ahab mu je to jedamput i izrijekom spočitnuo, kad su 
se sreli: »Ti li si«, rekao mu je, »onaj, koji unosiš bunu u Iz¬ 
rael?« (3. Kralj. 18, 17.). A za njegova dvojnika, drugoga Iliju, 
sv. Ivana, Isus sam kaže, kako su ga dočekivali njegovi savreme- 
nici: »Velim vam, da je Ilija već došao, i ne poznaše ga, nego 
učiniše s njim, što su god htjeli!« (Mat. 17, 11. — 13.). 

Ni modernim ljudima od danas, — ni modernim kršćanima 
ili, bolje, pseudokršćanima, nazovikršćanima od danas, — nije 
Ilija drag. Ne vole ni oni kostrijeti ni pokore. A ne vole ni bor¬ 
be, ni junaštva za Boga. Previše ih to stoji. Previše bi ih anga¬ 
žiralo. Oni vole mir sa svijetom. I onaj truli: ako drukčije ne 
može biti. Neće borbe: ni one duhovne. Neće rizika: ni Bogu 
za volju. Gladno je, da oni mogu, bez smetnje, griiskati svoj ko¬ 
madić kruha i mesa i — spokojno spavati. Glavno je, da oni 
imaju svoj automobil i da ih nitko ne pometa pri čašici i lju¬ 
bavnim avanturama. Glavno je — standard. A Bog neka šuti sa 
svojim zahtjevima! Neće oni da se zbog njega posvade sa svo¬ 
jom eksistencijom i sa svojom srećom. Njih neka razne Ilije, raz¬ 
ni religiozni fanatici, puste na miru! Ne treba njima ni kršte¬ 
nja, ni vjenčanja, ni katehizacije, ni ispovijedi, kad je sve to 
tako skupo! 

Samo, braćo i sestre, Isus je, — već smo rekli, — drukčije 
gledao na Iliju. On je u njemu gledao svoga čovjeka: ideal od ka- 

raktera, Božjega velikana, sveca, vjernog slugu i savršenog borca 
Gospodinova. Njemu je Ilija bio kvalificirani, auktoritativni svje¬ 
dok istine, koji je, na Taboru, skupa s Mojsijem, autentično 
predstavljao starozavjetnu objavu Božju: Otac ga je sam bio 
poslao k Isusu kao svoga delegata i opunomoćenika. On, Isus, 
stavlja Ivana Krstitelja, — najvećega između ređenih od žene, 
kako ga je sam nazvao (Mat. 11, 11.), — u isti red s Ilijom i daje 
mu tim najveće priznanje i najvišu pohvalu. On, izrijekom, kaže 
apostolima, na njihov upit, da će Ilija još jedamput doći, na kon¬ 
cu svijeta, kao Božji poslanik i propovjednik pokore bezbož- 
nom i otpadničkom naraštaju onih zadnjih, apokaliptičkih dana 
(Mat. 17, 10. 11.; Mark. 9, 10. 11.; Otkr. 11, 3. — 13.). Zato je i 
bio, na čudesan način, u ognjenim kolima, živ odnesen sa zem¬ 
lje (4. Kralj. 2, 1. — 18.). 

Duh Ilijin, braćo! To je duh Božji, duh kršćanstva. Isus od 
svojih, i u Evanđelju, uvijek traži junaštvo i borbu. On oko se¬ 
be hoće da vidi vojnike i svjedoke, a ne mekušce i prelivode. 
On ne da, da išta ljubimo više od Boga. Ni oca, ni mater, ni 
kuću, ni život. Tko to čini, nije njega dostojan: »non est me 
dignus!« (Mat. 10, 37.; Luk. 14, 26.). On se odriče, — i odreći će 
se, ii na sudnji dan, — pred Ocem svojim nebeskim, onih, koji 
se njega odriču ili stide, od straha pred ljudima; za zalogaj, za 
karijeru, za ljudsku ljubav, za uživanje: »negabo et ego eum 
coram Patre meo, qui in coelis est!« (Mat. 10, 33.; Luk. 9, 26, 
12, 9.). On traži tvrdoću duše i odricanje u službi Bogu; ne 
želi oko sebe poklonika i robova luksusa. Takvi će izgubiti du¬ 
šu; nijesu vrijedni Kraljevstva Božjeg. I ko neće da uzme na 
sebe križa, nije njega dostojan: »Et qui non accipit crncem su- 
am, — non est me dignus!« (Mat. 10, 38.). Pokora, ozbiljnost ži¬ 
vota, jedini je put k spasenju i u nebo. »Ako ne budete činili 
pokore«, voli, »svi ćete redom propasti, — omnes similiter per- 
ibitis!« (Luk. 13, 5.). »Pokoru činite, jer se je približilo kraljev¬ 
stvo Božje!« (Mat. 3, 2.; 4, 17.). »Ulaziite na tijesna vrata!« (Mat. 
7, 13.; Luk. 13, 24.). »Kraljevstvo nebesko silu trpi!« (Mat. 11, 12.). 

Braćo! Samo kršćanski karakteri i junaci dostojni su Boga. 
Samo junaci prodiru. Samo junaci rade i stvaraju. Samo junaci 
povlače za sobom, imponiraju, osvajaju: računaši, strašivice i 
prelivode nikada! 

Braćo i sestre, molimo se, danas i sutra, na blagdan sv. 
Ilije, za taj »duh Ilijin« sebi i Crkvi Božjoj! Neka nam Bog, u 
ova vremena nezapamćene nutarnje praznine i bijede, u ova vre¬ 

mena žalosnoga i sramotnoga duhovnoga đvospolstva, u ova vre¬ 
mena duboke karakterne i moralne krize, u ova vremena totalne 
idejne konfuzije i iskrivljavanja svih vrjednosti, pošalje što više 
svoj,h Ilija! Krvavo nam ih danas treba! A budimo i mi, ako 
već ne heroji pravde i istine, kao veliki svati Ilija iz Tezbisa, 
a ono barem njezini poklonici i vjerni vojnici: makar i oni obič¬ 
ni; makar i redovi! Respektirajmo uvijek Boga kao prvu vri¬ 
jednost svijeta i života! Ne bojmo se ljudi! Ponosimo se, da 
stojimo uz istinu i dobro, pa makar ostali i u manjini; pa'ma¬ 
kar ostali i sami! I sveti je Ilija ostao sam. Ono je on jedam¬ 
put lekao Bogu: »Ostavili su zavjet tvoj sinovi Izraelovi, razo¬ 
rili su tvoje oltare, pobili su mačem tvoje proroke: ostao sam 
(<>d njih) ja sam, i evo traže, ela i meni dignu glavu, — quaerunt 
animam meam!« (3. Kralj. 19, 10. 14.). Ne budimo mekušci i 
bonvivani! Budimo ljudi kršćanske ozbiljnosti, trijeznosti, po- 
koic! Ljudi duha! Ljudi od onoga svijeta! Svjedoci Božji! Amen. 

»Ako možeš vjerovati: sve je moguće onome, 
koji vjeruje!« (Mark. 9, 22.) 


VJERA RJEŠAVA POTEŠKOĆU. PROSNE MOLITVE. 


Nedjelja, 23. V. 1965.; Sarajevo, katedrala. 

Dragi vjernici! Ove riječi: »Ako možeš vjerovati: sve je mo¬ 
guće onome, koji vjeruje!« (Mark. 9, 22.) rekao je Isus ocu 
opsjednutog, padavičavog, dječaka, što ga je, na očevu mo bu, 
ozdravio, odmah sutradan po Preobraženju (Luk. 9, 37. , Kaci je 
silazio sa gore Tabora. Pricsor je poznat i znamenit: zabdjezMa su 
ga sva trojica sinoptičkih evanđelista: Matej (17, 14. 20.), Mai- 

| 0 ( 9 ; 14 . — 29.) i Luka (9, 37. — 44.). I puno ima u njemu, i 

za nas, značajnih pouka. i q \ 

Čovjek je doveo bolesnog dječaka, sina-jechnca (Luk. 9, 38.), 
naprije k apostolima, — Isusa, izgleda, u onaj čas nije bilo me¬ 
đu n ima; bio je još sa trojicom njihovih drugova na Taboru 
(Mat. 17, 14.; Mark. 9, 13.), — i oni su pokušali, da ga sami, 
čudom, ozdrave. Isus im je već bio podijelio tu vlast; i vršili 
su je* na svome prvom, pokusnom, apostolskom putovanju (Mat. 
10, L 8.; Mark. 6, 7. 13.; Luk. 9, 1. 2. 6.). Ali ovdje nijesu uspjeh. 
Nijesu mogli istjerati sotone; dječak nije ozdravio; pao je opet, 
i pred Isusom, u epileptički napad, kad su ga k njemu doveli. 
A doveo ga je i k Isusu otac, i u svojoj ga muci i očaju zamo¬ 
lio, da mu se smiluje i da pomogne njegovu nesretnom djetetu. 
»Dovedoh ga k učenicima tvojim, i ne mogoše ga lscijeliti.« (Mat. 
17, 15.; Mark. 9, 17.; Luk. 9, 40.). Isus je to i učimo. Ali se je 
tom prilikom najprije i gorko potužio na narod, koji je od nje¬ 

ga tražio samo čudesa i zdravlje, a uskraćivao mu vjeru. »O 
rode nevjerni i pokvareni, dokle ću biti s vama; dokle ću vas 
trpjeti!« (Mat. 17, 16.; Mark. 9, 18.; Luk. 9, 41.), rekao je. I od 
oca je dječakova najprije zatražio vjeru. Duboku i živu vjeru u 
svoju božansku moć. Ne onu polovičnu, kakva je govorila kroz 
prve očeve riječi: »Ako što možeš, pomozi nam, smiluj se na 
nas!« (Mark. 9, 21.). Rekao mu je, po Marku: »Ako možeš vje¬ 
rovati: sve je moguće onome, koji vjeruje!« (Mark. 9, 22.). Istom 
kad je čovjek, i sam, do suza potresen dostojanstvenom, božan¬ 
skom, pojavom Isusovom, zavapio: »Vjerujem, Gospodine, po¬ 
mozi mome nevjerju!« (Mark. 9, 23.), Isus je učinio čudo. Izi¬ 
šao je sotona iz dječaka na Isusovu riječ: »Duše gluhi i nijemi, 
ja ti zapovijedam, iziđi iz njega i više ne ulazi u njega!« (Mark. 
9, 24.). 

Vjeru on traži od sviju: i prije molitve, i prije uslišenja, 
i prije čudesa. I od svojih je apostola traži. Kad su ga oni, po¬ 
slije, na samu, upitali, kako to, da oni nijesu mogli pozdraviti 
dječaka: »Zašto ga mi, — demona, — ne mogosmo izagnati?« 
(Mat. 17, 18.; Mark. 9, 27.), on ih uprijeko kori: »Radi nevjere 
vaše!« (Mat. 17, 19.). A da su je imali, — valjanu vjeru, tvrdu 
i prosvijetljenu, — mogli bi. Mogli bi sve. »Zaista vam kažem: 
ako uzimadnete vjere, koliko zrno gorušično, reći ćete gori ovoj: 
Prijeđi odavde tamo, i prijeći će. I ništa vam ne će biti nemo¬ 
guće!« (Mat. 17, 19.). Moliti su se morali i postiti, da pokažu, 
da sve samo od Boga očekuju. »A ovaj se (đavolski) rod izgoni 
samo molitvom i postom!« (Mat. 17, 20.; Mark. 9, 28.). 

Čitav taj evanđeoski prizor kao da, eto, ni nije drugo ne¬ 
go samo jedna velika propovijed i objava o vjeri. Zato su mu i 
dali, svi evanđelisti, tako opširno i istaknuto mjesto u svojim 
izvještajima o Isusovu životu. 

Vjera je prvo, kad čovjek dolazi pred Boga. I kad se moli 
Bogu. I kad hoće da nešto od Boga isprosi. 

Braćo i sestre! U vjeri je i jedino rješenje velikog proble¬ 
ma prosne molitve: problema, s kojim se mi kršćani toliko mu¬ 
čimo još od početka. A pun je on, taj problem prosne molitve, 
za naše ljudske oči protuslovlja i tajni. Amo Isus obećaje, to¬ 
liko puta u Evanđelju, da će svojim vjernima uslišiti svaku nji¬ 
hovu molbu, a tamo mu se, svaki dan, naizgled, badava molimo. 
Godinama i godinama ostaje on na naše vapaje gluh. Amo go¬ 
vori: »Ištite, i dat će vam se; tražite, i naći ćete; kucajte, i otvo¬ 
rit će vam se; jer svaki, koji ište, prima —! (Mat. 7, 7. 8.; Mark. 

11, 24.; Luk. 11,9. 10.); amo nas svečano i darežljivo poziva, 
i skoro sili, da svaki dan s velikim pouzdanjem pred njega iz¬ 
lazimo sa svojim potrebama i željama: »Zaista, zaista vam ka¬ 
žem, ako što uzištete od Oca u ime moje, dat će vam. Dosada 
ne iskaste ništa u ime moje; ištite, i primit ćete, da radost vaša 
bude potpuna!« (Iv. 16, 23. 24.), a tamo svaki nas dan taru iste, 
stare, nevolje, za koje mu se, Bog zna, otkada, molimo, da ih 
dišne s nas; a tamo svaki nam dan umiru naši najdraži, i ako 
sa" u suzama zaklinjemo, da nam ih pokloni; a tamo kao kamen 
tvrdi ostaju toliki, kojima ništa drugo od Boga ne molimo, nego 
da Boga nađu; da ih' Bog obrati. Promukli smo već od vapaja 
i uzdisaja; ukočili se od krunica i zavjeta; istrli koljena od kle¬ 
čanja i od neprekidnih devetnica. Ni broja se ne zna tim razo¬ 
čaranim moliteljima među nama: deset puta češće ne btu emo 
uslišeni, nego što budemo. 

Braćo, vjera rješava poteškoću. K Bogu ne smijemo pristu- 
pati kao k čovjeku. A ne smijemo ni na njega prenositi ljud¬ 
skih svojstava, ljudske logike, ljudskih pojmova. Bilo bi to na¬ 
ivno. Baš kao što bi bilo naivno, i kad bismo mislili, da ce Bog 
poći za svakom našom željom. Gotovo bi onda bilo sa svim nje¬ 
govim božanskim planovima. Ne bi ništa ostalo od njihove gran¬ 
diozne božanske, veličine. A ne bi ništa ostalo ni od slobode, 
ni Božje ni ljudske. Sve bi to bilo strahovito pojednostavljeno, 
simplificirano, materijalizirano: sve bi bilo maleno, jednolično, 
sivo Nitko od nas ne bi bio ni siromašan ni bolestan. Svi bismo 
bili bogati i zdravi. Nitko od nas ne bi, dovijeka, umro. Nebo, 
carstvo" Božje, sašlo bi po nama na zemlju; okrenulo bi se u 
neki zemaljski raj: u neku, pomalo i dosadnu, turističku atrak¬ 
ciju, opersku dvoranu, luksusan hotel prve kategorije, nepresta¬ 
ni televizijski prijenos, sladunjavo ljubakanje bez mjete 1 bez 
kraja Sve bismo mi to sebi unaprijed osigurali svojim molitva¬ 
ma i svojim »Zdravomarijama«. A na svijetu ne bi bilo ni heroj- 
stva, ni borbe, ni velikih duša. 

U Boga, braćo, valja vjerovati i gledati, kad se molimo. Va¬ 
lja vjerovati u njegovu beskrajnu mudrost, u njegovu božansku 
moć u njegovu veliku ljubav. On bolje od nas zna, što nam treba, 
- »scit enim Pater vester» (Mat. 6, 8. 32.); - on će sve to ljepše 
od nas udesiti; u njegovoj će se božanskoj ruci sve to svršiti naj¬ 
većom srećom, božanskim »happyend«-om: puno finije, nego sto 
bismo mi mogli i poželjeti. Voli nas, pametan je, siguran je za svo¬ 
ju stvar: možemo, i moramo, biti bezbrižni i mirni, i kad nam, 

po ljudsku, izgleda, da se sve okreće protiv nas. šta, ako nam 
netko drag umre, a Bog ga uzme k sebi, u veliku sreću! Šta, ako 
se i dugo, i teško, patimo, a postanemo zato njemu još draži i 
bliži kroz svu vječnost! Šta, ako nas pusti, da i oči sklopimo, a 
da nijesmo vidjeli obraćenja svoga djeteta, a ugledamo ga jedam- 
put na nebu, kako se ,skupa s nama, klanja i veseli Gospodinu, i 
pa/n emo mu u zagrljaj! Njemu, ili, alko ono ne btjedne, ako ne bude 
vrijedno života vječnog, — Bog nikoga silom ne gura u nebo; on 
štuje svačiju slobodu, — onda drugom jednom djetetu Božjem, 
koje nam je Bog poklonio; doveo ga k sebi, po našim molitvama. 
Šta, ako nam sve oiko nas i u svijetu izgleda tamno, bezizlazno, 
beznadno, a na kraju se Bog, baš kroz to, proslavi i svijetu ob¬ 
javu svu, neshvatljivu, božansku, ljepotu i veličinu svojih pla¬ 
nova i svog milosrđa! Zair nas tada nije, svaiki put, uslišao? Zar 
smo mu se molili uzalud? Zar smo mu badava služili? Zar smo se 
bez osnova i razloga u njega uzdali? 

Samo, braćo, treba vjerovati u Boga, samo treba živo osje¬ 
ćati, tko je Bog, — moliti mu se do kraja i ljubiti ga do kraja, 
— pa ćemo od Boga sve dobiti; pa se nikada ne ćemo u njemu raz¬ 
očarani ni u njemu prevariti; pa će svaka naša molitva, sigurno 
i nefaljivo, biti pred njim primljena i uslišana: svaka naša ple¬ 
menita želja ispunjena. Drukčije možda, negošto to mi zamišljamo, 
ali i neprispodobivo ljepše i punije. I uvijek ćemo u molitvi, — 
i u onoj, po ljudski, neuslišenoj, — naći mir. Naći ćemo ga, jer 
ćemo u njoj naći i proslaviti Boga: Boga, koga volimo; Boga, ko¬ 
ji je naša sreća. 

To je, braćo, molitveni mentalitet, koji je jedino dostojan 
kršćanina: mentalitet kršćanske punoljetnosti. Tako su se u Bo¬ 
ga uzdali, i tako su se Bogu molili, apostoli i sveci. U tom je 
duhu i smislu napisao Apostol, u poslanici Efežanima: »A Ono¬ 
me, koj'i može neizmjerno više učiniti od svega, što molimo ili 
mislimo, — superabundanter, quam petimus aut intelligimus, — 
po sili, koja djeluje u nama, Njemu slava u Crkvi i u Kristu 
busu, u sve naraštaje, od vijeka do vijeka, amen!« (Ef. 3, 20. 
31.). A to je smisao i najveće Gospine molitve Bogu: »Fiat mi- 
hi — Neka mi bude po riječi tvojoj!« (Luk. 1, 38.). 

Braćo, ne budimo nigdje, — ni u molitvi, — ljudski, dje- 
linjski, naivni! Budimo svagdje, — i u molitvi, — kršćanski 
prosvijetljeni, zreli, punoljetni! Znao je Krist, šta govori, kad 
nas je pozivao, da se molimo. Nije on bio demagog. Nije nam 
on obećavao kula u zraku, raja na zemlji. On je obećavao veli- 

k U; — svoju, — sreću onima, koji mu vjeruju i koji mu se pre¬ 
daju. »Ako možeš vjerovati: sve je moguće onome, koji vjeru¬ 
je!« On ju je obećavao veledušnim tražiteljima Kraljevstva Bo¬ 
žjega. Ne uvijek, jadni, komad kruha, ribu, jaje, nego »dobioga 
duha onima, koji (ga) u njega ištu — spiritum bonum peten- 
tibus se« (Luk. 11, 13.). Cut ćete ga sutra, kako to govori: u 
Evanđelju Prosnih dana. 

Zapamtite to! S vjerom molite! U Boga gledajte, kad se 
molite! Pa ćete uvijek biti uslišeni! Amen. 


226 


»Ovaj se (đavolski) rod ne istjeruje osim mo¬ 
litvom i postom!« (Mat. 17, 20.) 


NAJBOLJI USTUK SVAKOM ĐAVOLSKOM UTJECAJU. 
MOLIMO SE I POSTIMO! 


Nedjelja, 18. IX. 1966.; Uroševac, župska crkva. 

Dragi vjernici! Ovoga tjedna, u srijedu, petak i subotu, pa* 
daju jesenske, miholjske, kvatre. A kvatre su, znate, za nas krš¬ 
ćane dani molitve, pokore i posta. Crkva se, — a s njom i svi 
pravi i svijesni njezini sinovi i kćeri, — na te dane moli, više 
nego inače. Na svaki je od tih dana posebna pokornička misa, 
a u srijedu su i u subotu i prigodna pokornička čitanja. Moli 
se, Crkva, na te dane, osobito za samu sebe: za Crkvu, za Kra¬ 
ljevstvo Božje u svijetu, za dobar duh svojoj hijerarhiji, svome 
svećenstvu, svojim redovima, za procvat vjerskog i moralnog ži¬ 
vota u kršćanskom puku, među svojim vjernicima. A uporedo 
s molitvom poziva Crkva na kvatre svoje vjernike i na djela 
pokore: preporučuje im, — a do nedavna im je i propisivala, — 
post i nemrs, kroz sva tri kvatrena dana, u sva četiri kvatrena 
doba: u adventu, u korizmi, u duhovskoj osmini, i sada pred 
Miholje. 

Molitva i pokora. Danas ih ima puno, — i među kršćanima; 

! rne ^ u katolicima, — pa ne vole ni molitve ni pokore. Uvijek im 
je molitve previše. Sate i sate utroše, svaki dan, u brbljanje, na 
šetnje, na sport, na televiziju, a za molitvu neće da odvoje ni 
pet minuta kroz dan. Molitva je njima samo besmisleno traćenje, 
gubitak, vremena: vremena, koje se može i bolje, i korisnije, 

upotrijebiti. Budi ti pošten, govore, radi ti svoj posao, kako znaš 
najbolje, ne čini ti nikome nepravde, ne mrzi nikoga, pomaži si 
rotinji, pa ćeš, i bez molitve, biti dobar i Bogu drag. Djela Bog 
hoće, govore, a ne molitve. Pa neće da se mole. A neće ni da 
poste: preziru post; traže, da se on zauvijek i potpuno dokine 
Koju to svrhu ima, kažu, što ćeš ostati gladan? Nijesi zato ništa 
bolji. Samo bez potrebe sam sebe patiš. Nijesi za posla. Nervo- 
ziraš se. Nemaš ni za što volje. Šta ima post sa ljepotom i dobro¬ 
tom duše? Zar nije svejedno, jesi li za ručak pojeo komad mesa 
ili zalogaj dobre tjestenine, pite, gibanice, sira, ribe, jaja? 

A nije tako, braćo i sestre! Nijesmo mi na svijetu ni samo 
zbog ljudi, ni samo zbog sebe. Ima, postoji, i netko neizmjerno 
viši i od nas i od ljudi oko nas. Ima Bog. Od njega smo. On je 
neprispodobljivo i bolji i vrjedniiji od sviju nas. I jači je od nas. 
Što mi ne možemo, on može. On nas je jedini kadar učiniti i ve¬ 
likima i dobrima. Njegova milost. Valja stoga da ga se sjećamo. 
Valja da mu se javljamo. Valja da mu zahvaljujemo. Valja da 
ga slavimo. Valja da mu se preporučujemo. Valja da od njega 
tražimo oproštenje, kad smo pred njim i prema njemu bili zlo¬ 
česti. A ničega od toga nema bez molitve. Sve to možemo učiniti 
samo po molitvi: po kontaktu, po razgovoru, s Bogom. Sav naš 
rad i život mora zato pratiti molitva: inače ne vjerujemo; barem 
ne živo i djelotvorno. Po molitvi mora on sav ostati u sjeni 
Božjoj i pod Božjom rukom i blagoslovom. Ne može nam bez 
molitve bitti ni plodan, ni velik, ni sretan; otoijepili smo ga od 
njegova temelja i korijena. Zaboravit ćemo, bez molitve, na ono 
glavno: na Boga, na dušu, na vječnost. A ne može nam ni duša 
biti dobra i slobodna, ako prije nijesmo svladali i upokorili ti¬ 
jela. U nama je, ljudima, vječna borba između višega i nižega 
čovjeka, između duha i puti. Osjećamo je svi u sebi svaki dan. 
Ne naučiš li, ne prisiliš li, tijela, da dušu sluša, ne nametneš h 
mu uzde, odvući će te, kao vilouit, divlji, konj, u zlo, na stram- 
puticu, u nesreću. Ne smiješ stoga svome tijelu u svemu ni u- 
gađati' ni udovoljavati; valja da ga svezeš i pritisneš; osobito 
kad te je već jednom navelo na zlo. A to činiš pokorom i postom. 
Kažnjavaš pred Bogom sam sebe za zlo, što si ga počinio. Odu¬ 
zimaš tijelu, da dadeš duši: da je rasteretiš i oslobodiš; bit će 
onda jača i povući će te na svoju stranu; k Bogu, k dobru. 

Braćo! Pravda su i ljubav u kršćanskom životu i pred Bo¬ 
gom glavno: to je istina. Više i od molitve, a pogotovu više od 
pokore i samozataje: od posta. Samo, braco, bez molitve i po¬ 

kore nikada ne ćemo, mi ljudi, postići ni pravde ni ljubavi 
Ovakvi duhovno slabi, kakvi smo. Ovako skloni zlu: iza prvoga, 
istočnoga, grijeha. Ovako usred svijeta, koji nas rastresa, smu- 
ćuje i zavodi. 

To je bilo uvjerenje kršćanstva od početka, po kroz sve 
kasnije vjekove. Uvijek se je Crkva molila, a uvijek je i propo¬ 
vijedala, — i propovijedala i prakticirala, vršila, — pokoru i sa¬ 
mozataju. I svi njezini apostoli. I svi njezini sveci. I sva njezina, 
vjerna i pobožna, djeca. Čitajte »Djela Apostolska« i apostolske 
poslanice! Čitajte životopise svetaca! Tko je ustanovio korizmu, 
i petke, i kvatre, nego prva, apostolska, Crkva? Tko je uveo 
javne, liturgijske i bogoslužne, molitve i uvijek preporučivao krš¬ 
ćanima, da se i sami, privatno, mole, nego Crkva? što je sv. Mi¬ 
sa, nego molitva? Najviša, žrtvena, molitva. Što su blagoslovi i 
procesije nego molitve? Što je časoslov, nego svagdanja, službe¬ 
na i obligatna, svećenička molitva? što je »Očenaš«, i »Zdravo 
Marija*, i krunica, nego molitva? Što su redovi Crkve, i muški 
i ženski, nego, prije svega, zajednice molitelja? 

A iza svega toga stoji, braćo, Gospodin i njegovo Evanđelje. 
Ako itko, Isus je, Spasitelj je, radio, dan i noć, i činio dobro 
ljudima^ Propovijedao je, liječio, tješio. A opet je, Isus, molio. 
Puno i često molio. Kojiput i sate d sate: kao u Maslinskom vrtu. 
Kojiput i po čitavu noć: kao ono pred izbor apostola, na gori 
blaženstva (Luk. 6, 12.). Nije njemu trebala molitva, da ga bra¬ 
ni od napasti i grijeha, kaošto treba nama. Ali mu je bila po¬ 
trebna, da razgovara sa svojim nebeskim Ocem i da ga slavi. 

I da njom zagovara pred Ocem sve nas: čitavo čovječanstvo. Ako 
itko, Isus je bio svet, — on nije imao za što zadovoljavati Bogu; 
nije u sebi nosio strasti, da ih pokorom lomi, — a opet je i on 
živio skromno i strogo; a opet je i on postio: čitavih četrdeset 
dana u pustinji (Mat. 4, 2.; Luk. 4, 2.). Za nas. Nama za primjer. 

Krist je, eto, i sam molio i postio. A nama je izrijekom 
naređivao, da se molimo. Uvijek, često, molimo. Doslovce on jed¬ 
nom kaže: »Oportet semper orare,-Uvijek se valja moliti i 

nikada ne prestajati!« (Luk. 18, 1.). Blagoslov i milost Božju 
obećaje on samo onima, kojd se mole: »Molite i dobit ćete, tra¬ 
žite, i naći ćete; kucajte, i otvorit će vam se! Svaki, koji mo¬ 
li, dobiva —« (Mat. 7, 7. 8.; Luk. 11, 9. 10.). Jedino će nas mo¬ 
litva, veli on, sačuvati u časovima tešikih pogibli po dušu: »Bdij¬ 
te i molite se, da ne padnete u napast!« (Mat. 26, 41.; Mark. 
1*1, 38.). I samozataju, Isus, uvijek propovijeda. I propovijeda i 

preporučje. »Pokoru činite, jer se je približilo kraljevstvo Božje!« 
(Mat. 4, 17.). »Ako ne budete činili pokore, svi ćete od reda 
popropadati!« (Luk. 13, 3. 5.). »Tko hoće da mene slijedi, neka 
se odreče sam sebe!« (Mat. 16, 24.; Mark. 8, 34.; Luk. 9. 23.). 
Izrijekom on kaže i za svoje apostole, da će činiti pokoru. I da 
će postiti. Onda, »kad se uzme od njih Zaručnik« (Mat. 9, 15.; 
Mark. 2, 20.; Luk. 5, 35.). Iza Isusove smrti i uskrsnuća, pa sve 
do drugog, slavnog, dolaska Gospodinova, na sudnji dan. Uvijek 
će, — svi, koji su njegovi, — činiti pokoru i samozatajom se 
otimati zemlja i njezinim zavodničkim čarima. U Boga će i u ne¬ 
bo gledati, ne u svijet. Đavla će i njegove zasjede najlakše i 
najsigurnije odbijati i savlađivati baš postom i molitvom. Od 
riječi do riječi on tako kaže. »A ovaj se (đavolski) rod«, — onaj 
najgori i najtvrdokorniji, — »ne istjeruje osim molitvom i pos¬ 
tom!« (Mat. 17, 20.; Mark. 9, 28.), odgovorio je on apostolima, 
kad je istjerao đavla iz padavičavog dječaka podno Tabora, a a- 
postoli ga upitali, kako to, da ga oni, prije toga, nijesu mogli 
istjerati. 

Braćo i setre! I danas je đavao opsjeo i zaposjeo bezbroj¬ 
ne ljudske duše. I bezbrojne krštene duše. A u svakoj se od 
njih, i u našoj, on, da ništa drugo, javlja i osjeća. I svijet je on, 
vas, opsjeo. Vidite, kakav je: pokvaren, bezbožan, nemiran. Ako 
hoćemo da đavla prevladamo, — najprije u svojoj duši, a onda 
i u svijetu, u dušama drugih, — molimo se i činimo pokoru! I 
postimo! I kad nam Crkva to naređuje, i kad nam ne naređuje: 
dragovoljno, od svoje dobre volje. Ako u hotelima i menzama ne 
poste, — ni mi u njima ne moramo postiti, — postimo barem mi, u 
svojim, kršćanskim, kućama i obiteljima! Ne, dakako, pretjerano i 
ludo, da naškodimo zdravlju, nego umjereno i pametno! Ali s vo¬ 
ljom i u duhu pokore. Ni u tuđoj kući ne treba da, petkom, jedemo 
mesa. Ne stidimo se svoga kršćanstva! A ne stidimo se ni kršćan¬ 
skog posita! Nije on nikakva ludost. Posluh i samozataju Bog 
od nas traži, kad nam naređuje ili preporučuje post: nije nje¬ 
mu do onoga, jadnog i smrdljivog, komada mesa na našem plad¬ 
nju. I molimo se, braćo! Često. Rado. I ujutro, i navečer, i na 
Pozdravljen je, i prije i poslije jela. I kod kuće, i u ankvi. I po¬ 
jedinačno, i zajednički. I djecu svoju učimo, da se mole! šaljd- 
mo, ih, svaki dan navečer, da u crkvi, skupa s nama, glasno iz- 
mole krunicu! Ne smije se iz vaše župe izgubiti taj sveti običaj, 

ta lijepa tradicija. A slabo to ove godine čine. Prijašnjih godina 
puno ih je više dolazilo. 

Braćo, modmo se, pa će nas Bog spasiti! Braćo, činimo po¬ 
koru, pa ćemo svladati đavla i osloboditi dušu! Amen. 

»Uzmi ga, te im podaj za mene i za sebe!« 
(Mat. 17, 26.) 


ISUS I PETAR 


Petrovo, 29. VI. 1963.; Sarajevo, katedrala. 


Dragi vjernici! Danas je Petrovo. Danas je svetkovina sv. 
Petra; danas je spomendan, blagdan papinstva. Govorit ćemo sto¬ 
ga na jednu Isusovu riječ, rečenu sv. Petru. Spomenut ćemo jed¬ 
nu zgodu, događaj, epizodu, iz Evanđelja, u kojoj je sv. Petar 
bio glavni akter: igrao prvu ulogu. I značajnu ulogu. Pravu pa¬ 
pinsku ulogu. 

Da vam najprije doslovce iznesem, što o tom piše u Evan¬ 
đelju! Prizor je zabilježio sv. Matej, u 17. poglavlju svoga Evan¬ 
đelja (Mat. 17, 23. — 26.): odmah negdje iza onoga, još značajni¬ 
jeg, u Cezareji Filipovoj, što ste ga, malo prije, čuli u evanđelju 
današnje blagdanske mise (Mat. 16, 13. — 19.). A čut ćete ga 
i u svakoj papinskoj misi. I sutra, na radiju, ako Papa bude pje¬ 
vao misu, iza svoje krunidbe. 

»A kad dođoše u Kafarnaum, pristupiše k Petru oni, što 
kupe hramski porez, i rekoše mu: Zar vaš učitelj ne će platiti 
poreza? A on, — Petar, — reče: Hoće. A kad uđe u kuću, doče¬ 
ka ga Isus govoreći: Sta misliš, limune? Od koga kraljevi ze¬ 
maljski ubiru carinu ili porez? Od svojih sinova ili tuđih? A 
on, — Petar, — reče: Od tuđih. Reče mu Isus: Dakle su sinovi 
slobodni. Ali, da ih ne sablaznimo, idi na more i baci udicu, pa 
onu ribu, koju prvu uhvatiš, uzmi i , kad joj otvoriš usta, naći 

ćeš, — u njima, — stater: uzmi ga, te im ga podaj, za mene i za 
sebe!« 

Epizoda je to, braćo, vrlo značajna. Sa svake strane. Siro¬ 
mašan je, vidi se, bio Isus. Nije uza se imao ni toliko para, da 
plati tu malenkost od poreza: didrahmu, dvije drahme: po pri¬ 
lici kao dva srebrna dinara pred prvi svjetski rat, ili kao dvade¬ 
set dinara pred drugi svjetski rat: a toliko se je, g. 1940., plaća¬ 
lo za jedan obični ručak u hotelu. Bio je 'to kod Zidova vjerska 
propis. Svaki odrasli Izraelac morao je uplatiti dvije drahme na 
godinu za uzdržavanje hrama u Jeruzalemu: za troškove bogo¬ 
služja. Baš, kaošto mi danas dajemo priloge za popravak crkve 
i kupimo milostinju za razne sitnije potrepštine bogoslužja: za 
cvijeće na oltarima, za svijeće, tamjan, misno vino, crkveno ru¬ 
ho i posuđe. Siromašan je Isus novcem. Ali je zato bio sVije- 
stan svoga božanstva. I bio je bogat sveznanjem i svemoću. Zna 
on, što drugi misle i govore, i kad ih ne vidi i ne čuje. A zna, 
i šta se krije u morskoj dubini. Zapovijeda čitavoj naravi i stva¬ 
ra, šta hoće i kako hoće. Tvori, kad hoće, i čudo i objavljuje 
tako svoju božansku moć. 

Eto, sabirači hramskog poreza bili su došli i u Kafarnaum, 
gdje je Isus najčešće boravio, kao Petrov gost, u njegovoj kući, 
dok je djelovao i dok bi propovijedao u Galileji. Kafarnaum je, 
u ono doba, bio živ trgovački grad, na Genezaretskom jezeru, na 
glavnom karavanskom putu iz Sirije i Mezopotamije na Sredo- 
zemsko more, u Tir i Sidon. Pa pokucali i na vrata Petrove kuće 
ili ribarnice. Zatražili, odmah onako s vrata, porez od Petra. A 
zainteresirali se, izdaleka, učtivo, i za njegova gosta, učitelja za¬ 
kona, koji je u njega na stanu: za Isusa. Da li i on misli platiti 
porez? Ili, možda, smatra, da ga nije dužan plaćati: kao prorok 
i zakonoša? Petar, uvijek nagao i brz, ni ne pita Isusa, nego u 
sebi misli: da šta će, nego platiti? Njegov se Meštar u svemu 
drži zakona. I kaže im: »Hoće!« A onda ulazi u sobu, k Isusu, 
da mu javi, da su došli sakupljači poreza. Ali, Isus ga pretječe. 
On i bez Petra zna, što je Petar malo prije rekao. A nije zapravo 
dobro rekao. Nije mislio, tko je Isus. Da je on Sin Božji, kako ga 
je sam Petar neki dan nazvao (Mat. 16, 16.). A za Boga se, za 
kuću Božju, kupi hramski porez. Od njega ga, od svoga ga Sina, 
Otac ne traži. I nitko ga, u Božje ime, ne može od njega tražiti. 
Kraljevi su sinovi slobodni od poreza. I on je, Sin božanskog 
Kralja na nebu, slobodan od Božjeg, od hramskog, poreza. Ali, 
eto, nastavlja Isus: tko će to sada ljudima tumačiti? Da se to 

shvati, treba vjerovati u njegovo božanstvo. Petar to zna: i mo¬ 
rao bi na to misliti. Ali ti ljudi iz svijeta! Oni bi se još začudili, 
pa i sablaznili, da im Isus uskrati porez. Pomislili bi: priča nam 
i propovijeda o Bogu, a sam ne vrši njegova zakona. Žao mu 
je za Božji hram i te jadne didrahme. I Isus naređuje Petru, da 
plati porez. On će ga, Isus, i za Petra platiti, čudom. Neka Petar 
siđe dolje na jezero, pod kuću, pod ribarnicu, i neka baci udi¬ 
cu. Odmah će mu se na nju uhvatiti riba. I u ustima će joj biti 
stater, dvije didrahme: baš koliko treba za njega i za Petra. 

»Uzmi ga, te im podaj za mene i za sebe!« (Mat. 17, 26.). 
»Za mene i za sebe!« Braćo i sestre, uvijek su bogoduhi ljudi za- 
stajali kod ove značajne Isusove riječi. Isus plaća porez za sebe 
i za Petra. Samo za -Petra. Ni za jednoga drugoga apostola! Hoće 
i ovdje, kao i na toliko drugih mjesta u Evanđelju, da pokaže, 
kako je Petar na poseban način njegov. Sastavio ga je zauvijek 
sa sobom. Uzeo ga je posve pod svoje. Kao da su on i Petar 
jedna osoba. Kao da su nerastavljivi. Kao da su dvojnici. Gdje 
je Isus, i Petar je. Gdje je Petar, i Isus je. Što je Isusovo, to je 
i Petrovo; a što je Petrovo, to je i Isusovo. Zauvijek su, intimno, 
povezani. Po Petru je pala zauvijek sjena Kristova. Petar je sav 
umotan u Isusovu osobu, u njegov auktoritet, u njegove božan¬ 
ske povlastice. 

Za Petrom je i s Petrom uvijek Isus. U Petru Isus duhovno 
živi. Kroz njega on djeluje. Po Kristu je Petar stijena Crkve: »Ti 
si Stijena, i na toj stijeni sazidat ću Crkvu svoju!« (Mat. 16, 18.). 
Po Kristu je Petar utvrditelj braće: »A ti, kad se obratiš, utvrđuj 
braću svoju!« (Luk. 2.2, 32.). Po Kristu je Petar pastir svih ova¬ 
ca i svih jaganjaca: »Pasi jaganjce moje! — Pasi ovce moje!« 
(Iv. 21, 15.— 18.). 

Braćo i sestre! Za Petrom je i s Petrom uvijek Isus. S pr¬ 
vim Petrom, i sa svakim Petrom: sa svakim Petrovim nasljedni¬ 
kom; sa svakim Papom. 

Osjetimo to duboko: danas, na Petrovo; danas, na svetko¬ 
vinu papinstva! Pa ćemo odmah razumjeti čitavo čudo papinstva. 
Razumjet ćemo, i zašto je Papa toliko ljubljen, i zašto je Papa 
toliko mržen. Isusa u njemu ljube i mrze. Anđeli, đavli, ljudi. Ra¬ 
zumjet ćemo, i zašto je papinstvo uvijek bilo nepobjedivo; i za¬ 
što je, kao nijedan drugi faktor u ljudskoj povijesti, bilo, i 
jest, tvrdo, stalno, jako i dosljedno u obrani svake istine i 
svake pravde. Isus kroza nj govori i djeluje. Razumjet ćemo, 
i zašto ga Crkva, kompaktno, slijedi i sluša kroz sve vjekove: 

unatoč svim ljudskim bijedama i na papinskoj stolici. Isusa 
kršćani gledaju iza Petra, iza Pape. Razumjet ćemo, i zašto 
Papa ne može biti ničiji politički podložnik. Dvojnik je božan¬ 
skog Suverena. Izuzet je od ljudskih kompetencija. A razumjet 
ćemo, braćo, i zašto pape — ljudi dolaze i prolaze, umiru, pa¬ 
daju u grob, a papinstvo ne umire i ne mijenja se. Već prvi 
dan, kad iza Pija dođe Ivan, i iza Ivana Pavao, svaki nam je 
novi Papa odmah i drag, i blizu, i velik. Papa je ljudski neoso¬ 
ban. Ljudsko je na njemu u zasjenku. Svi, kad u Papu gledaju, 
zaboravljaju na čovjeka, — na Pacelli — ja, na Roncalli — ja, 
na Montini — ja, — a u hjemu gledaju, uvijek istoga, Petra. Du¬ 
hovnog Petra, vječnog Isusova dvojnika. Svi u njemu gledaju 
Isusa. 

Braćo i sestre! Božanstveno je velika i značajna ova kafar- 
naumska Isusova riječ: »Uzmi ga, te im podaj za mene i za se¬ 
be!« Sva je odgonetka papinstva u njoj. Jedno su Isus i Petar. 
Svaki Petar! Svaki Papa! Amen. 

»Koji hoće da bude prvi, neka je od sviju naj- 
zadnji i svima sluga!« (Mark. 9, 34.) 


AUKTORITET U KRŠĆANSTVU 


Nedjelja, 18. IX. 1960.; Sarajevo, katedrala. 

Dragi vjernici! Nijedan ljudski ideal nije bio kroz povijest 
toliko iskrivljivan, zlorabljen, profaniran, kao ideal, ideja, aukto 
riteta, ugleda, vlasti, poglavarstva, starješinstva. 

Auktoritet je u sebi svet i velik. Ljudske zajednice, — sre¬ 
đena, uredna, organizovana života, — ne može uopće među Iju 
dima ni biti bez nekoga, tko zajednicom rukovodi, tko joj stoji 
na čelu: individualno ili kolektivno. Mora svagdje netko biti sta¬ 
riji. U braku je, u obitelji, to muž, otac; u poslovnici, radionici, 
vlasnik, majstor, direktor; u uredu šef; u školi učitelj ili pro¬ 
fesor; u župi župnik; u državi vladar ili vlada. Auktoritet tra¬ 
ži sama, socijalna, ljudska narav; traži ga interes udruženih po 
jedinaca i čitave društvene zajednice; traži ga opće dobro. On je 
s te strane blagodat i dobročinstvo svima. 

Ali, eto, kad je čovjek tako nesavršen i zao, po sve iskvari 
svojom ohološću, svojom sebičnošću, svojom zlobom, svojim 
tvrdim i nebratskim srcem! 

Ne treba da puno teoretiziramo. Ima li išta svetije i više 
u životu, nego biti otac i glavar obitelji? Hranitelj, branitelj, zaš¬ 
titnik, oslon, ženi i djeoi? A šta je od očinstva, toliko puta, uči¬ 
nila pogana ljudska duša? Muž i otac postane silirniik, tiranin. 
Učini ženu robinjom: samo zato, što je od nje jači tjelesnom 
snagom; traži od nje, da mu bude sluškinja i rob; da mu pere 

noge. Ne da joj u kući ni probijelitd: ne smije mu prigovoriti, 
ni kad je najkrivlji. Ponizuje ju. na svaJkom koraku. Sili je, 
da slijepo, nijemo, bezvoljno ispunja svaki njegov hir. Zlostavlja 
je, tuče, sramoti; ostavlja je na cesti: gladnu, golu i bosu. Otje¬ 
ra je, ni krivu ni dužnu, kad mu je dodijala. A djeou terorizira, 
zapušta, proklinje, mlati, naziva svakakvim imenima. Ne da se 
ni poljubiti od svoga djeteta: smatra to sramotom i poniženjem. 
Djeca pred njim dršću. Kćeri i sinove udaje i ženi, kim i za 
koga on hoće. Ima krajeva, u poganskim zemljama, pa otac dje¬ 
cu i formalno prodaje. U pretkršćanskom Rimu davali su mu 
zakoni, stvoreni od neljudi kao i on, pravo, da, nekažnjeno, i 
ubije svoje dijete. I kako, — da se sada okrenemo k ženama, 
— mnoga maćeha, ta druga majka, umije upravo sadistički piti 
krv svojoj pastorčadi! A još je gore s drugim auktoritetima. Kako 
nečovječno postupaju toliki majstori sa svoj.im šegrtima, tolike 
gospodarice sa svojim služavkama, toliki poslodavci sa najm- 
ljenom radnom snagom! Kako nebratski i neljudski odnosi vla¬ 
daju često po kancelarijama, između nadređenih i podređenih! 
Sve je s jedne strane u znaku nadutosti i hladnoće, a s druge 
u znaku bespomoćnosti, servilnosti, straha. Koliko se je već su¬ 
za prolilo po školama zbog drakonske strogosti i bezobzirnosti o- 
voga ili onoga nastavnika! Ide se na njegov sat kao pod vješala 
Koliko se je u izvjesnim sistemima zlorabila i vojna disciplina! 
Dobro se sjećam, gdje bi, dok sam bio dijete, pričali, kako jedan 
čovjek već godinama vreba priliku, da drugoga ubije, samo da 
mu se osveti za poniženja, koja mu je taj nanosio, dok je, kao 
vojnik, bio pod njegovom komandom. A kako su tvorničari, — 
nekada, dok je to o njima ovisilo, — postupali sa svojim radni¬ 
cima, pljačkali ih i nemilosrdno izrabljivali, o tome su napisane 
čitave knjige. Kao i o plemićkom i kraljevskom despotizmu. Pu¬ 
na ga je historija. Od slobodnih podanika, koja su im se s po¬ 
četka dragovoljno utjecali pod okrilje, da im budu oci, zaštitnici 
i usrećitelji, napravili su, malo pomalo, bespravno roblje: kme 
tove. Sve bogatstvo zemlje služilo je samo njima, za najluđu 
raskoš i obijest, dok je narod grcao pod porezima i tlakama, 
hodao u dronjcima, umirao od gladi i ginuo u bezbrojnim, ne¬ 
potrebnim i osvajalačko-pljačkaškim, ratovima, za slavu i veliči 
nu svojih gospodara. I danas ima, na istoku, vladara, pa stotine 
milijuna dolara, što ih dobivaju za naftu, ide lavskim dijelom 
u njihove džepove, dvorove i hareme, a narodnim masama do¬ 
bacuju se samo mrvice. I opet su tražili, da im mase iskazuju 

čast: da ih nazivaju »velikima« i »milostivima«, da pred ujama 
kleče i da im ljube skute. Rimski su carevi bili otišli toliko da¬ 
leko, da su sebi prisvajali i božanske počasti: gradile su im, 
ropske duše, oltare i nazivale ih »božanskim cezarima«: »divus 
imperator«. 

Ljudi su, eto, tokom vjekova, fatalno bili iskrivili visoku 
ideju, pojam, auktoriteta, starješinstva. Iskrivili su ga bili fa¬ 
talno i, više manje, općenito. Bilo je uvijek, sigurno, i čestitih ota¬ 
ca, i plemenitih maćeha, i majstora, koji su bili kao oci svojim 
naučnicima, i finih, taktičnih šefova, i uzornih dinasta i vladara: 
povijest im, ovim zadnjima, čuva časno ime i nazivaju ih »oči¬ 
ma domovine«. U poslovicu su neki otišli, kao u Francuskoj Da- 
gobert ili kod nas Kulin-ban: »od Kuli na bana i dobri jeh dana«. 
Ali, braćo i sestre, više je, puno više, bilo onih, zbog kojih su 
ljudi plakali. A i plemenitost onih najboljih bila je, skoro uvi 
jek, zasjenjena silom običaja i tradicije. I najbolji kralj, — i 
onaj, kojega su nazivali »dobri«, — bio je ipak gospodin i imao 
hiljadu puta više nego njegovi podanici. 

Historijska je slika s te strane vrlo mračna. Ljudi su u 
velikoj većini podlijegali kušnji i čaru vlasti. 

No zato, braćo, na toj tamnoj pozadini, još grandioznije od¬ 
skače, po zakonu kontrasta, visoko i čisto poimanje auktoriteta. 
kaiko ga u Evanđelju iznosi Krist. I riječju, i primjerom. S jas¬ 
noćom i uvjerljivošću, koja zapanjuje. U oštrom protuslovlju sa 
žalosnom stvarnošću, koju je svuda oko sebe gledao. Uz inat 
stoljetnim, i tisućljetnim, tradicijama i običajima. I ovdje^ se 
tako jasno opaža, da iz njega govori nešto nadljudsko i božan- 
sko. Da je on učitelj istine i pravde, koji je došao s neba. 

Dva momenta Isus ističe u svom poimanju auktoriteta, 
starješinstva, vlasti, kao središnja i bitna. Oba su, s lapidarnom 
kratkoćom i jedninom, formulirana u Kristovoj riječi, što smo 
je na početku citirali: »Koji hoće da bude prvi, neka je od svi 
ju najzadnji i svima sluga!« (Mark. 9, 34.). Pravi auktoritet, 
kršćanski i crkveni prije svega, mora biti ponizan i mora biti 
nesebičan, požrtvovan. 

Ljudi su, nužno, po svojoj naravi, i u bitnosti, jednaki, i 
među sobom braća. Svi su smrtni i ograničeni; svi su pred Bo¬ 
gom maleni, — štogod imaju, od Boga imaju; — svi su, bez 
tuđe pomoći i suradnje, nemoćni; svi su samo praške u svemiru; 
svi su grješnici; svi će jedamput davati Bogu račun. Muško i 
žensko, otac i sin, poglavar i podložnik, učitelj i učenik, gospo¬ 

dar i sluga kralj i mali čovjek iz puka. Samoobmana je, fik- 
Clja Jj' at se llxnos *- Nadutost, oholost, i nerazumna je, i ne¬ 
pravedna i smiješna, i mrska Bogu, pred kojim su svi ljudi dje¬ 
ca. 1 kralj, i car, i biiskup, i papa: bili su golišava i uprljana ne- 
jacad kao i drugi; i kralj, i car, i biskup, i papa, ležat će u 
grobu, ukočeni i truli, kao i svi drugi. Ako im je dana vlast, 
moc, pamet, od Boga im je dana: da na njoj Bogu zahvaljuju i 
da se njom služe, kako Bog hoće, a ne da se njom diče i da 
u njoj uživaju na tuđi račun. Pravi kršćanski poglavar mora to¬ 
ga biti uvijek svijestan, i uvijek biti ponizan i skroman. Mora 
štovati svoje podložnike kao i sebe: mora se među njima osje 
ćati samo ocem i starijim bratom; mora biti sa svakim Ijube- 
zan, blag i dobar. Ne smije se vladati kao neko božanstvo; ne 
cinije tražiti, da mu itko laska, ni da ljudi pred njim puzaju 
i dršću. 

I, — to je isto tako važno, — vlast je u društvu radi za 
jcdnice, nije radi pojedinca. Nijesu se ljudi udružili i okupili, 
(,a između sebe maze i tetoše ovoga ili onoga mezimca sreće, 
nego da imaju nekoga uza se i nad sobom, tko će se brinuti za 
njihovo, opće, dobro, pomagati im, braniti ih, krojiti im pravdu, 
biti im savjetnik, otac i uzor. Nijesu podložnici radi poglavara, 
nego je poglavar radi podložnika. Nije država radi vladara, ne¬ 
go je vladar države. Nije glavno lični interes starješinin: 
glavno je interes zajednice, opće dobro. Poglavar nije tu, da, 
osobno, uživa, nego da radi, da se trudi, đa služi, kako bi svi 
oko njega bili zadovoljni i sretni. Treba da bude sluga svima, 
kako je to, snažno i duhovito, izrazio Krist. Zlorabi svoj pogla- 
varski položaj, tkogod ga smatra sinekurom, šansom za bogaće 
nje i luksus, gospodovanjem nad drugima, prilikom, da se is- 
lakne i proslavi. Pravi poglavar misli najmanje na sebe; on će 
se sav dati na to, da usreći one, kojii su mu povjereni. Pravi po¬ 
glavar od sviju u -ajednici najviše radi i najviše se brine. On 
je sebi u svemu zadnja briga. 

Braćo i sestre! Pred veličinom i uzvišenošću ovih Kristovih 
koncepcija može čovjek samo pasti na koljena. Može samo reći. 
kao oni ljudi u Evanđelju: »Nikada čovjek nije govorio kao o- 
vaj čovjek. — Numauam sic locutus est homo,' sicut hic homo!« 

■ 7, 46.). Beskrajno mnogo može od njih naučiti svijet. I 

beskrajno se mnogo njima okoristiti. I veliki svijet. I kraljevi, 
i vladari, i parlamenti. I mi, crkveni ljudi. I mi svećenici. Nama 
je Isus, prvima, i namijenio svoju lekciju. Apostolima je on go- 

vorio: i na Posljecinoj večeri (Luk. 22, 24. — 27.), i kad im je 
dijete stavio za uzor (Mat. 18, 1. — 5. ; Mark. 9, 32. — 36,, 
Lulk. 9, 46. — 48.), i kada je smirivao njihovu uzbunu na často¬ 
hlepne njihove kolege, sinove Zebedejeve (Mat. 20, 25. — 28.; 
Mark. 10, 42. — 45.). Nije ni nama svećenicima dana naša du 
hovna vlast, da rušimo, nego da gradimo: »in aedificationem, et 
non in destructionem« (2. Kor. 13, 10.; 10, 8.). Da ih svi, te 
Gospodinove koncepcije, realiziramo, provedemo, blagoslov bi u- 
šao u svijet. 

I vi, braćo, možete mnogo od njih naučiti. I morate. I vi, 
i alko nijoste ni kraljevi, ni pape, ni šefovi visokih institucija. 

Otac si, mati si. Ne gospoduj, ne provodi se, ne zapovije 
daj: služi, žrtvuj se! Ne traži, da te dvore i da te se boje, budu 
dobar, blag, brižan, požrtvovan: da te ljube i da ti budu zah 
valni! Da ispuniš svoju dužnost pred Bogom. Da usrećiš svoje 

najdraže. . . . 

Imaš služavku u kući; gospodarica si, »gospoja«: budi joj 
više sestra i majka, nego gospodarica! Ne izrabljuj je! Sjeti se, 
kako sv. Pavao kaže, da i ti imaš gospodara na nebesima (Kol. 
4, 1.)! Gledaj, da joj kod tebe bude kao kod kuće; diži je kao 
kćer; čuvaj joj obraz; nasavjetuj je; učini sve, što možeš, za nje¬ 
zinu budućnost i sreću: u ovom životu i u vječnosti! 

Učiteljica si. Voli djecu! Imaj srca s njihovom bijedom! Za¬ 
mijeni im i nadoknadi majku! # . . 

Nadzornik si, predradnik, poslovođa, šef: neerdje u tvornici, 
negdje u kancelariji. Ne pravi se važnim! Ne diži nosa! Budi 
drug i brat i onome najnižemu oko sebe! Imaj za svakoga li¬ 
jepu riječ! Pomozi svakomu! Bit ćeš sretan u duši; volit će te 
ljudi; platit će ti Bog, što si poslušao Isusa. 

Stariji sd negdje; prvi sli po položaju i po ugledu. Ne na- 
meći se, ne peči se, ne afektiraj, ne diktuj, ne traži, da sve bude 
po tvome, poslušaj kojiput i druge! Budi najbolji, najponizniji od 
sviju! »Sluga sluga Božjih«, kao onaj veliki i sveti papa (Grgur 
Veliki), koji je sebe tako nazvao, znajući dobro, što Isus od 
njega očekuje^ kad mu je, u sv. Petru, rekao: »Voliš li me više 

od ovih? —— Pasi jaganjce moje! - Pasi ovce moje!« (Iv. 

21, 15. 16. 18.). Pomozi braći svojoj: »confirma fratres tuos!« 
(Luk. 22, 32.). 

Braćo i sestre! Naš Gospodin nije samo jedamput ovako 
govorio. Na bezbroj mjesta u Evanđelju on tako govori. I govo¬ 
ri, i, što je glavno, čini. On, božanski Kraljević, on, vladar neba 

i zemlje, ponizno služi i ponizno čini dobro svojoj ljudskoj braći. 
»Sin čovječji nije došao, da njemu služe, nego da on služi i 
da život svoj dade u otkup za mnoge!«, kaže on (Mat. 20, 28.; 
Ma| k. 10, 45.). A na Posljednjoj večeri, »sciens, quia - zna¬ 

jući, da mu je Otac sve dao u ruke i da je od Boga izišao i k 
Bogu da ide«, ustaje on od stola i pere noge svojim učenicima, 
kao zadnji sluga (Iv. 13, 1. — 5.). I uci ih onda: »Znate li, što 
vam učinih? Vi mene zovete Učiteljem i Gospodinom, i pravo ve¬ 
lite, jer i jesam. Kad sam dakle ja, Gospodin i Učitelj, vama 
oprao noge, i vi ste dužni prati noge jedan drugome. Primjer 
sam vam dao: kaošto ja vama učinih, da i vi tako činite!« 
( Iv - 13, 13. — 15.). »Kraljevi neznabožački zasužnjuju narod, i 
koji vrše vlast nad njima, zovu se dobrotvori. A vi nemojte tako! 
Nego najveći među vama neka bude kao najtmanjii, i poglavar kao 
sluga! Jer tko je veći: koji sjedi za stolom ili onaj, koji služi? 
Nije li onaj, koji sjedi za stolom? A ja sam među vama kao 
sluga« (Luk. 22, 25. — 27.). »Jedan je vaš učitelj, a vi ste svi 
braća!« (Mat. 23, 8.). 

Braćo i sestre! Ovim Isusovim riječima ne treba komenta¬ 
ra. Ovo samo treba zapamtiti i izvršiti. Pa, zapamtite je, zauvi¬ 
jek, veliku riječ Gospodina i Učitelja: »Koji hoće da bude prvi, 
neka je od sviju najzadmji i svima sluga!« Amen. 













»Nemojte mu braniti! - 
s vama je!« (Luk. 9, 50.) 


Tko nije protiv vas, 


KRŠĆANSKA TOLERANCIJA 


Nedjelja, 9. X. 1960.; Sarajevo, katedrala. 

Dragi vjernici! Nama kršćanima, osobito baš onima boljima 
i revnijima, često prigovaraju, da smo fanatici. Kojiput i s pia 
vom. Ima među nama fanatika. I bilo ih uvijek. To više, što je 

naše kršćanstvo bilo pliće i površnije. 

Nama to mogu kazati. Ali našemu Gospodinu nitko to ne mo¬ 
že kazati. Isus nije bio fanatik: on je za to bio previše dobar i 

previše duhom velliik. . . , . 

Isus je, sigurno, bio načelan. On je, dosljedno i nepokolebi 
vo, stajao uz istinu i uz pravdu. On niti se je bojao ljudi, niU je 
popuštao obzirima, niti je ikada pravio kompromise na račun 
svojih božanskih ideja i ideala. On je uvijek ostajao na liniji 
i borio se za dobro: integralno i radikalno; i u velikom i u ma 
lom On — sam to kaže, — insistira i na zadnjoj črknji u 
božanskom zakonu (Mat. 5, 18.; Luk. 16, 17.). On svako zlo 
kara i osuđuje, — i na svojim apostolima (Luk. 9, 55.), ma 
svojoj rodbini (Iv. 7, 6. — 8.), — čim ga opazi. On neustrašivo 
propovijeda istinu, i gdje ona nije ljudima po volji. Ne šuti m 
pred mogućnioima. Čitav je život bio u duhovnom ratu sa tari- 
zejirna i sa židovskim svećenstvom, svejedno što su ga zbog to- 
«a smrtno mrzili i uvijek gledali da mu se osvete, da mu na¬ 
pakoste, da mu dođu glave. I došli su na koncu: izveli su ga 
na sud; propeti su ga na križ. Ali on nije ni tada pred njima ni 

pokleknuo m retenrao. Ni jednom riječi. »Vi kažete; ja jesam!« 
(Luk. 22, 70, Mat. 26, 64, Mark. 14, 62.), kaže on i ni sudu, 
pred velikim svećenicima, kad su ga upitali, je li Sin Božji i 
plaća to svoje svjedočanstvo glavom. Kralj ga Herod uhađa i 
goni (Mat. 14, 13, Mark. 6, 14, Luk. 13, 31.), ali on ga se ne 
boji, ni na slobodi (Litk. 13, 32. 33.), ni u lancima, kad su ga 
pred njega doveli (Luk. 23, 8. — 12.). Nije se htio pred njim 
poniziti, ni učiniti pred njim čudo: za ljude bez dobre volje 
nije on činio čudesa. I pred rimskim upraviteljem, Ptilatom, on 
je jednako dostojanstven; on je i tu samo svjedok istini (Iv! 18, 
33. — 38.). Ne moli milosti, ne diršće, i ako mu se upravitelj pri¬ 
jeti: »Zar ne znaš, da imam vlast raspeti te, i vlast imam pus¬ 
titi te?« (Iv. 19, 9. — 11.). Ni puikiu, ni masama, on ne laska; 
poziva ih na pokoru, bilo im -to pravo ili krivo: »Ako ne bu¬ 
dete činili pokore, svi ćete redom izginuti!« (Luk. 13, 5.). I 
ono, što je ljudima i ljudskoj naravi najteže, on, otvoreno i o- 


dlučno, od njih traži. »Koji pusti ženu svoju i oženi se drugom, 
čini preljubu na njoj. I ako žena pusti muža svojega d uda se za 
drugoga, čini preljubu!« (Mark. 10, 11. 12, Mat. 19, 9.), govori 
on, i ako se Židovi pozivaju na Mojsijevu knjigu raspusnu (Mat 
19, 7, Mark. 10, 4.); i ako apostoli kažu: »Ako je tako čovjeku 
sa ženom, nije se vrijedno ni ženiti!« (Mat. 19, 10.). »Sto je Bog 
sastavio, čovjek neka ne rastavlja!«, »Tko može shvatiti, neka 
shvati!« (Mat. 19, 6. 12, Mark. 10, 9.), jedini je njegov odgovor. 
Nikad nije Krist otšutio ni na jedan grijeh; nikada nije ,od 
straha ili od računa i politike, odstupio ni od jedne dužnosti, 
ni od jednog moralnog zakona, ni od jednog principa Božje isti¬ 
ne. Ni drugima, koji su htjeli da budu njegovi, nije to dao. Nje¬ 
mu je najmanji u kraljevstvu nebeskom svaki onaj, tko prestu¬ 
pi i jednu od najmanjih zapovijedi (Mat. 5, 19.). Tko s njom ne 
sabire, rasipa! (Mat. 12, 30, Luk. 11, 23.). Tko zataji Boga 
i istinu pred ljudima, i on će njega zatajiti na dan suda, pred 
svojim Ocem nebeskim (Mat. 10, 33.; Luk. 12, 9.). 

Isus je uvijek bio tvrd i gord u afirmaciji i obrani istine. 
Nepopustljiv i beskompromisan. Nije se prenavljao, i nije lavirao. 
U tom je smislu on i postavio u Evanđelju načelo: »Tko nije 
sa mnom, protiv mene je!« (Mat. 12, 30.). Nije uz Istinu; nije 
uz dobro; nemojte mu se prilagođivati; ne smijete mu popuštati. 

Ali, fanatik Isus nije bio. Fanatik je uvijek tijesne duše; 
fanatik je čovjek, koji neće da razumije drugih; fanatik ne kon- 
cedira i ne priznaje ništa svome protivniku: ni njegove dobre 


243 






volje; ni onoga, što je na njemu dobro. Fanatik je strastven 
nristran i neobjektivan. Fanatik, kad mrzi grijeh i zabludu, mrzi 
rS” čovjeka, koji griješi i koji je zabit,dio. Fanatik ne vo 
H iskreno i duboko, ni istine ni dobra: ako ih vobvo tb 
samo ier on stoji uz njih: on zapravo sebe ljubi; a i sebe ljub 
neuredno, pretj Jano, neljudski. A Krist nije nikada ljudi mrzio: 
ni pogana, ni Samaritanaca, ni Rimljana, ni grješni,ka m svoji 
najljućih protivnika i progonitelja. On nije nikoga od sebe = 
nio- on je sa svakim razgovarao; on je bio spreman da svakog 
pouči, da svakome pomogne, da svakoga obrati. Pogan, mu do¬ 
laze da ea vide, _ »volumus Iesum videre, - htjeli bismo da 
vidimo Isusa« (Iv. 12, 21.); - i on ,h ljubazno pnma^ ^cari¬ 
nicima Matejevim kolegama, sjedi za stolom (Mat. V, ). •> 

Mark. 2, 14. - 16, Luk. 5, 27. - 30, 15, 1. 2.). Razgovaraš po¬ 
ganskim rimskim časnicima (Mat 8 , 5^ — 13.. Luk . ’ ' , 2 j' 

Oprašta i najvećim grješnicima: i razbojniku na krizu (Luk 23, 
40 _ 43) i Magdaleni (Luk. 7, 37. - 50.), i ženi preljubnici 
(Tv a 3 U). Strpljiv je i sa farizejskim licemjerima i zlob¬ 

nicima- pušta, da mu dolaze i da se s njim prepiru, poučava ih, 
mirno i stvarno, nikada ih ne proklinje i ne tjera od sebe, moh 
se za njih i sa Križa (Luk. 23, 34.), ozdravlja i kćer 
starješine, kad se je u nuždi na njega obratao (Mat. 9, 18. . 

23 - 26, Mark. 5, 22. - 24. 35. - 43, Luk. 8 , 41. 42. 49. - 56.), 

dolazi im u goste, kad ga pozovu: iskreno ili ^MaTT 

/ T „k 7 36 • 14 L). On i poganima obecaje spasenje (Mat. », 

1 , Luk. 13,' 29.; Iv. 10, 16.). Uči svoje učenike da se mole z_a 
sve ljude i da opraštaju i uvrjediteljima i zlobnicima (Mat. 5, 
44 6, 15, Mark 11. 25. 26.; Luk. 6, 27. 28. 37.). I nikada Isus 

ni e neobjektivan: nikada on nikoga unaprijed ne osuđuje, na 
komu aod vidi neko dobro, on ga hvali. Hvali vebku vjeru po- 
SaTskoia rimskog »to.ri.ka (Mat. 8, Iri; Luk. 79.); hval. poozd • 
nje poganke-majke iz Sirofemeije (Mat 15 28 7, 29d, 

hvali zahvalnoga gubavca Samarilanca (Luk. 17 18. •). 

veledušnost i dobru volju carimčkog starješine Zaheja (Luk. 19, 
9) I ništa na Isusu nema sektarsko, strančarsko, strastveno: on 
je uvijek ljudski i božanstveno širok. Na od koga °" n ^ |e j' 1 
ne okreće slave. Tako je fin i otmjen u susretu s Pilatom (Iv. 
] n s ^ 37 - 19 U ); ne obazire se nimalo na židovske predrasu- 

de: ^ori Traži da se napi je vod. , ^ žene Samari.jmk. (Iv. 47. 
— 29.), ulazi u samaritanski grad (Iv. 4, 39. — 42. Luk. 9, 5_.), 
ne smeta mu ništa, što siromašni ljudi oko njega jedu neopranih 

ruku (Mat. 15, 2. 16. — 20.). Sa svakim je on spremam živjeti, 
općiti, surađivati, tko ima imalo dobre volje. Ne da, ni da njegovi 
apostoli budu neki zagriženi revnitelji, koji neće ni da govore s 
onim, tko nije od njihova društva i iz škole njihova Učitelja. 
Kad apostolima nije bilo pravo, što se je našao neki neznanac, 
pa i on stao zaklanjati i izgoniti đavle u ime Isusovo, — htjeli 
su da mu to zabrane; potužili su se Isusu: »ne ide s nama, — 
non sequitur nos« (Mark. 9, 37.; Luk. 9, 49.), — on im to ne 
odobrava; on ih opominje »Ne branite mu! Jer nema nikoga, koji 
bi u moje ime učinio čudo, a onda brzo iza toga zlo govorio za 
mnom. Tko nije protiv vas, s vama je!« (Mark. 9, 38. 39.; Luk. 9, 
50.). 

Braćo i sestre, — kršćanska braćo i sestre, — duh je na¬ 
šega Gospodinna duh dobrote i širine, duh finoće i čovjekoljublja, 
a nije duh tjesnoće, zloradosti, ljubomore, fanatizma. Duh krš¬ 
ćanstva isto tako. 

Ne budimo ni mi ni u čemu tijesni ni fanatični! Uvijek i sa 
svakim budimo dobri, uvijek i sa svakim pravedni, uvijek i sa 
svakim puni plemenštine i ljubavi! 

Neka drugi griješe, neka su zločasti, neka nas i vrijeđaju, 
i čine nam nepravdu: nije to razlog, da ih mrziš i proklinješ 
To je razlog, da ih žališ; da se za njih moliš; da im budeš do¬ 
bar, pa da se i oni postide i dođu k sebi. Ne budi ni s njima grub; 

ne zatvaraj se od njih; ne pokazuj, da ih ignoriraš i prezireš! 
Nasmiješi se i njima; pomozi i njima, kad su u nevolji; budi 
bolji od njih! Sjeti se, da je i tvoj Gospodin bio »prijatelj cari¬ 
nika i grješniika, — publicanoruim et peccatorum amious« (Mat. 
11 , 19.), i da je sjedio s njima za stolom! Sjeti se, da je on mo¬ 
lio i za svoje neprijatelje: »Oče, oprosti im, jer ne znaju, što 

čine!« (Luk. 23, 34.). 

Neka su drugi u zabludi, neka su na protivnoj strani fronte, 
neka su u drugome taboru: nije to razlog, da ih odmah proglasiš 
lopovima; da o njima samo crno govoriš, da na njih lažeš, da ih 
klevećeš, da im odmah u svemu podmećeš zle namjere i niječeš 
im dobru volju, da im ne priznaš, kad učine štogod dobro, da od 
njih napraviš žive vragove. Tvoj Gospodin nije tako radio. On je 
volio istlmu i grlio pravdu, gdje bi je god našao. Budi i ti objektivan 
i istinoljubiv, ako hoćeš da budeš pravi kršćanin! što je zlo, 
pokudi, ali, što je dobro, pohvali i priznaj, gdjegod bilo i na 
komugod bilo! Svako je dobro od Boga; svaka je istina od Bo 
ga; svaka je plemenština srca od Boga. Pravedan budi i s pro- 

tivnikom! Nemoj mu podvaljivati, zato što ga ne voliš! Budi 
spreman, da i s njim raspravljaš mimo i trijezno: bez žestine i 
strasti! Pozdravi se i s njim na ulici, ako ga poznaješ! 

Neka drugi pripadaju narodnosti, s kojom smo mi možda 
u rivalstvu i sporu, vjeri, koju mi smatramo krivom: nije to raz¬ 
log, da ih odmah držiš zlotvorima, prokletnicima, ljudima bez du 
še i bez poštenja, neprijateljima Boga i pravde. Isus nije tako 
rezonirao. On je bio Bog i gledao je u srca. Pa je i u mnogome 
inovjercu našao zlatnu dušu, i dobro srce, i živ osjećaj za prav¬ 
du, i sitorah pred Bogom, i želju za vječnim dobrima. A dobra volja 
uvijek nalazi Boga. Tko nije kriv svojoj zabludi, ne smeta mu 
ona, ni da bude u milosti Božjoj, ni da se spasi. Bog voli takve, 
čestite, duše. I njiiih je Krist otkupio i otvorio Lm je raj. Dušom 
svojom one pripadaju i Crkvi i Kraljevstvu Božjem. I štovati ih 
moramo, i ljubiti. Nije vjerski ni narodni fanatizam od Boga. Ni 
vjerska mržnja. Ona je protiv Boga. Pravo kršćanstvo svakoga, tko 
je oovjeik, voli, a svakoga, tko je dobar, cijeni. U svakom narodu 
ima i dobrih i zlih; i poštenih i nepoštenih. Ne ćeš zato biti ma¬ 
nji kršćanin, ako pomiluješ inovjerno dijete na ulici, ako lijepo 
pozdraviš inovjerca, kad se sretnete, i s njim se prijateljski u- 
pitaš za zdravlje, ako ga obiđeš u bolesti, ako mu čestitaš Božić 
LI i bajram. Naprotiv, bit ćeš veći i bolji kršćanin. 

To je ono, što se zove građanska tolerancija, građanska snoš¬ 
ljivost. A tu je snošljivost prvi prakticirao i propovijedao Krist. 
On je svakome bio dobar i svakome prijatelj. I tako je predobi- 
vao ljude. Budimo i mi takvi, pa će svi i cijeniti i štovati naše 
kršćanstvo! I bit će nam bliže. Osjećat će, da nas je naše kršćan¬ 
stvo oplemenilo i da je Bog u njemu i za njim. Ne pokazuješ 
ljubav k Grkvd tim, što mrziš sve, koji nijesu u njoj, nego tim, 
što ih ljubiš i što si bolji i plemenitiji od njih. A kad se radi 
o inovjercima, koji živo vjeruju i pravedno žive, oni su nam 
pravi, rođeni, saveznici: suborci za prava Božja, za opću istinu vje¬ 
re. Mole se istom Bogu kao i mi, padaju pred njim na koljena, 
žive po svojoj savjesti: Bog će ih sigurno spasiti. I surađivati 
možemo s njima, i pomagati se. Za njih dosioovoce vrijedi Isu¬ 
sova riječ: »Ne branite mu! — Tko nije protiv vas, s vama je!« 

Braćo i sestre! Budimo tvrdi i ponosni u vjeri! Nitko ne 
smije krivo shvatati ovih riječi o toleranciji. Crkva osuđuje vjer¬ 
ski indiferentizam; ona brani mješovite brakove; ona odvraća od 
sudjelovanja u tuđem kultu i od društvenih pogibli za vjeru. Ali, 

ne budimo fanatici i mrzitelji! Budimo ljudi i kršćani! Dobri sa 
svakim! Pravedni prema svakome! ’Kao naš Gospodin i Učitelj! 
Spasitelj sviju. »Prijatelj carinika i grješnika«! Amen. 

»Moraju doći i sablazni!« (Mat. 18, 7.) 


I SABLAZNI SVJEDOČE ZA CRKVU 


Sarajevo, katedrala, nedjelja, 11. VIII. 1963. 

Dragi vjernici! Toliko puta farizeji u Evanđelju pozivaju na 
odgovornost Isusove učenike, sto tobože krše zakon ili što, po nji¬ 
hovu mišljenju, nijesu onako dobri, kako bi morali biti. Prigova¬ 
raju im, što dosta ne poste. Kažu Isusu: »Zašto učenici Ivanovi i 
farizeji poste, a tvoji učenici ne poste?« (Mank. 2, 18.). Kore ih, 
što se dovoljno ne svladavaju, pa i subotom, kad su bili ogladnjeli, 
rune rukama pšenično klasje, dok su prolazili kroz polja, i jedu 
zrnje. »Eto učenici tvoji rade, što se ne smije raditi subotom«, 
tuže ih Isusu (Mat. 12, 2.; Mark. 2, 24.). Krivo im je, što i apo¬ 
stoli, s djecom i pukom, na Cvjetnicu kliču Isusu kao Mesiji. 
Vele Isusu: »Učitelju, 4 ukori učenike svoje!« (Lutk. 19, 39.). 

Bilo je, dakako, u tim farizejskim prigovorima puno i zlobe, 
i licemjerja. Farizejima je zapravo Isus bio trn u oku; nijesu uče 
nici. Ali na Isusa se nijesu usuđivali otvoreno napasti. Bojali su 
se, da će ih isplatiti, kako zaslužuju. Dogodilo im se je to bilo već 
mnogo puta, pa se ne žele ponovo obrukati. A na Isusu nije bilo 
lako ni otkriti kakve mane. On je, baš farizejima, i izrijekom je- 
damput za sebe bio rekao, s puno božanske samosvijesti: »Tko 
će me od vas prekoriti za grijeh?« (Iv. 8, 46.). Njegov je nastup 
uvijek bio božanski savršen; nije na njemu bilo ljudskih slabosti, 
kojih smo mi drugi puni. A puni su ih bili i apostoli. Isus je 
uvijek publiku oko sebe zadivljivao; on je moralno imponirao sva- 

komu, tko bi mu se približio. Na njega nije bilo lako frontalno 
udariti. Zato farizeji toliko i vrebaju na pogreške Isusovih učeni¬ 
ka; zato se tako često o njih i spotiču, i na njima sablažnjavaju. 
Kojiput možda i iskreno, a još češće neiskreno. Preko apostola 
hoće da napakoste Gospodinu; hoće da njega ponize. Vidiš, — 
kao da mu kažu, — kakvi su tvoji učenici! što ih nijesi bolje'od 
gojio? šutiš na njihove mane: nijesi ni ti onako svet, kako se pra¬ 
viš. I nijesi od Boga, kako za sebe govoriš, što je od Boga, mora 
biti potpuno sveto i savršeno. Sramota učenika pada na učitelja, 
misle oni. Svaka sjena na Isusovu djelu, na njegovoj okolini, na 
onima, koji su za njim pošli, kompromitira i njega. »Nije ovaj 
čovjek od Boga!« (Iv. 9, 16.), to je konsekvencija, koju oni oda¬ 
tle povlače. 

A zapravo, braćo, farizeji nijesu tim ni naškodili Isusu; ni¬ 
jesu ga osramotili. Zapravo su mu tim samo odali čast. Tko je 
zao, od njega nitko ni ne očekuje dobrih djela, ni plemenitih 
gesta. Nitko se ne čudi ni ne iznenađuje, kad zao čovjek počini 
zlo i nepravdu. Ne govori nitko djeci s ulice ili iz loše obitelji: 
»Stid te bilo! Zar i ti?« Govori: »Ma, pusti fakina!« »Od zla oca, 
od gore matere!« »Kruška ispod kruške nikud!« Ali svi se mi ču¬ 
dimo, kad nepodopštinu počini dijete iz dobre obitelji. Žalimo 
mu oca i majku. Govorimo mu: »Kako te nije stid? Od onakovih 
roditelja, pa kakav si! Nije tvoj tata bio takav. Nijesi to vidio 
od majke!« 

I farizeji su, kad su se tužili Isusu na njegove učenike, oči¬ 
to pretpostavljali, da to nije bilo u skladu s onim, što je Isus na¬ 
učavao: on je uvijek pledirao za dobro i za ideale; on je uvijek 
osuđivao svaku mlakost i nedosljednost u službi Bogu; i laž, i 
nepravdu, i lakoumnost, i taštinu, i duhovnu površnost svake ruke. 
I nehotice, eto, daju tako farizeji Isusu komplimenat i priznanje. 

Braćo i sestre! I nama, današnjim učenicima Isusovim, svi¬ 
jet toliko prigovara. I iskreno i neiskreno. Čim koji svećenik na¬ 
pravi nešto, što nije u redu, čim se ponese neplemenito i nehu¬ 
mano, čim nije prvi u karakternosti, u junaštvu, u samosvlada- 

vanju, u nesebičnosti, odmah je to sablazan za čitavo mjesto, za 
čitav kraj. Svi o tom govore; svi ga osuđuju; svi mu prigovaraju; 
svi se na njega žeste. »Sramota! Svećenik, pa gori od svjetovnjaka! 
Svećenik, pa bez srca i bez ljubavi! Svećenik, pa se sveti, pa ni¬ 
je od riječi, pa ne zna za red, pa nije pobožan, pa zalazi u lo¬ 

kale, pa hoda i zabavlja se sa ženskima, pa nije pobožan, pa 
monden!« Čim koja časna sestra u bolnici nije najbolja sa bo- 

lesnicima, čim u školi nije jednaka sa svom djecom, čim na 
njoj vide, da je, imalo, tašta i vrcava, zna joj se: »I to mi je 
neka časna sestra! Sestra kao i ja! Kako se ne stidi odore, što je 
na sebi nosi! Trebalo bi je, odmah, potjerati iz samostana! Sram 
je bilo!« Čim se koja žena, što ide u crkvu, zaboravi, pa opsuje, 
pa prokune, pa se posvadi, pa pokaže, da je škrta, odmah će ču¬ 
ti, kako joj se ka leđa sprdaju: Eto joj njezine crkve! 
Eto joj njezine mise! Po vas dam joj krunica u ru¬ 
kama, a nitko da ostane živ od njezine pkme. Jedna glava, hi¬ 
ljadu jezika. Teško svakome onomu, tko je samo krivo pogle¬ 
da! Zlobna je kao zmija, škrta kao đavao!« Prema Crkvi su svi 
strogi; nju svi nemilice napadaju i kritikuju; njoj nalaze sve 
moguće mane; sa svijećom u ruci traže, gdje će otkriti kakvu 
mrlju na njezinu liicu. U sadašnjosti, ali i u prošlosti: kroz svih 
dvadeset stoljeća, otkako postoji. Uvijek se iznova čuje i pona¬ 
vlja ono iz Evanđelja: »Eto učenici tvoji rade, sto se ne smije 

raditi-!« »Ukori ih!« A na sebi ti isti ljudi ništa ne vide; sebi 

ništa ne zamjeraju. Ni mnogima drugima oko sebe. Nitko se ne 
čudi, kad je vojnik ženskar, kad je seljak ili radnik pijanac, kad 
je trgovac ili advokat gulikoža, kad je djevojka koketa i kaćiper- 
ka. Nitko se ne čudi, ni kad koji svjetski odličnik potjera svoju 
zakonitu ženu, pa dovede sebi drugu. 

Braćo i sestre! Hvala Bogu, da je tako! Moramo biti pono¬ 
sni, da je tako! To je znak, da je kršćanstvo dobro: da su njego¬ 
va načela uzvišena i plemenita; da ono rađa rodom pravde; da 
milost otkupljenja nije u njemu ostala jalova u dušama. To je 
znak, da su oni, koji su među nama zli, iznimke, izrodi, žalosne 
senzacije. To je znak, da smo Kristovi učenici. Možda i slabi i 
jadni, ali još uvijek puno bolji od drugih. 

Braćo! Ne treba da se toga stidimo. U državi smo svetih. 
Na strani smo dobra. Crkva imponira svijetu. Njezino je Evanđe¬ 
lje svijetlo na svijećnjaku (Mat. 5, 15. 16.). Kršćanstvo je vjera 
moralne elite. Ono od nas zahtijeva duhovnu veličinu i ćudoredni 
integritet. 

Nijesu sablazni i kritike,što po nama padaju, sramota za 
Crkvu. One su samo sjene, koje još jače, relijefaiije, ističu lje¬ 
potu njezina ukupnog lika: onu svijetlu pozadinu, na kojoj se 
ocrtavaju, iz koje iskaču. 

Sablazni su i kritike sramota samo za one od nas, preko 
kojih dolaze, koji ih uzrokuju i izazivaju. Ne smijemo biti mrlje 
na časnom licu Zaručnice Božje. Svatko od nas mora nastojati, 

da bude dosljedan i čitav kršćanin: afirmacija kršćanskih ideala, 
a ne njihova profanacija i negacija. 

Pregnantao i jedro izrekao je Isus tu veliku, a tako aktualnu 
i praktičnu misao, kad je kazao: »Moraju doći sablazni Ali teško 
onomu čovjeku, preko kojega dolazi sablazan!« (Mat 18 7 ) 
Amen. ' m) ' 






»Ako li te ruka tvoja ili noga sablažnjuje, od- 
sijeci je i baci daleko od sebe; bolje ti je ući 
u život kljastu ili hromu, nego li da te s dvije 
ruke i s dvije noge bace u oganj vječni!« (Mat 
18, 8.) 


PROTIV BLUDNOSTI 


Nedjelja, 28. II. 1960.; Sarajevo katedrala. 

Dragi vjernici 1 . Ovo je danas pokladna nedjelja, nedjelja pe- 
desetnica. Ovo su pokladni dani. I kršćanski svijet u ove dane 
luduje i griješi, žali za užicima jezika i želuca, što ih, u korizmi,, 
mora ostaviti, žali za luksusom i obiješću, koje se mora, u koriz¬ 
mi, odreći, pa hoće da se još jednom svega toga do mile volje iz- 
dovolji: da se najede uštipaka, pečenice i zaoblica, da se napije 
vina i rakije, da se ispleše i ispjeva. A onima drugima, što ne do¬ 
laze u crkvu, poklade su i onako svaki dan: za njih nema koriz¬ 
me. Nema ni pokore, ni skrušenja, ni grijeha, ni praštanja, ni is¬ 
povijedi. Oni ne vjeruju ni u Boga, ni u dušu, ni u vječnost, ni u 
otkupljenje. 

I blud je svijetu jedan od pokladnih ideala. Glavni njegov 
pokladni ideal. Pod maskama krabuljnih plesova rade ljudi i že¬ 
ne, mladići i djevojke, i ono, što se ne usuđuju učiniti otkrivena 
lica. Ne, dakako, od straha pred Bogom,— Bog vidi i iza mas¬ 
ki, — nego od srama pred ljudima. Ljudima, koji su, i ako sa¬ 
mi čine zlo, toliko nedosljedni i zlobni, ali i toliko inteligentni, da 
ga na drugom i znadu i vole pokuditi i prezreti. 

Blud. Ne će ga današnji ljudi tako nazvati. To zaudara po 
trećem glavnom grijehu i po šestoj zapovijedi Božjoj, a oni se 
boje i spomenuti grijeh i zapovijed. Nijesu oni robovi nikakvih 
zapovijedi. Oni su slobodni, gordi, ljudi 20. stoljeća, koji rade, 
što im je volja. Nije ono, što oni čine,blud. To je ljubav. To je 
poezija. To je kult ljepote i mladosti. To je pravo na život i na 
sreću. Bez toga bi nam bilo prazno srce; bez toga bi nam bio ži¬ 
vot bez smisla. To nas grije. To nas elektrizira. To unosi po koji 
čas zanosa i slasti u okrutno i monotono sivilo, prozu, bivova- 
nja. Mi ne griješimo. Mi samo slijedimo iskonski, duboki, zakon 
prirode. Mi se samo služimo našim elementarnim pravom. Po¬ 
kazujemo najveću ljepotu, ljepotu ljudskoga tijela: komotnom, 
ležernom nošnjom, koju su bigotni farizeji u mantijama progla¬ 
sili sablažnjivom. Divimo joj se, toj ljepoti: u kupalištima, na 
plesovima, u baru, na plaži, u kazalištu, u kinu, na slici, u ilu¬ 
straciji. Prirodno nastupamo jedno prema drugomu: stvoreni 
smo, — zakon nas je evolucije doveo do toga, — da se međusob¬ 
no volimo i usrećujemo. Nećemo da budemo ukočeni i plašljivi 
I nećemo nikakvih okova i diktata: ni bračnih, ni djevičanskih. 
Nećemo nasilja nad životom i nad srcem. Hoćemo slobodnu lju¬ 
bav. Zašto da budemo silom prikovani jedno uz drugo, kad se 
više ne volimo: kad je naš brak i onako umro, a naša ljubav 
ohladnjela? Zašto da ostajemo bez sreće samo zato, što, slučaj¬ 
no, nijesmo oženjeni ili udati? Da jedemo i ubijamo svoje srce? 
Da živi venemo? Ovih nekoliko, kratkih, dana života! Nećemo! 
Mi ćemo radije zapjevati radosnu pjesmu životu, slobodi r ljepoti, 
mladosti i ljubavi! 

Pjevamo je, braćo, svaki dan. Mnogi od nas i među nama. 
Pun je te pjesme svijet oko nas. Pune su je naše ulice. I tolike 
je krštene duše pjevaju. Pjevaju je toliki mladići i djevojke, što 
vrište i pomamno igraju po noćnim i plesnim lokalima, što se jav¬ 
no grle, ljube i natežu po našim ulicama i parkovima. Pjevaju je 
tolike žene, što, polugole i utegnute, pokazuju i nude svakome, 
tko pokraj njih prođe, svoje problematične čari. Pjevaju ih tolrilki 
muškarci, koji drsko i bestidno omjeraju od glave do pete svaku 
žensku, koju vide ili susretnu na ulici. Pjevaju je toliki ljudi, mla¬ 
di i stari, gospoda i dame, koji ne mogu živjeti bez svojih pikant¬ 
nih romana, bez svojih pornografskih zbirki i slikovnica, bez svo¬ 
jih paprenih šala, bez svoje sevdalinske ekstaze ,bez svojih protuna- 
ravnih i preverznih izdovoljenja. Pjevaju je tolike prije vremena 
slomljene nevinosti, tolike rane i nevjenčane ljubavi, tolilki pre- 

ljubnički parovi, toliki nezakoniti brakovi, tolika pobijena djeca 
sa poganih oltara nedopuštene, divlje i samožive ljubavi. Pjevaju 
je mnoga slika, mnogi ton, mnogi izlog, mnogi oglas. Hipertrofi¬ 
ja i obožavanje erotike biljeg je našeg raskršćanjenoga vremena. 
Mase su onih, koji kao da ni ne znaju za drugi ideal, osim za ide¬ 
al spola i mesa. Za to se živi. Jedino se na to misli. Jedino se o 
tom govori. S tim se i mladuje i staruje. Za tim se uzdiše. Za 
tim se žali. Tomu služe sve društvene forme. S tim se svi mire. 
U tom se svi slažu. Razilaze se u svemu, kao rakova djeca; samo 
u tomu drže zajedničku frontu. Jednako su, kad se o tom radi, 
široki i tolerantni i jedni, i drugi, i treći. Sve je slobodno, i sve je 
dopušteno. 

Svijetu jest. Ali — Kristu nije. Kršćanstvu nije. Evanđelju 
nije. Krist se nije pomirio ni s jednim porokom, pa i ako je on 
ljudima drag ko oči u glavi, i kao ređena ruka ili noga. On ae le¬ 
galizira ljudskih strasti i nagona, ni kad su nam oni postali dru¬ 
ga narav. Njemu ne imponira nikakva ljudska mudrost, ni nika¬ 
kav ljudski plebiscit, kad se taj plebiscit okreće protiv Boga i 
protiv vječnog, razumskog i prirodnog, zakona. Njemu je otrov 
otrov i onda, kada je sladak. I onda, kad je zamotan u oblatu od 
šećera. 

Krist dobro razlikuje pojmove. On riječima vraća njihovo 
pravo značenje. Zna on, što je ljubav, velika i sveta, i on je štuje. 
Ne samo kad je to nadnaravna i božanska ljubav, nego i onda, 
kad je naravna i ljudska. Nikada Krist nije osudio braka, ni ono¬ 
ga, što vodi u brak, plemenite i otmjene ljubavi. On o tom govori 
s jednom širinom, koja skoro iznenađuje nas, male njegove sljed¬ 
benike. »I ostavit će čovjek«, kaže on, »oca i mater, i priljubit 
će se ženi svojoj, i bit će dvoje u jednom tijelu!« (Mat. 19, 5.; 
Mark. 10, 7. 8.). On brak i ljubav, u tom smislu, proglašuje sveti¬ 
njom i stavlja tu svetinju pod zaštitu božanskog auktoriteta. »&to je 
Bog sastavio«, veli, »čovjek neka ne rastavlja!« (Mat. 19, 6.; Mark. 
10, 9.). Dopušta on i poeziju plemenite, nevine ljubavi; dopušta i za¬ 
konitu, razumnu, nasladu tijela, u braku. Ne sili on nikoga na 
doživotno djevičanstvo. Naprotiv, odvraća od njega slabe i nepo¬ 
zvane. »Ne razumiju svi ove riječi«, kaže on, kad govori o drago¬ 
voljnom đjevičanstvu, »nego oni, kojima je dano odozgor!« (Mat. 
19, 11.). Većina ljudi ići će uvijek običnim stazama života: staza¬ 
ma braka i ljubavi. 

Ali Krist ne da, da se ta ljubav izrodi. A ne da, ni da se 
ispne na piedestal najviše životne vrijednosti. Ne dopušta, da 

postane sama sebi svrhom. Mora da služi, kao svi nagoni. Mora 
da se disciplinira, po višim zakonima ljudskog razuma i ljudskog 
dostojanstva. Mora da ostane na svom mjestu: kao jedna od ni¬ 
žih kategorija života; duboko dolje ispod visokih duhovnih ide¬ 
ala: Boga, vječnosti, altruizma, žrtve, pravde, istine, dobrote, du¬ 
še. Mora da se s njima koordinira i uskladi: da im se subordi- 
nira. 

Čim se ljubav i seksus osamostale i emancipiraju, čim stanu 
neobuzdano plaviti život oko sebe, čim se podignu protiv zakona ži¬ 
vota, postaju moralna revolucija, grijeh, blud, nesreća. Razaraju 
i truju život. Rađaju dekadencom i degeneracijom. Moraju biti 
kažnjeni. T bivaju kažnjeni. U svojim nositeljima. I na tijelu, in¬ 
dividualno, i u društvu, socijalno, i na duši, nutarnjim nezado¬ 
voljstvom i, na koncu, vječnom tragedijom izgubljenja i propasti. 
Bludnost uvijek iza sebe ostavlja prazninu i nesreću na tijelu i u 
srcu, koje joj se je predalo; duhovnu pustoš i sterilnost u druš¬ 
tvu i kulturi, koju je zarazila; tragiku grijeha i osude u duši, ko¬ 
ja joj robuje. Neokajanu tvrdokornu bludnost Bog kažnjava vječ¬ 
nim paklom. Krist je tu apodiktičan i neumoljiv. I ruku, i nogu, 
i oko, valja dati prije, nego čistoću duše (Mat. 5, 29. 30.; 18, 9.; 
Mark. 9 , 42.-48.). Tko je trajno izgubi, bez obraćenja i pokajanja, 
njegovo je mjesto ti vječnom paklu: ondje, »gdje crv njihov ne 
umire i oganj se ne gasi« (Matfk. 9 , 43. 45. 47.). Bludnici ne će Bo¬ 
ga vidjeti (Mat. 5, 8.). Ne će unići u Kraljevstvo Božje (1. Kor. 6, 
9. 10.). Njima je, — »fornica tori bus«, — mjesto »in stagno arden- 
ti igne et sulphure, quod est mors secunda«, »u jezeru, što gori 
ognjem i sumporom, a to je dmsa, — vječna, — smrt!« (Otkr. 21, 
8 .). 

Braćo i sestre! Nije Krist, ni ovdje ni nigdje, ni protiv ra¬ 
zuma, ni protiv naravi, ni protiv ljudske sreće. I razum su, i na¬ 
rav, i ljudska sreća za njega. Svi su veliki mudraci i mislioci 
stajali uz moral i osuđivali blud. I svi su zdravi narodi insistirali 
na disciplini seksusa i braka. Protiv Krista je samo naša ljudska 
moralna bijeda i slabost, koja nemoćno robuje onome, što je u 
nama najniže, i neiskreno veliča i ljubi svoje okove i otrov, koji 
ju je omamio i ponizio. To je najlakše i najkomotnije. A najteže 
je, ali zato i najviše, sama sebe nadvladati i protiv sama se sebe 
boriti. 

Kršćanske duše, budite svijesne, da se za Kristom i u vječni 
život ne ide ni putem bluđnosti, ni putem pokladnog ludovanja, 
ni u znaku obijesti i raspuštene slobode sjetila! Za Kristom se 

ide oborenih očiju i svezana srca. Svezana zakonom Božjim; sve¬ 
zana dužnošću čistoće i bračne vjernosti. Nema za nas kršćane 
ljubavne omame; nema za nas udaje pod svaku cijenu; nema za 
nas braka na pokus i na otkaz; nema za nas bračne nevjeie ni 
rastave; nema za nas protunaravnog izbjegavanja dječjeg blago¬ 
slova; nema za nas bludnih šala i društvenih pikanterija; nema 
za nas dekolte-a ni gole plaže; nema za nas plesnog ludila i grča; 
nema za nas slobode očiju ni bolesne sentimentalnosti, nema za 
nas galantne igre s napastima. Ni u mislima, ni u riječima, ni u 
činima! 

Mi moramo ozbiljno gledati na život; mi moramo biti mo¬ 
ralno strogi i prema sebi i prema drugima; mi moramo i cijeniti 
i voljeti čistoću i djevičanstvo; mi moramo štovati i svoje i tuđe 
kršćansko dostojanstvo i čast; mi se moramo pomiriti sa svag¬ 
danjom samozatajom i pokorom; mi moramo vjerovati u primat 
dužnosti, a ne u primat uživanja. 

Braćo i sestre! Kršćani smo. Vjerujemo u ideale duha i vje¬ 
čnosti, a ne u ideale puti i nagona. Kršćani smo. Vjerujemo u Kri 
stovu životnu mudrost. A Krist je o ljubavi uvijek govorio kao 
o stvari vrlo ozbiljno i vrlo delikatnoj; 

»A ja vam kažem, da je svaki, koji pogleda na ženu, te ic 
(grješ-no) poželi, već učinio preljubu u srcu svojem!« (Mat. 5, 28.). 
»Koji pusti ženu svoju i oženi se drugom, čini preljubu na njoj. 
I ako žena pusti muža svojega i uda se za drugoga, čini preljubu!« 
(Mark. 10, 11. 12.; Mat. 19, 9.). »Tko sablazni jednoga od ovih mla¬ 
dih, koji vjeruju u me, bolje bi mu bilo, da mu objese kamen 
vodenični o vratu i da potone u dubinu morsku!« (Mat. 18, 6.; 
Mark. 9, 41.; Luk. 17, 2.). »Ako li te ruka tvoja ili noga sablažnju- 
je, odsijeci je i baci daleko od sebe; bolje ti je ući u život klja¬ 
stu i hromu, nego li da te s dvije ruke i s dvije noge bace u o- 
ganj vječni!« (Mat. 18, 8. 9.; 5, 29. 30.; Mark. 9, 42.-48.). »Ima ne- 
plodnjaka, koji su sami sebe učinili neplodnima radi kraljevstva 
nebeskoga!« (Mat. 19, 12.). Amen. 

101. »Vrati se kući svojoj i pripovijedaj, šta ti učini Bog!« (Luk. 
8, 39.) 


Apostoli bez profesije — — — — — _ _ _ _ _ 

102. »Uzdaj se, kćeri, vjera ti je tvoja pomogla!« (Mat. 9, 22.) 

Ljudi velike vjere — — — — — _ _ _ _ _ _ 

103. »Djevojko, ustani!« (Luk. 8, 54.) 

Djevojka u kršćanstvu — — — — _ _ _ _ _ _ 


104. »Vjerujete li, da vam mogu to učiniti? — Po vjeri vašoj 
neka vam bude! — Gledajte, da nitko ne dozna!« (Mat. 9, 
28. — 30.) 

Otvorenih očiju za božansku stvarnost — — — — — _ 

105. »Molite se dakle Gospodaru žetve, da pošalje poslenika u 
svoju žetvu!« (Mat. 9, 38.; Luk. 10, 2.) 

Misije pred činjenicama — — — — _ _ _ _ _ 

106. »Badava ste dobili, badava dajite!« (Mat. 10, 8.) 

Bez računice — — — — — _ _ _ _ _ _ _ 

107. »A dostojan je poslenik kruha svojega!« (Mat. 10, 10.) 

U stilu zajedništva i nesebičnosti — — — — _ _ _ 

108. »Tko vas prima, mene prima, a tko prima mene prima ono¬ 
ga, koji je mene poslao!« (Mat. 10, 40.) 

Jedinstvo poslanja. Službenici Crkve i oltara — — _ _ 

109. »I tko napoji jednoga od ovih najmanjih samo čašom hlad¬ 
ne vode. u ime učeničko, zaista vam kažem, ne će mu pro¬ 
pasti plaća!« (Mat. 10, 42.) 

Dobrotvori Crkve — — — — _ _ _ _ _ _ _ 

110. »Otiđite nekamo u osamu i odmorite se malo!« (Mark. 6, 31.) 

Problem ljetovanja i odmora — — _ _ _ _ _ _ 















111. »Ne treba da idu; podajte im vi, neka jedu!«< (Mat .14, 16^; 

Mark. 6 , 37.; Luk. 9, 13.); »Posadite ljude!« (Iv. 6 , 10., Luk 

kršćanska dobrotvomost i njezini zakoni 

112. »Pokupite komade, što pretekoše, da ne propanu!« (Iv. 120 ^ 

Zlatne mrvice. Veličina otkupljenja i dobrote 

113. »Malovjerni, zašto si posumnjao?« (Mat. 14, 31.) _ __ __ > __ 66 

I kad drugi oko nas lude od straha 

114. »Starajte se ne za jelo, koje prolazi, nego za jelo, koje ostaje 

za život vječni!« (Iv. 6 , 27.) _ _ _ _ _ 70 

Blago od onoga svijeta — — — — 

115. »Sve, što mi daje Otac, k meni će doći; i onoga, koji dolazi 

k meni, ne ću istjerati napolje.« (Iv. o, Si.) _ _ _ _ ^ 

Božanski prijatelj. Adoracije — — — — 

116. »Nitko ne može doći k meni, ako ga ne povuče Otac, koji 

me je poslao!« (Iv. 6 , 44.) _ _ _ _ _ _ g 0 

Milosna nadahnuća — — — — — 

117. »U prorocima stoji pisano: I bit će svi naučeni od Boga!« 

{Iv. 6 , 45). — 85 

Duh istine — — — — 

118. »Tko jede moje tijelo i pije moju krv, ima život vječni.« 

(Iv. 6, 55.) ______ _ ___ 90 

Kruh jakih — — — 

119. »A kad vidite Sina čovječjega, da uzlazi goic, gdje je b.o 

Nebo je 'jedino 3 opravdanje kršćanske životne filozofije — — 96 

120. »Duh je ono, što oživljava; tijelo ne Jcoristi ništa!« (Iv. 640 ^ 

Jedini život — — — — 

121 »Riječi, koje sam vam rekao, duh su i život!« (Iv. 6 , 6 T) ^ 

U carstvu Duha — — — — — 

122. »Gospodine, komu ćemo ići? Ti imaš riječi života vječnoga.« 

(Iv. 6 , 69). . _ _ _ _ _ 109 

Puno nam je Krist domo 

123. »Nijesam li ja izabrao vas dvanaestoricu? A ipak je jedan 

od vas đavao!« (Iv. 6,71.) _ _ _ _ _ _ 115 

Pritajeni đavli — — — 

124. »Bog je rekao: Poštuj oca i mater!« (Mat^l5,^4.)_ _ _ _ u9 

Četvrta zapovijed — — ( 

125. »Ne pogani čovjeka, što ulazi u usta, nego što izlazi iz usta!« 

(Mat. 15, 11.) . _ _ _ 123 

Gdje nema zle volje, nema ni grijeha — — — 


126. »Svaki sad, koji nije nasadio Otac moj nebeski, iskorijenit 
će se!« (Mat. 15, 13.) 

Tvrdo uz Crkvu! Protiv sekta — — — — — — — — 129 


127. »Ostavite ih! Slijepci su i vođe slijepcima. A ako slijepac 
slijepca vodi, oba će pasti u jamu!« (Mat. 15, 14.) 

Slijepi roditelji — — — — — — — — — — — — 134 


128. »ženo, velika je tvoja vjera! Neka ti bude, kako hoćeš!« 

(Mat. 15, 28.) 

Kad nas Bog ne čuje — — — — — — — — — — 140 


129. »Efeta ...!« (Mark. 7, 34.) 

Gluhi i nijemi pred Bogom — — — — — — — — 145 

130. »Otvori se!« (Mark. 7, 34.) 

Sakramenti Crkve — — — — — — — — — — — 151 


131. »Žao mi je ljudi!« (Mat. 15, 32.) 

Kršćanski humanizam — — 

132. »Žao mi je naroda!« (Mark. 8 , 2.) 

Kršćanstvo i mase — — — — 

133. »Lice — nebesko znate rasuditi, a znakove vremenima da 
ne možete raspoznati?« (Mat. 16, 4.) 

Bog u povijesti, čovječanstvo na velikim raskršćima — — 165 

134. »Čuvajte se kvasca farizejskoga i saducejskoga!« (Mat. 16, 

6 .); »Vi se dakle jako varate!« (Mark. 12, 27.) 

Problem »dvostrukoga morala« — — — — — — — 169 


135. »Idi kući svojoj; i kad uđeš u selo, nikome ne kazuj!« (Mark. 

8 , 26.) 

Ne govori puno! Što manje govori o sebi! — — — — — 174 


136. »Ti si Petar (stijena), i na toj stijeni sazidat ću Crkvu svoju, 
i vrata paklena ne će je nadvladati!« (Mat. 16, 18.) 

Čuvar Evanđelja — — — — — — — — — _ _ 179 

ključeve od kraljevstva nebeskoga!« 

138. »Odstupi od mene, sotono, — jer ne misliš ono, što je Božje, 


nego o-no, što je ljudsko!« (Mat. 16, 23.) 

Sotonska sugestija. Kršćanstvo bez samozataje i križa — — 189 

»Ako tko hoće da ide za mnom, neka se odreče sama sebe!« 

(Mat. 16, 24.; Mark. 8 , 34.; Luk. 9, 23.) 

Rival vječnim vrijednostima — — — — — — — 194 

»Šta koristi čovjeku, ako sav svijet dobije, a duši svojoj na- 
budi?« (Mat. 16, 26.; Mark. 8 , 36.; Luk. 9, 25.) 

Standard i kršćanstvo — — — — — — — — 199 






























141. »Ustanite i ne bojte se!« (Mat. 17, 7.) 

Utjeha i neutjeha u duhovnom životu — — — — — — 

142. »Nikome ne kazujte, što ste vidjeli!« (Mat. 17, 9.) 

Poruka sa Tabora — — — — — — — — — — — 

143. »Ilija će, doduše, doći i sve će urediti; ali vam kažem, da 

je ilija već došao, i ne poznaše sa, neso učiniše s njim, što 
su god htjeli!« (Mat. 17, 11. 12.) 

Duh Ilijin — — — — — — — — — — — — — 

144. »Ako možeš vjerovati: sve je moguće onome, koji vjeruje!« 
(Mark. 9, 22.) 

Vjera rješava poteškoću. Prosile molitve — — — — — 

145. »Ovaj se (đavolski) rod ne istjeruje osim molitvom i postom!« 
(Mat. 17, 20.) 

Najbolji ustuk svakom đavolskom utjecaju. Molimo se i po¬ 
stimo! — — — — — — — — — — — — — — 

146. »Uzmi ga, te im podaj za mene i za sebe!« (Mat. 17, 26.) 

Isus i Petar — — — — — — — — — — — — 

147. »Koji hoće da bude prvi, neka je od sviju najzadnji i svima 
sluga!« (Mark. 9, 34.) 

Auktoritet u kršćanstvu — — — — — — — — — 

148. »Nemojte mu braniti! Tko nije protiv vas, s vama je!« (Luk. 

9, 50.) 

Kršćanska tolerancija — — — — — — — — — — 

149. »Moraju doći i sablazni!« (Mat. 18, 7.) 

I sablazni svjedoče za Crkvu — — — — — — — — 

150. »Ako li te ruka tvoja ili noga sablažnjuje, odsijeci je i baci 

daleko od sebe; bolje ti je ući u život kljastu ili hromu, nego 
li da te s dvije ruke i s dvije nose bace u osanj vječni!« 
(Mat. 18, 8 .) 

Protiv bludnosti — — — — — — — — — — — 

